
SMERITĂ ÎNCHINARE PĂRINTELUI ARSENIE 


Au trecut patru ani de la ieşirea de sub tipar a volumului 
Cărarea Împărăției datorat Părintelui Arsenie Boca, cunoscut îndru- 
mător în cele ale duhovniciei, care a reprezentat pentru nenumărați 
credincioşi o prețioasă hrană spirituală. lată, acum apare aceeaşi carte 
într-o nouă ediţie, fapt care ne bucură pe toți cei care ne dăm seama cât 
de mult poate folosi doritorilor de desăvârşire cuvântul unui duhovnic 
precum Părintele Arsenie. 

Personal l-am cunoscut prin 1943 când student în Teologie fiind, 
la Facultatea din Bucureşti, o parte din colegi au avut privilegiul de a-l 
fi descoperit pe Părintele Arsenie. Se bucura de mult prestigiu şi era 
cunoscut ca duhovnic plin de har. Se găsea în acea vreme la Mânăstirea 
Brâncoveanu de la Sâmbăta de Sus, spre care îşi îndreptau paşii 
numeroşi creștini doritori de mântuire. Printre aceştia s-au numărat 
destui “teologi” care îl frecventau cu asiduitate. N-am avut prilejul să 
merg la mânăstire să-l întâlnesc dar odată a venit el la Facultate când 
ne-am întâlnit: el un impunător şi harismatic monah, eu un tânăr timid 
şi lipsit de experienţă. Nu mai ştiu dacă am schimbat mai mult de 
câteva vorbe. Am rămas însă marcat de privirea sa pătrunzătoare şi de 
întreaga înfăţişare care impunea respect şi venerație. Atunci am simţit 
dorinţa de a urma aceeaşi cale a monahismului ca şi el, dorință pe care 
au şi pus-o în aplicare câţiva din colegi. 

S-au scurs anii care au dus la instaurarea comunismului. În ce mă 
privește am pierdut urma Părintelui Arsenie. El a fost dus de 
Mitropolitul Nicolae Bălan să restaureze Mânăstirea Prislop din Ţara 


Hațegului. De acolo a fost alungat în luna mai 1959. Şi-a început 
pribegia în Bucureşti, unde a fost angajat la Biserica Sf. Elefterie ca 
pictor secund pe lângă pictorul Vasile Rudeanu, iar în 1961 a fost 
angajat la atelierul de pictură al Patriarhiei, ca unul ce era înzestrat cu 
talent în această direcție. Eu însumi am străbătut variate etape până 
când Dumnezeu a vrut să fiu ales Episcop la Arad, eparhie de care 
depindea Mânăstirea Prislop. Aşa se face că aş fi avut un cuvânt de 
spus în ce priveşte refacerea Mânăstirii Prislop. Atunci, în 1961 însă, 
acest lucru n-a fost posibil. Am aflat totuşi cât de mult dorea Părintele 
Arsenie să se reîntoarcă la mânăstirea de care se simţea legat. Între 
timp am fost ales Mitropolit la Timişoara şi vizitând atelierul de pictură 
al Patriarhiei, l-am reîntâlnit aici şi după o scurtă convorbire a acceptat 
să execute icoana Sfântului losif cel Nou de la Partoş pentru reşedinţa 
mitropolitană. 

Apoi n-am mai avut privilegiul să-l revăd. Totuşi opresiunea co- 
munistă slăbind şi în fine dictatura celor fără Dumnezeu prăbușindu-se, 
mânăstirile au putut să-şi reia cursul de odinioară, inclusiv Prislopul cu 
obştea călugărească de aici şi duhovnicul ei. Popularitatea Părintelui 
Arsenie creştea, mulțime de bărbaţi și femei, tineri şi vârstnici 
căutându-l pentru a se adăpa din înţelepciunea şi experienţa sa, pentru 
a-i solicita ajutorul şi izbăvirea de necazurile cu care se confruntau. 
Popularitatea şi faima sa creşteau tot mai mult. Când Dumnezeu l-a 
chemat la Sine, creştinii pe care i-a îndrumat și ajutat, dar şi cei care 
numai au auzit de el, au continuat să-l cinstească şi să-i ceară sprijinul 
venind la mormântul său. 

La ora actuală, fără a exagera, deşi exagerări felurite s-au 
produs, putem spune că Părintelui Arsenie i se aduce o cinstire 
populară ca puţini altor slujitori ai lui Dumnezeu. Mi-am dat seama de 
această realitate din contactul cu numeroşi credincioşi, ceea ce mi-a 
redeșteptat respectul pentru el resimțit în perioada tinereţii, dar şi 
regretul de a nu mă fi putut împărtăşi de harul său pe când era încă în 
viață. lată însă că a apărut Cărarea Împărăției, această minunată carte 
din cuprinsul căreia putându-ne împărtăşi fiecare, avem ocazia să ne 
îmbogăţim duhovniceşte şi să înaintăm pe drumul desăvârşirii. 

Repet încă o dată, Părintele Arsenie Boca s-a împărtășit din 
partea credincioşilor săi, precum se întâmplă adesea cu cei aflaţi în 
obiectivul lor, de o venerație care a alunecat şi spre exagerări. Nu el 
le-a provocat şi nu el le-a alimentat. Personal era de o sinceră modestie 
şi de o exemplară discreţie. Greșeala admiratorilor a fost nu o dată 
folosită spre a-l denigra. Rămâne oricum în venerația bunilor 
credincioşi care au în el un bun exemplu de următor al lui Hristos, iar 
în opera lui Cărarea Împărăției un bogat izvor de înţelepciune. E 
motivul pentru care îndemn pe toți doritorii de perfecţiune spirituală să 
deschidă această carte, fiind siguri că vor găsi în paginile ei bogăţie de 
înțelepciune. 


NICOLAE 
Mitropolitul Banatului 


Icoana Sfântului Iosif cel Nou de la Partoş, 
executată de Părintele Arsenie Boca 
pentru reședința mitropolitană de la Timișoara. 


PREFAŢĂ 


Personalitatea Părintelui Arsenie Boca, între multiplele-i însușiri 
o are într-un grad elevat pe aceea de a insufla un simțământ tainic al 
evlaviei acelora care se apropie de ea. Aşa se și explică numărul 
crescând pe zi ce trece al celor ce urmându-i pilda și îndemnul, ei înşişi 
sporesc în viaţa cea îmbunătăţită. Tuturor a împărtăşit cuvânt de zidire, 
fie împreună, fie în parte, după trebuinţă, multora scriind pentru o mai 
temeinică povăţuire. Şi așa cum se întâmplă în cele duhovniceşti el 
însuşi se îmbogăţea pe măsura în care dădea altora. De aici iscusința 
duhovnicească aparte din care ne dă prilejul să ne împărtăşim prin 
cartea de față, lăsată în manuscris, ca mărturie a dragostei pentru 
sufletele ce au nevoie de mângâiere în încercările vieţii pământeşti și 
călăuzire pe calea celei cereşti. Se cuvine ca la sfârșitul citirii, desigur 
mereu reluate, să aducem prinosul recunoștinţei ostenitorului pentru 
câştigul sufletesc nepreţuit pe care l-a prilejuit. Era de aşteptat ca acela 
care atât de măiestrit a mânuit penelul spre mijlocirea vederii celor 
nevăzute, să folosească în același fel și condeiul, înfățişând minunatele 
peisaje spirituale străbătute de Cărarea Împărăției. Cartea arată într-a- 
devăr câte sunt căile, pildele, chemările, luptele, problemele, dezlegă- 
rile și lucrările vieţii creștine în cele şapte părţi, număr simbolic pentru 
tot ceea ce este sfânt şi din care chiar cel mai smerit credincios poate 
găsi ca proprie măcar o cărăruie spre mântuire. 

Cuvântul înainte atrage luarea aminte la firul călăuzitor, şi 
anume: trăirea învățăturii creştine. Prefeţei îi revine datoria de a 
reaminti avertismentul dat lectorului, dispunându-l spre un bilanţ sufle- 


VI 


tesc şi este lesne a cunoaște cum întreaga iconomie a lucrării se 
structurează pe dimensiunile unei mari înălțimi spirituale oglindind 
lăuntrul scriitorului: chipul în care a lăsat să încolţească în toată ființa 
sa sămânţa miraculoasă a cuvântului dumnezeiesc spre rodire de viaţă 
din belșug. 

Smeriţii ostenitori ce au dat lucrarea la lumina tiparului au avut 
gândul îndreptat spre acest scop, cunoscând desigur dorinţa autorului, 
care pe îndelete şi vreme îndelungată a cules din Scriptură și Tradiţia 
Sfântă ceea ce ar răspunde pelerinului de azi pe Cărarea Împărăției lui 
Dumnezeu sau ceea ce i-ar fi mai potrivit spre ajungerea la ţintă. Par- 
curgând Cărarea, alcătuitorul rândurilor ce îmbracă aproape veșmânt 
de imnografie face să se simtă aievea - şi ceea ce este minunat — că 
lisus Hristos Cel de pe Cruce însoţeşte pe cel ce cu credință se 
încumetă la suișul sfânt. 

De altfel pelerinajele ortodoxe încredinţează obişnuit despre 
aceasta; iar Sfânta Mânăstire Prislop, una dintre vechile vetre mona- 
hale românești şi care a avut privilegiul a fi rectitorită şi condusă de 
Prea Cuviosul Protosinghel Arsenie Boca, ilustrând totodată prin cele 
făptuite până astăzi statura sa spirituală, este cea care în cadrul Episco- 
piei Aradului şi Hunedoarei oferă ca pe una dintre roadele nevoinţelor 
călugăreşti ale celui ce veghează în ţintirimul cinstitului aşezământ la 
toată buna rânduială, aceste file de filocalie spre binecuvântare. 


+ TIMOTEI 
Episcop al Aradului şi Hunedoarei 


Invierea Domnului. 
Pictură în tempera, de leromonah Arsenie Boca. 
Biserica din satul Drăgănescu. de lângă București. 


CUVÂNT ÎNAINTE 


Adunatu-s-au aci o seamă de cuvinte, - răs- 
punsuri la atâtea lacrimi... şi unele şi altele se 
adunau la măsuţa sfintei spovedanii, unde mila lui 
Dumnezeu strălucea în ele, ca soarele în picurii de 
rouă. 

Strălucinile acelea, prinse din lacrimi, împre- 
ună le dăm - Părinte şi părinţi - învățături din vreme 
urmaşilor, în neam şi-n neam, ca să nu mai 
orbecăiască şi ei în noaptea neştiinţei și a lipsei de 
sfat, de unde vin toate relele care chinuicsc pe 
oameni, întunecă vremile şi prea adesea cruntă” 
pământul. 

Este o singură cale senină: trăirea învățăturii 
creştine, în toată adâncimea ei şi în toată since- 
ritatea noastră. Asta rămâne singura cale sigură, pe 
care trebuie s-o învăţăm mereu, în fiecare rând de 
oameni. 

Cu părintească iubire, tuturor ostenitorilor, şi 
cu multă smerenie, la toţi creştinii. 


Arsenie 


CĂRAR EA 


d 

DE LA CÂRMA MINŢII ATÂRNĂ... 


De la început e bine să plecăm cu câteva lucruri știute şi anume: 
că toți oamenii, fără deosebire, suntem în aceeaşi vreme și fiii oameni- 
lor şi fiii lui Dumnezeul. Adică, după trup suntem făpturi pământeşti, 
iar după duh făpturi cereşti, care însă petrecem. vremelnic în corturi” 
pământeşti. De la Dumnezeu ieşim”, petrecem pe pământ o vreme și 
iarăşi la Dumnezeu ne-ntoarcem. Fericit cine se-ntoarce şi ajunge iar 
Acasă, rotunjind ocolul. Aceasta e cărarea. 

Unii însă nu se mai întorc... 

Sunt cei ce ascultă de o vrajă vrăjmaşă, care îi scoate din cale şi, 
cu pofte pieritoare, îi încâlceşte în lume. Vraja aceea, a păcatului, cu 
vremea le slăbeşte mintea şi în aşa fel le-o întoarce, încât ajung să zică 
binelui rău“ şi răului bine şi din fiii lui Dumnezeu se fac vrăjmaşii lui 
Dumnezeu. Vremea li se gată, lumina minţii li se stinge... și aşa îi 
prinde noaptea” - moartea - rămaşi rătăciţi de Dumnezeu şi neîntorşi 
Acasă. 

Aci e toată drama omului căzut între tâlhari pe când se pogora 
din Ierusalim la Ierihon$, adică a lui Adam cu toți urmaşii, părăsind 
Raiul pentru lumea aceasta. Dar s-a pogorât din Ceruri Samarineanul 
milostiv. El e Cel ce ne-a făcut datori să știm: ce suntem, cine ni-s 
Părinţii, de unde venim, ce-i cu noi pe-aicea şi, într-o lume cu viclene 
primejdii, cum să ne purtăm, cine ne cheamă Acasă şi cine ne-ntinde 
momeli ? ...Că de la cârma minţii atârnă încotro pornim și unde să 
ajungem. 


l loan 1, 12-13. ^ Isaia 5, 20. 
2 2 Corinteni 5, |. 5 loan 9,4. 
3 1 loan 5, 19. é Luca 10, 30. 

UN TOVARĂŞ NEVĂZUT 


Înaintea minţii oamenilor se deschid două căi: una lată, plină de 
ademeniri şi de aceea mulți sunt cei ce merg pe dânsa; iar alta suitoare 
şi îngustă şi puţini se află care să meargă pe ea?. Calea largă e calea 
pierzării. Pe ea aleargă de zor două feluri de drumeţi: Lucifer, cu toată 
ceata lui de îngeri, aruncaţi pe pământ şi toată “lumea” pe care o 
înşeală el’. Şi-i înșeală aşa că-i înțeapă cu acul plăcut al păcatului, care 
le amorțeşte sufletul o vreme, sau chiar toată vremea vieții pământeşti. 
Aceştia pentru Dumnezeu sunt morţi, deși lor li se pare că trăiesc“, dar 
sunt numai trupuri”. Toţi aceştia, câtă vreme trăiesc, dar sunt morţi, 
neştiind de Dumnezeu, sunt cu îngerii cei răi împreună călători la iad“ 
pe calea pierzării. Aşa au călătorit toți nepoţii lui Adam, mii de ani 
de-a rândul. 

Dar Dumnezeu preamilostivul, din iubirea de oameni, a făcut 
totul din partea Sa, ca să-i întoarcă pe oameni din povârnirea pierzării 
într-o cale nouă, în calea mântuirii. De aceea Fiul, a doua Faţă a lui 
Dumnezeu, S-a făcut Om desăvârşit - afară de păcat - şi ne-a arătat 
Cărarea. Prin urmare, calea mântuirii e chiar cărarea pe care a mers 
Dumnezeu Însuși ca om adevărat, făcându-ni-Se pildă întru toate” şi 
dându-ne îndrăzneală. Pe cărarea mântuirii încă merg două feluri de 
călători, căci de-atunci... un Tovarăş nevăzut şi bun merge cu noi, cu 
fiecare, în toate zilele, cu fiecare rând de oameni, până la sfârşitul 
veacului: Dumnezeu Însuşi şi cu sfinții Săi, întovărășind nevăzut pe 
oameni... 


NOE ȘI IISUS 


Ceea ce odinioară era corabia lui Noe peste puhoaiele potopului, 
aceea e Biserica lui Hristos - Cel cu cruce - peste puhoaiele pierzării. 


! Matei 7, 13. * Apocalipsă 3, 1. "loan 13, 15. 


? Matei 7, 14. * Geneză 6, 3. 8 Matei 28, 20. 
* Apocalipsă 12, 9-13. Iov 21, 13. 


CĂRAREA 15 


Deosebirea e că aceea a fost închisă pe dinafară de Dumnezeu și 
nimeni n-a mai putut intra!, pe când corabia Bisericii - corabia cu 
crucea pe catarg, - are intrarea deschisă şi mai pot intra oameni învăl- 
măşiți de puhoaie. Acolo era Noe, aci Hristos, iar în valuri ucigașul, 
înecând pe oameni. 

Se întâmplă însă ceva de neînțeles: că cei ce se chinuiesc în 
valuri, deşi toţi țin să trăiască, totuşi nu toți vor să scape în corabie. 
Mai mult chiar, scuipă mâinile ce li se-ntind de la intrarea corăbiei. lar 
mâinile sunt braţele părinteşti: braţele celor şapte Sfinte Taine ale lui 
Dumnezeu care izbăvesc pe oameni din potop, născându-i din trup în 
Duh?, din amărâta viaţă la viaţa cerească. Aceştia, care nu vor să scape 
în corabia cârmuită de Iisus Hristos - Cel cu cruce - sunt fiii pierzării”, 
fiindcă n-au primit iubirea adevărului ca să se mântuiască. De aceea 
Dumnezeu îngăduie să vină asupra lor amăgiri puternice, ca să dea 
crezământ minciunii şi să cadă sub osândă toți cei ce n-au crezut ade- 
vărul, ci au îndrăgit nedreptatea“. Astfel, după trecere de vreme, îngă- 
duind Dumnezeu, vrăjmaşul mântuirii oamenilor s-a iscusit tot mai 
mult în rele: a scornit şi el corăbii şi cu ele dă târcoale peste apele 
potopului, ca să culeagă el pe cei ce-ntind mâinile să scape, dar scuipă 
Biserica. Pentru ei, pentru fiii pierzării, îngăduie Dumnezeu amăgirea 
nelegiuită a Satanei”, care li s-a făcut până acum în peste 800 de hris- 
toşi mincinoşi€, care de fapt sunt diavoli. Căci până acum nelegiuitul a 
scornit peste 800 de secte”, luntri sau biserici mincinoase, în care pe 
mulţi îi ia de minte şi-i duce cu el. Înşelăciunea e uşor de prins: 
corăbierul vrăjmaş şi hristoşii mincinoşi nu au crucea pe catarg, iar 
înlăuntru nu au cele şapte Taine. Înşelăciunea e şi mai vădită, întrucât 
oricare din hristoşii mincinoşi, luat în parte, nu e fiul Tatălui; dovadă 
că nu-şi lasă ucenicii să zică “Tatăl nostru”, deşi scrie: “Aşa să vă 
rugați”®. Prin urmare hristoşii mincinoşi îşi scot ucenicii dintre fiii 
Tatălui şi-i fac fiii pierzării. Aceştia sunt cei nesiguri în adevăr, dar 
siguri în înşelăciune. Apoi, oricare dintre hristoşii mincinoşi, luat în 


! Facere 7, 16. 5 2 Tesaloniceni 2.10: 

2 Coloseni Z NDA é Matei 24, 24. 

* loan 17, 12. ” 800 în 1946, acum cca. 3000. 
t 2 Tesaloniceni 2, 10-12. 8 Matei 6, 9. 

parte, nu e fiul Sfintei Fecioare, dovadă că-şi învaţă ucenicii să zică rău 
de Maica Domnului; şi în sfârşit să ne gândim la întrebarea Apostolului 
Pavel: “Oare s-a împărţit Hristos ?”! 

Cum ajunge cineva pradă înşelăciunii, se va lămuri la vreme. 
Aci, răspunzând celor ce se ţin mai presus de Biserică şi sfinţi, e destul 
să le aducem aminte înşelăciunea în care au căzut iudeii, ucigaşii 
drepţilor, primii călători la iad cu Scriptura în mână, întrebându-i: Nu 
după Scripturi? au răstignit ei pe Dumnezeu? 


DIN PĂCĂTOȘI, SFINŢI 


Mântuirea e fapta milostivirii lui Dumnezeu, prin care ne scoate 
din păcat, dacă vrem şi ostenim şi noi. Dacă însă nu vrem, cu sila, nu 
ne mântuieşte nimeni. Aşa voieşte Dumnezeu, ca darul mântuirii” Sale 
să fie totdeodată şi roada cunoștinței, a voinţei şi a dragostei noastre. 
Dar Dumnezeu e aşa de milostiv, că tot El ne ajută şi să vrem şi să 
lucrăm. Calea mântuirii, sau Cărarea, începe când omul vine - de cele 
mai multe ori abia viu din gâlceava cu moartea - şi intră în Biserica 
văzută, cea adevărată, care e: “Una, sfântă, sobornicească şi aposto- 
lească Biserică”. Mântuitorul nostru a întemeiat şi are numai o Biserică 
creştină, nu opt sute. Biserica aceasta, una, e sfântă pentru că Sfânt e 
Întemeietorul şi, ca atare, rămâne mereu sfântă, ba chiar sfințește pe 
păcătoşi. Celelalte “biserici” - casele de adunare ale sectelor - nu sunt 
sfinte, pentru că sunt întemeiate de oameni robiţi răzvrătirii şi, ca atare, 
nici nu sfinţesc pe nimeni. Biserica lui Hristos e sobornicească, adică 
stă pe temelia celor şapte soboare a toată lumea şi, prin furtunile isto- 
riei, e cârmuită nevăzut de Mântuitorul Însuşi“, nu de vreun înlocuitor 
al Său, mai presus de soboare. Biserica, în care ne mântuim, e aposto- 
lească, adică îşi are slujitorii urmând, ca dar, prin punerea mâinilor’, 
unii de la alţii în şir neîntrerupt, suind până la Apostoli şi prin ei până 


l 1 Corinteni 1, 13. 4 Matei 28, 20. 
2 loan 19, 7. 5 Fapte 6, 6. 
3 Efeseni 2, 8. 

la lisus Hristos. Toate celelalte “biserici” ivite după aceea, prin chiar 
aceasta sunt alăturea de cale, deci alăturea de mântuire. 
Prin urmare, cei ce stăm sub semnul crucii!, câtă vreme petre- 
cem în cortul pământesc, urmăm calea mântuirii în obştea Bisericii 
văzute sau luptătoare. “Pe ea nu o înnegreşte rugina răutăţii, produsă 
de împrejurările pământeşti. Ea rămâne nemicşorată şi neştirbită, deoa- 
rece, cu toate că e arsă din vreme în vreme în cuptorul prigoanelor şi | 
încercată de furtunile necontenite ale ereziilor, ea nu suferă sub povara 
încercărilor nici o slăbire în învăţătura, sau viaţa, în credința sau rân- 
duiala ei. De aceea ea întăreşte prin har înţelegerea celor ce cugetă la 
ea cu evlavie. Ea cheamă pe de o parte pe necredincioși, dăruindu-le 
lumina cunoștinței adevărate; pe de alta păstoreşte cu iubire pe cei ce 
contemplă tainele ei, păzind nepătimaș şi fără beteşug ochiul înţelegerii 
lor. Iar pe cei ce-au pătimit vreo clătinare îi cheamă din nou şi, prin | 
cuvânt de îndemn, le reface înţelegerea bolnavă.”? Iar după dezlegarea 
noastră din cele pământeşti, dacă am luptat, xyovi(ov, lupta cea bună” 
pe pământ, venim în obştea Bisericii biruitoare din ceruri, - desă- 
vârşirea neavând hotar. 
Biserica de pe pământ se numeşte luptătoare, pentru că aci, sub 
povăţuirea ei, inşii din obşte au de purtat o întreită luptă, care ţine o 
viaţă întreagă: lupta cu ei înşişi, cu patimile contra firii, după trup şi 
după duh; o luptă cu “lumea” indiferentă şi necredincioasă; și lupta 
împotriva uneltirilor vicleanului. Preoţia Bisericii urmăreşte ca nici 
unul din fiii Tatălui să nu se învrăjbească în sine însuşi, sau să se rupă 
din obşte şi din duhul dragostei lui Hristos. Căci El e Cel ce uneşte ob- 
ştea laolaltă, deci nimeni nu se mântuieşte răzlețindu-se de Biserică, 
oricât ar crede că într-însul sălăşluieşte Duhul lui Hristos. 
Iar Biserica din Ceruri se numeşte biruitoare, fiindcă e alcătuită 
din obştea bunilor biruitori mucenici, a sfinţilor slujitori și cuvioşi şi 
a tuturor sfinţilor purtători şi mărturisitori de Dumnezeu‘, unde sunt 
aşteptaţi toți ucenicii Domnului care vor mai fi până la sfârşitul vea- 


11 Corinteni 1, 18. 

2 Sf. Maxim Mărturisitorul, Răspunsuri către Talasie, Întrebarea 63, în 
Filocalia, Sibiu, 1948, ed. I, vol. 3, p. 364. 

? 1 Timotei 6, 12. 

* Apocalipsă 12, 11. 

cului!. Unii s-au învrednicit încă de aici să petreacă nevăzut cu sfinţii, 
să fie cercetaţi de Maica Domnului şi de Puteri cereşti şi chiar pe 
Domnul să-L vadă. E cunoscută întoarcerea lui Pavel pe drumul Da- 
mascului? şi răpirea lui în Rai”. 

Calea mântuirii, prin urmare, ne desprinde de pământ spre Cer, 
ca pe unii ce ştim că de la Dumnezeu am ieșit şi iarăşi la Dumnezeu 
ne-ntoarcem şi lăsăm lumea. 

Fericit cine se-ntoarce... 


LUPTA MÂNTUIRII 


Pe o asemenea mărită cale, nimeni nu poate merge singur, de nu 
va veni mai întâi în obştea Bisericii ca să fie condus de mâna nevăzută 
a Mântuitorului prin preoţi, ucenicii Săi văzuţi, trimişi de El în fiecare 
rând de oameni. Căci au zis Părinţii de demult cuvântul acesta: cine 
vrea să se mântuiască cu întrebarea să călătorească; pentru că omul, 
care s-a hotărât să iasă din calea păcatelor sau din gâlceava fărădele- 
gilor, se va trezi deodată că i se vor ridica împotrivă“ trei vrăjmaşi, 
unul după altul. Iar vrăjmaşii mântuirii sunt aceştia: lumea, trupul şi 
diavolul. Pe aceştia îi arată ca atare toți Sfinţii Părinţi. 

Prin “lume” se înţelege categoria păcatului, adică turma oame- 
nilor necredincioşi=, cei ce din toată voia s-au unit cu sfaturile draci- 
lor. E lumea pentru care nu s-a rugat Mântuitorul”. E gura satului, 
gura vecinului şi, de multe ori, gura şi faptele celor dintr-o casă cu 
tine5. Aceștia, sau lumea, îţi iartă orice ticăloșie ai face, oricât ai îndă- 
răpta cu sufletul, dar nu te iartă nicidecum să le-o iei un pas înainte şi 
să te faci mai bun. Oamenii aceştia ai lumii au o ciudată ruşine de a fi 
buni. Bunătatea ta îi arde, şi se trudesc să te scoată de vină cu tot felul 


de ponoase. “Lumea” e veacul viclean”, placul oamenilor!” şi slava 
x11 


deşartă''. Gura lumii grăieşte ale stăpânitorului ei. De aceea avem 
! Apocalipsă 17, 14. 5 loan 1, 10. * Galateni 1, 4. 
2 Fapte 26, 12-18. 6 1 loan 3, 8. 19 Efeseni 6, 6. 
? 2 Corinteni 12, 4. 7 Ioan 17,9. 111 Toan 2, 16. 

poruncă: “Nu iubiţi lumea, nici cele din lume: pofta trupului, pofta 
ochilor şi trufia vieţii, care nu sunt de la Tatăl”!. 

Cine vrea să biruie această primă piedică în calea mântuirii, are 
la îndemână aceste trei: răbdarea, iertarea şi rugăciunea. Cu arătarea 
răbdării suntem datori în primul rând pentru că, mai înainte de a veni la 
calea lui Dumnezeu sau la ostenelile mântuirii, făceam şi noi ale lumii, 
umblând în fărădelegi şi chinuind pe alţii, şi astfel ne-am băgat datori; 
deci acum trebuie să plătim ale noastre cele de atunci, ca pentru 
răbdare să dobândim mântuirea de la Dumnezeu. Aşa trebuie să plătim 
acum cu durere cele ce le-am făcut odinioară cu plăcere. 

Gândul acesta iată cum îl exprimă Sf. Maxim Mărturisitorul, 
definind virtutea răbdării: “A sta neclintit în împrejurări aspre şi a | 
răbda relele; a aştepta sfârşitul ispitirii şi a nu da drumul iuțimii la 
întâmplare; a nu vorbi neînţelept, nici a gândi ceva din cele ce nu se 
cuvin unui închinător al lui Dumnezeu. Căci zice Scriptura: «Până la o | 
vreme va răbda cel cu îndelungă răbdare şi pe urmă i se va răsplăti lui 
cu bucurie...»”. Acestea sunt semnele răbdării, dar mai presus de 
acestea este a se socoti pe sine pricina încercării. Căci multe din cele 
ce ni se întâmplă, ni se întâmplă spre îndrumarea noastră, sau spre 
stingerea păcatelor trecute, sau spre îndreptarea neatenţiei prezente, 
sau spre ocolirea păcatelor viitoare. Cel ce socoteşte aşadar că pentru 
una din acestea i-a venit încercarea, nu se răzvrăteşte când e lovit - mai 
ales dacă e conştient de păcatul său - nici nu învinovăţeşte pe acela 
prin care i-a venit încercarea, căci fie prin acela fie prin altul, el a avut 
să bea paharul judecăților dumnezeieşti... Nebunul însă roagă pe 
Dumnezeu să-l miluiască;, dar venind mila nu o primeşte, fiindcă n-a 
venit precum a vrut el, ci precum Doctorul sufletelor a socotit că e de 
folos. Şi de aceea se face nesimţitor şi se tulbură şi uneori se războieşte 
aprins cu dracii, alteori huleşte pe Dumnezeu; astfel, arătându-se ne- 
mulțumit, nu primește decât bâta.”3 

Cine vrea să biruie lumea e dator să ia arma rar folosită a iertării, 
oricâte necazuri ar pătimi de la oamenii lumii acesteia, ca unul ce vede 


l 1 Ioan 2, 15-16. 

2 Înţelepciunea lui Isus Sirah 1, 22-23. 

3 Sf. Maxim Mărturisitorul, Cuvânt Ascetic, în Filocalia, Sibiu, 1947, ed. I, 
vol. 2, pp. 13-14. 

că fraţii săi stau legaţi într-o robie străină, în întunericul necunoștinței 
de Dumnezeu şi de ei înşişi. 

Cine vrea să biruie lumea se roagă Tatălui său în ascuns sau în 
gând, pentru orice fiu al lui Dumnezeu, oricât de întunecată purtare ar 
avea şi oricâte rele i-ar face. Căci răbdarea răului, iertarea fraților şi 
rugăciunea în ascuns au mare putere înaintea lui Dumnezeu, căci 
pentru ele biruie El în locul omului, întorcând spre bine cele pornite de 
la lume cu răutate. Stăruind în acestea te-ai făcut pricină de mântuire şi 
pentru fratele tău din lume. Rugăciunea nu judecă, ci se smereşte, adu- 
cându-ne aminte greşelile noastre, nu ale lumii. Rugăciunea adevărată 
cere iertarea lumii, nu osândirea ei. lar asupra smereniei vrăjmaşul nu 
poate nimic. Deci, făcând aşa, ori de câte ori întâmplarea o cere - dar şi 
când n-o cere - ajutat de Dumnezeu, treci cu bine peste prima piedică a 
protivnicului pe care ţi-o ridică în cale prin fraţii tăi din lume, care sunt 
mai slabi de îngeri. Cine are darul dragostei, al răbdării şi al gândului 
smerit, în vremea de luptă - dacă luptă după lege’, iar legea este 
dragostea - poate vedea lucruri minunate, întoarceri neaşteptate la 
Dumnezeu. 

Aşa de pildă, noi nu ştim tainele lui Dumnezeu: pe cine mântu- 
iește din lume şi pe cine osândeşte. Dacă pe cel ce se sălbăticește asu- 
pra ta, din pricina întunecimii sale, îl ştie Dumnezeu că se va mântui, 
mântuirea lui o va face şi cu ajutorul tău, prin aceea că-ți dă darul 
răbdării, al iertării din inimă” şi al rugăciunii. Astfel pentru smerenia ta 
îl va birui Dumnezeu şi va alunga duhul protivnic dintr-însul. Dacă 
însă fratele acela mai are de chinuit în robie străină, sau chiar îşi va 
pierde sufletul, la purtarea ta cea după Dumnezeu, răutatea lui va creşte 
şi se va sălbătici cu totul împotriva oamenilor şi împotriva lui 
Dumnezeu. Prin urmare, nicidecum să nu uităm că ostaşi“ ai lui Dum- 
nezeu suntem. Deci fii destoinic, suflete, ştiind cui crezi”, cu ale cui 
arme baţi războiS, cine îţi ajută, ca să nu piardă Dumnezeu pe cineva 
pentru neiscusinţa ta. De aceea au zis Părinţii, că pricina mântuirii este 
aproapele. Cei ce biruie lumea” nu sunt nicidecum o adunare de nepu- 


l 1 Tesaloniceni 5, 14. s 2 Timotei 1, 12. 
2 2 Timotei 2, 5. é 2 Corinteni 10, 4. 
3 Matei 18, 35. 71 loan 5,4. 


4 2 Timotei 2, 3. 

tincioşi, o turmă de inactivi, oricât s-ar părea răbdarea răului o slăbi- 
ciune a binelui, ci ei sunt ostașii Împăratului, care prin răbdarea Crucii 
a biruit nu numai lumea, ci şi toată stăpânirea morții. Mântuirea e 
cununa acestei biruințe. Iar despre nevoința care dovedeşte răbdarea şi 
credința sfinților’, putem spune că e singura cale îngăduită şi în stare 
să mistuie puterea răului şi să o facă fără rost şi fără vlagă în lume. 


“VRĂJMAŞ MILOSTIV ŞI PRIETEN VICLEAN” 


Când protivnicul mântuirii noastre se vede bătut la prima piedică 
- cea mai uşoară - ce o ridică în calea robilor lui Dumnezeu prin lume, 
mândria nu-l lasă să se dea bătut, ci le stârneşte a doua piedică prin 
viciile trupului, sau o iubire trupească de sine. La o atare înaintare a 
luptei pentru mântuire se tânguie trupul, ca să te milostiveşti de el; e 
tânguirea vicleană a stricăciunii, care nu trebuie ascultată, ci scoasă din 
rădăcină şi firea făcută iarăşi curată. De aceea Părinţii i-au zis trupului: 
vrăjmaş milostiv şi prieten viclean. În vremea negrijei de mântuire 
trupul se nărăvise cu patimile şi poftele, iar acestea l-au desfrânat și 
l-au scos de sub conducerea minţii, sau, mai bine-zis, au scos mintea 
de la conducere, încât se răscoală cu neruşinare împotriva sufletului, 
chinuindu-l în tot felul, şi se întărâtă până şi împotriva lui Dumnezeu. 
“Căci pofta cărnii este vrăjmăşie împotriva lui Dumnezeu, fiindcă nu 
se supune legii lui Dumnezeu, şi nici nu poate.”? Aşa vine că fiecare 
ducem o povară în spate - trupul de pe noi. De la starea asta şi până la 
a-l face să fie templu sau Biserică a Duhului Sfânt” e de luptat de cele 
mai multe ori viața întreagă. 

Firea trupului fiind surdă, oarbă și mută, nu te poţi înţelege cu el 
decât prin osteneală şi foame, acestea însă trebuie conduse după dreap- 
ta socoteală, ca să nu dăuneze sănătăţii. Acestea îl îmblânzesc, încât nu 
se mai ţine vrăjmaş lui Dumnezeu. Rugăciunea şi postul scot dracii 
poftei şi ai mâniei din trup. Foamea îmblânzeşte fiarele. 


1 Apocalipsă 13, 10. 
? Romani 8, 7. 
3 1 Corinteni 3, 16. 

Cu tot dinadinsul se atrage luarea aminte ca toată lupta aceasta 
să nu se ducă fără îndrumarea unui duhovnic iscusit care ştie cumpăni 
pentru fiecare ins aparte: măsura, trebuinţa şi putinţa fiecăruia. Postul 
adică să fie măsurat după vârstă, după sănătatea rămasă - deși postul 
pe mulți i-a făcut sănătoşi - şi după tăria şi felul ispitelor. Aşa cere 
dreapta socoteală. Cei ce s-au grăbit fără sfatul dreptei socoteli, toți au 
întârziat sau, îndărăptând, au pierdut. De aceea au zis Părinţii, gândin- 
du-se la cei grăbiţi să stingă patimile, că mai mulţi s-au păgubit din 
post, decât din prea multa mâncare, şi preamăreau dreapta socoteală, 
ca virtutea cea mai mare’. Preţuirea pătimașă a trupului pe mulți îi 
întoarce împotriva duhovnicului, deşi învrăjbirea nu-i ține mult, boala 
îi întoarce; pe alţii, însă, mușcaţi la minte de mândrie, nici nu-i lasă să 
meargă vreodată la duhovnic, deşi le tânjeşte cugetul. La vreme de 
umilinţă - care cearcă pe toţi - şi aceștia biruie piedica şi intră în lupta 
mântuirii. 


PUIUL NECURAT 


Sfântul Maxim Mărturisitorul numeşte iubirea de sine “primul 
pui al diavolului”. Ea e cealaltă parte din piedica a doua ce ne-o stâr- 
neşte protivnicul în noi înşine: iubirea trupească de sine, începătura 
mândriei. Împotriva ei ne-a cerut Mântuitorul să ne hotărâm pentru 
lepădarea de sine, zicând: “Oricine voieşte să vie după Mine să se 
lepede de sine, să-şi ia crucea sa în fiecare zi şi să-Mi urmeze Mie”?. 
Lepădarea aceasta însă o poate face numai cine s-a ridicat cu mintea 
mai presus de cele deşarte şi s-a desfăcut din toată dragostea lumească 
şi şi-a strămutat puterea dragostei sale, toată, către Dumnezeu. Sau, cu 
alte cuvinte: pe cine l-a ajutat Dumnezeu să iasă din legăturile iubirii 
de lume, îl ajută să iasă şi din legăturile dinlăuntru ale iubirii de sine. 

Când vrei cu toată sinceritatea şi tăria să birui piedica a doua, a 
viciilor minţii, despre care “credeai” că eşti tu însuţi, atunci şi Dum- 


! Sf. Ioan Casian, Cuvânt despre Sf. Părinţi din Skit, în Filocalia, Sibiu, 
1946, ed. I, vol.1, p. 130 şi ed. II, vol. 1, Sibiu, 1947, p. 129. 
2 Luca 9, 23. 

nezeu sporeşte dragostea Sa către tine şi creşte şi dragostea ta către 
Dumnezeu, cu atât mai mult cu cât e şi piedica din cale mai mare. 
Într-adevăr, această iubire trupească de sine şi plină de trufie, numai 
dragostea aprinsă a lui Dumnezeu o poate scoate şi desăvârşit s-o facă 
scrum, prin umilinţele cu care o arde. Obişnuit noi nu prea putem şti în 
câtă primejdie ne bagă iubirea de sine, dar o putem deduce din purta- 
rea de grijă a lui Dumnezeu, Care, cu iubire de oameni, ajută mântui- 
rea noastră, îngăduind încercări, certări şi ocări peste capul nostru, cu 
rostul ca să ne scârbim de noi înșine şi să ni se tocească tot gustul de 
cele de aici, căci altfel nu putem muri nouă înşine ca să viem lui 
Dumnezeu!. De aceea toţi Părinţii au fugit de laudă și au iubit ocara şi 
toată năpăstuirea, ca pe unele ce ucid puii vicleni şi aduc mult folos de 
la Dumnezeu. 

Cei ce, prin darul lui Dumnezeu, se izbăvesc şi de legăturile din- 
lăuntru ale iubirii de sine, se poartă şi se mărturisesc pe ei înşişi străini 
şi călători? aici pe pământ. De aceea “suspinăm în acest trup, dorind să 
ne îmbrăcăm cu locuinţa noastră cea din Ceruri””. lată de ce, prin 
sfatul dreptei socoteli, trupul trebuie stins şi faptele lui vicioase, omo- 
râte*. În privinţa aceasta stau mărturie cuvintele Mântuitorului, când 
zice: “Cine ţine la viaja lui o va pierde; iar cine-şi pierde viața lui 
Sii Mine, va găsi-o” 5, Înţelegem că-şi va pierde viaţa cel ce ţine la 
felul lumesc şi trupesc al vieţii. lar sub altă formă auzim același 
cuvânt, grăind: “Cine va voi să-şi mântuiască sufletul, îl va pierde; iar 
cine-şi va pierde sufletul său pentru Mine şi pentru Evanghelie, acela îl 
va mântui”f. Sufletul are şi el o parte pătimaşă, care, prin negrijă, 
nărăvindu-se cu viaţa cea trupească, aşa se învoieşte şi se leagă de tare 
cu plăcerea din lumea aceasta, încât n-ar mai vrea să-i moară trupul, ci 
ar vrea să fie veşnică viaţa aceasta vremelnică. Poate că şi de aceea a 
lăsat Dumnezeu viaţa aceasta aşa de necăjită, ca să ne mai şi săturăm 
de ea. Deci, ca nişte dezlegaţi de plăcerile vieţii, mai fericiţi sunt 
săracii”, ca bogaţii. Căci bogatul zice: “Acum, suflete, ai multe bună- 
tăţi, adunate pe mulţi ani: mănâncă, bea şi te veseleşte”. Iar pentru o 


! Galateni 2, 19. 5 Matei 10, 39. 
2 Evrei 11, 13. 6 Marcu 8, 35. 
32 Corinteni 5, 2. Luca 6, 20. 

atare socoteală Dumnezeu i-a zis: “nebun” . Deci, ca să ne mântuim 
trebuie să pierdem înclinarea sufletului cea lunecoasă spre împătimirea 
cu lumea, cu trupul şi cu avuţia, care toate aici rămân. Iar dacă nu 
ardem această înclinare a sufletului spre lume, sufletul întreg se pierde. 
Şi totuşi n-am scăpat de curse, căci sunt unii care-şi curăţesc 
sufletul de patimi prin multe osteneli - şi sufletul are patimile lui: 
părerea, slava deşartă şi mândria - iar dacă scapă de aceste bucurii 
mincinoase, dăruindu-le Dumnezeu în schimb adevărate bucurii du- 
hovniceşti, cad în primejdie de a se îndrăgosti aşa de tare de propriul 
lor suflet, pentru faptul că se face curat, încât sufletele lor se sting şi se 
pierd. Bucuria neînfrânată, chiar cea pentru daruri cu adevărat duhov- 
niceşti, te poate face să uiţi că încă n-ai ieşit cu totul din împărăţia 
ispitelor. Sufletul însă care se mântuieşte este acela care nu mai trăieşte 
pentru sine, ci pentru Dumnezeu - sufletul care s-a izbăvit de sine și 
petrece ca un dus din lumea aceasta. Viaţa şi dragostea lui întreagă 
este numai Dumnezeu, care-l face să uite de sine, iar când revine în 
lumea aceasta, se urăşte pe sine. Evanghelistul Ioan prinde tocmai 
această a treia treaptă a luptei cu sine însuși după cuvântui Domnului, 
care zice: “Cine-şi iubeşte sufletul său îl va pierde; iar cine-şi urăște 
sufletul său, în lumea aceasta, îl va păzi spre viaţa veşnică”?. Deci, 
de-am străluci duhovniceşte ca soarele, ceea ce la puţini se întâmplă, 
de una să ne ţinem: că nu suntem din lumea aceasta şi nu trebuie 
țintuită “aici” dragostea noastră. Când ajungem la o atare socoteală cu 
noi înşine, atunci dragostea lui Dumnezeu ne arde, şi arde şi piedica a 
doua din calea întoarcerii noastre Acasă... Cei ce şi-au adunat şi şi-au 
strămutat unite toate puterile făpturii lor de la lume și vicii spre 
Dumnezeu, aceştia sunt cei ce au biruit lumea şi pe ei înşişi. 


SEMNUL CRUCII 


Creştinismul nostru ar fi în mare parte de neînțeles, dacă n-am 
considera şi realitatea personală a demonului, a îngerilor căzuţi. Cre- 


! Luca 12, 20. 
2 Loan 12, 25. 

dinţa noastră ar fi incompletă şi s-ar dizolva cu uşurinţă, dintr-o religie 
revelată, într-o doctrină umanitară, sau, în cazul cel mai bun, într-un 
raționalism protestant, fără nimic supranatural şi personal. Dar nu e 
bună nici extrema cealaltă, care, fie că admite răul ca principiu paralel 
cu Dumnezeu, fie că vorbeşte de demoni mult prea mult decât merită 
în realitate. A nu admite existenţa personală a îngerilor căzuţi şi a nu 
recunoaşte influența lor asupra vieţii sufletului, asupra minţii cu 
deosebire, dovedeşte fie un raționalism sec şi trufaş, fie o ignoranță a 
suficienţei de sine. A admite răul ca pe un principiu paralel binelui 
înseamnă că ne cufundăm în adâncuri neguroase de istorie, când 
n-aveam o revelaţie precisă şi deplină a realităţilor spirituale. Pentru 
vremea noastră, cu o revelaţie completă, a mai zăbovi pe lângă elemen- 
te perimate din istoria religiilor, fireşte că dovedeşte multă îndărăptare 
mintală. lar a îmblăti prea mult şi fără socoteală numele celui rău, 
fireşte că arată lipsă de socoteală, dacă nu chiar dezechilibrul minţii. 
De aceea, socotind piedicile mântuirii la justa lor valoare, 
spunem că în calea mântuirii sau a întoarcerii noastre Acasă se mai 
ridică o stavilă: vrăjmașul însuşi, puterea răului în persoană, sau 
îngerul rău. Mândria lui nu poate răbda bătaie; acesta-i chinul păcatului 
său, că totuşi trebuie s-o capete. Deci, dacă a fost bătut când se lupta 
cu noi din afară, prin gura lumii, dacă a trebuit să fugă ruşinat, după 
zeci de ani de lupte dinlăuntru, din trup şi din suflet, atunci sufletul şi 
mintea, făcându-se curate, îl prind în prezența nevăzută. Atunci, 
nemaiavând ce face, vine în persoană să se războiască cu noi. De acum 
începe războiul minţii omului cu mintea cea vicleană, sau războiul 
nevăzut. Spre războiul acesta însă să nu îndrăznească nimeni, de n-a 
fost chemat de Dumnezeu cu rost de a ruşina puterea vrăjmașă şi a 
mai întări neputinţa oamenilor spre război, căci nu e un război de 
glumă. Deocamdată să ne mulţumim a şti că asupra diavolului avem 
aceste trei arme: Numele Domnului şi al Maicii Domnului despre care 
zice Sf. loan Scărarul că: “Armă mai tare în cer şi pe pământ nu avem, 
ca numele lui Dumnezeu”. lar a doua armă pe care o avem împotriva 
puterii vrăjmaşe este Sf. Cruce!. (Aş întreba pe cei ce nu au cruce: cu 
ce semn vă apăraţi voi de diavol?) Ei însă n-au semn, că nu-i lasă să-l 


l 1 Corinteni 1, 18. 

facă. Nu în zadar semnul Crucii îl numeşte Biserica: “Armă nebiruită 
asupra diavolului, Crucea Ta ne-ai dat”. lar a treia armă de apărare este 
smerenia sufletului. Deci chiar în ceasul tulburării tale, să zici în adân- 
cul inimii: “Pentru păcatele mele pătimesc acestea, Doamne, izbăveş- 
te-mă de cel rău”. Și întoarce-te cu inimă bună către Dumnezeu, orice 
gânduri rele ai avea, pălmuindu-ţi mintea, căci vede Tatăl osteneala 
fiului și nicidecum nu-l lasă. 


IN PUSTIA CARANTANIEI 


Până aci se înţelege și nu se prea înţelege drama desăvârşirii 
persoanei omeneşti. Şi fiindcă aceasta nu s-a prea putut înţelege, 
urmări şi realiza, a fost nevoie ca Dumnezeu să creeze omul a doua 
oară şi, prin creştinism, să-l facă în stare de această înțelegere şi 
realizare a desăvârşirii sale personale. Această desăvârşire urmărită și 
aşteptată de Dumnezeu de la om, ni s-a revelat, ni s-a dat de model în 
persoana clară şi reală a lui lisus Hristos, a Dumnezeu-Omului. De 
aceea El e Calea şi naturală şi supranaturală a desăvârşirii. lisus 
Hristos nu avea nevoie de mântuirea Sa, dar fără pogorârea Sa, în trup 
de om re-creat, născut afară de calea păcatului, mântuirea noastră ar fi 
fost cu neputinţă; ori noi eram şi suntem cei ce avem nevoie de 
mântuire. Deci pentru iubirea de oameni a lui Dumnezeu, simțită de 
noi ca o credinţă arzătoare de mântuire, ni s-a arătat şi ni s-a dat ca 
model de viaţă persoana reală a Mântuitorului nostru lisus Hristos. El e 
pentru noi oamenii măsura desăvârşirii. Atât doar că modelul revelat 
trebuie urmat. Căci, dacă Dumnezeu a făcut totul pentru mântuirea 
noastră, aceasta nu însemnează ca noi să ne dedăm lenei, pentru că a 
făcut Dumnezeu totul şi noi nu mai avem de făcut nimic. Dumnezeu a 
făcut totul din partea Sa, anume: S-a micşorat pe Sine şi S-a făcut om 
adevărat!, întru totul asemănându-Se nouă, afară de păcat, ca să ne 
arate cărarea cu lucrul şi cu persoana Sa. El era şi Dumnezeu adevărat, 
dar a mers omeneşte pe calea cea nouă. De aceea, calea mântuirii o 
numim calea lui Dumnezeu, pentru că, cel dintâi, El a mers pe ea. 


! Filipeni 2, 7. 


CĂRAREA 27 


Deci, cei ce vrem să ne mântuim avem a merge şi noi toți aceeaşi 
cale, toată. Şi, fiindcă avem de a trece peste şerpi şi peste scorpii și 
peste toată puterea vrăjmaşă!, iar noi nu suntem decât numai oameni, 
lisus Cel cu cruce ne ajută, dăruindu-ne din persoana şi viaţa Sa cele 
trebuitoare, dar mai presus de firea noastră. Ba mai mult, chiar El 
însuși se luptă pentru noi ca să-L urmăm întocmai, pe toată calea 
pământească. Din buze mulți Îl urmează pe Domnul, dar când să treacă 
prin moartea de pe cruce - desăvârşita lepădare de sine - mulţi se dau 
înapoi. Toţi aceştia întârzie pe cale. De aceea zic, cine vrea să vadă pe 
Domnul în veacul fără de sfârşit, după înviere, trebuie să meargă cu El 
toată calea, iar nu numai până la un loc, sau numai până la o vreme. 
Rămaşi în urmă de frică? sunt destui în toate vremile, dar mai ales în 
zilele noastre, temându-se ca nu cumva din cauza credinţei să-şi 
primejduiască viaţa aceasta. Noi însă zicem: unde e fericirea aceea, să 
cădem şi noi în “primejdia” în care a căzut Dumnezeu; iar de nu ne 
primejduim pentru Dumnezeu e semn că nu suntem vrednici. 

Dacă avem în vedere pe lângă cunoştinţa mântuirii şi nevoinţa, 
sau caracterul ascetic al cărării spre desăvârșire, ne întâlnim cu în- 
vățătura Sf. Maxim Mărturisitorul, una dintre cele mai luminate minţi 
ale Bisericii. Depănăm deci firul cărării în spiritul Cuvântului Ascetic 
al Sf. Maxim Mărturisitorul”, atât pentru trebuința documentării 
patristice, cât şi pentru adâncimea şi frumusețea învăţăturii Sfântului. 

Iisus Hristos, Dumnezeu prin fire, primind să se facă om, pentru 
iubirea de oameni, S-a coborât sub lege, ca păzind porunca asemenea 
unui om, să desființeze osânda cea veche a lui Adam. lar ştiind 
Domnul că toată legea şi proorocii atârnă în porunca iubirii de 
Dumnezeu şi de oameni, S-a grăbit să le păzească asemenea unui om, 
de la început până la sfârşit. 

Aceste porunci, care rezumă Scriptura, trebuie păzite împotriva 
cuiva, care vrea să le surpe, trebuie apărate, trebuie trăite în ciuda firii 
şi a unui protivnic, altfel nu ne mântuim. Cu acest protivnic a avut 
Iisus o luptă îndoită, una prin ispitele plăcerii şi a doua prin încercările 
durerii. Iată prima ispitire prin plăcere: diavolul L-a crezut om, văzân- 


! Luca 10, 19. 

du-L pe El mărturisit la Botez de Tatăl şi primind, ca om, pe Duhul 
înrudit, din ceruri, şi mergând în pustie ca să fie ispitit de el. Înşelân- 
du-se şi crezându-L astfel, a pornit împotriva Lui tot războiul, doar va 
putea cumva să-L facă şi pe El să pună mai presus materia lumii decât 
iubirea lui Dumnezeu. Deci, ştiind diavolul că mâncările, avuţiile şi 
slava sunt cele trei între care se frământă toate cele omeneşti, cu 
acestea a ispitit şi pe Domnul în pustie ca doar-doar îl va prăvăli şi pe 
El în prăpastia pierzării, ca pe tot omul. 

E bine de observat că Iisus Hristos, întrupat în om adevărat, a 
biruit pe diavolul ca om, iar nu ca Dumnezeu; căci cu puterea de 
Dumnezeu, ca fulgerul l-a aruncat din ceruri!. lisus a venit să se lupte 
cu diavolul, ca om adevărat, întrucât numai aşa ne putea împinge la 
toată îndrăzneala câtă trebuie; iar câştigând - ca om - o biruinţă desă- 
vârşită asupra lui, biruința ne-a dat-o nouă, în dar, dar numai dacă ne 
luptăm şi noi ca El. Cu biruința Sa, Mântuitorul ne-a învăţat şi pe noi 
meşteşugul războirii, ne-a dat cunoştinţa și ne-a dat şi puterea. Deci El 
e meşteşugul, cunoştinţa şi puterea; El e modelul de luptă, cât ţine că- 
rarea. Mântuitorul de aceea a şi venit, ca să sfărâme lucrurile diavolu- 
lui? şi să surpe stăpânirea lui în care ţinea pe oameni. Astfel, când L-a 
ispitit, în Pustia Carantaniei?, ca să facă din pietre pâini, căci flămân- 
zise, El l-a bătut cu Scriptura, zicând: “ Scris este că nu numai cu pâine 
va trăi omul, ci cu orice cuvânt al lui Dumnezeu” ! Dar diavolul n-a 
renunțat la luptă, ci L-a ispitit iarăși cu strălucirea tuturor împărăţiilor 
pământului - cu slava puterii politice - zicând Domnului: “ie îţi voi da 
toată puterea şi strălucirea ei, căci mie-mi este dată şi o dau cui vreau. 
Deci, dacă Tu te vei închina mie, toată ţi-o dau Ţie”. Privitor la aceste 
cuvinte semeţe ale ispititorului, Sf. Chiril al Ierusalimului se întreabă 
dacă a minţit Satana atunci, sau, silit de prezenţa lui Dumnezeu, a spus 
adevărul ?* Ci răspunzând Iisus, l-a bătut, grăind din Scripturi: “Scris 
este: Domnului Dumnezeului tău să te închini și numai pe El unul să-L 


! Luca 10, 18. 

2 1 loan 3, 8. 

4 Sf. Chiril al Ierusalimului, Catehezele, în Izvoarele Ortodoxiei, Bucureşti, 

slujeşti” . Când s-a văzut diavolul bătut din Scripturi a luat și el 
Scriptura, căci ştie şi el Scriptura, însă diavoleşte, deoarece mintea lui, 
fiind nebună, strâmbă înţelesul oricărui cuvânt, de vreme ce el nu stă în 
adevăr, ci în minciună. Așa, Îl duce pe lisus pe aripa templului din 
Jerusalim, zicându-l: “Dacă eşti Tu Fiul lui Dumnezeu, aruncă-Te de 
aici jos, căci este scris că îngerilor Săi va porunci pentru Tine, ca să Te 
păzească şi Te vor ridica pe mâini, ca nu cumva să Te izbeşti cu 
piciorul de vreo piatră”. Atunci lisus i-a tăiat scurt şi ispita aceasta, 
răspunzându-i: “S-a zis în lege să nu ispiteşti pe Domnul Dumnezeul 
tău !” Şi după ce sfârşi toată ispita, diavolul se duse de la El până la o 
vreme. Semn că a mai venit şi sub altă formă. 


IUBIREA E CĂRAREA 


Protivnicul L-a încercat pe Domnul prin aceste trei: prin nepu- 
tinţa trupului, prin slava deşartă şi prin ispitirea de Dumnezeu. Toate 
aceste ispite au ascunse în ele momeala plăcerii, sau acul păcatului”, 
însă în chip felurit. Toate la un loc alcătuiesc chipul dintâi al războ- 
iului, sau, după Sf. Maxim, ispita prin plăcere. Dacă lisus s-ar fi biruit 
de oricare dintre acestea, ar fi căzut din dragostea Tatălui, ar fi călcat 
El porunca primă din lege, pe care avea s-o propovăduiască între 
oameni ca nimeni altul: porunca dragostei de Dumnezeu, ca Tată al 
oamenilor”. 

Tot războiul protivnicului acesta a fost: ca să-L facă pe Domnul 
să calce dragostea către Dumnezeu ca Tată. Căci ştie vrăjmaşul că 
plăcerea pământească, pentru cine umblă după ea, are drăceasca putere 
să desfacă pe om de dragostea lui Dumnezeu şi să i-o întoarcă spre 
plăcerea a orice altceva afară de Dumnezeu. Prin urmare, dacă mai 
avem inima prinsă de ceva de pe pământ, stăpânitorul lumii acesteia 
încă ne mai ţine legaţi în împărăţia lui, de vreme ce dragostea noastră 
către Dumnezeu încă n-a ars şi aţa aceea. 


l Luca 4, 8. 
2 1 Corinteni 15, 56. 

După ce Domnul l-a bătut pe diavolul în Pustia Carantaniei în 
sfânt sufletul Său - curat de lumea aceasta ca o pustie - a venit să-l bată 
şi între oameni. Cuvintele Evanghelistului ne descriu şi această latură a 
războiului, căci zice: “Şi după ce sfârşi toată ispita, diavolul se depărtă 
de la El, până la o vreme”!. Semn că a mai venit iarăşi, însă de data 
aceasta războindu-se cu Domnul prin oamenii lumii acesteia. Satana a 
răsculat împotriva Mântuitorului pe oamenii puternici de atunci, 
viclenii vremii, cărturarii şi fariseii lumii vechi, unelte ale sale, oameni 
slabi dar cu putere mare, ca doară-doară lisus îi va blestema, sau îi va 
uri, Şi aşa va greşi măcar împotriva celei de-a doua porunci, porunca 
iubirii de oameni. 

Aceasta e, cum zice Sf. Maxim, ispita a doua, prin durere, care e 
stârnită de protivnicul cu menirea de a învrăjbi pe lisus cu oamenii şi 
pe oameni întreolaltă. Iată cuvintele Sf. Maxim Mărturisitorul despre 
acest numit al doilea fel de ispită pe care l-a avut Mântuitorul de 
învins: “După ce, aşadar, prin biruinţa asupra primei ispite, cea prin 
plăcere, a zădărnicit planul Puterilor, Căpeteniilor şi Stăpâniilor celor 
rele, Domnul le-a îngăduit să-şi pună în lucrare şi al doilea atac, adică 
să vină şi cu încercarea ce le mai rămăsese, cu ispita prin durere”?. 

Să urmărim deci uneltirile protivnicului, să vedem metoda lui şi 
metoda lui Dumnezeu, tot după cuvintele Sf. Maxim. 

“Neputând vrăjmaşul să-L facă pe Domnul să calce porunca iubi- 
rii de Dumnezeu, prin cele ce I le-a făgăduit în pustie, s-a străduit pe 
urmă, după ce a venit în lume, cu ajutorul nelegiuiţilor iudei, să-L facă 
să calce porunca iubirii de oameni. Satana (care însemnează «pro- 
tivnicul») îi îndemna pe cărturari şi farisei la feluritele meșteșugiri 
împotriva lui lisus, ca, neputând răbda încercările, cum credea el, să fie 
adus să-i urască pe cei ce-l întindeau curse şi aşa să calce porunca 
iubirii de oameni. Dar Domnul, ca un Dumnezeu, cunoscând gândurile 
protivnicului, n-a urât pe fariseii puşi la lucru de el (căci cum ar fi 
făcut-o, fiind prin fire bun ?) ci, pe cei purtaţi de el, nu înceta să-i sfă- 
tuiască, să-i mustre, să-i înfricoşeze, să-i plângă, ca pe unii ce puteau 
să nu se lase conduși de el. Blestemat de ei, se purta cu îndelungă 


! Luca 4, 13. 

răbdare. Mântuitorul, e drept, i-a mustrat și i-a certat ca nimeni altul!, 
însă nu i-a urât nici o clipă, de vreme ce pe diavolul din ei îl certa şi-l 
umilea, dându-l la iveală şi arzându-l cu adevărul, iar pe ei îi iubea şi-i 
învăţa înainte?. Pătimea cu îndurare şi le arăta toate faptele iubirii; îi 
învăţa căile vieţii şi zugrăvea prin fapte chipul vieţuirii cereşti; vestea 
învierea morţilor şi făgăduia viaţa veşnică şi Împărăţia Cerurilor celor 
ce cred; iar necredincioşilor (ateilor) le vestea înfricoşatele pedepse 
veșnice. lar pe cel ce lucra prin ei (prin atei) îl bătea cu iubirea de 
oameni, iubindu-i şi pe ei, deşi-i ducea diavolul. 

O, minunat război ! În loc de ură Jisus arată iubirea şi răpune pe 
tatăl răutăţii prin bunătate. În acest scop, răbdând atâtea rele de la ei 
- mai adevărat vorbind, pentru ei - S-a străduit până la moarte, în chip 
omenesc, pentru porunca iubirii şi, dobândind biruinţa deplină împo- 
triva diavolului, a primit cununa învierii pentru noi. Astfel Adam Cel 
nou a înnoit pe cel vechi.” 

Dumnezeu îi prevenise pe mai marii templului prin vedenia lui 
Zaharia proorocul, ca să ia aminte. că şi ei vor fi ispitiți, lată cuvântul: 
“Si mi-a arătat pe lisus (sau leh-yua), marele preot, stând înaintea 
îngerului Domnului şi Satana la dreapta lui, ca să i se-mpotrivească”“. 
Proorocul îl vede pe marele preot schimbându-i-se veșmintele rele cu 
altele bune şi punându-i-se podoabă curată pe cap, iar îngerul atrăgân- 
du-i luarea aminte: “fii luător aminte, Iisuse, mare preot, tu şi soții tăi, 
care stau înaintea feţei tale: căci ei sunt chipuri pentru viitor. Căci iată 
eu aduc pe Servul Meu Odraslă””. Totuşi ei, învăluiţi cu lumea aceasta, 
n-au putut pricepe ispita în care cădeau pizmuind pe lisus. 

Iubirea de Dumnezeu şi iubirea de oameni în care atârnă toată 
Legea şi Proorocii, împlinindu-le lisus ca nimeni altul, prin aceasta 
se vedea limpede că lisus e Dumnezeu şi Dumnezeu este iubire”. 
Pe acestea două ni le-a dat ca porunci. Aci stă taina pentru care 
poruncile lui Dumnezeu bat pe vrăjmașul, când are cine le trăi. Căci 

iată: Dumnezeu se ascunde în poruncile Sale, după cum ne asigură 
Sfinţii Marcu Ascetul! şi Maxim Mărturisitorul’. 

Trăirea acestor porunci arde pe diavol aşa de cumplit, încât 
acesta răscoală puterile iadului şi cu ele aţâţă pe oamenii lumii, care-s 
biruiţi de el, şi-i năpusteşte împotriva lui lisus şi a oricărui ucenic al 
Lui. lar prin lege, prin stăpânitorii lumii acesteia, prin slujitorii 
templului, arhiereii Anna şi Caiafa, prin Iuda vânzătorul, diavolul nu-L 
mai putea răbda să-i facă împărăţia de jaf, şi-l cere nedreapta răstignire 
pe cruce, în rând cu tâlharii. 

Când războiul nevăzut între iubire şi ură a ajuns aci, lisus bate 
pe diavol - tot ca om, să nu uităm - prin neputinţa şi nepreţuirea 
trupului”. Adică prin desăvârşita lepădare de sine sau prin primirea de 
bunăvoie a morţii. Plăcerea a alungat-o cu hotărâre puternică, durerea 
însă a primit-o cu dorire mare“. 

Din cele de până aci vedem că lupta Mântuitorului cu protivnicul 
pentru porunci şi pentru mântuirea noastră prezintă câteva deosebiri 
față de stadiile luptei pe care are să le întâmpine omul, când vrea să 
urmeze pe Domnul. Mântuitorul a înfrânt întâi pe protivnicul în duh, în 
apariţia lui personală din pustie, biruind prin dragostea de Dumnezeu 
ispita aceluia când Îl îmbia cu momeala plăcerii din materia lumii. Noi 
muritorii însă n-avem de a începe lupta de la arătarea fățişă şi perso- 
nală a protivnicului;, căci, după unii, ne-ar fugi mintea de spaima 
arătării lui înfiorătoare. E lucru ştiut că sistemul nostru nervos, răvăşit 
de atâtea vicii săvârşite de noi sau de un şir întreg de părinţi înaintaşi, 
nu suportă impresii prea tari, ca peste toate acestea să rămână sănătos. 
Noi trebuie să începem urmarea Mântuitorului de la purificarea de 
patimi, ca să ajungem după multă vreme la o sănătate, fizică şi psihică, 
în stare de a ne apropia, fără primejdii grave, acolo de unde doar lisus 
a început lupta. E lucru ştiut şi probat de medicină că spaimele 
(traumatismele) peste puterea de răbdare a sistemului nervos, îl 


! Sf. Marcu Ascetul, Despre legea duhovnicească, în Filocalia, Sibiu, 1946, 
ed. I., vol.1, p. 249 şi ed. II, vol. 1, Sibiu, 1947, p. 247. 

2 Sf. Maxim Mărturisitorul, Capete gnostice, în Filocalia, ed. I, vol. 2, p. 
193. 


3 loan 6, 63. 
* Luca 12, 50. 

dezechilibrează, şi, după slăbiciunea la care-l găsește, poate să-l aducă 
până la boala epilepsiei, care seamănă mult cu îndrăcirea, descrisă de 
Evanghelii. 

Fireşte că şi noi în lupta cu patimile - treabă de începători, dar 
care poate ţine o viaţă întreagă - trebuie să dăm cu el o luptă în duh. În 
această luptă încă suntem scutiți prin rânduiala dumnezeiască de a-l 
vedea în toată fioroasa lui prezenţă. 

De la această deosebire încolo, lupta pentru mântuire, atât a 
Mântuitorului cât şi a ucenicului, urmează aceeaşi cărare şi stadii. 
Astfel, după ce Iisus l-a bătut pe protivnic în pustie, a venit să-l bată şi 
în lume, în societatea omenească stăpânită de acela. De aceea, urmând 
pe Domnul, spunem că mântuirea nu se câştigă cu o faptă răzleaţă, ci 
presupune şi o faţă socială; nimeni nu se mântuieşte singur; de mântu- 
irea sa se mai leagă o mulțime de oameni. 

În societatea omenească Iisus l-a bătut pe protivnic prin iubirea 
de oameni, oricât Îl lovea vrăjmaşul printr-înşii cu ispita durerii. Şi pe 
urmă de tot, a venit - prin orânduire dumnezeiască - ispita, tot prin 
durere, asupra trupului Domnului, ispită pe care a biruit-o, dându-și 
trupul ca “din neputinţă”! să fie răstignit pe cruce ca un făcător de rele. 
Nu-şi dădea Satana seama că, răstignind “omul” pe cruce, după ce-L va 
înghiţi cu poftă, sau cu ura cea mai mare, va afla că prin cruce a 
înghiţit pe Dumnezeu. Nu-şi putea da seama vicleanul de Taina Crucii 
care îi va rupe cele dinlăuntru, şi, Hristos Iisus, Omul-Dumnezeu îi va 
învia pe drepţii cei din Vechiul Testament, făcând biruință veşnică 
asupra răului pe care o va da omului, fratelui Său? şi ucenic pe aceeaşi 
cale. Prin această biruinţă a lui lisus, în omul în care se ţinea ascuns, 
s-a făcut restabilirea firii omeneşti, i s-a deschis Împărăţia lui 
Dumnezeu, s-a vestit învierea şi i s-a dat mântuirea în dar”. 


! 2 Corinteni 13, 4. 
2 Matei 28, 10. 
3 Bfeseni 2, 8. 

CĂRAREA SFÂNTULUI PAVEL 


Ajunşi la acest loc al depănării cuvântului, e bine să mai 
lămurim câteva lucruri, dintre care cel dintâi e îndreptarea părerii 
greşite ce o au unii creştini despre “mântuirea în dar”, pe care a 
câştigat-o lisus Hristos pentru noi. Din aceste cuvinte nu urmează că 
noi trebuie doar să “credem” că “suntem” mântuiţi şi cu asta am făcut 
totul ce ar atârna de noi. lată cum a înţeles Sf. Pavel pe Domnul şi cum 
i-a urmat cărarea, după cuvintele Sf. Maxim: “Pavel aşa se lupta 
împotriva dracilor, care lucrează în trup plăcerile, alungâdu-i prin 
neputinţa trupului său. El, Pavel, ne arată cu faptele şi chipul biruinţei 
împotriva vicleanului, care luptă să aducă pe credincioşi la ură, 
stârnind împotriva lor (a Apostolilor) pe oamenii mai nebăgători de 
seamă, ca, ispitiţi prin ei, să-i facă să calce porunca iubirii. Dar 
Sf. Pavel zice: «Ocărâţi fiind, binecuvântăm; prigoniţi, noi răbdăm, 
huliţi, noi mângâiem; ca o lepădătură ne-am făcut, gunoiul tuturora 
până astăzi». Dracii au pus la cale ocărârea, hulirea şi prigonirea lui, 
ca să-l mişte la ura celui ce-l ocărăşte, îl huleşte şi-l prigoneşte. Fi 
aveau ca scop să-l facă să calce porunca iubirii. lar Apostolul, 
cunoscând gândurile lor, binecuvânta pe cei ce-l ocărau, răbda pe cei 
ce-l prigoneau şi mângâia pe cei ce-l huleau, ca să depărteze (din cale) 
pe dracii care lucrau acestea şi să se unească cu bunul Dumnezeu. Deci 
pe protivnicii care lucrau acestea îi zădărnicea prin acest chip al luptei, 
biruind pururea răul prin bine, după asemănarea Mântuitorului. Așa a 
slobozit Pavel mulțime de lume de sub puterea viclenilor şi a unit-o cu 
Dumnezeu, el şi ceilalți Apostoli, biruind prin «înfrângerile» lor pe cei 
ce nădăjduiau să-i învingă. Dacă deci şi tu, frate, vei urmări acest scop, 
vei putea să iubeşti pe cei ce te urăsc. Iar de nu, e cu neputinţă.”? Darul 
mântuirii deci se dobândeşte chiar ca dar, cu mare luptă. 

Pilda Mântuitorului i-a prilejuit Sf. Pavel multe şi adânci me- 
ditații. 


! ] Corinteni 4, 12-13. 
2 Sf. Maxim Mărturisitorul, Cuvânt Ascetic, în op. cit., p. 10. 

lată de data aceasta un om păcătos, întru totul asemenea nouă, 
năzuind spre ţintă!, fără să se fi socotit că a ajuns?, mărturisind abia la 
capătul alergării: “Calea am săvârşit, credinţa am păzit? ..- de acum 
aştept cununa,”! - unirea desăvârşită cu Hristos. Deci nu mai avem 
motiv să spunem, scuzându-ne lenea, că lisus a fost Dumnezeu şi aşa a 
biruit puterile protivnice şi îndărătnicia firii, căci iată Sf. Pavel era om, 
cu păcate grele, ba și bolnăvicios, şi iată-l, luptându-se după lege” 
pentru legea care rezumă Scriptura şi mântuirea, că s-a arătat mai 
presus de lunecuşul plăcerii și ascuţişul durerii. A ieşit din cercul 
vicios al plăcerii şi al durerii, în care de obicei se învârte până la 
absurd viața omenească. 

lată ce mare e sfatul Sfintei Treimi: ca Unul din Treime să se 
facă om pentru noi şi pentru a noastră mântuire, ceea ce e totuna cu 
crearea firii din nou. Mântuitorul, omeneşte, a mers şi merge înaintea 
noastră, făcându-se cărare de la om la Dumnezeu. Nu putem rămâne 
decât uimiţi de dragostea pentru înţelepciunea şi iubirea lui Dumnezeu, 
personificate în lisus Hristos, Dumnezeu-Omul. 

Ca mărturii netrebnice îi ştim dragostea cu care ne iubeşte El, 
dar nimic de pe pământ n-o poate spune. El umblă nevăzut de oamenii 
cu ochi de lut, căutând mereu pe fraţii Săi“, pândind şi alergând după 
fiecare ins, “până-i va prinde pe toţi cei ce se vor mântui, ca pe 
Pavel”, şi neavând odihnă până nu-i adună pe toţi Acasă. Şi aceasta o 
face mereu, în fiecare veac de oameni până la sfârşitul lumii. Asta nu 
se poate tăcea. Iar cine L-a şi văzut pe Domnul şi neasemănata-i Cruce, 
pe care încă o tot duce printre oamenii ce-L pălmuiesc cu ură de fiară 
până la sfârşitul veacului de-acum, unul ca acela sare ca ars din orice 
iubire conservatoare de sine şi se roagă, strigând să aibă în lumea 
aceasta soarta lui Dumnezeu. Unul ca acesta trăieşte ca un dezlegat de 
viaţă şi nici o urgie a vremii nu-i poate face nimic, decât a-l desăvârși, 
lămurindu-l ca aurul. 


! Filipeni 3, 14. *2 Timotei 4, 8. 
? Filipeni 3, 13. 51 Corinteni 9, 20. 
*2 Timotei 4, 7. é Matei 28, 10. 


7 Sf. Maxim Mărturisitorul, Capete despre dragoste, Filocalia, ed. 1, vol. 2, 
p. 77. 

Dacă simţim suferinţa fără asemănare a lui Dumnezeu Mân- 
tuitorul nostru, cea din iubirea de oameni, aceasta curăţeşte şi viaţa 
noastră; căci acesta-i focul azvârlit de Dumnezeu pe pământ!: pârjolul 
dragostei, care aprinde lumea, arde puterile răului şi străluceşte cu 
lumină dumnezeiască pe smeriţii Săi următori, ce se întorc Acasă. Cu 
toate acestea, dorul lui Dumnezeu după cel mai mare păcătos este 
neasemănat mai mare decât dorul celui mai sfânt om după Dumnezeu. 


! Luca 12, 49. 


II 


ÎNVĂTȚTĂMINTELE REGILOR 


SAUL ŞI DAVID 


Pe calea mântuirii nimeni nu poate merge singur de nu se va lăsa 
condus de mâna nevăzută a Mântuitorului, prin preoţii Bisericii, sluji- 
torii Săi văzuţi. Căci zice: “Cine vă primeşte pe voi pe Mine mă pri- 
meşte”!. Deci, în calea Duhului, nu poţi merge fără ucenicie la duhov- 
nic. Mulțimea ispitelor, vicleniile protivnicului nevăzut, războindu-ne 
prin lucrurile sau oamenii văzuţi, oricând ar putea scoate pe ucenicul 
Domnului din calea mântuirii şi să-l rătăcească, dacă duhovnicul n-ar 
avea meșşteşugul, ştiinţa şi puterea de la Dumnezeu, ca să împrăştie şi 
mereu să strice lucrăturile protivnicului. Pricepem prin urmare că uce- 
nicul sau credinciosul e dator cu ascultarea din dragoste către duhov- 
nicul său, căci fără darul acestuia e cu neputinţă izbăvirea de necazuri 
și mântuirea. 

Sfânta Scriptură ne înşiră mulţi ascultători buni, dar şi foarte 
mulţi neascultători. Dintre cei ascultători alegem spre învățătură pe 
regele David, care stătea sub povăţuirea duhovnicului său, Natan pro- 
orocul. ÎI numim pe Natan duhovnic şi nu sfetnic al regelui, pentru 
faptul că era îndreptător în ale duhului şi mijlocitor între legea lui 
Dumnezeu şi fărădelegea omului, spre deosebire de sfetnic, care mij- 
loceşte între om şi om. Iar dintre neascultători îl alegem pe regele Saul, 
care nu primea sfatul lui Dumnezeu prin Samuil şi, neascultând până în 
sfârşit, a luat plata neascultării, desăvârşit pierzându-se. 


! Matei 10, 40. 

CUM ÎNCEPE O DATORIE 


David, până a nu fi rege, era al optulea copil la părinţi şi ciobă- 
naş cu slujba, trăind cu toţi frații săi o viaţă cumpătată. Când însă a 
ajuns rege, dând de trai bun, l-au năpădit poftele. S-a întâmplat deci 
odată că o vecină a sa, femeia lui Urie, făcea baie; David a văzut-o şi 
s-a aprins de pofta desfrâului. A aflat cine e, a pus la cale cu fățărnicie 
şi vicleșug trimiterea bărbatului ei în primejdie de moarte - unde a și 
murit - şi aşa i-a luat femeia. Iată-l pe David, cel uns de Dumnezeu cu 
cinste de rege şi cu darul de prooroc, omorând bărbatul şi desfrânând 
cu femeia rămasă. După slujbă era rege, după dar, prooroc, trupul 
însă... vrăjmaş al lui Dumnezeu' şi ucigaș de om. Şi zice Scriptura: 
“Fapta aceasta, pe care a făcut-o David, a fost rea înaintea lui 
Dumnezeu”?. 


VREMEA DE PLATĂ 


Să vedem acum, spre învăţătura noastră, în ce chip îi rânduiește 
Dumnezeu îndreptarea. Știm că era uns rege de Samuil proorocul, însă 
acesta murise. Astfel a trimis Domnul la David pe Natan proorocul, 
care, printr-o asemănare, l-a adus să-şi cunoască păcatul și vinovăția de 
moarte. “Un om simplu a vorbit împăratului. Împăratul cel îmbrăcat în 
purpură nu s-a mâniat, căci nu se uita la cel care vorbea, ci la Cel ce i 
l-a trimis. Nu l-a orbit pe David cohorta ostaşilor din jurul său; dim- 
potrivă, se gândea la oastea îngerească a Domnului şi tremura în faţa 
«Celui nevăzut, ca şi cum L-ar fi văzut”... Avea cineva oare vreo do- 
vadă contra lui ? Ştiau oare oamenii de fapta lui ? Fapta s-a săvârşit 
repede; proorocul însă îndată a fost de faţă să-l mustre.”! Proorocul, 
sau văzătorul înainte al celor ce au să vie de la Dumnezeu, i-a făcut 
înțeleasă legea care atârnă peste fărădelege. I-a arătat că, făcând moarte 
de om, sabia va atârna în veac asupra casei sale. Iar pentru că a luat 


! Romani 8, 7. 3 Evrei 11, 27. 
? 2 Regi 11, 27. + Sf. Chiril al Ierusalimului, op. cit., p. 76. 

femeia altuia, şi femeia sa va fi luată de alţii dinaintea ochilor săi. Ce-a 
făcut el altuia în ascuns, alţii îi vor face lui pe faţă, înaintea a tot 
norodul. Asta e legea nestrămutată a dreptăţii lui Dumnezeu care aduce 
peste capul tău ce ai adus şi tu peste capul aproapelui tău. Ce ai făcut ți 
se va face; ce ai zis ţi se va zice; ce încarci pe altul ai să duci şi tu. 

Când dreptatea lui Dumnezeu se întoarce asupra noastră a 
sosit vremea de plată sau ispăşirea. Ispăşirea nu-i o pedeapsă de la 
Dumnezeu, ci un mijloc de înţelepţire, o îndreptare mai aspră. Iar 
fiindcă dreptatea lui Dumnezeu mereu ţine cumpănă între faptă şi răs- 
plată, putem vorbi chiar de legea dreptăţii, ca de o lege milostivă, prin 
care ne curăţim de petele faptelor rele. În vremea ispăşirii, când vin 
asupra noastră strâmtorările, dacă le răbdăm de bunăvoie, neumblând 
cu ocolirea, ne ajută Dumnezeu; iar de nu vrem să primim cele ce vin 
peste noi, că nu le înţelegem, nu ne ajută Dumnezeu, deşi El ar fi vrut. 

Toată slujba aceasta a lămuririi ucenicului în ale duhului, în ale 
celor nevăzute legi, de unde vin peste oameni toate cele văzute, n-o 
poate face decât duhovnicul. Lui i s-a dat meșteşugul, cunoștința și 
puterea ca să ajute omului în încercări, să vrea şi el leacul ce i-l îmbie 
Dumnezeu, după felul şi trebuinţa bolii sale. 


MĂRTURISIREA 


Când David şi-a înţeles greşeala şi urmările ei, a spus celui ce a 
venit la el sau, mai bine-zis, Celui ce i l-a trimis, mărturisindu-şi vino- 
văţia şi zicând: “Am păcătuit înaintea Domnului”. lată smerenia îm- 
păratului. De la această înțelegere şi recunoaştere a păcatului, făcută 
înaintea duhovnicului, atârnă şi începe îndreptarea. Aceasta e mărtu- 
risirea după voia lui Dumnezeu. Şi, fiindcă degrabă şi-a mărturisit 
greşeala, de îndată i-a venit şi iertarea de la Dumnezeu. Iar proorocul 


X. 66 


care-l înfricoşase, zise îndată: “Şi Domnul a ridicat (acum) păcatul de 


deasupra ta şi tu nu vei muri”?. Iată cât de repede se schimbă Dum- 


l 2 Regi 12, 12. 
2 2 Regi 12, 13. 

nezeu cu iubire de oameni ! Înțelegem de aici, că atâta vreme cât ținem 
păcatele nemărturisite, ascunse cu voia, atâta vreme atârnă pedeapsa 
lor asupra noastră, ca o sabie care stă să cadă peste viaţa noastră. De 
îndată însă ce mărturisim păcatele şi vinovăția, primejdia morţii o înlă- 
tură Dumnezeu de deasupra noastră. 


ÎNCERCĂRILE 


Dumnezeu ne iartă uşor, însă noi, oamenii, fiind uşuratici cu 
firea şi scurți la minte, trebuie să ne întărim în starea de pace cu 
Dumnezeu, prin osteneală, sau prin nevoință multă. Vinovăţia ne-o 
iartă Dumnezeu îndată după mărturisire. Cu obişnuința de a păcătui 
trebuie să ne luptăm noi, uneori, toată viața. Această vreme de amără- 
ciune care ne învaţă minte ca să nu ne mai întoarcem la cele dintâi, e 
chiar vremea de întărire a sănătăţii noastre sufleteşti. Aceasta ne învață 
cel mai bine calea lui Dumnezeu. 

Să nu uităm însă că una e lupta şi suferinţa omului mărturisit şi 
alta e suferinţa omului nemărturisit. Unul e luminat la minte, liniştit şi 
câştigă din nou nevinovăția; celălalt e întunecat, îndărătnic şi mai rău 
se afundă. Unul e ascultător de duhovnic, - asta-i uşurează răbdarea 
încercărilor; celălalt nu ascultă de nimeni, ceea ce-i face îndreptarea cu 
neputinţă. 

Dumnezeu, ştiind năravul firii omeneşti, îl previne pe David prin 
prooroc, pomenindu-i totdeodată şi de o cheie a domniei paşnice, zi- 
când: “Ai întărâtat mult pe vrăjmaşii Domnului. Tu, împărate, aveai 
mulți duşmani din pricina dreptăţii tale; nevinovăția (castitatea) ta, 
însă, te întărea. Dar pentru că ai aruncat cea mai bună armă, ai răsculat 
pe vrăjmaşi contra ta.” Astfel l-a lămurit profetul pe David. 

Deşi fericitul David a auzit mai cu seamă cuvintele: “Domnul a 
iertat păcatul tău”, totuşi împăratul n-a lăsat pocăinţa, ci se îmbrăca cu 
sac în loc de porfiră şi şedea pe cenuşă şi pe jos, în locul tronului 
ferecat cu aur. Dar nu numai că şedea pe cenuşă, ci chiar şi mânca 


! Sf. Chiril al Ierusalimului, pp. cit., p. 77. 

cenuşă precum însuşi ne spune: “Cenuşă, ca pâinea am mâncat”!. 
Înalții săi sfetnici îl rugau să mănânce pâine, dar el nu-i asculta?. Şapte 
zile a ţinut postul. 

Cu cât cineva stă mai sus pe scara răspunderilor obşteşti, cu atât 
îi poartă şi Dumnezeu o iubire şi o grijă mai mare. lată cum îl trece 
Dumnezeu pe David prin amărăciunile învăţării de minte, sau cum îl 
duce pe calea suferințelor, care statornicesc pe om în bine. Sabia ce ar 
fi atârnat asupra vieţii lui - dacă nu şi-ar fi mărturisit păcatul - se mută 
asupra copilului său, ca unul ce era în fărădelegi venit. Proorocul îi 
prevesteşte moartea copilului ce i se va naşte. În casa regelui, între cei- 
lalţi fii ai săi, încep să vie ispite peste ispite. Pe unul din ei regele îl 
pedepseşte ca doi ani să nu-i vadă faţa, ceea ce era neînchipuit de greu 
pentru un fiu de rege. Pedeapsa aceasta însă dă roade tocmai contrare 
aşteptărilor; căci fiul său, prin suferinţa pe care o îndură, câştigă dra- 
gostea poporului, dar greşeşte cu ea, uneltind răsturnarea de pe tron a 
tatălui său. Pe de altă parte, ispititorul, duhul cel rău, cearcă şi pe rege, 
îndemnându-l să despartă poporul în două tabere, una a lui şi alta a 
fiului său şi să se bată împreună, ca să-şi apere tronul, ceea ce ar fi 
pricinuit multă vărsare de sânge. 

lată cum îngăduie Dumnezeu ispititorului să se apropie, ca un 
vameş al văzduhului, de robii lui Dumnezeu, ca să-i cerce nu cumva să 
se mai afle la ei ceva iubire de sine, ceva mândrie, sau părere înaltă, și 
prin acestea să-i întineze iarăşi în cele dintâi, sau în mai mari să-i 
cufunde. Regele David (sau dacă vreţi: sufletul) se săturase de vărsare 
de sânge şi n-a mai vrut să-şi apere mândria de rege, ci şi-a ales mai 
bine fuga de pe tron: umilința cea mai de pe urmă, ce poate veni unui 
rege. Fuga lui dovedeşte însă nu cea mai mare slăbiciune, ci cea mai 
mare putere a înţelepciunii. Căci primirea umilinţei e cea mai mare 
putere a dreptului; pe când războiul pentru mândrie e dovada celei mai 
mari neputințe. David a pus mai presus câștigarea iertării lui 
Dumnezeu decât tronul său împărătesc şi astfel s-a hotărât să-şi 
ispăşească deplin fărădelegea și să nu se mai încâlcească iarăşi în 
aceleaşi păcate. Drept aceea, fugind de prigonirea fiului său: “S-a dus 


! Psalm 101,10. 
2 Sf. Chiril al Ierusalimului, idem. 
? 2 Regi 12, 17-18. 

în muntele Eleonului şi mergând plângea; capul îi era acoperit (aşa e 
jalea la iudei), picioarele desculţe şi toți oamenii care erau cu el îşi 
acoperiseră fiecare capul şi mergeau plângând”!. 


PRIN CUPTORUL SMERENIEI 


Suferinţa aceasta mai are şi un alt rost. De pildă prin ea îngăduie 
Dumnezeu oricui, neînsemnat la slujbă sau la chip, să-ţi sară în obraz 
şi să ţi-l pălmuiască cu ocările cele mai de pe urmă. Şi cine ar putea să 
facă mai bine o treabă de asta, decât un om de nimica, dar totuşi de 
vreo treabă lui Dumnezeu. Astfel, pe când regele trecea plângând, un 
om oarecare, ca din senin, începu să arunce cu pietre după el şi după 
tot poporul, şi să-i zvârle în obraz blesteme: “Pleacă, pleacă, nelegiu- 
itule şi ucigașule !2 

lată cum îngăduie Dumnezeu să-ţi auzi faptele pe nume. Căci 
foarte mari târcoale dă vrăjmașul în jurul celor încercaţi, pentru păca- 
tele lor trecute, ca să-i scoată din calea mântuirii, ispitindu-i să nu se 
smerească, ci să-şi apere “onoarea”. Ispititorul însă, dacă n-a izbutit 
să-l facă pe David să-şi măcelărească poporul în două tabere, era 
aproape sigur că măcar o moarte de om tot va mai scoate de la el. Şi, 
fiindcă prin blestemele cele din senin nu l-a putut scoate din liniştea 
pocăinței, ca să aprindă în el iuțimea mâniei ucigașe, s-a mulțumit 
vrăjmaşul să intre într-unul din sfetnicii săi şi să ceară regelui moartea 
omului aceluia: “De ce acest câine leşinat blestemă pe domnul meu ? 
Mă duc să-i tai capul !* - Diavolul dă sfaturile lui la toţi, dar nu are 
putere peste cei ce nu-l ascultă! 

David însă, luminat de Dumnezeu prin Natan proorocul, duhov- 
nicul său, era prevenit şi avea cunoştinţă despre trebuinţa încercărilor, 
precum că Dumnezeu a îngăduit şi cu a Lui purtare de grijă trebuie să 
treacă - pentru păcatele sale - prin cuptorul smereniei”, ca un bun as- 
cultător de Dumnezeu. De aceea regele, în loc să asculte ispita vrăjma- 


12 Regi 15, 30. * Sf. Chiril al Ierusalimului, op. cit., p. 67. 
22 Regi 16, 7. 3 Înţelepciunea lui Isus Sirah 2, 5. 
32 Regi 16,9. 

şului, cea din însoţitorul său, o taie cu blândeţe şi cu înţelepciune, 
zicând: “Lăsaţi-l să blesteme, căci Domnul i-a poruncit să blesteme pe 
David. Cine poate să-i zică: de ce faci tu așa ?”1 Însoţitorul regelui 
însă, cuprins de duhul rău, care cerea moarte de om, nu se lăsa bătut 
uşor, de aceea regele îi spune de mai multe ori acelaşi cuvânt. (E ştiut 
că pentru a scoate un gând rău din mintea cuiva, trebuie să i-o învălui 
de foarte multe ori cu cuvântul bun, ca s-o izbăveşti din robia gândului 
străin. Asta-i calea cea mai lungă: de la urechi la inimă.) Iar pentru că 
sfetnicul nu mai tăcea cu apărarea onoarei, regele destăinui, în sfârşit, 
însoţitorului său taina răbdării sale, zicând: “Poate va căuta Domnul la 
umilirea mea şi-mi va răsplăti cu bine, pentru acest blestem al lui”. 
Cuvinte de frumoasă mărturie pentru regele care, întru cunoştinţă fiind, 
era smerit. 

Şi aşa se duceau alături, fiecare în calea lui: regele în calea ispă- 
şirii sau a ascultării de Dumnezeu, ocărâtorul în calea ocării; iar vrăj- 
mașul a pierit şi el, arzându-se de smerenie şi lăsând sfetnicul în pace. 

Totuşi ne-am putea întreba: de ce îngăduie Dumnezeu așa palme 
peste faţa dreptului ? Răspundem că nu este altă cale de sfințire şi că, 
înaintea lui Dumnezeu, nici cerul nu este destul de curat”; iar sfințire 
fără smerire nu este. Pe noi însă, cei păcătoşi şi grei la pricepere, 
Dumnezeu nu are cum ne aduce aminte de păcatele noastre, ştiute sau 
neştiute, ca să ni le cunoaştem şi să ni le mărturisim - de vreme ce nu 
luăm aminte la predica Bisericii - decât luând, cu atât mai vârtos, 
prăjina ocărilor. Dacă ne-am cunoaşte cât suntem de păcătoşi, ne-ar fi 
mult mai ușoară ispăşirea vinovăţiilor. Dar când nu ne cunoaştem 
vinovăţiile, ne înşelăm după părerea noastră cu “dreptatea” pe care n-o 
avem, şi necunoscându-ne, nu răbdăm cele ce vin peste noi, cu 
rânduiala lui Dumnezeu. Drept aceea, când auzi pe cineva făcându-te 
tobă de ocări şi blesteme, nu te pripi cu mintea şi nu sări cu gura, 
răspunzându-i ce nu trebuie. Nu-l întreba pe el: de ce mă ocărăşti, ci 
întreabă-te pe tine oare de ce mă ocărăşte omul acesta ? În orice caz, 
răspunde ca David: pentru păcatele mele Domnul i-a poruncit să mă 


! 2 Regi 16, 10. 
2 2 Regi 16, 12. 
? lov 15, 15. 

ocărască şi să mă blesteme; dar nădăjduiesc, pentru năpăstuirea ocării, 
mila lui Dumnezeu. 

Să zicem că, după părerea ta, ai avea o viaţă bună după voia lui 
Dumnezeu, soţ şi copii cumsecade şi, totuşi, așa din senin, la o întâm- 
plare oarecare, un vecin sau propriul tău copil sau soţ, să-ţi ardă obra- 
zul zvârlindu-ţi vorbe grele: prăpădită, ucigaşă, hoaţă. Iar tu, neştiin- 
du-te de vină cu nici una din acestea şi nepricepând ce se lucrează la 
mijloc, se poate întâmpla să sari, ca muşcată de şarpe, cu şi mai grele 
vorbe, apărându-te şi îndreptându-te, iar pe cel ce te cearcă, apăsându-l 
şi ucigându-l cu mânia. Nu e bine, nu te grăbi, ci socoteşte cum trebu- 
ie: poate că nu ţi-ai mărturisit, asupra ta, vreo greşeală cu propriul tău 
soţ, înainte de vreme, iar soțul tău îţi aduce aminte acum, într-un șuvoi 
de mânie, fără să ştie că păcatul odată tot răbufneşte, oricâtă uitare s-ar 
fi aşternut peste el. Poate că şi copilul îşi strigă în ocara sa vreun păcat 
al părinţilor, de care trebuia cruțat, fie cu fapta, fie cu gândul. Poate că, 
pentru vreun gând rău asupra vieţii sale, el la vreme îţi aduce aminte, 
sub formă de necuviinţă, greşeala ce era s-o faci asupră-i. Uitaseşi să ți 
le mărturiseşti, să te dezlegi de vina lor, şi iată, ţi se aduc aminte. Căci 
prin cei apropiaţi primim arsurile cele mai curăţitoare, - ştiut fiind că nu 
este nedreptate la Dumnezeu. Iar pe de altă parte, poate că puţine zile 
mai avem şi, din îngăduirea lui Dumnezeu, se răstesc la noi viclenii, 
cei ce ne-au îndemnat la păcate, şi, prin vreo gură slabă, ne strigă vino- 
văţiile uitate pe care mărturisirea şi lacrimile noastre nu le-au şters. 

Drept aceea, cu lumina cunoștinței fiind, în necazuri bucuraţi-vă!. 
Căci celui lămurit în căile lui Dumnezeu tot ce i se întâmplă spre mai 
multă lumină i se face, ori pricepem, ori nu pricepem aceasta. Grija 
noastră să fie: de-a nu strica ce tocmeşte Dumnezeu. “Gândește-te la 
sfârşitul oricărui necaz fără voie şi vei afla în el pieirea păcatului. 
De-ai fost păgubit sau ocărât sau prigonit de cineva, nu lua în seamă 
cele de acum, ci aşteaptă cele viitoare. Aşa vei afla că omul acela ţi-a 
fost pricină de multe bunătăţi, nu numai în vremea de aici, ci şi în 
veacul viitor.”? 


! 1 Tesaloniceni 5, 16. 
2 Sf. Marcu Ascetul, Despre legea duhovnicească, în Filocalia, ed. 1, 1946, 
vol. 1, pp. 238, 242 şi ed. II, 1947, vol. 1, pp. 236, 240. 

LUMINA SUFERINȚŢEI 


Îndreptarea prin încercări are o vreme a ei, care e mai lungă sau 
mai scurtă, după cum prindem minte şi ne statornicim sau nu în calea 
lui Dumnezeu. Dacă sufletul se statorniceşte în bine şi purtările dina- 
fară de asemenea, amărăciunile încercărilor trec şi vremea iarăşi se 
întoarce spre bucurie, dimpreună cu toate lucrurile, care nu ne mai stau 
împotrivă. Vremea de amărăciune ţine de obicei cât ţine aplecarea spre 
mândrie; căci celui smerit nimic nu-i poate sta împotrivă: nici lucrurile, 
nici oamenii şi nici dracii. Înaintea lui Dumnezeu adevărata virtute e 
smerenia care tămăduieşte, curăţă, apără şi întoarce toate spre pace. 
Deci, când amărăciunea încercării şi-a împlinit lucrul, iarăși întoarce 
Dumnezeu toate spre bucurie. 

Despre o atare întoarcere a lucrurilor, când într-un fel când 
într-altul, ne învaţă şi Sfântul Maxim Mărturisitorul’, zicând: “Să 
iubim pe tot omul, din suflet; dar să nu ne punem nădejdea în nici unul 
dintre oameni. Căci câtă vreme ne susţine Domnul, ne înconjoară 
mulțime de prieteni şi toţi vrăjmaşii noştri sunt fără putere. Când însă 
ne părăseşte Domnul atunci ne părăsesc şi toți prietenii şi vrăjmaşii 
dobândesc putere ' împotriva noastră. Dar şi cel ce îndrăzneşte, 
bizuindu-se pe sine, va cădea cu cădere jalnică. Cel ce însă se teme de 
Domnul iarăşi se va înălța. De aceea a zis David (ca unul ce trecuse 
prin acestea): «Nu voi nădăjdui în arcul meu şi sabia mea nu mă va 
mântui. Căci Tu, Doamne, ne-ai mântuit pe noi de cei ce ne necăjesc şi 
ai făcut de ruşine pe cei ce ne urăsc pe noi.»?” 

Iată în viaţa lui David cum nevăzuta Cârmuire a lucrurilor în- 
toarce toate spre bine. 

Fiul răzvrătit al regelui a fost omorât într-o bătălie. Tatăl său a 
vrut să-l cruţe, însă aşa se plăteşte înaintea lui Dumnezeu răzvrătirea 
copiilor asupra părinţilor. David: ajunge iarăşi rege. Pe drum, când 
acesta trece Iordanul, îi iese înainte şi omul acela care îl blestemase şi 
tare i s-a rugat de iertare, ca să nu-l omoare pentru greşeala aceea. Iată 
cum, pentru răbdarea de atunci a regelui, a întors Dumnezeu şi pe cel 


! Sf. Maxim Mărturisitorul, Cuvânt Ascetic, în op. cit., p. 34. 
2 Psalm 43, 8-9. 


ÎNVĂȚĂMINTELE REGILOR 49 


6. Zis-am: “Mărturisi-voi Domnului fărădele- 
gea mea ! Şi îndată ai ridicat pedeapsa păcatului 
meu”. 


Aci e bine să luăm aminte însăși mărturia proorocului David, 
precum că îndată după mărturisire Dumnezeu ridică pedeapsa păcatu- 
lui; - totuşi înduri încercări şi de multe ori ani de zile în şir. Să fim 
înţeleşi: încercările acestea nu-s pedeapsă, ci şcoală, lumină pentru 
minte și milă de la Dumnezeu. Că le simţim ca suferinţe ? De nu le-am 
simți ca atare, n-am învăţa nimic. Precum plăcerea e dascălul păca- 
telor, aşa durerea e dascălul înţelepciunii; iar din odihnă, până acuma 
încă n-a ieşit ceva de folos. 

Iată apoi învăţătura de mare preţ şi de mare nădejde, pe care o dă 
proorocul şi pentru ispitele din vremea încercărilor, precum şi pentru 
credinţa în Dumnezeu, care ţine cumpătul omului. 


7. De aceea toată sluga credincioasă să se roa- 
ge ie la vreme cuvenită, şi chiar potop de s-ar 
stârni pe acela nu l-ar potopi. 

8. Tu eşti limanul meu şi Tu mă izbăveșşti la 
vreme de necaz; Tu faci să-mi răsune împrejur 
cântări de mântuire şi-mi zici: 

9. Înţelepţi-te-voi şi-ţi voi arăta calea pe care 
trebuie să mergi; sfătuitorul tău voi fi şi ochiul 
Meu va fi asupra ta. 


Şi iarăşi dă sfaturi la cei ce nu prea pricep rostul întăririi sufle- 
tului în vremea încercărilor, zicând: 


10. Nu fiţi fără minte, cum e calul şi catârul, pe 
care-i sileşti la supunere cu frâu şi cu zăbale. 

11. Multe sunt bătăile care ajung pe păcătos ! 
Iar pe (păcătosul) cel ce se teme de Domnul, mila 
îl va întâmpina. 


Psalmul sfârşeşte cu strigarea de bucurie, ca a unui izbăvit de 
Dumnezeu şi iarăşi făcut drept: 

12. Bucuraţi-vă în Domnul şi vă veseliți, drep- 
ților ! Scoateţi strigăte de bucurie, toţi cei drepți la 
inimă. 
lar în Psalmul 33 bucuria, cunoştinţa şi sfatul iarăşi se prind în 
horă: 


1. Bine voi cuvânta pe Domnul în toată vre- 
mea; lauda Lui va fi pururea în gura mea. 

2. Cu Domnul se va lăuda sufletul meu: audă 
cei blânzi şi să se veselească ! 

3. Slăviţi pe Domnul cu mine şi să înălțăm 
numele Lui împreună. 

4. Căutat-am pe Domnul şi m-a auzit şi din 
toate necazurile m-a izbăvit. 

5. Apropiaţi-vă de Domnul şi vă veţi lumina şi 
fețele voastre nu se vor ruşina. 

6. Vreun necăjit de-L strigă, l-aude Domnul şi-l 
mântuieşte din toate necazurile lui. 

7. (Căci) îngerul Domnului străjuieşte împreju- 
rul celor ce se tem de Dânsul şi din toate necazu- 
rile îi scapă. 

8. Gustaţi şi vedeţi că bun este Domnul ! Ferice 
de omul care nădăjduieşte într-Însul ! 

9. Temeţi-vă de Domnul toți sfinţii Lui, că 
nimic nu lipseşte celor ce se tem de Dânsul... 


Şi aşa e toată Psaltirea: o mărturie strălucitoare a bunătăţii lui 
Dumnezeu, ţinută în mână de David, ca o făclie, mângâind orice suflet 
zdrobit de pe urma păcatelor. Lumina ei atrage luarea aminte la cârmu- 
irea lui Dumnezeu asupra vieţii omeneşti, îndeamnă sufletul la asculta- 
re şi smerenie, cu care oricine poate birui toate protivniciile din calea 
mântuirii şi poate răbda toate palmele ispitelor. 

CENZURA INVIDIEI 


Cele descrise până aci sunt numai o parte din încercările pe care 
a avut David să le pătimească. Zilele cele mai amare însă i le-a făcut 
regele Saul, pe care Dumnezeu îl înlocuia cu David pe măsură ce 
acesta deprindea meșteşugul de rege. 

“Regele Saul mai e şi un răsunător caz de invidie împotriva lui 
David. Din copleşirea sa cu binefaceri, Saul a făcut pricină de război 
cu David. Odată, izbăvit de furii, datorită cântării prea line a strunelor 
lui David, acesta a încercat de mai multe ori să-şi ţintuiască cu sulița 
de perete pe binefăcătorul său. Altădată, scăpându-l cu oaste cu tot de 
ruşinea cu care-l ameninţa Goliat, dănţuitoarele, în nerăutatea lor, 
cântând osanalele victoriei, atribuiră lui David câştigarea bătăliei înze- 
cit decât lui Saul, zicând: «David a bătut în zeci de mii și Saul în miile 
sale»! - pentru acest singur cuvânt şi a mărturiei date de adevărul 
însuşi, Saul puse la cale să-l prindă în curse şi să-l ucidă cu propria sa 
mână. Acum David era fugar, Saul însă nu-şi potoli ura, ci pornind 
prigoană cu trei mii de ostaşi împotriva lui, scormonea deşertul. Dacă 
ar fi fost întrebat de pricina acestei prigoane, Saul ar fi trebuit să 
mărturisească binefacerile lui David. În vremea prigoanei însă lucrurile 
s-au întâmplat întors: David a prins pe Saul, pe când acesta dormea. 
Dar dreapta Celui Preaînalt, pe unul l-a păzit de moarte şi pe celălalt să 
nu-şi păteze mâna. Saul, totuşi, nu s-a înduplecat - deşi Dumnezeu 
mijlocise între ei - şi iarăşi adună oaste să urmărească pe David şi 
iarăşi a fost prins Saul, într-o peşteră. 

Faptele acestea arată virtutea prigonitului şi mai strălucitoare, iar 
răutatea prigonitorului şi mai evidentă. 

Invidiosul nu primeşte doctor pentru boala sa şi nu poate găsi 
leac tămăduitor al suferinţei, deşi Scriptura e plină de ele. El așteaptă 
ușurarea bolii numai într-un singur fel: să vadă prăbuşindu-se pe unul 
din cei invidiaţi. Capătul urii lui este să vadă pe cel invidiat din fericit 
nefericit, din norocos nenorocit. 

Pe unii oameni, cu totul protivnici, binefacerile îi îmblânzesc. Pe 
invidios însă, binefacerile mai mult îl înrăiesc. Cu cât invidiosul are 


1 Regi 18,7. 

parte de mai mari binefaceri, cu atât mai tare fierbe de ciudă, mai mult 
se supără şi se mânie. Mulţumind pentru darurile primite și mai mult se 
cătrăneşte de purtarea binefăcătorului. Ce fiară nu întrec ei prin răuta- 
tea năravului lor ? Ce sălbătăciune nu depăşesc ei prin cruzimea lor ? 
Câinii, cărora li se aruncă o coajă, se domesticesc; leii, cărora li se 
poartă de grijă, se îmblânzesc. Invidioşii însă, mai mult se irită când li 
se arată îngrijire şi atenţie.” 

“Rănile invidiei sunt adânci şi ascunse şi ele nu suferă vinde- 
care, ca unele ce s-au închis de durerea lor oarbă în ascunzişurile con- 
ştiinţei. Invidiosul e duşmanul propriei sale sănătăţi sufleteşti. Cel 
invidiat poate să scape şi să ocolească pe invidios; iar invidiosul nu 
poate scăpa de sine însuşi. Tu, invidiosule, duşmanul tău e cu tine, 
vrăjmaşul ţi-e continuu în inimă, primejdia e închisă în adânc, ești 
legat cu un lanţ neîndurat, eşti prizonierul invidiei şi nici o mângâiere 
nu-ți vine în ajutor. A prigoni pe un om binecuvântat de Dumnezeu şi 
a urî pe cel fericit, iată o nenorocire fără leac.” 


SOARELE SMERENIEI 


David, deşi a trecut cu bine printr-atâtea încercări şi cenzuri, 
totuşi numai om fiind, nu ne-a putut arăta ceva desăvârşit; cu toate 
acestea, dacă noi ne-am purta ca David în vremea ispăşirii păcatelor, 
am fi destul de sporiţi în calea mântuirii. David era o icoană de mai 
înainte a lui lisus, ce avea să vie. Dar numai Cel fără de păcat poate să 
ne arate şi să ne dea ceva desăvârşit şi în ispăşire. Adică ascultarea Lui 
şi ispăşirea Lui să împlinească ceea ce lipseşte din ascultarea şi din 
ispăşirea noastră a păcătoşilor. 

Învățătura desăvârşită o avem de la: “Cel ce, fiind în chipul lui 
Dumnezeu, n-a ţinut ca la o pradă la egalitatea sa cu Dumnezeu, ci s-a 
golit pe Sine, a luat chip de rob, făcându-se asemenea oamenilor, şi la 


l Sf. Vasile cel Mare, Despre invidie P.G. 31, col. 376-377. 

ASI Ciprian, De zelo et livore c.9; în Corpus Scriptorum Ecclesiasticorum 
Latinorum, Ed. G. Hartel, Wien 1868./ Texte traduse de Prof. I. Coman în Cenzura 
invidiei la Plutarch, Sf. Ciprian şi Sf. Vasile cel Mare în volumul Omagiu 
Patriarhului Nicodim..., p. 151. 

înfăţişare dovedindu-se ca un om; s-a smerit pe Sine, ascultător fă- 
cându-se până la moarte - şi încă moarte de cruce. Pentru aceea şi 
Dumnezeu l-a preaînălțat şi i-a dăruit Lui numele care este mai presus 
de orice nume, ca, întru numele lui lisus, tot genunchiul să se plece, al 
celor cereşti şi al celor pământeşti şi al celor de dedesubt.” 

Răbdarea răului sau umilinţa, în credinţa lui Dumnezeu, este cea 
mai uriaşă putere asupra răului în lumea aceasta. Chip de umilinţă 
desăvârşită ne-a dat Mântuitorul pe cruce: El, Fiul şi slava Tatălui, 
Dumnezeu adevărat, nu s-a împotrivit, ci a primit să treacă prin cea 
mai de pe urmă! umilire cu putință pe pământ, căci ştia ce putere are 
umilinţa. Răbdând bătăi, scuipări în obraz, cunună de spini, piroanele 
şi spânzurarea pe cruce, iar peste suflet hulirea celor fărădelege, toate 
acestea încă nu erau crucea cea mai grea; pe aceasta o avea la spate. 
Crucea cea mai grea, pe care era răstignit cu faţa, era neasemănata 
durere a milei Sale faţă de oameni. 

Oamenii aceştia, care boleau de răi ce erau şi care nu pricepeau 
nimic din dumnezeirea Mântuitorului, reprezintă acea coaliție a 
veninului sufletesc contra Mântuitorului. Aceşti contemporani otrăviți 
de răutate reprezintă culmea invidie: omeneşti contra sublimului. Căci 
de ce a fost invidiat Mântuitorul ? Din cauza minunilor sale printre cei 
sărmani şi oropsiţi, cei dintâi chemaţi la mântuire. “Flămânzii erau 
hrăniţi, hrănitorul duşmănit; morţii erau înviaţi, invidioşii mureau de 
ciudă; demonii erau alungaţi, iar celui ce le poruncea îi întindeau 
curse; leproşii erau curăţiţi, şchiopii umblau, surzii auzeau, orbii 
vedeau, iar binefăcătorul era prigonit. În cele din urmă au osândit la 
moarte pe dătătorul vieţii, au bătut cu biciul pe izbăvitorul oamenilor şi 
au judecat la moarte pe Judecătorul lumii.” Şi pentru aceştia s-a rugat 
Tatălui de iertare. Iubirea aceasta de oameni, aşa cum sunt, şi care n-a 
avut niciodată vreo umbră de cădere, i-a pricinuit o cruce neasemănat 
mai grea, pe care-o poartă şi de care se ţintuieşte Mântuitorul cu 
fiecare din răutăţile noastre până la sfârşitul lumii. Și noi suntem 
printre iudeii care-l pironesc pe cruce - fiecare în veacul nostru - pentru 
că lisus e în toate veacurile. Dar lisus a fost în toate acestea ascultător 
desăvârşit Tatălui; cu smerenia sa a biruit atât pe pământ cât şi în iad. 


l Filipeni 2, 6-10. 
2 Sf. Vasile cel Mare, idem, coloana 377, C. 

Căci prin taina crucii, rupând pântecele iadului care înghițise neamul 
omenesc cu neascultarea, a înviat dintr-însul pe Adam şi pe toţi drepţi, 
şi de atunci este mântuire. Prin urmare, mântuirea e roada ascultării 
până la umilinţă a Mântuitorului. lisus s-a dat pe Sine umilirii celei mai 
de pe urmă, numai să ne câştige pentru mântuirea cu care a venit. De 
aceea El e Pomul vieţii din Rai, iar întoarcerea în Rai, sau mântuirea, e 
roada acestui Pom, care dă viaţă veşnică celui ce va mânca dintr-însul. 
Pomul îl ştim, roada Lui ni-e dată, - dar dacă n-o mâncăm, nu ne 
mântuim. 

Ar trebui să urmăm Mântuitorului toată calea sa pământească, 
măcar tot aşa de zornic, pe cât ne zoreşte foamea şi setea după cele 
pieritoare. Desăvârşirea Mântuitorului în ascultare şi în lepădarea de 
Sine, pentru iubirea de oameni, a ridicat între creştini şirul fără număr 
de cuvioși şi buni biruitori mucenici, care, pentru dragostea Lui, erau 
fericiţi să sufere şi ei chinuri înfricoşate de la necredincioșii vremilor 
lor. Şi precum odinioară David a omorât pe Goliat şi leul, aşa şi creşti- 
nii biruiau leul nevăzut, căci dragostea până la moarte de Cel ce ne-a 
învăţat cărarea şi ne-a dat ca nebiruită armă lepădarea noastră pe cruce, 
aceeaşi i-a făcut şi pe ei mai tari ca iadul care în zadar vărsa peste ei 
văpaie de ură, le îndesa cununi de spini pe cap, le bătea cuie înroşite în 
picioare, sau îi ardea în cuptoare de vii. De dragostea lui Hristos nu-i 
mai putea despărţi nimic, nici frica de moarte, nici dragostea de viaţă. 
Aceştia, sfinţii, s-au arătat mai presus, nu numai de plăcere şi durere, ci 
au covârşit şi moartea şi viaţa. În ei se întâmpla şi moartea şi învierea 
Domnului. Tinerii din Babilon sunt numai o începătură timidă, dar şi 
acolo dragostea lor de Dumnezeu stinsese văpaia cuptorului, urgia 
focului fugind de la fața lui Dumnezeu, care în rouă o prefăcuse şi 
mântuia pe sfinţi. 

Trebuie trecute vămile, ruşinând încă de aici, de pe pământ, pe 
vameșii văzduhului, ca la mutarea noastră dincolo, cunoscând ei focul 
dumnezeiesc ce a ars lucrurile lor din noi, să nu ne poată opri cu vreo 
datorie neplătită din vremea de acum, vreme rânduită încercărilor. Că 
aşa zic Părinţii, că vremea de acum spre pocăință ne e dată. Şi nu le 
trebuie protivnicilor pustiire mai mare în lucrăturile lor, decât răbdarea 
cu dragoste a necazurilor, căci ea arde datoriile noastre și toată 
strădania lor. 

Nouă, neputincioşilor, deşi cugetăm ale lumii şi umblăm în calea 
păcatelor, încă nu ne-a îndesat nimeni cununa de spini pe frunte şi nu 
ne-a bătut piroanele în tălpi. Zic însă: cine vrea să urmeze pe Domnul 
şi să se asemene cu El, în cruce să se asemene, şi, cât poate să cuprin- 
dă firea omenească, asemenea cu El va fi. 


CEI CE N-AU NECAZURI 


Nouă, toate necazurile ne vin de la greşeli, nu de la Dumnezeu. 
El numai le îngăduie şi spală cu ele vinovăţiile noastre. Oamenii însă 
tare greu pricep că îndreptarea prin necazuri dovedeşte nu părăsirea lui 
Dumnezeu, ci milostivirea Lui. Ba chiar prin aceea ştim că Dumnezeu 
are grijă de noi, dacă vom avea necazuri. Fiind atotbun şi atotînţelept, 
ne poartă de grijă şi ne spală, cu milostivire, ori vrem, ori nu vrem, ori 
pricepem acum, ori vom înţelege pe urmă. Căci: “Dumnezeu este 
îndelung răbdător şi mult milostiv, dar nepedepsit nimic nu lasă”!. El 
aşteaptă o vreme să vadă: ne grăbim noi cu pocăinţa de bunăvoie sau 
nu; învăţăm din necazurile altora sau aşteptăm să ne spargem şi noi 
capul de ele, ca şi ei? 

Dumnezeu vrea să ajute pe toţi, dar nu toţi primesc purtarea Sa 
de grijă. Aşa se face că sunt oameni păcătoşi care n-au necazuri. Pe 
aceştia i-a lepădat Dumnezeu. Căci ştiindu-le firea, precum că nu au 
leac şi nu pricep nimic din ocârmuirea Sa, îi lasă în păcatele lor. 
Aceştia sunt cei de care zice David că: “N-au nici o suferință până la 
moarte şi sunt plini de sănătate; cu oamenii la osteneli nu iau parte și 
nu sunt supuşi la bătăi ca ceilalţi oameni. Râd de toată lumea şi grăiesc 
de sus. lată, necredincioşii huzuresc în lumea aceasta şi-şi adună 
bogății”. Aşa încât mulţi din neştiință: “Râvnesc soarta (pământeas- 
că a) necredincioşilor, văzând propăşirea păcătoşilor”; dar când înţeleg 
“sfârşitul păcătoşilor” - iar aceasta le vine numai când intră la “Altarul 
Domnului” - abia atunci nedumerirea li se împrăștie. Căci la Altarul 
Domnului, unde “se află ascunse toate comorile cunoștinței şi ale 


! Naum 1, 3. 

înţelepciunii”!, în lisus Hristos adică, ei află că: “Pentru vicleşugul lor 
îi pune Dumnezeu pe căi alunecoase şi-i lasă să cadă în prăpastie şi 
ajung la pustiire”?. 

Nu fericiţi, aşadar, pe cei ce n-au necazuri în lumea aceasta. 
Căci, cunoscându-i Dumnezeu că n-au minte să-l înţeleagă căile, nu le 
mai rânduieşte o îndreptare prin încercări în lumea aceasta, ci osânda 
în cealaltă. lată de ce, Dumnezeu preamilostivul, chiar şi când 
osândeşte la iad tot milostiv se dovedeşte şi ca un mai-nainte ştiutor 
din veci a toate, nu le trimite necazuri pe potriva păcatelor lor, căci 
mândria lor cea peste măsură de mare nu rabdă nicidecum umilirea 
încercărilor. Dimpotrivă, încercarea lui Dumnezeu de a-i spăla prin 
necazurile cele fără de voie, lor li s-ar întoarce tocmai pe dos. Căci ei, 
iubind mai tare mândria şi slava deşartă a vieţii acesteia, decât 
smerenia şi supunerea lui Dumnezeu (față de), tocmirea nebună a 
minţii lor îi aruncă în deznădejde, din care fac cel mai mare şi mai de 
pe urmă păcat în lumea aceasta: sinuciderea, omorârea de sine. Ori 
toate celelalte păcate, ce le-ar putea face omul, adunate la un loc, sunt 
mai mici decât acesta singur. De aceea, din milostivire mai presus de 
înţelegere pentru mulţimea neputinței lor, nu-i bagă Dumnezeu în 
cuptorul smereniei, că nu rabdă neghina o probă ca aceasta, ci vor 
merge în osândă, dar nu în osânda cea mai mare, ca ucigaşii de sine. 


După Sf. Marcu Ascetul: “Dacă cineva, păcătuind în chip vădit şi. 


nepocăindu-se, n-a pătimit nimic până la moarte, socoteşte că judecata | 


lui va fi fără milă acolo”. 


URZIREA CĂDERII 


Înaintea lui Dumnezeu poate greşi chiar și un popor întreg. 
Astfel, primul rege al iudeilor, Saul, a fost ales şi cerut de toți bătrânii 
lui Israil, fără plăcerea lui Samuil proorocul şi fără voia lui Dumnezeu“. 
Totuşi Dumnezeu i-a lăsat în sfatul lor şi le-a dat lucrul după care-i 


! Coloseni 2, 2-3. 2 Psalm 72, 3-19. 
3 Sf. Marcu Ascetul, op. cit., Filocalia, ed. |, vol. 1, p. 242 şi ed. II, vol. 1, 
p. 240. +1 Regi 8, 4; Osea 8, 4. 

trăgea inima. “Înaintea oamenilor - zice Înțeleptul - este viaţa şi moar- 
tea, şi oricare le va plăcea, li se va da. Dar să lucreze păgânește 
nimănui n-a poruncit, şi nimănui n-a dat libertatea să păcătuiască.”! 
Lăsându-i Dumnezeu în voile lor, iată pe bătrânii poporului, ei, cei 
datori cu cunoştinţa, înscriindu-se la o datorie grea, pe care vor avea să 
o ispăşească împreună: şi rege și popor. La aşa sfat al lor, a zis Domnul 
către Samuil: “Ascultă glasul poporului, căci nu pe tine te-au lepădat, 
ci M-au lepădat pe Mine, ca să nu mai domnesc Eu peste ei”?. 

lată momentul în istorie când oamenii se depărtează de Dumne- 
zeu mai vârtos ca până acuma, Îl izgonesc din trebile cetăţeneşti, unde 
de acum încolo nu le mai trebuie conducerea lui Dumnezeu. Acesta-i 
momentul căderii oamenilor de la teocraţie la regalitate. 

S-a luptat Samuil cu poporul, ca să nu-l lase să facă o asemenea 
greşeală; însă ei văzuseră slava de la curţile regilor vecini şi a regilor 
pe care-i bătuseră și sclipirea aurului le-a luat mintea din nou şi se 
răniseră la inimă cu mândria şi cu slava deşartă. De aceea n-au ascultat 
sfatul lui Dumnezeu prin prooroc, ci ţineau una: “Dă-ne rege, și vom 
fi şi noi ca celelalte popoare !* Şi a zis Domnul a doua oară către 
Samuil: “Ascultă glasul lor şi pune-le rege!” 

Aşa i-a scos Dumnezeu înainte pe Saul, care se abătuse pe la 
Samuil văzătorul, să-l întrebe de nişte măgăriţe rătăcite“. Pe acesta l-a 
uns rege turnându-i mir pe cap. L-a sărutat şi i-a spus datoriile şi drep- 
turile de rege, precum şi că se va schimba şi se va face alt om, dându-i 
Dumnezeu altă inimă, până şi dar proorocescf. 

După oarecare vreme, la înnoirea prăznuirii, Samuil, ca să-i lege 
strâns de poruncile lui Dumnezeu, din nou le-a adus aminte cât de 
mare e păcatul pe care l-au făcut înaintea lui Dumnezeu că au cerut 
rege. Samuil şi-a întărit cuvântul acesta, cerând fulger şi ploaie în 
vremea secerişului, şi a fost aşa, încât frica de Dumnezeu şi de Samuil 
cuprinsese tot poporul. Abia la a treia mustrare cu semn, poporul 
şi-a recunoscut greşeala, şi a zis: “Roagă-te pentru robii tăi înaintea 


! Înţelepciunea lui Isus Sirah 15, 15-20. 
21 Regi 8,7. 11 Regi 8,22. S1 Regi 10, 1,6,9. 
31 Regi 8, 19-20. 51 Regi 9,20. 

Domnului Dumnezeului tău, ca să nu murim; căci la toate celelalte 
păcate ale noastre am mai adăugat un păcat, când am cerut rege”. 

Ar fi locul să ne întrebăm: oare de ce proorocul dădea mereu 
poporului greşeala peste nas ? Cu rostul ca să înțeleagă poporul că a 
greşit, schimbându-şi teocraţia cu regatul; şi, înțelegând, din adâncuri 
să-şi ceară iertare, că altfel nu vine iertarea. Mulţi, până nu-şi înţeleg 
greşelile, se cred curaţi apărându-se: că n-au omorât, n-au dat foc şi aşa 
mai departe. De fapt ei sunt închişi şi legaţi la minte cu un văl de întu- 
neric care nu se rupe altfel, decât numai când le izbeşti păcatele peste 
obraz. Asta era osteneala proorocului: să lucreze cum va şti pocăinţa 
din adânc a poporului, ca să vie de la faţa lui Dumnezeu cale milostivă 
de îndreptare, vremuri de reînviorare?, iar nu osândă și urgie mare. 


PUTEREA CARE NU ASCULTĂ 


În vremea aceea Samuil trimis a fost de Domnul către Saul să-i 
spună: “Adusu-Mi-am aminte de cele ce a făcut Amalec lui Israil, cum 
i s-a împotrivit în cale, când venea din Egipt. Mergi acum şi bate pe 
Amalec... şi nimiceşte toate ale lui. Să nu iei pentru tine nimic de la ei, 
ci nimicește şi dă blestemului toate câte le are. Să nu-l cruţi şi să dai 
morţii de la bărbat până la femeie, de la tânăr până la pruncul de ţâță, 
de la bou până la oaie, de la cămilă până la asin.” 

Aceasta era porunca lui Dumnezeu către Saul, care, purtând 
sabie, a primit în ascultare o treabă de sabie. “Dar Saul şi poporul 
iarăşi au făcut de capul lor: au cruțat pe Agag, regele lui Amalec, pe 
cele mai bune din oi şi din vitele cornute, mieii îngrăşaţi şi tot ce era 
bun n-au vrut să piardă. Iar toate lucrurile neînsemnate şi rele, le-au 
pierdut. Atunci a fost cuvântul Domnului către Samuil, zicând: «Îmi 
pare rău că am pus pe Saul rege, căci el s-a abătut de la Mine şi 
cuvântul Meu nu l-a împlinit».”* 

lată cum de la neascultare începe căderea de la Dumnezeu şi 
greşelile se ţin lanţ, una după alta. 


1 1 Regi 12, 19. 31 Regi 15, 2-3. 
2 Fapte 3, 19. 4] Regi 15, 8-10. 

Oare pentru niște miei, şi nişte vite cornute, şi pentru că răz- 
boinicii au cruțat pe căpetenia lui Amalec, să se fi supărat Dumnezeu 
aşa de tare, încât să se tânguie omului, că-i pare rău de ce a făcut, 
punând pe Saul rege? 

Sfânta Scriptură, Cartea lui Dumnezeu, are literă şi are duh. De 
aceea şi citiri sunt două. Dacă-ţi dezleagă Dumnezeu taina ascunsă în 
litere o pricepi; dacă nu ţi-o dezleagă nu pricepi decât litere. 

Astfel, cufundându-ne în urma timpurilor, peste rostogolul 
veacurilor, dăm de vedenia lui Avraam: 


Facere 15: 

12. La asfinţitul soarelui a căzut pe Avraam 
somn greu, şi iată l-a cuprins întuneric şi frică 
mare. 

13. Atunci a zis Domnul către Avraam: “Să ştii 
bine că urmaşii tăi vor nemernici în pământ străin, 
unde vor fi robiţi și apăsaţi patru sute de ani; 

14. Dar pe neamul acela, căruia vor robi, îl voi 
judeca Eu, şi, după aceea, vor ieşi să vină aici cu 
avere mare. 

15. Iar tu vei trece la părinţii tăi în pace şi vei fi 
îngropat la bătrâneţi fericite. 

16. Ei însă se vor întoarce aici în al patrulea 
veac de oameni, căci nu s-a umplut încă măsura 
nelegiuirilor Amoreilor”. 


Ce să fie cuvintele acestea ? O descoperire făcută lui Avraam, 
un cuvânt al lui Dumnezeu către om, care dezvăluia purtarea sa de 
grijă, cu care ocârmuieşte neamurile peste veacuri, înspre o ispășire şi 
o mântuire a neamurilor. Cuvântul acesta al lui Dumnezeu spus lui 
Avraam cu sute de ani în urmă, venea să se împlinească în zilele lui 
Saul. De aceea, aşa a fost cuvântul Domnului către Saul, prin Samuil, 
zicând: “Adusu-Mi-am aminte de cele ce a făcut Amalec lui Israil... 
când venea din Egipt. Mergi acum şi bate pe Amalec... şi nimiceşte 
toate ale lui.”! 


l 1 Regi 15, 2-3. 

Cuvântul acestei ocârmuiri a lui Dumnezeu nu l-a ascultat 
regele; şi de aceea s-a supărat Dumnezeu şi i-a părut rău că l-a pus 
rege, căci nu i-a împlinit porunca întocmai, cuvântul care arcuia voia 
Sa peste veacuri, şi “acum” atingea din nou pe oameni. 


PRIN TÂLCUIRILE PĂRINȚILOR 


Sf. Maxim Mărturisitorul adânceşte sensul istoriei lui Saul în 
elementele lui spirituale. Astfel “Saul se tălmăceşte, după un înţeles, ca 
«iadul cerut». Poporul iudeilor, adică, alegând viața de plăceri în locul 
împărăției şi a vieţii trăite virtuos în Duhul lui Dumnezeu, a cerut să 
împărăţească peste ei iadul, adică neștiinţa în loc de cunoştinţă. Căci 
tot cel ce a căzut din iubirea dumnezeiască e stăpânit, prin plăcere, de 
legea care nu poate păzi nici o poruncă dumnezeiască, sau nici nu vrea 
s-o păzească...”!. “«Căci Duh, după cum s-a scris, este Dumnezeu şi 
cei ce se închină Lui trebuie să i se închine în Duh şi în adevăr, nu în 
literă... Căci e cu neputinţă să existe şi să lucreze împreună partea 
trupească şi partea dumnezeiască a legii, adică litera cu duhul, odată ce 
nu poate lucra în armonie ceea ce nimiceşte viaţa cu ceea ce o hără- 
zeşte prin fire.” 

Dacă Saul mai reprezintă și tipul legii scrise, litera legii, David 
reprezintă duhul ei, rațiunea ei. “Acest David spiritual, deşi e pizmuit 
de Saul, nu e biruit. Dimpotrivă, dată fiind marea sa iubire de oameni 
şi nepătimirea la care a ajuns, chiar urât fiind, linişteşte prin chitara 
duhului pe duşmanul chinuit de duhul cel rău și-l domoleşte, scăpân- 
du-l ca de un drac viclean, de boala cea rea a cugetului pământesc. 
Căci tot cel ce urăşte din invidie şi ponegreşte cu răutate pe cel ce e 
mai tare în nevoinţele virtuţilor şi mai bogat în cuvântul cunoștinței 
dumnezeieşti e un Saul chinuit de duhul cel rău, întrucât nu suferă 
faima şi fericirea celui mai bun în virtute şi cunoştinţă, ci se înfurie cu 
atât mai tare cu cât nu-l poate ucide pe binefăcător. Adeseori îl repede 


! Sf. Maxim Mărturisitorul, Răspunsuri către Talasie, în op. cit., p. 421. 
2 loan 4, 24. 
3 Sf. Maxim Mărturisitorul, idem, p. 433. 

cu ciudă chiar şi pe prea iubitul său Ionatan, adică gândul tainic al con- 
ştiinţei, care osândeşte ura nedreaptă şi spune, cu respect de adevăr, 
vredniciile celui urât. Invidiosul se poartă asemenea lui Saul, nebunul 
de odinioară, către care a zis Samuil, după ce a călcat poruncile dum- 
nezeieşti: «Nebuneşte ai lucrat, că ai călcat porunca mea, pe care ţi-a 
dat-o ţie Dumnezeu !»! Iar Saul este, cum am spus, legea scrisă, sau 
naţia iudeilor, care vieţuieşte după legea scrisă. Căci de la amândouă 
acestea, care sunt împletite întreolaltă în chip pământesc, se depărtează 
Duhul Domnului, adică contemplaţia și cunoştinţa duhovnicească, în 
locul lor venind duhul rău, adică cugetul pământesc, care chinuieşte cu 
tulburările şi zvârcolirile neîntrerupte, proprii celor supuse vremii şi 
stricăciunii, ca pe unele ce-s scuturate de boala nestatorniciei gânduri- 
lor. (Tare se potrivesc acestea la înfăţişarea vremii noastre, când 
oamenii s-au răzvrătit împotriva Duhului, de aceea nu mai e literă să-i 
împace.) Căci legea privită numai după literă şi înţeleasă material e, 
parcă, stăpânită de epilepsie, fiind scuturată de nenumărate contraziceri 
şi neavând nici o armonie cu ea însăşi; iar mintea iudaizantă, zăpăcită 
până la nebunie de învârtirea şi nestatornicia celor materiale, își schim- 
bă în chip necesar şi ea mereu dispoziția.” 

“E de adaus că pe cei scăpaţi de Iisus (Navi) îi omoară Saul. 
Căci pe cei pe care-i izbăveşte duhul îi omoară litera. De aceea 
Dumnezeu, care a uns pe Saul - înțeleg legea scrisă - ca să împără- 
țească peste Israil, se căieşte când o vede înţeleasă trupeşte de către 
iudei, şi dă putere împărăției Duhului, care este aproapele literei, însă 
mai bun decât ea. «Şi voi da, zice, împărăţia aproapelui tău, care e mai 
bun decât tine.»” Căci precum David era aproape de Saul, la fel Duhul 
se află în vecinătatea literei, având să se arate după moartea literei.” 

După alt înţeles, Saul este tot omul, e toată mintea, e tot sufletul, 
dăruit de Dumnezeu, prin Taina Ungerii cu Sfântul Mir, rege peste 
Israil. El primeşte poruncă să poarte război cu Amalec, prin care se 
înțelege diavolul, şi să-l piardă dimpreună cu tot ce are el: femeile - 
plăcerile; pruncii lor - puii de drac; dobitoacele - patimile contra firii; 
cu un cuvânt, toate ale lui Amalec, care a împiedicat ieşirea din robia 
lui Faraon, care este o altă icoană a diavolului. 


11 Regi 15, 19. 2 Sf. Maxim Mărturisitorul, idem, pp. 447-448. 
31 Regi 15, 28. * Sf. Maxim Mărturisitorul, idem, p. 449. 

Nici Saul al nostru, din noi din fiecare, n-ascultă, nu împlineşte 
porunca, ci cruță tocmai căpetenia şi câteva vite mai arătoase ale lui. 
Nu omoară căpetenia relelor cu ascultarea de Dumnezeu, nu omoară 
dobitoacele cele mai arătoase - patimile cu chip nevinovat - dar care tot 
patimi sunt, deşi poartă piele de miel sau chipul nevinovăţiei. 

Noi, neamul cel creştinesc, noul Israil, în cele trei Taine prin 
care intrăm în marea obşte creştină: Sf. Botez, Ungerea cu Sf. Mir şi 
Sf. Împărtăşanie, suntem unşi preoți, regi şi împărați peste patimi. 
Deci, uniţi înlăuntrul nostru şi întreolaltă în cuvântul lui Dumnezeu, 
am primit porunca şi puterea de a omorî pe Amalec cel de duh şi toate 
ale lui să le dăm pierzării. Iar dacă facem ca Saul şi n-ascultăm să 
purtăm războiul după porunca şi puterea dată nouă de sus, atârnă 
asupra noastră, ca o sabie, părerea de rău a lui Dumnezeu. 


APUSUL UNUI REGE 


Proorocul, văzătorul dincolo de literă şi lucruri, având durere în 
inimă de greşeala regelui, caută să i-o îndrepte. Căci, ca unul ce l-a uns 
rege, era legat şi răspunzător duhovniceşte de dânsul. Astfel duhovni- 
cul își cheamă regele la pocăință, zicându-i: “Rău ai făcut că n-ai 
împlinit porunca Domnului Dumnezeului tău, care ţi s-a dat. Acum 
domnia ta nu va mai ţine; Domnul îşi va găsi un bărbat după inima Sa 
şi-i va porunci Domnul să fie conducătorul poporului său, deoarece tu 
n-ai împlinit ceea ce ți s-a poruncit de la Domnul.”? Pe lângă cuvântul 
acesta, îi mai ajută făcând şi o noapte de rugăciune. Se întâlneşte a 
doua oară cu regele; îi spune din nou greșeala sa, că: “Nesupunerea e 
un păcat la fel cu vrăjitoria şi împotrivirea la fel cu închinarea la idoli. 
Deci, pentru că ai lepădat cuvântul Domnului şi Domnul te-a lepădat, 
ca să nu mai fii rege peste Israil”. La acestea, Saul face o pocăință 
mincinoasă, mai mult ca să scape de gura proorocului, zicând: “Am 
păcătuit, călcând porunca Domnului şi cuvântul tău; dar m-am temut 


Facere 6, 6. 
2 1 Regi 13, 13-14. 
31 Regi 15, 23. 

de popor şi am ascultat glasul lui. Ridică dar păcatul de pe mine.” Iată, 
unde e apărare nu e smerenie, deci nici mărturisire şi nici iertare; 
mândria tot stăpână rămâne; cu Dumnezeu nu poţi face diplomaţie sau! 
compromis. 

Deci, după cum şi era de aşteptat: omul cu inima împărțită toate 
le vede împărțite; ba chiar şi cele ce sunt una le desparte. Căci iată-l 
făcând despărţire între porunca Domnului şi cuvântul proorocului, - ca 
şi când aceasta n-ar fi una şi aceeaşi poruncă. Ba se mai şi îndrep- 
tățeşte, aducându-și în sprijin temerea sa de popor. Temerea sa însă era 
pricinuită de acea lepădare de sus?, frică pe care o simțea inima sa, ca 
una ce nu omorâse de la sine pe regele cel de alt neam, nu omorâse 
cornutele mâniei, nici mieluşeii iubirii de sine. De aceea, când vine din 
nou Samuil şi vrea să-l aducă la pocăință, regele sare de la pocăință la 
îndărătnicia mândriei, zicând: “Am greşit; dar dă-mi acum cinste 
înaintea bătrânilor poporului meu şi înaintea lui Israil..."5. Săritură 
care face pocăinţa cu neputinţă; iar de la Dumnezeu vine, în loc de 
încercări în vederea ispăşirii, hotărârea detronării. 

Atunci a zis Domnul către Samuil: “Până când vei tânji tu pentru 
Saul, pe care l-am lepădat, ca să nu mai fie rege peste Israil ? Umple 
cornul tău cu mir și du-te la Iesei din Betleem, căci dintre fiii lui mi-am 
ales rege.”* 

Tânjirea aceasta a proorocului, între hotărârile Cârmuirii de sus, 
şi îndărătnicia cârmuirii de jos, a regelui, prilejuieşte Sf. Maxim 
Mărturisitorul o scurtă învățătură despre puterea şi măsura rugăciunii 
către Dumnezeu pentru oameni. 

“O rugăciune e lucrătoare când e unită cu faptele poruncilor. 
Deci, când rugăciunea nu cade de pe limbă numai ca un cuvânt simplu, 
sau ca o vorbă goală a gurii, zăcând leneşă și fără consistenţă, ci e 
înviorată şi însufleţită prin împlinirea poruncilor, atunci e lucrătoare... 
Într-altfel (adică făcută pentru alţii) e lucrătoare când cel ce are lipsă 
de rugăciunea dreptului săvârşeşte faptele rugăciunii, îndreptându-și 
viaţa de mai înainte şi (astfel) făcând tare cererea dreptului, întrucât o 
împuterniceşte prin purtarea sa de bunăvoie. Căci nu folosește rugă- 
ciunea dreptului celui care, având trebuinţă de ea, se desfată mai mult 


! 1 Regi 15, 24-25. 31 Regi 15, 30. 
2 Înţelepciunea lui Solomon 17, 11-12. 11 Regi 16,1. 

cu păcatele decât cu virtuțile. De pildă marele Samuil plângea odini- 
oară pe Saul care păcătuise, dar nu putea să-L facă pe Dumnezeu 
îndurător, neavând în ajutorul plânsului său îndreptarea cuvenită a 
păcătosului. De aceea Dumnezeu, oprind pe slujitorul Său de la plânsul 
de prisos, îi zice: «Până când vei plânge pentru Saul ? Căci Eu l-am 
lepădat pe el, ca să nu mai fie rege peste Israil»!. 

De asemenea Ieremia, care suferea mult pentru poporul iudeilor 
înnebunit de amăgirea dracilor, nu e auzit când se roagă, întrucât nu 
are ca putere a rugăciunii întoarcerea necredincioşilor iudei de la 
rătăcire. De aceea Dumnezeu l-a oprit şi pe el de la rugăciunea în 
zadar, spunându-i: «Şi tu nu te mai ruga pentru poporul acesta şi nu 
mai veni la Mine pentru ei, că nu voi auzi?. 

Cu adevărat e o mare nesimţire, ca să nu zic nebunie, să ceară 
mântuire prin rugăciunile drepţilor acela care-şi răsfaţă sufletul cu cele 
stricăcioase, precum tot aşa de mare nebunie e să ceară iertare pentru 
faptele cu care de fapt se laudă, întinându-se cu voinţa. Cel ce are tre- 
buinţă de rugăciunea dreptului trebuie să n-o lase nelucrătoare şi ne- 
mişcată - dacă urăşte cu adevărat cele rele - ci să o facă lucrătoare şi 
puternică, întraripând-o cu propriile virtuţi şi în stare să ajungă la Cel 
ce poate să dea iertare de greșeli.” 

Iar Sfântul Marcu Ascetul spune toate acestea pe scurt: “Păcat 
spre moarte este tot păcatul nepocăit. Chiar de s-ar ruga un Sfânt 
pentru un asemenea păcat al altuia, nu e auzit.” 

Drept aceea Samuil a fost trimis la David, care era un copil 
bălai, cu ochi frumoşi şi plăcut la faţă. Pe acesta cunoscându-l Samuil 
prin duh, a luat cornul cu mir şi l-a miruit, în mijlocul fraţilor săi, şi s-a 
odihnit Duhul Domnului din ziua aceea asupra lui David. Atunci s-a 
depărtat de la Saul Duhul Domnului, şi-l tulbura un duh rău, trimis de 
Domnul, încât şi slugile lui Saul i-au zis: “lată un duh rău trimis de 
Domnul te tulbură”. 


| 1 Regi 16, 1. 2 Ieremia 7, 16. 
3 Sf. Maxim Mărturisitorul, idem, pp. 299-300. 
4 Sf. Marcu Ascetul, Despre cei ce cred că se îndreptează an fapte, 
Filocalia, ed. I, vol. 1, p. 254 şi ed. II, vol. 1, p. 252. 
51 Regi 16, 12-15. 

Trebuie să arătăm că, dacă în vremea când avea Duhul lui 
Dumnezeu n-a vrut să se îndrepte, acum, muncit de diavol, îi va fi cu 
atât mai greu să se îndrepteze, dacă nu chiar cu neputinţă. Aceasta e 
pedeapsa adusă de Dumnezeu peste îndărătnicirea înaintea unui trimis. 
De aceea, din toate timpurile se ştie că atunci când puternicii vremii 
ridicau mâna asupra slujitorilor lui Dumnezeu, n-a mai dăinuit puterea 
lor. Saul, stăpânit de duhul rău, se răscoală împotriva lui Dumnezeu şi 
a slujitorilor Lui. Saul, ajuns în stăpânirea dracilor, umbla să facă 
moarte de om - lucrul ucigaşului de oameni - căci de două ori a aruncat 
după David cu lancea, cugetând să-l pironească de perete!. Se sălbăti- 
cea şi asupra lui Samuil, căci ocrotea pe David, dar n-a putut să-i facă 
nimic. Mintea i se întunecă din ce în ce mai mult; dă poruncă să ucidă 
pe preoţii Domnului, fiindcă ţineau cu David, ceea ce slugile sale au şi 
făcut, ucigând în ziua aceea optzeci şi cinci de preoți’. 

Fapta aceasta a lui Saul dovedea nebunia minţii lui şi înstrăina- 
rea cu totul de pocăință, ceea ce îi atrage de la Dumnezeu nenorociri şi 
necazuri fără oprire. Samuil proorocul moare, sfătuitor nu mai are. 
Asupra lui David se porneşte cu oaste, dar cu orânduire dumnezeiască 
David îi cruţă viaţa de mai multe ori; ba odată chiar îi fură sulița de sub 
cap, iar altădată îi taie un colț de haină, vrând să-i dovedească bună- 
tatea sa. Dumnezeu îi arătase că nu-i vrea moartea, ci întoarcerea. Căci 
prin ce l-ar fi putut zgudui mai tare spre întoarcere, decât cu dovezile 
bunătăţii lui David, celui ce-i cruţase viața de mai multe ori ? Dar o 
minte nebună nu mai înţelege cele bune; nu se mai poate sui să 
priceapă din cele văzute pe cele nevăzute. O minte întunecată n-o mai 
poţi crede, chiar când grăieşte de bine nu mai are statornicie. 

De aceea vin nenorocirile: cea mai de pe urmă cale ce-o mai are 
Dumnezeu la îndemână, ca să dezmeticească pe om la minte. “S-au 
adunat deci Filistenii”“ împotriva lui Israil, cu război. Saul a adunat şi 
el tot poporul şi a făcut tabără. Saul însă, văzând tabăra Filistenilor, s-a 
spăimântat şi s-a zguduit tare în inima lui’. Zguduirea aceasta are sem- 
nificaţie şi urmări; odată dovedea dezechilibrul lui nervos, iar al doilea, 
acest dezechilibru creşte într-un moment de spaimă și, de-acum încolo, 


'1 Regi 18, 10-12; 19, 10. 11 Regi 28,4. 
21 Regi 22, 17-18. 51 Regi 28, 5. 
31 Regi 24, 1-20. 

faptele lui sunt din ce în ce mai demente. Doar o ultimă licărire a lui 
Dumnezeu i-a mai rămas, pentru ca îndată să se stingă şi aceea. “Căci a 
întrebat Saul pe Domnul, dar Domnul nu i-a răspuns nici prin vis, nici 
prin vedenie, nici prin prooroci. Atunci Saul zise slugilor sale: «Căuta- 
ți-mi o femeie vrăjitoare, ca să merg la ea şi s-o întreb». Iar slugile i-au 
răspuns: «Este aci în Endor o vrăjitoare». Saul şi-a schimbat hainele şi 
s-a dus la vrăjitoare.” 

Dumnezeu, ştiindu-l că va face aceasta, nu i-a răspuns; căci 
mintea lui nu mai făcea deosebire între bine şi rău, între Dumnezeu şi 
diavol. Iată-l acum pe Saul, părăsit de Dumnezeu şi mergând la vrăji- 
toare, uceniţa diavolului. 


SPIRITISM 


La vrăjitoare, cere din morţi pe Samuil pe care nu-l ascultase 
când a trebuit. lată în ce fel aduce Dumnezeu strâmtoarea peste om, ca 
odată, totuşi, aşa să preţuiască sfatul, încât şi din morţi ar fi în stare să 
cheme pe aceia pe care nu i-a ascultat la vreme. Dar cei ce până acolo 
se îndărătnicesc, încât numai morţii i-ar mai putea întoarce, “chiar de 
va şi învia cineva din morți, tot nu vor crede”?. Neascultători, oamenii 
tari de cap şi betegi la minte de fumul mândriei, nu au parte de darurile 
sfatului. Căci, părăsind sfatul cel bun dat la vreme, şi Dumnezeu îi 
părăseşte şi-i lasă în sfatul celui rău. Aşa a păţit Saul, căci - după 
tâlcuirea Sf. Grigorie al Nyssei, care lămureşte locul acesta - nu duhul 
lui Samuil a ieşit din iad (deşi în iad au mers toți drepţii Vechiului 
Testament, afară de Enoh şi Ilie), ci a ieşit duhul cel rău, cu care lucra 
vrăjitoarea, şi care a luat înfăţişarea lui Samuil, ca desăvârşit să-l înşele 
pe Saul. 

lată pe fostul rege căzând cu închinare înaintea meşteşugirii 
diavolului, care îşi întinsese stăpânirea şi asupra vieţii sale, încât şi 
sfârşitul i l-a proorocit. 


! 1 Regi 28, 6-8. 
? Luca 16, 31. 


ÎNVĂȚĂMINTELE REGILOR 67 


1 Regi 28: 

15. Şi a zis (cel în chipul lui) Samuil către Saul: 
“Pentru ce mă tulburi ca să ies ?” Iar Saul răspun- 
se: “Mi-e tare greu; Filistenii se luptă împotriva 
mea, iar Dumnezeu s-a depărtat de mine şi nu-mi 
mai răspunde nici prin prooroci, nici în vis, nici în 
vedenie; de aceea te-am chemat ca să mă înveţi ce 
să fac?” 

16. Zis-a (cel în chipul lui) Samuil: “La ce mă 
întrebi pe mine, dacă Domnul s-a depărtat de tine 
şi s-a făcut vrăjmașul tău? 

17. Domnul face ceea ce a grăit prin «mine»: 
Va lua Domnul domnia din mâinile tale şi o va da 
lui David, aproapele tău, 

18. Deoarece tu n-ai ascultat glasul Domnului 
şi n-ai plinit iuțimea mâniei lui asupra lui Amalec, 
de aceea Domnul face aceasta cu tine acum. 

19. Şi va da Domnul pe Israil împreună cu tine 
în mâinile Filistenilor; mâine tu şi fiii tăi veţi fi cu 
mine !” 


Aşadar, fărădelegea vorbirii cu morții, sau spiritismul, are ve- 
chime mare. În zilele noastre, a ajuns o adevărată modă de lume mare, 
şi, fiind cea mai subțire dintre amăgiri, e şi cea mai primejdioasă rătă- 
cire. Să fim înţeleşi: Biserica nu tăgăduieşte spiritismul, ci-l opreşte. 
lată de ce: 

Spiritul care vine nu poate aduce nici o probă îndeajuns de con- 
vingătoare despre fiinţa sau identitatea sa. Poate înşira dovezi după 
dovezi, arătând că ştie lucruri, pe care, ni se pare nouă, numai răpo- 
satul putea să le ştie. Dar și îngerii răi sau spiritele pot să le ştie tot aşa 
de bine. În nici un chip nu putem fi siguri de identitatea celui ce 
vorbeşte sau scrie întocmai ca răposatul. Se-ntâmplă, adică, cea mai 
meşteşugită substituire a persoanei, care e înlocuită şi copiată întocmai 
întru toate, cum o ştiam şi noi, ca amăgirea noastră cea din bună 
credinţă să fie desăvârşită: iar noi să credem o lucrare de amăgire, ca 
pe cea mai adevărată descoperire de dincolo. Şi, văzând că cele mai 

multe descoperiri se împlinesc mai pe urmă, primeşti fără control cea 
mai de pe urmă înşelare. lar aceasta o păţesc mai ales cei ce ocolesc 
sfintele Predanii ale Bisericii şi umblă după măiastra înşelare ca să-i 
povăţuiască aceia către lumea de dincolo. E şi mai uşor: spiritismul nu 
cere lupta cu sine însuși, nu cere sfinţirea vieţii, nu cere recunoaşterea 
dumnezeirii Mântuitorului, nu opreşte ispitirea de Dumnezeu - căci 
tocmai asta e spiritismul. Ba, dacă ţii neapărat la acestea, de teama să 
nu te afli în greşeală, ți le cere şi pe-acestea, dar numai ca, pe lângă 
toate acestea, să mai crezi şi în spiritism, adică şi în altceva pe lângă 
Biserica întemeiată de Dumnezeu. lar cu vremea, câştigându-ți încre- 
derea, te poţi pomeni cu sfaturi împotriva mântuirii, sau pradă năluciri- 
lor care clintesc mintea din dreapta socoteală. | 

Am putea fi întâmpinați de adepţii spiritismului cu cuvântul că 
dintre sfinţi mulţi au grăit cu îngerii, iar unii cu adevărat au grăit şi cu 
cei mutaţi de aici, ba şi la viaţă i-au întors; dar asta a fost din îngă- 
duinţa lui Dumnezeu, ca o mărturie a nemuririi sufletului şi a învierii 
celei de obşte, şi ca o slavă cu care i-a cinstit pe sfinţi. Din când în 
când se arată între oameni cât ascultă Dumnezeu de sfinţi, când arde 
într-înşii iubirea de oameni şi voiesc să-i scape de vreo mare nedrep- 
tate năpăstuită peste dânşii: ei cer de la Dumnezeu mărturia celui de 
dincolo de mormânt. Dar de la minunile lui Dumnezeu prin sfinți şi 
până la descoperirile spiritiste e tot atâta depărtare, câtă de la sfinţi la 
ispititorii de Dumnezeu. Viaţa Sf. Ciprian, care înainte de a fi creştin 
era mare vrăjitor şi înşelător de oameni, ne poate sta mărturie şi în 
privinţa spiritismului. 

Altă pricină, pentru care Biserica îşi opreşte fiii de la calea lătu- 
ralnică a spiritismului şi a vrăjitoriei de toate treptele, e şi aceasta: s-a 
băgat de seamă că practica spiritismului duce la nebunie. Făcându-se 
cercetare undeva, într-o casă de nebuni, s-a găsit că 70 de inşi la sută 
făcuseră spiritism. Cum se ajunge la nebunie e uşor de priceput: fiecare 
şedinţă se poate face numai dacă toți cei din adunare se învoiesc să 
împrumute din ei o anumită putere nervoasă, trebuitoare spiritului de 
dincolo, care scrie sau vorbeşte printr-unul din cei adunaţi. Acela îşi 
pierde conştiinţa de sine în vremea şedinţei, cade în transă. Împrumu- 
tarea puterii nervoase pe care o solicită spiritele spre a putea comunica 
dincoace e mai mult o învoire la jaf pe socoteala sănătăţii nervilor, jaf 

care duce, încetul cu încetul, pe unii mai repede, pe alţii mai târziu la a 
nu se mai putea sluji de minte şi de nervi, căci tâlhărite de spirite 
slăbesc şi, oarecum zicând, îşi schimbă firea, încât toate le văd 
printr-un duh străin, altfel decât cealaltă lume normală. Aşa începe pe 
încetul să se arate nebunia, de cele mai multe ori fără de întoarcere. 

Spre documentarea celor de mai sus, aducem în sprijin cartea 
unui medic despre Științele oculte şi dezechilibrul mintal!. Cartea 
aceasta are meritul că aduce şi răspunsurile ocultiştilor, spiritiştilor și a 
câtorva orientalişti de seamă. Toate sfaturile lor nu sunt decât strigăte 
de alarmă împotriva năvalei mulțimii spre dezechilibrul mintal. lată 
câteva răspunsuri la întrebarea: “Dacă ştiinţele oculte - faimoasa ştiinţă 
a binelui şi răului - pot duce la dezechilibrul mintal, sau nu ?” Unul 
răspunde: “Nu cred că ştiinţele oculte, prin ele însele, duc la deze- 
chilibru mintal, dacă cel ce le studiază sau le practică nu are tare inte- 
lectuale. Dar e un lucru sigur că mulţime de dezechilibraţi mintal sunt 
atraşi spre practicarea ştiinţelor oculte şi nu-şi găsesc în ele decât 
înrăutățirea tulburării lor sau o temă pe care să delireze.”? 

lată răspunsul unei orientaliste (D-na H. Blavatsky): “Cele mai 
bune, cele mai puternice medii au suferit de pe urma experienţelor în 
sufletul şi în trupul lor. Amintiţi-vă moartea - vrednică de plâns - a lui 
Ch. Förster, care s-a stins de nebunie furioasă într-un azil de alienaţi; 
aduceţi-vă aminte de Stade, care e epileptic, de Eglinton, primul mediu 
al Angliei din vremea: noastră, care e atins de aceeași boală. Vedeţi ce 
viață a avut Douglas Home. Gândiţi-vă apoi la soarta tristă a săr- 
manului Washington Irving, lată în sfârşit şi pe surorile Fox, cele mai 
vechi medii, întemeietoarele spiritismului modern, după peste 40 de 
ani de «raporturi» cu «îngerii», ele au înnebunit fără lecuire, mulțumită 
acelor îngeri... Ştiinţa binelui şi a răului este plină de primejdii şi plină 
de curse.” 

Un spiritist încercat (Stanislas de Gnaita) atrage aminte: “Poţi 
vedea că nu tăgăduiesc cu prejudecată preţul spiritelor. Eu judec aspru 
doctrina - una din cele mai însemnate în general - numai pentru conse- 


| Dr. Philippe Encausse, Sciences occultes et déséquilibre mental, Paris, 
Payot, 1944, ed. II, p. 314. 

2 Alajovanine, în Sciences occultes et déséquilibre mental, p. 92. 

? H, P. Blavatsky, în op. cit., p. 96. 

cinţele la care duce în chip fatal: promiscuitatea psihică şi anarhia spi- 
rituală... Experimentatorul îndrăzneţ, când vrea să intre în trupul lui, îl 
poate găsi ocupat de o larvă, care s-a instalat acolo, a luat organele în 
stăpânire, s-a întărit ca într-o cetate, ca să spunem astfel. ...Sau el intră 
fără să fi putut da afară năluca; de aci nebunia, monomania sau, pe 
puţin, posedarea. ...Sau rămâne larva stăpână pe trup, ca pe un câmp 
de luptă: de aci înainte ea va vegeta în acest trup şi asta e idioția.”! 

Răspunsul acesta îndeamnă la o legătură. Odată: Mântuitorul 
atrăgea aminte celor ce se izbăvesc de rele, că duhul cel rău (recunos- 
cut de noi prin muncirea unei patimi), fiind alungat de pocăinţa omului 
unită cu darul lui Dumnezeu, neavând acela unde petrece, mai ia cu 
sine alte şapte duhuri, mai rele decât sine şi se întoarce la casa de unde 
a fost alungat. Deci, dacă află casa curată, dar stăpânul - mintea, 
sufletul - umblă pustiu, plecat de-acasă prin cine ştie ce excursii astrale 
după informaţii, lăsând geamuri şi uşi deschise - că nu pot rămâne 
altfel - sigur că cele de pe urmă ale omului aceluia vor fi mai rele decât 
cele dintâi. Ar fi interesant de ştiut întocmai ce înțelegeau Sfinţii 
Părinţi, când îşi disciplinau ucenicii, deprinzându-i să-şi aibă necon- 
tenit sufletul întreg acolo unde le era şi trupul şi să se împotrivească 
răpirii minţii afară din trup. Trebuie că aci e ceva mai mult decât sim- 
pla împrăştiere a fanteziei, care, nestăpânită, multă slăbire aduce. 

Alt spiritist (Allan Kardec) răspunde cam aceleaşi: “Una dintre 
cele mai mari primejdii ale mediumităţii (însuşirea ce-o au unele per- 
soane de-a intra, chiar fără voie, în legături cu spiritele - însușire care e 
datorită unei inaderenţe normale a sistemului nervos la lumea reală) e 
obsesia, adică stăpânirea pe care anumite spirite o pot exercita asupra 
mediilor... Obsesia are trei trepte principale: obsesia simplă, fascinația 
şi subjugarea.”? 

Un profesor (Laiquel-Lavastine) mai precizează şi alte laturi: 
“Studiul ocultismului... nu are nici un neajuns în ce priveşte sănătatea 
morală a celor echilibraţi. Dar se întâmplă că la baza acestor studii să 
stea o tendință anormală, sau chiar bolnăvicioasă. În acest caz ele pot fi 
vătămătoare. Cu atât mai mult aplicaţiile practice. Unele din aplicaţii 
sunt experimentele de disociere a personalităţii. Se poate înţelege de 


! Stanislas de Gnaita, în op. cit., p. 112. 
2 Allan Kardec, în op. cit., p. 116. 

aci cât sunt de vătămătoare la subiectele a căror sinteză mintală e mai 
mult sau mai puțin insuficientă. Printre mediile existente se pot face 
trei grupe: 

1. înşelătorii şi escrocii, care intră în jurisdicția tribunalelor; 

2. nebunii, care, într-un delir sistematic, fac spiritismul să inter- 
vie ca un izvor de elemente noi; 

3. inşii, de cele mai multe ori debili mintali, la care spiritismul 
nu e decât pricina ocazională a apariţiei delirului. 

Spiritismul este prin urmare păgubitor, fiindcă înlesneşte iz- 
bucnirea delirului. Rolul psihiatrului este să arate neajunsurile şi pri- 
mejdiile sale.” 

Cel mai răspicat strigăt de alarmă îi dă un magician şi orientalist 
englez (C. W. Leadbeater), în următoarele cuvinte: “Mijloacele cele 
mai înaintate de vrăjitorie (magie neagră) pot da viață elementelor 
artificiale puternice, şi acest fel de viaţă este câteodată foarte rău. Dar 
elementele acestea reacționează cu o putere îngrozitoare asupra 
autorului lor, dacă persoana vizată se află, prin curăţia firii ei, la 
adăpost de înrâurirea lor. Aşa că povestea cu vrăjitorul sfâşiat de dracii 
pe care-i chemase nu-i numai poveste, ci poate avea o bază de adevăr. 

Fac, foarte solemn, pe toți atenţi, să nu se străduiască să deştepte 
energiile acestea de temut, dacă nu sunt călăuziți de un om încercat, 
căci am constatat personal, la ce urmări teribile se expune o persoană 
neştiutoare şi cu călăuză rea, când vrea să se joace cu aceste lucruri 
foarte serioase. A te arunca în experienţele acestea, fără să ai pricepere, 
este mult mai primejdios decât jocul unui copil cu nitroglicerină”? 
(dinamită). 


L 


Semuind “motivele” care ademenesc oamenii spre spiritism, 
dintre cele mai serioase sunt durerile nemângâiate pentru moartea câte 
unuia din familie; iar dintre motivele mai puţin serioase, curiozitatea şi 
naivitatea. 

Normal ar fi ca cei rămaşi în viaţa aceasta să vrea să se refacă şi 
să se împace cu hotărârea cea mai presus de ei, care a orânduit aşa. Dar 


! Laiquel-Lavastine, în op. cit., p. 118. 
2 C, W. Leadbeater, în op. cit., p. 119. 

ei fac dimpotrivă: nu vor să se împace, se revoltă, nu vor să întrerupă 
legătura cu cei mutaţi dincolo, refuză a se mulțumi numai cu mijlocirea 
Bisericii pentru sufletul lor. Ei vor să treacă hotarul pus de Dumnezeu 
între cele două împărăţii ale vieţii sufletului. Neastâmpărarea lor îi 
pune în conflict cu Providența divină; iar starea asta nenormală îi poate 
împinge până la dezechilibru mintal - sau, socotind întors, această 
neastâmpărare chiar dovedeşte dezechilibru latent, care abia acum se 
manifestă pe “motivul” unei morţi în familie. 

Omul trebuie să aibă o cunoştinţă despre moarte şi viaţă; - şi 
pentru asta are şi vreme şi ocazii - pe urmă trebuie să-şi stăpânească 
durerea. Căci nestăvilind-o cu resemnarea şi cu împăcarea stării de 
lucruri, aşa cum acestea se deapănă de la începutul omului, iar pe 
deasupra, refuzând alinarea pe care o dă credinţa creştină, nu mai 
rămâne bietului îndurerat nimic care să-i ocrotească mintea sănătoasă. 
Dragostea mărginit înţeleasă înteţeşte şi prelungeşte durerea, care 
pricinuieşte obsesii şi îndrumă la spiritism; iar de acolo atârnă de 
sănătatea nervoasă câtă a mai rămas, unde să se sfârșească totul. 
Suntem de acord deci cu “dorinţa fierbinte” din concluzia unei teze de 
doctorat în medicină, ca: “Fiinţele deznădăjduite, împinse de naivitate, 
teamă sau nebunie, să nu mai fie ispitite la o experienţă costisitoare şi 
în acelaşi timp periculoasă pentru sufletul lor tulburat”!. 

Tot cu acest prilej se mai nimereşte o observaţie asupra spiritiş- 
tilor fără voie, sau mai bine-zis asupra celor posedaţi de spirite, mai 
mult sau mai puţin cu sau fără voia lor: sunt o seamă de oameni 
sănătoşi la aparenţă, dar “lor le grăieşte duhul” multe prăpăstii. Aceştia 
simt într-înşii o a doua persoană, care vorbeşte cu ei ca atare şi, cu 
timpul, se trezesc total absorbiți de un atare duh, care se dă pe sine ba 
“arhanghel”, ba cutare sau cutare sfânt, ba chiar şi numele lui lisus 
Hristos îl împrumută. În alte cazuri, când n-avem de-a face cu o 
persoană înclinată spre credinţă, acea a doua persoană face pe unul din 
personajele mai de seamă ale istoriei. E limpede, fără exemplificări, că 
unitatea persoanei omeneşti s-a sfărâmat, cenzura raţiunii nu mai 
funcţionează, tot conţinutul subsolului persoanei răbufneşte fără 
stăvilar; ne aflăm în faţa unei tragedii din câmpul patologiei nervoase. 


! Dr. Philippe Encausse, în op. cit., p. 242. 

Sfinții Părinți, într-un gând, previn turma credincioşilor de 
ispitele iscodirilor lăturalnice; astfel Sfântul Chiril al Ierusalimului 
strigă: “Fugi de orice lucrare diavolească... Nu da atenție la 
astrologi... Nu primi nici măcar să auzi despre farmece, descântece şi 
de faptele foarte nelegiuite ale celor care cheamă spiritele !”' Iată și 
cuvântul Sfântului Grigorie de Nyssa, din scrisoarea sa către Episcopul 
Teodosie: “S-a părut unora dintre înaintaşii noştri că acea vrăjitoare ar 
fi adus de faţă chiar sufletul lui Samuil, şi în sprijinul acestei păreri 
aduc faptul că fiind foarte impresionat Samuil de lepădarea lui Saul (de 
către Dumnezeu) şi chiar căutarea vrăjitoarei s-a făcut tot cu gândul la 
Dumnezeu, adică prin aceea că a vrut să afle, printr-o manevrare a 
vrăjitoarei, un răspuns înşelător la întrebările puse de el. Fiind, adică, 
supărat proorocul pentru că nu voia ca păcătosul să fie dat pierzării, 
drept aceea şi adaugă că a permis Dumnezeu ca să fie chemat sufletul 
proorocului prin acea artă magică, pentru ca să vadă însuşi Samuil că 
apărarea pe care a vrut s-o ia lui Saul a fost zadarnică, arătându-i prin 
vorbirea pântecului că proorocul îi este protivnic, făcându-i să i-o 
spună personal atunci când l-a chemat... 

Gândindu-mă însă la prăpastia, de care ne spune Evanghelia, că 
s-a căscat între împărăţia celor buni şi a celor răi, precum a zis acel pa- 
triarh, sau mai curând însuşi Domnul patriarhului (Dumnezeu), (para- 
bola cu Lazăr şi bogatul), anume că nimeni din cei condamnaţi nu se 
mai poate ridica până la cele cereşti şi nimeni din cer nu mai poate 
cobori în ceata celor răi - eu personal nu cred în astfel de concepţii 
magice, ci cred că singurul adevăr e cel descoperit de Sf. Evanghelie... 

Pe cât ştim, cât de mare este Samuil între sfinţi şi de condamna- 
bilă e fascinația magiei, pe atât sunt de convins că în acea stare de 
odihnă completă în care se afla Samuil, n-a putut nici cu voie, nici fără 
voie să treacă peste prăpastia care separă pe cei răi de cei buni; - fără 
voie - nu, întrucât ar însemna că s-ar fi permis diavolului să treacă el 
acea prăpastie şi să mute pe acel sfânt prooroc din mijlocul cetei celor 
sfinţi în alt loc; de bună voie, iarăşi nu e posibil, căci nici n-ar fi în 
stare şi nici n-ar vrea să se amestece în cele rele. Căci cine odată petre- 


! Sf. Chiril al Ierusalimului, op. cit., p. 133. 

ce în bine, e absurd să se spună că ar trece de bună voie la cele rele. 
Dar chiar dacă ar avea de gând aşa ceva, mărimea acelei prăpastii nu 
permite astfel de trecere... 

Ce însemnează, deci, problema pe care o discutăm ? Întrucât 
vrăjmaşul firii omeneşti e protivnicul nostru al tuturor, el nu are alt 
gând şi altă grijă decât să lovească pe om unde-l doare, rănindu-l de 
moarte. Şi care altă rană poate fi mai mortală pentru oameni decât a-i 
îndepărta din apropierea Dumnezeului celui făcător de viaţă şi lăsân- 
du-i să se rostogolească de bună voie spre pierzare ? Întrucât, deci, 
mulţi se pasionează, din cei ce se îngrijesc de cele trupeşti, să cunoască 
viitorul, nădăjduind să-l poată evita, dacă e rău, sau să şi-l dobândească 
dacă e bun, de aceea, pentru a nu-şi anina oamenii privirile numai spre 
Dumnezeu, vicleana fire a diavolului a iscodit o mulțime de chipuri 
mincinoase de a cunoaşte viitorul, cum sunt: ghicitul din zborul păsă- 
rilor, tălmăcirea semnelor, oracole, cercetarea măruntaielor, chemarea 
morţilor, ghicirea în momente de transă, incitarea (ispitirea) zeității, 
inspiraţia şi alte multe. Și în ce fel e ghicirea prin care se lasă omul 
ademenit ca să afle adevărul, pe atâta e de sigur că omul cade în 
ghearele vicleanului şi înşelătorului diavol. Diavolul e cel care îndeam- 
nă pe cel ce observă zborul vulturilor, să-şi lege nădejdea de anumite 
fâlfâiri mai deosebite sau de palpitările anumite ale ficatului, bâlbâiala 
care reiese din inflamaţiuni ale ganglionilor, ca şi clipirile din ochi, 
toate acestea vădesc tot atâtea moduri de înşelare a omului de către 
viclenia aceluiași diavol şi aceasta cu scopul ca, depărtându-se oamenii 
de Dumnezeu, să caute vindecare prin diavol, de la care şi cred că o 
dobândesc... 

Una din aceste felurite înşelări este deci şi vorbirea din stomac 
sau pitonia, prin care s-a crezut că s-ar putea evoca sau readuce la viață 
sufletele celor morți. Disperat în privința mântuirii sale, atunci când 
împotrivă-i se răsculaseră străinii cu toate armatele lor, şi venindu-i 
atunci în minte că Samuil i-ar putea veni oarecum în ajutor, Saul s-a 
dus la vrăjitoare care-și credea singură şi-i credeau şi alți oameni că i 
se arată diavolul sub diferite contururi, pe care de altfel Saul nu le-a 
văzut, ci numai ea. Când deci s-a apucat să oficieze acel act magic şi 
au apărut în ochii femeii fantasmele acelea, atunci diavolul l-a făcut pe 
Saul să creadă că acele arătări ar fi însuşi realitatea lor, mai ales că 

însăşi îmbrăcămintea sub care i s-a spus că s-a arătat acea figură (a lui 
Samuil), - îmbrăcăminte care nu era deloc necunoscută femeii, se 
potrivea cu aceea pe care o cunoscuse Saul, fapt care a făcut pe acesta 
şi mai mult să se mire, crezând acum cu tărie că de fapt nu s-a înşelat 
prin viziunea femeii. După ce ea a zis că vede nişte zei înălțându-se şi 
un bărbat în picioare îmbrăcat în două haine, atunci ce să zică la 
aceasta adevăratele slugi ale textului Scripturii ? Că s-ar fi arătat însuşi 
Samuil şi că într-adevăr vrăjitoarea a văzut nişte zei ridicându-se în 
sus ? Cunoaşte şi Scriptura pe diavol, atunci când zice: «Toţi dumne- 
zeii păgânilor sunt idoli» (Ps.95, 5). Ori sufletul lui Samuil să fi 
petrecut împreună cu idolii ? Să nu fie ! Ci spiritul de care vrăjitoarea 
era continuu stăpânită, el a fost acela care împreună a luat şi pe alte 
spirite spre a înșela pe acea femeie şi prin ea şi pe Saul. În acea vorbire 
din stomac acele spirite diavoleşti au făcut pe femeie să spună că sunt 
zei, le-a descris şi haina în care ar fi îmbrăcaţi şi le-a învăţat şi glasul 
lor şi vorbirea în chip profetic, anunțând, printr-o conjunctură verosi- 
milă, pe care o indicau aparențele, viitorul, ca pe ceva ce reieșea logic 
din faptele ce se întâmplaseră. De altfel acel spirit diabolic s-a dat de 
gol fără să vrea, spunând adevărul atunci când a zis: «Mâine tu şi fiii 
tăi veţi fi cu mine» (I Regi 28, 19). Dar dacă ar fi fost însuşi Samuil, 
atunci cum ar fi fost posibil să stea împreună cu el un om vinovat de 
atâtea crime (Saul) ?”' 

În vremea noastră circulă multe cărți care cuprind comunicări de 
dincolo. Aceste comunicări, mai ales cele care se dau pe sine a fi din 
partea sfinților sau chiar ale Mântuitorului Însuşi, fără voie ne conduc 
la comparaţia lor cu Sfintele Evanghelii. La o atare confruntare se dau 
de gol. Puse pe două coloane, aceste splendide platitudini şi mă- 
runţişuri, cu o pagină din Evanghelii, sublimul şi ridicolul sunt și mai 
evidente. Calitatea literară, fondul, înălțimea gândirii, totul dau de gol 
un fals neruşinat şi nemaipomenit de îndrăzneţ, pe care nu cred să-l 
poată face sufletele celor mutaţi de la noi, ci numai tatăl minciunii? şi 
hristoşii mincinoşi”. 


! Sf. Grigorie de Nyssa, Epistola către Teodosie, Migne, P.G. 45, col. 
407-414. 

? loan 8, 44. 

> Matei 24, 5. 

Biserica e datoare să-şi cruţe fiii de ispita căderii între tâlharii 
cei de duh; de aceea opreşte lucrul acesta şi-şi previne credincioşii cu 
sfatul Sfântului Pavel, dat Tesalonicenilor, iscoditori și ei de taine: 


2 Tesaloniceni 2: 

7. ... Taina fărădelegii se înfiripează... 

9. ...Ivirea “aceluia” va fi prin lucrarea lui 
Satan, însoţită prin tot felul de puteri şi de semne 
şi de minuni mincinoase, 

10. Şi de amăgiri nelegiuite, pentru fiii pierză- 
rii, fiindcă n-au primit iubirea adevărului, ca să se 
mântuiască. 

11. Pentru aceea Dumnezeu le trimite amăgiri 
puternice, ca să dea (dar) crezământ minciunii, 

12. Şi să cadă sub osândă toţi cei ce n-au crezut 
adevărul, ci au îndrăgit nedreptatea. 


Căci cale nedreaptă îndrăgesc toţi cei ce iscodesc lăturalnic 
tainele lui Dumnezeu, cele închise în zile viitoare. 


PLATA DIN URMĂ A NEASCULTĂRII 


lar acum, mărturia Scripturii despre vinovăţiile şi plata pe care 
şi-a luat-o Saul pentru neascultare şi osteneală la vrăjitoare: i se împli- 
nesc cele zise de duhul minciunii, care lucra prin vrăjitoare, înşelându-l 
cu chipul lui Samuil. Astfel: 


1 Regi 31: 

3. Lupta contra lui Saul ajunsese cumplită, şi 
arcaşii îl loviră pe acesta, care fu greu rănit. 

4. Atunci a zis Saul purtătorului său de arme: 
“Trage-ţi sabia şi mă străpunge cu ea, ca să nu 
vină aceştia să mă ucidă și să-şi bată joc de mine”. 
Purtătorul de arme însă n-a voit, căci se temea 

cumplit. Atunci Saul şi-a luat sabia şi s-a aruncat 
în ea. 

5. Văzând purtătorul de arme că Saul a murit, 
s-a aruncat şi el în sabia sa şi a murit cu el. 

6. Aşa a murit în ziua aceea Saul şi cei trei fii ai 
săi, şi purtătorul de arme, precum şi toţi oamenii 
lui. 


1 Paralipomena 10: 
13. Aşa a murit Saul pentru nelegiuirea sa, pe 
care o făcuse el înaintea Domnului: pentru că n-a 
păzit cuvântul Domnului, a alergat la o vrăjitoare 
cu întrebarea sa, 
14. Şi n-a căutat pe Domnul. De aceea a şi fost 
el omorât și domnia a fost dată lui David, fiul lui 
lesei. 


lată cum, din neascultare şi nepocăinţă, începe calea pierzării 
care-l duce până în fața morții, lipsit de orice pietate şi prăbuşindu-l în 
pierzarea veşnică. lată cum cei cu mintea plină de fumul mândriei şi al 
iubirii de sine până la moarte, neprimind luminile sfatului, cad din 
greşeli în greşeli, peste care vin necazuri din ce în ce mai mari; iar sub 
povara durerilor, cei neascultători se aruncă în deznădejde şi în 
omorârea de sine, prin care iadul îi înghite fără de întoarcere. Căci 
ucigaşii de sine nu au iertare, nici în veacul de acum, nici în veacul ce 
va să vie; iar Biserica e oprită să se roage pentru iertarea lor. Iată de ce 
au zis Părinţii că plata neascultării e pierderea mântuirii; dar și aceea 
au mai zis, că pentru înmulţirea neascultării a ridicat Dumnezeu sfatul 
dintre oameni. lar Scriptura, pentru aceeaşi pricină, mărturiseşte că: 
“Preotului îi va lipsi cunoştinţa legii şi bătrânului sfatul”. 

Și iarăşi mărturisim: că Dumnezeu n-are pe nimeni de pierdut. 
Chiar pe Saul, Dumnezeu îl chemase, dar, dacă n-a vrut să înţeleagă... 
Iuda a înţeles, dar n-a vrut să vie... 


! Jezechiil 7, 26. 

TIRANI ÎN POCĂINȚĂ 


O mare parte de oameni cad în deznădejde în privinţa mântuirii 
lor. Deznădejdea e un chip greşit de meditaţie asupra relelor făcute; 
chipul bun e, dimpotrivă, nădejdea. Răul, nimicul, păcatul, diavolul nu 
sunt subiecte sănătoase de gândire, căci îmbolnăvesc mintea prin 
asociaţie de idei. Pocăinţa trebuie să fie o înseninare din ce în ce mai 
mare a sufletului şi a sănătăţii întregi. 

Fiindcă vorbim de învățămintele regilor, iată cum Sfântul Chiril 
al Ierusalimului ridică moralul credincioşilor, vorbind despre aştep- 
tarea răbdătoare a lui Dumnezeu după întoarcerea păcătosului: 

“Şi Manase a fost un om al fărădelegii; a tăiat cu ferăstrăul pe 
Isaia’, s-a pângărit cu tot felul de slujiri idoleşti şi a umplut Ierusalimul 
cu sânge nevinovat.? Totuşi, când a fost dus rob în Babilon, Manase a 
folosit încercarea nenorocirilor suferite spre a se vindeca prin pocăință. 
În adevăr Scriptura spune: «Manase s-a smerit înaintea lui Dumnezeu 
şi s-a rugat, iar Domnul l-a ascultat şi l-a adus înapoi în regatul său». 
Dacă cel care a tăiat cu ferăstrăul pe profet s-a mântuit prin pocăință, 
oare tu, care n-ai făcut un păcat atât de mare, să nu te mântuieşti ? 

“Ce părere ai despre Nabucodonosor ? N-ai auzit din Scripturi că 
era sângeros, sălbatec şi că avea voinţă de leu ?* N-ai auzit că a scos 
afară din morminte oasele împăraţilor ?* N-ai auzit că a dus în robie 
poporul iudeu ? N-ai auzit că a scos ochii împăratuluiS, după ce acesta 
şi-a văzut copiii înjunghiaţi ? N-ai auzit că a sfărâmat heruvimii ? nu 
vorbesc de heruvimii spirituali - departe de acest gând; să nu presupui 
aceasta, omule - ci de cei sculptați”. N-ai auzit că a sfărâmat ilastiriul 
prin care vorbea Dumnezeu 7% Că a călcat în picioare catapeteasma 
sfinţeniei ? Că a luat altarul tămâierii şi l-a dus în templul idolilor? Că 
a furat toate darurile ? Că a ars templul din temelie ? De ce pedeapsă 
era vrednic Nabucodonosor, pentru că a orbit pe împărat, pentru că a 
ars cele sfinte, pentru că a dus în robie pe poporul iudeu, pentru că a 


l Evrei 11, 37. 14 Regi 25, 1-20. Ieşire 25, 18-20. 
24 Regi 21, 16. S leremia 8, 1; Baruh 2, 24. £ Ieşire 25, 22. 
* 2 Paralipomena 33, 12-13. 64 Regi 25,7. ? Daniil 1, 2. 

pus vasele sfinte în templul idolilor? Oare nu era vrednic de mii de ori 
de moarte? 

“Ai văzut mărimea nelegiuirilor !? Vino acuma să vezi iubirea de 
oameni a lui Dumnezeu ! Nabucodonosor s-a sălbătăcit, locuia în 
pustie; se biciuia ca să se mântuie. Avea unghii ca de leu, căci răpise 
cele sfinte. Avea păr de leu, căci ca un leu răpea şi urla. Mânca iarbă ca 
boii, căci era ca o vită, care nu cunoștea pe Cel ce i-a dat împărăția". 
Trupul lui s-a vopsit cu rouă?, pentru că, deşi a văzut mai-nainte roua 
stingând focul, totuşi n-a crezut”. Şi ce se întâmplă ?” * 

“Şi după trecerea acestei vremi, eu, Nabucodonosor, am ridicat 
ochii mei la cer, şi mintea îmi veni din nou, şi am binecuvântat pe Cel 
Prea Înalt şi Celui veşnic viu i-am adus laudă şi preamărire: căci 
puterea lui este putere veşnică, iar Împărăţia lui peste vârste şi vârste. 
Toţi locuitorii pământului sunt socotiți ca o nimica şi El face ce vrea cu 
oştirea cerească şi cu locuitorii pământului şi nimeni nu poate să-L 
împiedice la lucrul Lui şi să-i zică: «Tu ce faci ?» În același timp mi-a 
venit mintea la loc - şi spre faima împărăției mele mi-a venit iarăşi 
măreția şi strălucirea - şi sfetnicii mei şi dregătorii cei mari m-au 
chemat şi împărăţia mi-a fost dată în stăpânire, iar puterea mea a cres- 
cut şi mai mult. Acum eu, Nabucodonosor, laud, înalţ şi preamăresc pe 
Împăratul Cerului: toate faptele lui sunt adevărate şi căile lui drepte, iar 
pe cei ce umblă mândri poate să-i smerească.”5 

“ Aşadar, când L-a cunoscut pe Cel Prea Înalt, când i-a înălțat lui 
Dumnezeu glas de mulțumire, când s-a căit de cele ce a făcut, când şi-a 
cunoscut propria slăbiciune, atunci Dumnezeu i-a dat înapoi demni- 
tatea împărătească. 

“Cum oare ? Pe Nabucodonosor, care a făcut atâtea fărădelegi, 
dar s-a mărturisit, l-a iertat şi i-a dat împărăţia, iar ţie, care te pocăieşti, 
nu-ţi dă iertare păcatelor şi Împărăţia Cerurilor, dacă vei trăi în chip 
vrednic ? Domnul este iubitor de oameni, este grabnic a ierta şi zăbav- 
nic a pedepsi. Nimeni să nu piardă nădejdea mântuirii sale !” 


! Daniil 4, 29. 2 Daniil 4, 30. 3 Daniil 3, 20-27. 
4 Sf. Chiril al Ierusalimului, op. cit., pp. 79-80; 83-84. 

5 Daniil 4, 31-34. 

6 Sf. Chiril al Ierusalimului, idem, pp. 84-85. 

CELE ŞAPTE SURLE 


DUMNEZEU SE ROAGĂ... 


Aproape întotdeauna, cele mai cuprinzătoare cuvinte ale oricărui 
om sunt cuvintele lui de pe urmă, întrucât le spune cu cea mai adâncă 
dare de seamă. Mântuitorul încă are un cuvânt de acesta, de pe urmă, 
care, în acelaşi timp, este și rugăciunea celei mai aprinse iubiri văzute 
vreodată pe pământ. Cuvântul acesta - totodată rugăciune - ne ajută să 
întrezărim neasemănata strădanie a lui Dumnezeu-Omul, ca să ne 
câştige ființa întreagă pentru mântuirea cu care a venit în lume, în 
societatea omenească. lar despre tot focul cu care tânjeşte inima lui 
Dumnezeu după noi, vrând să ne atragă spre Sine, loan, ucenicul 
iubirii, scrie: 

Ev. loan 17: 

1. Ridicându-Şi Iisus ochii spre cer a grăit: Pă- 
rinte, sosit-a ceasul ! Preamăreşte pe Fiul Tău, ca 
şi Fiul să Te preamărească. 

2. Precum I-ai dat stăpânire peste toată făptura, 
ca viaţă veşnică să dea la toți pe care I-ai dat; 

3. Iar viaţa veşnică aceasta este ca să Te cu- 
noască pe Tine, singurul, adevăratul Dumnezeu, şi 
pe Iisus Hristos, pe care L-ai trimis. 

4. Eu Te-am preamărit pe Tine pe pământ; lu- 
crul pe care Mi l-ai dat să-l fac, l-am săvârşit. 

5. Şi acum, la Tine însuţi Mă preamăreşte, Tu, 
Părinte, cu slava pe care la Tine am avut-o mai 
înainte de a fi lumea. 

6. Arătat-am numele Tău oamenilor pe care Mi 
i-ai dat Mie, şi cuvântul Tău l-au păzit. 

7. Acum au cunoscut că toate câte Mi-ai dat de 
la Tine sunt; 

8. Căci cuvintele pe care Mi le-ai dat, le-am dat 
lor, iar ei au primit şi au cunoscut cu adevărat că 
de la Tine am ieșit, și au crezut că Tu M-ai trimis. 

9. Eu pentru aceştia Mă rog, nu pentru lume 
Mă rog, ci pentru cei ce Mi i-ai dat, căci ei ai Tăi 
sunt. 

10. Şi toate ale Mele ale Tale sunt şi ale Tale 
sunt ale Mele şi Mă preamăresc întru ele. 

11. Mult nu mai sunt în lume, dar ei sunt în lume 
şi Eu vin la Tine. Părinte Sfinte: pe care Mi i-ai 
dat păzeşte-i întru numele Tău, ca să fie una, 
precum suntem şi Noi. 

12. Când eram cu ei în lume, pe cei ce Mi i-ai 
dat, întru numele Tău îi păzeam; şi astfel i-am 
păzit că n-a pierit nici unul dintre ei, fără numai 
fiul pierzării, ca să se împlinească Scriptura. 

13. Acum dar, vin la Tine şi acestea le grăiesc 
în lume, ca bucuria Mea s-o aibă deplină în ei. 

14. Cuvântul Tău le-am dat lor, dar lumea i-a 
urâ: fiindcă nu sunt din lume, precum nici Eu nu 
sunt din lume. 

15. Nu Mă rog ca să-i iei din lume, ci ca să-i 
păzeşti pe ei de cel viclean. 

16. Ei nu sunt din lume precum nici Eu nu sunt 
din lume. 

17. Sfinţeşte-i pe ei întru adevărul Tău, Cuvân- 
tul Tău este adevăr. 

18. Precum M-ai trimis pe Mine în lume, şi Eu 
i-am trimis pe ei în lume. 

19. Şi pentru ei Eu Mă sfinţesc pe Mine în- 
sumi, ca şi ei să fie sfinţiţi în adevăr. 

20. Dar nu numai pentru aceştia Mă rog, ci şi 
pentru cei ce vor crede în Mine după cuvântul lor, 

21. Ca toți să fie una, după cum Tu, Părinte, 
întru Mine şi Eu întru Tine, ca și ei să fie una 
întru Noi, aşa încât lumea (văzându-i una) să 
creadă precum că Tu M-ai trimis. 

22. Şi mărirea pe care Tu Mi-ai dat-o le-am 
dat-o lor, ca să fie una, precum şi Noi una suntem. 

23. Eu întru ei şi Tu întru Mine, ca să fie în una 
desăvârșiţi, şi să cunoască lumea precum că Tu 
M-ai trimis şi i-ai iubit pe ei, cum M-ai iubit pe 
Mine. 

24. Părinte, aceia pe care Mi i-ai dat voiesc ca 
unde sunt Eu să fie şi ei împreună cu Mine ca să 
privească mărirea Mea, pe care Tu Mi-ai dat-o, 
căci M-ai iubit pe Mine mai înainte de întemeierea 
lumii. 

25. O, Părinte drepte, dar lumea pe Tine nu 
Te-a cunoscut, ci Eu Te-am cunoscut şi au cunos- 
cut şi aceştia că Tu M-ai trimis. 

26. Arătat-am numele Tău şi-L voi arăta, ca 
iubirea cu care M-ai iubit Tu să fie într-înşii şi Eu 
întru ei. 


Aşadar, ca să ne mântuim şi să moștenim cu Dumnezeu viaţa 
veşnică, trebuie să o cunoaştem şi să o trăim cu Dumnezeu, încă din 
viaţa aceasta vremelnică. Trebuie, adică, să fim străbătuţi şi locuiţi de 
Dumnezeu, ca să se arate în noi viața dumnezeiască. Iar, pe de altă 
parte, precum nu se află vrajbă în Dumnezeu, aşa să nu se afle nici 
între cei ce-L au pe El ca temelie a vieţii. Starea de pace cu toată făp- 
tura e o minune aşa de mare, încât uimește lumea şi o sileşte să recu- 
noască într-aceasta fapta lui Dumnezeu. 

Împărăţia vieții veșnice s-a propovăduit şi e deschisă; pe Împărat 
Îl cunoaştem și iubirea I-o ştim; supuşii însă tare greu s-adună ca să fie 
una, de aceea trebuie răsunet de surle, după grosimea de ureche la care 
au ajuns supușii Împărăției. 


86 CĂRAREA ÎMPĂRĂȚIEI 


N-ar trebui decât să-L recunoaştem toţi pe Dumnezeu ca Tată și 
că noi toți îi suntem fii şi, potrivit cu această cunoştinţă, să ne orându- 
im viaţa. Până nu recunoaştem că avem îndoită fire şi îndoită viaţă: una 
pământească şi alta cerească fără de sfârşit şi începând de aici, până 
atunci tot pe afară ne ţinem de rostul la care vrea Dumnezeu să ne 
ridice. Trebuie să ştim toţi supuşii Împărăției că suntem făpturi cereşti, 
trimise vremelnic în corturi pământeşti spre o mare probă şi anume: să 
vedem şi să se vadă încotro înclinăm cu inima şi mintea, şi înspre ce 
înclinăm aceea să avem pentru totdeauna. Dacă năzuim spre Dumne- 
zeu, pe El Îl moştenim şi viaţa veşnică; iar dacă înclinăm spre firea 
pieritoare, vom pieri de la faţa lui Dumnezeu şi cu cel rău vom petrece 
fără de sfârşit. Căci noi suntem pieritori cu firea pământească, dar ne- 
muritori cu firea cerească; veşnicia noastră însă de noi atârnă unde s-o 
petrecem. 

Ne-a adus Dumnezeu din neființă la fiinţă, dar să ne mântuiască 
nu poate fără noi. Drept aceea, în tot felul ne cheamă ca să-L cunoaş- 
tem ca Tată şi pe noi întreolaltă ca fraţi şi fii ai aceluiaşi Părinte. O 
cunoştinţă sigură despre acestea - iar credința ajută şi duce la această 
siguranţă - înclină inima, sau dragostea, ca să împlinim cu toată voia 
porunca cea mare a iubirii, în care se rezumă toată strădania lui 
Dumnezeu. Căci firul iubirii ridică fiii spre cerescul Tată, şi pogoară pe 
Tatăl, Fiul şi Duhul în fii. lar pe fii Dumnezeul iubirii îi leagă 
întreolaltă ca să fie una, ceea ce când se împlineşte, minunează lumea, 
şi o sileşte să cunoască pe Dumnezeu din fii, căci fiii uniţi în iubire 
trăiesc în El şi arată în lume capătul pământesc al Împărăției cereşti. 
Aceasta e pe scurt voia Tatălui şi rugăciunea Fiului, să prindă şi 
societatea omenească în aceeaşi iubire Treimică. 

La această trăire a vieţii veşnice, cu începere de aici, Dumnezeu 
îşi cheamă copiii prin mai multe graiuri, prin mai multe surle. Iată câte- 
va dintre ele: 


1. Chemarea lăuntrică a conştiinţei; 

2. Chemarea din afară a cuvântului; 

3. Chemarea prin necazurile vieţii; 

4. Chemarea prin necazurile morții; 

5. Chemarea prin semnele mai presus de fire; 

6. Chemarea prin chinurile de pe urmă de la Antihrist; 
7. Chemarea la Judecată. 


GLASUL CONŞTIINŢEI 


E un grai tăcut, o chemare lină, pe care o auzi sau înţelegi că 
vine dinlăuntru, dar totuşi de dincolo de tine, de la Dumnezeu. Însuşi 
cuvântul con-știință însemnează a şti împreună, la fel. Iar cei ce ştiu 
împreună, la fel, sunt Dumnezeu şi omul. Prin urmare cugetul sau con- 
ştiinţa e ochiul cu care vede Dumnezeu pe om şi acelaşi ochi cu care 
vede omul pe Dumnezeu. Cum Îl văd aşa mă vede - aşa simt că mă 
vede - vedere deodată dinspre două părţi. 

Patimile, reaua voinţă şi peste tot păcatele, dar mai ales nebă- 
garea în seamă a acestui glas, îngrămădesc nişte văluri peste ochiul 
acesta, nişte solzi, care-i sting graiul, încât abia se mai aude. Atunci şi 
Dumnezeu se stinge din ochiul nostru încât ne pare că nici nu mai este 
Dumnezeu. Prin păcatele noastre, capătul omenesc al conştiinţei 
noastre s-a îmbolnăvit. Înţelegem, prin urmare, cum se face că s-a 
întunecat Dumnezeu aşa de tare în ochii păcătoșilor, încât aceştia ajung 
de bună credinţă, în răutatea necredinţei care i-a cuprins şi li se pare că 
abia acum au ajuns la “adevăr”. 

Glasul conştiinţei însă, fiind şi capătul lui Dumnezeu din fiii Săi, 
prin firea sa, nu va putea fi înăbuşit mereu, toată vremea vieţii noastre 
pământeşti. Odată şi odată începe să strige la noi, pârându-ne înaintea 
lui Dumnezeu şi înaintea noastră de toate fărădelegile făcute; iar dacă 
nu ne împăcăm cu pârâşul acesta, câtă vreme suntem cu el pe cale!, 
drumeţi prin viața aceasta, avem cuvântul lui Dumnezeu, că El va as- 
culta pâra şi-i va da dreptate, şi ne va băga în chinurile iadului. 

Sunt oameni care s-au învechit în rele - nevrând să ştie de 
Dumnezeu - şi, mai către capătul zilelor, când îndărătnicia firii s-a mai 
stins, s-au pomenit cu o răbufnire năprasnică a conştiinţei bolnave, 
rupând toate zăgazurile fărădelegilor şi azvârlindu-le pe toate în faţa 
lor, încât şi somnul le-a fugit, iar la unii le-a fugit şi mintea. Căci cu 


! Matei 5, 25. 

adevărat a fugit mintea omului care o viaţă întreagă nu face altceva 
decât să stingă glasul conştiinţei. De aceea nu vrea Dumnezeu să ieşi 
din viaţa aceasta, fără să ştii şi tu că ţi-ai omorât sfătuitorul cel mai 
bun, ce-l aveai la îndemână pretutindeni, şi nu te lasă să pleci fără să 
vezi, încă de aici, unde te vei duce. Aşa sunt tocmite lucrurile, ca odată 
să vadă fiecare, vrând-nevrând, ceea ce trebuia, prin credință, să vadă 
totdeauna. 


CHEMAREA CUVÂNTULUI ŞI TĂCEREA 
TRASĂ LA RĂSPUNDERE 


Larma vieţii și gălăgia grijilor deşarte strigă oamenilor în urechi 
nevoile lor pământeşti, mai tare decât le strigă glasul conştiinţei 
trebuinţele lor veşnice. Oamenii abia mai aud cele de dincolo şi li se 
par departe: surzenia tot mai mult se întăreşte şi chemarea lină nu se 
mai aude. Dar Dumnezeu, milostivul, ca să nu-i piardă în fărădelegile 
lor, le rânduieşte şi chemare dinafară, prin glasul slujitorilor Săi. Prin 
preoţi nu te cheamă omul, ca să-ţi pui nădejdea în om, ci te cheamă 
Domnul ca să-ţi strămuţi viaţa ta de om. Încă de demult i-a chemat 
Domnul pe oameni prin preoţi şi leviţi, prin lege şi prooroci, adică prin 
conștiințe mai curate, care nu strâmbau chemarea lui Dumnezeu. Iar la 
plinirea vremii a venit la noi oamenii Însuşi Dumnezeu-Fiul sau 
Dumnezeu-Cuvântul. 

Cine a chemat pe oameni mai duios decât lisus, ca să-L 
cunoască pe Dumnezeu ca Tată, iar pe ei înşişi ca fii şi fraţi ai Săi? 
Jisus, e drept, chema şi cu glasul dinafară, dar nimeni, niciodată, n-a 
grăit mai tainic, mai de-a dreptul conştiinţei chemarea Tatălui către fiii 
Săi, ca El. Căci lisus ardea de mila lor, ca un Dumnezeu. 

El a propovăduit, binevestindu-ne, Împărăţia Cerurilor și, prin 
slăvita Sa înviere, biruinţa asupra morţii, vestea și descoperirea celei 
mai mari bucurii de pe pământ. Ucenicii Săi de atunci şi din toate 
vremile, au propovăduit pe Împăratul Cerurilor, înduplecând pe 
oameni să se adune cu felul de viaţă în ţara de obârşie şi la masa 
Împăratului. Noi, slujitorii Săi, nu purtăm preoția noastră, sau preoția 

legii vechi, ci purtăm şi propovăduim preoția împărătească a lui lisus 
Hristos. Deci nu chemăm pe oameni cu chemare de om, ci Dumnezeu 
preamilostivul îşi cheamă copiii, prin graiul omenesc al slugilor Saie 
văzute. Nu ne propovăduim pe noi, ci Dumnezeu Se propovăduieşte 
prin noi, singurul care are dreptul să Se propovăduiască pe Sine, fiind 
în stare să ne mântuiască. lată pe cine urmăm, ascultând preoţii cu 
conștiințe luminate. Nu e graiul omului, ci voia lui Dumnezeu care 
strigă către oameni, din sfinţi, o chemare mai tare. Pe sfinţi nu-i ştim, 
dar pe cei datori cu cuvântul îi ştim. Răspunderea lor e limpede și 
tăcerea fără apărare. 

Dar, cum a zis oarecine: calea cea mai lungă pe pământ e de la 
urechi la inimă, încât ani de zile nu ajung, ca să-i dai de capăt. De 
aceea, fiindcă ochiul conştiinţei şi-a mai pierdut vederea şi nici 
urechea nu înţelege chemarea cuvântului ce-şi are obârşia de dincolo 
de vorbe, Dumnezeu milostivul, ca să nu piardă pe oameni, le 
rânduieşte o chemare mai tare. 


CHEMAREA CARE USTURĂ 


Mai tare şi mai duios de cum a chemat lisus pe oameni, nu-i 
poate chema nimeni de pe lume. Necazurile vieţii însă, iau pe oameni 
mai aspru dintr-o altă parte, silindu-i să-L caute pe Dumnezeu. Neca- 
zurile nu sunt fapta lui Dumnezeu, ci urmarea greşelilor noastre, urma- 
re pe care îngăduie Dumnezeu s-o gustăm spre înţelepțirea noastră. Am 
mai putea adăuga că, greşind omul cu toată voia sa, intră sub altă 
stăpânire, unde i se fură şi-şi pierde multe însuşiri sufleteşti - şi de cele 
mai multe ori libertatea conştiinţei - bunuri fără de care se simte în 
multe chinuri. Preţuieşti un lucru când nu-l mai ai. 

Sunt două feluri de necazuri. Necazurile pentru păcate şi neca- 
zurile pentru Evanghelie!. Aci vorbim numai despre necazurile vieții 
de pe urma păcatelor, şi care, prin usturimea lor, au darul să fie crezute 
de cel ce trece prin ele. Iar omului care vrea să iasă din ele nu-i rămâne 


altă cale, decât să-şi îndrepte purtările după voia lui Dumnezeu. Deci 


! 1 Tesaloniceni 2, 2. 

“când îţi va veni vreo încercare pe neașteptate nu învinovăţi pe cel prin 
care ţi-a venit, ci întreabă-te pentru ce a venit ? şi vei afla răspuns. 
Deoarece fie prin acela, fie prin altul trebuie să bei amărăciunea jude- 
căţii lui Dumnezeu.” 

Pe pricina suferinţei iată un schimb de cuvinte între Dumnezeu 
şi om: 

Omul se roagă de Dumnezeu să-l scape de necazuri şi Dumne- 
zeu se roagă de om să-şi schimbe purtările. Socotiţi acum, care de cine 
să asculte mai întâi ? Chemarea aceasta mai aspră o face droaia de 
necazuri şi nenorociri, strâmtorări şi năpaste, vrajbe între oameni, 
bătaie între părinţi şi copii, războaie şi vărsare de sânge, pagube, 
beteșuguri, seceta şi foametea, şi tot felul de pustiiri, ce nu s-au mai 
pomenit: toate, urmări şi plată îndesată pentru purtare şi pentru lipsa de 
minte, că oamenii nu vor să înţeleagă la ce îmblăteală de necazuri îi 
duce iubirea de păcate. 

lar precum că necazurile vieţii sunt un grai mai aspru al iui 
Dumnezeu către oamenii mai grei sau mai vicleni la minte, ne stă 
mărturie Scriptura. Sunt mii de ani de când s-au scris acestea, dar 
rămân mereu dovada că noi silim pe Dumnezeu să ne bată: 


Levitic 26: 

3. Dacă veți umbla după legile Mele şi de veţi 
păzi poruncile Mele şi le veţi împlini, 

4. Vă voi da ploaie la vreme, pământul îşi va da 
roadele sale și pomii roadele lor. 

5. Treieratul vostru va ajunge până la culesul 
viilor, culesul viilor va ajunge până Ía semănat; 
veţi mânca pâinea voastră cu mulţumire şi veţi trăi 
în părnântul vostru fără primejdie. 

6. Voi trimite pace pe pământul vostru și ni- 
meni nu vă va tulbura; voi alunga fiarele rele din 
pământul vostru şi sabia nu va trece prin pământul 
vostru. 


! Sf. Maxim Mărturisitorul, Capete despre dragoste, Filocalia, ed. I, vol. 2, 
p. 64. 

7. Veţi alunga pe vrăjmaşii voştri şi vor cădea 
ucişi înaintea voastră. 

8. Cinci din voi vor birui o sută, și o sută din 
voi vor prigoni zece mii, şi vor cădea vrăjmaşii 
voştri de sabie înaintea voastră. 

9. Căuta-voi spre voi şi vă voi binecuvânta; ro- 
ditori vă voi.face, vă voi înmulţi şi voi fi statornic 
în legământul Meu cu voi. 

10. Veţi mânca roadele vechi de anii trecuţi și 
veţi da la o parte pe cele vechi, pentru a face loc 
celor noi. 

11. Voi aşeza locaşul Meu în mijlocul vostru și 
sufletul Meu nu se va scârbi de voi. 

12. Voi umbla printre voi, voi fi Dumnezeul 
vostru şi voi veţi fi poporul Meu. 

14. Jar dacă nu Mă veţi asculta şi nu veţi îm- 
plini aceste porunci ale Mele; 

15. De veţi dispreţui aşezămintele Mele şi de se 
va scârbi sufletul vostru de legile Mele, aşa încât 
să nu împliniţi toate poruncile Mele, călcând legă- 
mântul Meu, 

16. Atunci şi Eu am să Mă port cu voi aşa: voi 
trimite asupra voastră groaza, lungoarea, frigurile, 
de care vi se vor secătui ochii şi vi se va istovi 
sufletul. Veţi semăna seminţele voastre în zadar şi 
vrăjmaşii voştri vi le vor mânca. 

17. Îndrepta-Mi-voi fața Mea asupra voastră şi 
veţi cădea înaintea vrăjmaşilor voştri; ei vor dom- 
ni peste voi şi veţi fugi, când nimeni nu vă va 
prigoni. 

18. Dacă nici după toate acestea nu Mă veţi 
asculta, atunci înşeptit voi mări pedeapsa pentru 
păcatele voastre. 

19. Voi frânge îndărătnicia voastră cea mândră 
şi cerul vostru îl voi face ca fierul, iar pământul 
vostru ca arama. 

20. În zadar vă veţi cheltui puterile voastre că 
pământul vostru nu-şi va da roadele sale, nici 
pomii din ţara voastră nu-şi vor da poamele lor. 

21. Dacă însă, şi după toate acestea, veţi umbla 
împotriva Mea şi nu veţi vrea să Mă ascultați, 
atunci înşeptit voi adăuga lovituri pentru păcatele 
voastre. l 

22. Voi trimite fiarele câmpului asupra voastră, 
care vă vor lipsi de copii; vor prăpădi vitele voas- 
tre, şi pe voi aşa vă voi împuţina, încât se vor 
pustii drumurile voastre. 

23. Şi dacă nici după acestea nu vă veţi îndrep- 
ta, ci vă veţi purta împotriva Mea, 

24. Atunci şi Eu voi veni cu urgie asupra voas- 
tră şi vă voi lovi şi Eu înşeptit pentru păcatele 
voastre: 

25. Voi aduce asupra voastră sabie răzbunătoa- 
re ca să răzbune legământul Meu. Iar dacă vă veţi 
ascunde în oraşele voastre, voi trimite molimă 
asupra voastră şi veţi fi daţi în mâinile vrăjmașu- 
lui. 

26. Pâinea care întăreşte o voi lua de la voi; ze- 
ce femei vor coace pâine pentru voi într-un cup- 
tor, şi vor da pâinea voastră cu cântarul, şi veţi 
mânca şi nu vă veţi sătura. 

27. Dacă însă nici după acestea nu Mă veţi as- 
culta şi veţi călca împotriva Mea, 

28. Atunci şi Eu cu urgie voi veni asupra voas- 
tră şi vă voi pedepsi înșeptit pentru păcatele voas- 
tre: 

29. Veţi mânca carne de om: trupurile feciorilor 
şi fetelor voastre veţi mânca. 


a, S 

30. Dărâma- oi înălțimile voastre şi voi strica 
stâipii voştri şi voi împrăștia oraşele voastre sub 
dărâmăturile idolilor voştri, şi se va scârbi sufletul 
Meu de voi. 

31. Oraşele voastre le voi preface în ruină, voi 
pustii locaşunile voastre cele sfinte, şi nu voi 
mirosi mireasma jertfelor voastre. 

32. Pustii-voi pământul vostru, cât să se mire de 
el vrăjmaşii voştri, care se vor aşeza într-însul,; 

33. lar pe voi vă voi risipi printre popoare; în 
urma voastră îmi voi ridica sabia, şi va fi pământul 
vostru pustiu şi oraşele voastre dărâmate. 

36. Celor ce vor rămâne din voi le voi trimite în 
inimi frica în pământurile vrăjmaşilor lor, până şi 
freamătul frunzei ce se clatină îi va pune pe fugă, 
şi vor fugi ca de sabie, când nimeni nu-i va pri- 
goni. 

37. Se vor călca unul pe altul, ca cei ce fug de 
sabie, când nimeni nu-i va urmări, şi nu veţi avea 
putere să vă împotriviţi vrăjmaşilor voştri. 

38. Veţi pieri printre popoare şi vă va înghiţi 
pământul vrăjmașilor voştri. 

39. Iar cei ce vor rămâne din voi se vor usca 
pentru păcatele lor în pământurile vrăjmaşilor 
voştri şi se vor usca şi pentru păcatele părinţilor 
lor. 

40. Atunci îşi vor mărturisi fărădelegile lor şi 
fărădelegile părinţilor lor, cum au săvârşit ei nele- 
giuiri împotriva Mea şi au mers împotriva Mea, 

41. Pentru care şi Eu am venit cu urgie asupra 
lor şi i-am dus în pământul vrăjmaşilor lor; atunci 
se va supune inima lor cea netăiată împrejur și 
atunci se vor căi ei pentru nelegiuirile lor. 

42. (Atunci) Şi Eu îmi voi aduce aminte de le- 
gământul Meu cu părinţii lor, şi de pământ Imi voi 
aduce aminte. 


În loc de orice altă tâlcuire, spunem că vremea noastră le vede 
cu ochii pe toate acestea şi oamenii tot nu se îndreaptă. E o mare 
durere că poporul nu pricepe, iar păstorii nu le citesc măcar Scriptura, 
ca să nu greşească, învrăjbindu-se cu dreptatea dumnezeiască. Nu e 
chip de-a scăpa de pedeapsă, luptându-te cu ea, ci numai şi numai cu 
schimbarea vieţii. 


RĂSPUNSUL POPORULUI 


Iată acum şi pocăința poporului, luminat de povăţuitorii săi, 
reîntorşi cu toții din aspra învățătură a robiei, care a fost în stare să 
schimbe, de la Dumnezeu, mersul lucrurilor. 


Neemia 9: 

1. În ziua de douăzeci şi patru a acestei luni 
s-au adunat toți fiii lui Israil, îmbrăcaţi în sac şi cu 
capetele presărate cu cenuşă, ca să postească. 

2. Şi osebindu-se cei ce erau din neamul lui Is- 
rail de toţi cei de alt neam, au venit de şi-au măr- 
turisit păcatele lor şi fărădelegile părinţilor lor. 

3. Şi, după ce s-au aşezat la locurile lor, li s-a 
citit din Cartea legii Domnului Dumnezeului lor 
un pătrar de zi, iar alt pătrar de zi şi-au mărturisit 
păcatele lor şi s-au închinat Domnului Dumneze- 
ului lor. 


Atunci un cărturar înțelepţit de cele pățite şi bun cunoscător al 
legii care atârnă peste fărădelege, face lui Dumnezeu această minunată 
mărturisire a păcatelor părinteşti, înaintea poporului. 


7. Doamne Dumnezeule, ... 


CELE ŞAPTE SURLE 


14. Tu le-ai arătat odihna Ta cea sfântă... 

15. Tu le-ai dat din înălțimea cerului pâine când 
au flămânzit şi le-ai scos apă din piatră când au 
însetat... 

16. Dar părinţii noştri s-au îndărătnicit şi şi-au 
învârtoşat cerbicia lor, n-au ascultat poruncile 
Tale, nici s-au supus, şi au uitat minunile ce ai fă- 
cut pentru ei. 

17. Învârtoşatu-şi-au cerbicia lor şi în răzvrăti- 
rea lor şi-au ales o căpetenie, ca să se întoarcă în 
robia lor; dar Tu fiind Dumnezeu, care iubeşti a 
ierta, zăbavnic la mânie şi bogat în milă şi în 
îndurări, nu i-ai părăsit, 

18. Chiar când şi-au făcut un vițel turnat şi au 
zis: “lată dumnezeul tău, care te-a scos din E- 
egipt”, şi s-au pornit cu hulire mare împotriva Ta, 

19. În nemărginita Ta milostivire nu i-ai părăsit 
în pustiu şi stâlpul de nor n-a contenit a-i călăuzi 
peste zi în calea lor, nici stâlpul de foc de a le lu- 
mina noaptea drumul ce aveau de făcut. 

20. Trimisu-le-ai Duhul Tău cel bun, ca să-i în- 
țelepţească, n-ai lipsit gura lor de mana Ta, şi se- 
tea le-ai stâmpărat-o cu apă. 

21. Vreme de patruzeci de ani i-ai hrănit în 
pustie şi nimic nu le-a lipsit, hainele lor nu s-au 
învechit, nici încălțămintele lor nu s-au rupt. 

22. Datu-le-ai lor regate şi popoare... 

25. Şi s-au făcut ei stăpâni peste cetăţi tari şi 
peste pământul roditor, peste case pline de toate 
bunătăţile, peste fântâni săpate în piatră, vii, măs- 
linişuri şi pomi roditori din belşug; şi au mâncat şi 
s-au săturat şi s-au îngrăşat şi au trăit în desfătări 
prin bunătatea Ta. 

26. Dar ei s-au ridicat și s-au răzvrătit împotri- 
va Ta; au aruncat legea Ta la spate; pe proorocii 

Tăi, care-i îndemnau să se întoarcă la Tine i-au 
omorât, şi ţi-au adus hulire mare. 

27. Atunci Tu i-ai dat în mâinile vrăjmașilor lor 
care i-au apăsat. Dar, în vremea necazului lor, au 
strigat către Tine şi Tu i-ai auzit din înălțimea ce- 
rurilor, şi în mila Ta cea mare le-ai trimis izbăvitor 
ca să-i izbăvească din mâinile vrăjmaşilor lor. 

28. lar dacă s-au odihnit, iarăşi au început să 
facă rele înaintea Ta. Atunci Tu i-ai dat din nou în 
mâna vrăjmaşilor lor, ca să-i stăpânească. Şi ei din 
„ou au strigat către Tine, şi Tu i-ai auzit din înălţi- 
mea cerurilor şi, în mila Ta cea mare, i-ai izbăvit 
de multe ori. 

29. I-ai povăţuit să se întoarcă la legea Ta, dar 
ei s-au îndărătnicit şi n-au ascultat poruncile Tale 
şi au păcătuit împotriva poruncilor Tale, care dau 
viaţă celui ce le împlineşte, şi şi-au îndârjit spina- 
rea lor şi cerbicia lor şi-au învârtoşat-o, şi nu s-au 
supus. 

30. Tu însă, aşteptând întoarcerea lor, i-ai îngă- 
duit mulţi ani şi le-ai deşteptat luarea aminte prin 
Duhul Tău şi prin proorocii Tăi, dar ei nu şi-au 
plecat urechea. Atunci i-ai dat pe mâna neamuri- 
lor străine. 

3]. Dar, în mila Ta cea mare, nu i-ai stârpit, nici 
nu i-ai părăsit, căci Tu eşti un Dumnezeu milos și 
îndurat. 

32. Şi acum, Dumnezeul nostru, Dumnezeul cel 
mare, puternic şi înfricoşat, cel ce ţii legământul 
Tău şi faci milă, care nu socoteşti ca puţin lucru 
suferinţele ce am îndurat noi, regii noştri, căpe- 
teniile noastre, preoții noştri şi tot poporul Tău, 
din vremea regilor Asiriei, până în ziua aceasta. 

33. Tu eşti drept în toate câte ne-au ajuns, căci 
Tu ai fost credincios, dar noi am făcut rele. 


e—a 

34. Regii noştri, căpeteniile noastre, preoţii 
noştri şi părinţii noştri n-au păzit legea Ta, şi n-au 
luat aminte nici la poruncile Tale nici la îndem- 
nurile ce le-ai dat. 

35. Cât au fost în regatul lor, în mijlocul binefa- 
cerilor Tale, într-o ţară largă şi roditoare, pe care 
le-ai dat-o Tu, ei nu ţi-au slujit Ţie, nici nu s-au 
întors de la faptele lor cele urâte. 

36. Şi astăzi, iată, suntem robi şi ţara ce Tu ai 
dat-o părinţilor noştri ca să se bucure de roadele ei 
şi de bunătăţile ei, 

37. Ea îşi înmulţeşte astăzi roadele pentru regii, 
cărora ne-ai supus pentru păcatele noastre. Aceia 
domnesc peste trupurile noastre şi peste vitele 
noastre după bunul lor plac, şi noi ne aflăm în ma- 
re necaz. 

38. Pentru toate acestea facem legământ, pe ca- 
re noi înşine, cu iscălitură, şi căpeteniile, leviţii şi 
preoții noştri, îl întăresc cu pecetea. 


Astfel făgăduiră, cu jurământ, să se poarte după legea lui Dum- 
nezeu. Nestatornicia firii omeneşti, cu trecerea de vreme, cu venirea pe 
lume a altor rânduri de oameni, făcu să pălească, ba chiar să se şi 
stingă această lumină a suferinţei, aprinsă de urgiile istoriei. De aceea 
năpăstuirea vremilor se dezlănţuie cam în fiecare rând de oameni. 


CEASUL PRIMEJDIEI 


Mulţime de oameni însă nici grijă n-au de cuvintele chemării 
acesteia, oricât le-ar vedea cu ochii şi ar trece prin ele. Dacă nici după 
asprimea unor atare chemări, care ustură pielea vieţii, oamenii totuşi nu 
se întorc spre Dumnezeu, viaţa începe să fie în primejdie: încep neca- 
zurile morții, surlele chemării a patra. 

Viaţa o avem de la Dumnezeu: prin El trăim, ne mişcăm şi 
suntem!. Adică Dumnezeu este izvorul, susținătorul și rostul sau 
destinul vieţii noastre. Dacă mergem aşa, potrivit acestora, avem viaţa 
asigurată de Dumnezeu, temelia ei; dacă nu urmăm așa, ci încâlcim 
viaţa noastră în toate fărădelegile şi spurcăciunile, care îndrăcesc şi 
sufletul şi trupul şi o ducem aşa vreme îndelungată, atunci Dumnezeu 
se desface din viaţa noastră. Totuşi nu se desface îndată după greşeala 
noastră, ci rabdă o vreme rătăcirea omului, a fiului Său mai mic, în tot 
chipul chemându-l. 

Iar moartea o avem de la ucigașul. Deci, când oamenii se leagă 
cu totul de voile dracilor, le este în primejdie viaţa şi primejduiesc şi 
pe alţii. Iar de se leagă ca robii cu inima de lumea aceasta şi de voile 
trupului cele împotriva firii, mintea li se strâmbă, încât nu mai deo- 
sebesc adevărul de rătăcire; atunci Dumnezeu se-ntunecă din mintea, 
din inima şi din voinţa lor şi ajung că nu vor să mai ştie de Dumnezeu 
şi aşa vine osânda la moarte, aşa vine prăpădul în vremea fiecărui rând 
de oameni. Întâi e moartea sufletească a ateismului, a necredinţei, pe 
urmă se arată şi moartea din afară a trupului, după vrednicie și spre 
înţelepţirea multora. 

La început oamenii trăiau mai mult. “Toate zilele lui Matusalem 
au fost 969 de ani, apoi a murit.”2 Cu trecerea de vreme, înmulţindu-se 
oamenii pe pământ, s-a înmulțit şi stricăciunea desfrânării. Şi a zis 
Dumnezeu: “Nu va mai rămâne Duhul Meu pururea în oamenii aceştia, 
pentru că sunt numai trup; deci zilele lor (pe pământ) să mai fie 120 de 
ani”. lar după trecere de vreme şi înmulțirea fărădelegii între oameni, 
David zicea: “Toate zilele vieţii noastre sunt 70 de ani, iar pentru cei 
mai în putere 80 de ani; iar ce este mai mult decât aceştia, nu-i decât 
osteneală şi durere”*f. 

Aşa era în vremuri de demult; astăzi mulţimea bolilor şi desimea 
războaielor mult au mai scurtat viaţa oamenilor. Acestea însă împli- 
nesc, din îngăduinţa lui Dumnezeu, pedeapsa cea asupra păcatelor. 

Noi nu mai suntem sub împărăţia legii vechi, ci în Împărăția 
Harului câştigat nouă de Mântuitorul Hristos ca să ne mântuim; dar 


i Fapte 17, 28. 3 Facere 6, 3. 
2 Facere 5, 27. + Psalm 89, 10. 

dacă nepriceputul de om se ţine împotriva lui Hristos, de dragul 
fărădelegilor, cade din har sub lege, şi aşa atârnă asupra lui pedeapsa 
cu moarte năprasnică, ce se împlineşte prin războaie şi nenorociri, 
întocmai cum scrie la lege: 


1. Cel ce bate pe tată sau pe mamă să fie 
omorât.! 

2. Cel ce va grăi de rău pe tatăl său sau pe 
mama sa, acela să fie omorât.? 

3. Cine nu ascultă de preoţi, unul ca acela să 


moară.” 
4. Ziua de odihnă cel ce o va întina, va fi 
omorât. 


5. Pe vrăjitori să nu-i lăsaţi să trăiască.’ 

6. Tot cel ce se împreună cu dobitoc să fie 
omorât.$ 

7. La nici o văduvă şi la nici un orfan să nu le 
faceţi rău ! Iar de le veţi face şi vor striga către 
Mine, voi auzi plângerea lor, şi se va aprinde 
mânia Mea şi vă voi ucide cu sabia, şi vor fi 
femeile voastre văduve şi copiii voştri orfani.” 

8. Sabia s-a făcut ca să piardă pe cei necre- 


dincioşi.ă 
9. Tot cel ce va munci în ziua odihnei va fi 
omorât.’ 


10. Cel ce scoate sabia, de sabie va pieri.!? (Dar 
ucigaşii pruncilor, ce atârnă peste ei?) 

11. Cei ce se împărtăşesc cu nevrednicie, 
furând Sfânta Împărtăşanie, încă se fac vinovaţi de 
moarte. Despre ei zice Sf. Pavel: “Mulţi dintre voi 
sunt slabi şi bolnavi şi o bună parte mor”!!. 


! Ieşire 21, 15. ` Ieşire 22, 18. ” Ieşire 31, 15. 
2 Ieşire 21, 17. S Ieşire 22, 19. 10 Matei 26, 52. 
? Deuteronom 17, 12. ” leşire 22, 22-24. 11] Corinteni 11, 30. 


* leşire 31, 14. 8 Înţelepciunea lui Isus Sirah 39, 36. 

Primul care a furat Sfânta Împărtășanie a fost Iuda, fiul pierzării, 
care s-a spânzurat, a căzut din spânzurătoare de şi-a spart capul, a 
crăpat în două şi i s-au vărsat toate măruntaiele, luând astfel plata 
fărădelegii sale!. 

Deci, săvârșind oricare dintre acestea, nu facem altceva decât 
întoarcem ceasul unei primejdii neaşteptate, pe care nu alţii, ci noi 
ne-am stârnit-o în cale. 

Iată ce fel de lucruri trebuie să scoatem din noi şi dintre noi, că 
acestea aduc ceasul primejdiei de moarte şi sabia atârnă nevăzut asupra 
vieţii. lar dacă, în loc de îndreptare pentru care ne dă Dumnezeu 
oarecare vreme de răgaz, noi totuşi ne îndărătnicim cu mintea 
împotriva voinţei lui Dumnezeu, se întâmplă că, plinind măsura 
fărădelegilor, cade sabia şi se împlântă în capul care nu mai are minte. 


CE URMĂREŞTE DUMNEZEU 


Până la judecata din urmă, mântuirea se poate dobândi oriunde, 
şi pe câmpuri de bătaie; şi se poate dobândi şi din iad; şi se poate 
pierde oriunde, şi în mănăstiri, şi în ceata Sfinţilor Apostoli, şi s-a 
pierdut şi în Rai. Tâlharul, răstignit pentru faptele sale, a sărit de pe 
cruce în Rai şi Lucifer ca fulgerul a căzut din Ceruri. Orbul din naştere 
căpătă vederea şi a văzut pe Dumnezeu şi a vorbit cu El, iar fariseii 
templului o pierdeau zicând că-i păcătos şi are drac?. Cereau semn: şi 
umblau să omoare pe Lazăr, cel înviat a patra zi din morţi. Orbia 
răutăţii, stând de-a pururi împotriva Adevărului, nu are leac, dar are 
pedeapsă. Inima înfrântă şi smerită însă, Dumnezeu nu o va urgisi. De 
aceea înfruntând mândria, a zis că vameşii şi păcătoasele vor lua-o 
înaintea “drepţilor”, în Împărăţia Cerurilor, şi că se face bucurie în 
Ceruri pentru un păcătos ce se întoarce’. 

Această întoarcere urmăreşte Dumnezeu să ne-o câştige, însă nu 
poate, dacă nu ne învoim şi noi. De aceea ne poartă pe tot felul de căi 


! Fapte 1, 18. 4 Matei 21, 31. 
2 Matei 9, 34. Luca 15,7. 
3 Luca 11, 29. 


— 

şi ne cheamă cu tot felul de surle şi, dacă trebuie, ne grăieşte şi cu 
tunul. 

Ceea ce urmăreşte Dumnezeu în tot chipul e mântuirea sau 
întoarcerea noastră duhovnicească spre El şi Acasă, chiar dacă mai 
rămânem şi în viața aceasta. Oamenii însă legaţi în neștiinţă, scurți la 
minte şi slabi în credinţă urmăresc viaţa pământească şi toată mâhnirea 
lor e pentru trupuri’. 

Cât ţine forma aceasta de viaţă oamenii vor fi amestecați: cei din 
Noul Testament, fiii Harului, cu cei din Vechiul Testament pe care nu- 
mai frica legii îi mai ţine în rânduială şi oamenii fără nici un testament, 
oamenii fărădelegii şi ai neorânduielii fără leac, fiii celui rău. 

“Acela care iubeşte lucrurile bune şi frumoase tinde de bună 
voie spre Harul îndumnezeirii, fiind călăuzit de Providenţă prin raţi- 
unile înțelepciunii. lar acela ce nu-i îndrăgostit de acestea e tras de la 
păcat împotriva voii lui - şi lucrul acesta îl face Judecata cea dreaptă, 
prin diferite moduri de pedepse. Cel dintâi, adică iubitorul de 
Dumnezeu, e îndumnezeit prin Providenţă, cel de al doilea, adică 
iubitorul de materie, e oprit de Judecată să ajungă la osândă.”? 

Toată răzbaterea cu nepriceperea poporului aceasta este, că, în 
îngustimea vederii lui, stăruie să vadă şi să susţină viaţa aceasta ca pe 
un scop în sine şi suficientă sie însăşi. Nu vrea să zică “muntelui” 
lumii acesteia ridică-te din cale şi te aruncă în mare, ca să-şi deschidă 
vederea împărăției spiritului. Şi n-ar trebui credinţă decât ca un bob de 
mac. Rar să găseşti un om care să dea sens religios morţii, adică s-o 
aştepte cu bucurie ca pe-o izbăvire sigură din împărăţia păcatului. 
Cuvintele sfântului ne învaţă: “Pentru greşeala dintâi s-a furişat în trup 
legea păcatului care este plăcerea simţurilor, iar pentru aceasta s-a 
hotărât moartea trupului, rânduită spre desfiinţarea legii păcatului. Cel 
ce ştie că moartea s-a ivit din pricina păcatului, spre desfiinţarea lui, se 
bucură pururea în sufletul lui când vede cum e stinsă legea păcatului în 
trupul său, prin diferitele strâmtorări, ca să primească în duh fericita 
viață viitoare. Căci ştie că nu se poate ajunge la aceea de nu e golită 
mai înainte din trup, ca dintr-un vas, încă din viața aceasta, legea 
păcatului, susţinută prin înclinarea voinţei spre el. 


! Înţelepciunea lui Isus Sirah 41, 14. 
2 Sf. Maxim Mărturisitorul, Răspunsuri către Talasie, op. cit., p. 252. 

Cel ce nu primeşte întâmplările care îl depărtează de patimi, 
acela fuge de ceea ce nu trebuie să fugă.” Drept aceea, până nu vom 
ajunge de aceeaşi părere cu Dumnezeu despre viața noastră pămân- 
tească, precum şi despre cealaltă, de pe celălalt tărâm, nu vom avea 
linişte în suflet, nici unii cu alţii şi nici sănătate în trup și nici în 
orânduirea omenească. 

Trebuie să ne plecăm înţelepciunii atotştiutoare a lui Dumnezeu, 
care, în tot ce face, urmăreşte înţelepţirea noastră, ori pricepem, ori nu 
pricepem aceasta. Când ne plecăm capul şi vrem şi noi ce-a vrut 
Dumnezeu, în clipa aceea căpătăm liniştea sufletului, orice ar fi dat 
peste zilele noastre. Căci El e Stăpânul vieţii şi al morţii, de El ascultă 
zidirea şi de El se teme iadul. “Toţi locuitorii pământului sunt o nimica 
înaintea Lui; El face ce vrea cu oastea cerurilor şi cu locuitorii 
pământului, şi nimeni nu poate să stea împotriva mâniei Lui, nici să-i 
zică: «Ce faci ?»”? 

Când a vrut să mântuiască pe Adam şi cu toţi drepții, din iad i-a 
scos şi poate să scoată din ghearele morţii pe oricine vrea. De aceea au 
şi zis Părinţii, mângâind pe oameni: “Că păcătos ca un drac de-ai fi, nu 
deznădăjdui de -puterea lui Dumnezeu”, fiindcă oricine, care în 
primejdie de moarte fiind va chema numele lui Dumnezeu, îşi va 
mântui sufletul căci în ce-l va fi aflat moartea în aceea va fi în veci. 
Iată de ce, neştiindu-ne sfârşitul, suntem datori a ne afla mereu în 
pocăință, ca într-însa să fim socotiți în veci. 

Dumnezeu ne caută, ne cheamă, ne strigă, dar dacă nu vrem să 
înţelegem, începe să ne urmărească cu primejdii şi năpaste. 


MĂRTURIA UNUI SFÂNT 


Sfântul Efrem Sirul, cu mare talent literar, povestea călugărilor 
cum a ajuns printr-o primejdie la cunoştinţa lui Dumnezeu: 

“Când eram copil ca de 14 ani, tare mai eram neastâmpărat. În- 
tr-o zi m-au trimis părinţii mei într-un oraş, afară din cetate. Ducân- 


! Sf. Maxim Mărturisitorul, idem, pp. 309-310. 
2 Daniil 4, 32. 

du-mă, am aflat în cale, pe la mijlocul pădurii, o vacă îngreunată 
păscând. Era vaca unui sărac. Deci am luat pietre şi am început a fugări 
vaca prin pădure; şi atâta am fugărit-o din urmă cu pietre (iar ea era 
aproape să fete), încât a căzut la pământ, întru cel mai adânc loc al 
pădurii şi a murit. Deci lăsând-o moartă mi-am văzut de cale; iar 
noaptea au mâncat-o fiarele. Am mai întâlnit în pădurea aceea şi pe 
săracul a căruia îi era vaca, umblând s-o găsească; şi m-a întrebat, 
zicând: «Fiule, nu cumva ai întâlnit o vacă îngreunată prin pădurea 
asta ?» lar eu nu numai că nu i-am dat răspuns cuviincios, ci şi cu 
ocările cele mai de pe urmă l-am amărât pe săracul acela. 

Deci mi s-a întâmplat că, după o lună de zile, iarăşi m-au trimis 
părinţii în oraşul acela. Ducându-mă dar, am înnoptat pe cale. Aşa 
m-au aflat nişte păstori de oi, şi au zis către mine: «Frate, unde te duci 
la vremea asta?» Şi le-am răspuns: «M-au trimis părinţii până în orașul 
de lângă cetate, şi merg acolo». lar ei mi-au zis: «De cu seară este, vino 
şi dormi la noi, iar mâine dimineaţă te vei duce în calea ta». Deci 
ducându-mă şi rămânând la dânşii, peste noapte au năvălit fiarele în 
staul şi au împrăştiat turma prin pădure. Deci m-au prins pe mine stă- 
pânii turmei, zicând: «Tu eşti carele ai adus tâlharii, şi ei au intrat şi au 
risipit turma oilor noastre». lar eu lepădându-mă şi jurându-mă că n-am 
nici o pricină în întâmplarea aceasta nu m-au crezut, ci au rămas, zi- 
cându-mi: «Tu ești carele ai furat şi ai risipit turma oilor noastre !» 

Deci mai pe urmă m-au legat de coate şi m-au dat eparhului. Iar 
eparhul a poruncit să mă bage în temniţă, iar slujitorii săi au făcut aşa. 

În temniţă am aflat doi oameni legaţi, dintre care, unul era cleve- 
tit pentru ucidere, iar altul pentru desfrânare. Şi am făcut laolaltă în 
temniță 40 de zile; iar după 40 de zile a stătut înaintea mea un oarecare 
tânăr înfricoşat, şi mi-a zis cu glas blând: «Efreme, ce faci în temniţa 
aceasta ?» lar eu am zis către dânsul: «Stăpâne, întru arătarea Ta m-am 
înfricoşat cu frică mare foarte şi s-a dus puterea de la mine». Și a zis 
tânărul către mine: «Nu te teme, ci spune-mi mie pricina ta». Deci am 
luat puţină îndrăzneală din graiurile sale cele blânde şi am zis către 
dânsul cu multe lacrimi: «Stăpâne, stăpâne, am fost trimis de părinții 
mei la orașul de lângă cetate şi, înserând pe cale, m-au aflat nişte păs- 
tori de oi şi m-au luat să mă găzduiască la dânșii. lar în noaptea aceea 
au sărit fiarele în staulul oilor şi au risipit toată turma. lar stăpânul 

oilor m-a prins pe mine, zicând că: «Tu eşti care ai adus tâlharii ce au 
intrat şi au risipit turma oilor noastre». Aşa m-au legat şi m-au dat 
stăpânitorului. Şi nu sunt vinovat, Stăpâne, în această pricină, ci m-au 
clevetit pe mine». Iar el, zâmbind cu faţa, mi-a zis: «Știu şi eu că nu 
eşti vinovat la pricina aceasta, ci eşti clevetit. Dar ştii ce ai făcut mai 
înainte de asta cu puţine zile ? Cum ai alungat cu pietre vaca săracului 
şi ai omorât-o ? Deci cunoaşte, că nu este nedreptate la Dumnezeu, ci 
judecăţile Domnului sunt adânc de adânc. Iar pe lângă aceasta vreau să 
ştii şi tu că şi bărbaţii aceştia, care sunt cu tine în temniță, sunt 
nevinovaţi de pricinile cu care s-au pârât şi sunt legaţi. Ci ispiteşte-i pe 
dânşii şi învaţă-te că nu în deşert sunt închiși în temniţa aceasta, ca să 
cunoşti că drept este Domnul şi dreptatea a iubit.» Acestea zicându-mi 
tânărul ce mi s-a arătat, s-a dus. 

Iar dacă s-a făcut ziuă, am chemat pe bărbaţii care erau cu mine 
în temniță, şi am zis către dânşii: «Fraţilor, pentru care pricină sunteţi 
închişi în temniţa aceasta ?» Atunci a zis unul dintre dânşii: «Eu pentru 
ucidere sunt prins, şi nevinovat sunt în lucrul acesta». Celălalt încă a 
zis: «Şi eu pentru desfrânare sunt prins şi nevinovat sunt de lucrul 
acesta». Şi am zis către dânşii: «Cu adevărat aşa este; dar aveţi oarece 
păcate grele pe care le-aţi făcut voi şi pentru aceea aţi ajuns - cu 
purtarea de grijă a lui Dumnezeu - ca să fiți prinşi în învinuirile 
acestea». Atunci a zis cel ce pentru ucidere era prins: «Cu adevărat eu 
vă voi spune păcatul meu. Mai înainte de acestea cu puţine zile 
treceam pe podul râului, cel afară din cetate, şi alţi doi oameni, ce 
veneau în urma mea, şi-au făcut pricină între dânşii unul cu altul, şi 
s-au apucat amândoi la sfadă şi la bătaie, şi unul l-a biruit pe celălalt şi 
l-a aruncat de pe pod în râu şi s-a dus. Iar eu, trecând, puteam să-i dau 
lui mâna şi să-l scot din râu ca să nu moară. Căci acela strigând şi 
rugându-se cu multe lacrimi, ca să-i dau mâna, eu n-am vrut, ci l-am 
lăsat să se înece. Căci după vreme de un ceas, luptându-se și neputând 
să iasă din apă, l-a luat pe el curgerea râului şi a murit; iar eu stând 
priveam la dânsul. Acesta-i păcatul meu; şi ştiu cu deadinsul, că pentru 
pricina aceasta m-a lăsat Dumnezeu să fiu clevetit și aruncat în temnița 
aceasta, că nu este nedreptate la Dumnezeu». 

lar cel ce era pârât pentru desfrânare a zis: «Să vă spun și eu 
păcatul meu. Mai înainte de asta cu doi ani s-a întâmplat că erau doi 

fraţi ostași având avuţie multă moştenire de la părinţi şi aveau şi o soră 
văduvă şi încă nu împărțiseră între dânșii averea părintească ca să-i dea 
și ei partea cuvenită. Ci fraţii, nevrând să-i dea nimic, căutau pricină 
asupra ei s-o poată scoate fără moştenire din averea lor cea părin- 
tească. Astfel au clevetit amândoi pe sora lor, zicând că a desfrânat, şi 
că au martori, care ştiu lucrul. Iar văduva se jura, zicând că nu e 
vinovată întru lucrul acesta. Fraţii ei însă, întărâtându-se să dovedească 
învinuirea lor, s-au înţeles între dânșii că vor veni martori care vor 
dovedi-o precum că a desfrânat, ca să o scoată fără moștenire din 
averea părintească. Deci au venit la mine amândoi frații şi m-au rugat, 
zicând: «Să stai de faţă înaintea surorii noastre şi să mărturiseşti 
împotriva ei, împreună cu noi, precum că ştii lucrul și cu adevărat a 
desfrânat, ca să o putem scoate fără moştenire din averea părinţilor şi-ţi 
vom da 50 de galbeni». Iar eu am stătut de faţă împotriva văduvei, cum 
că ştiu lucrul şi cu adevărat a desfrânat, ceea ce nu era adevărat. Aşa 
am scos-o pe dânsa din averea părintească fără moştenire. Acesta e 
păcatul meu, iar pentru preacurvia, pentru care sunt pârât acum şi stau 
în temniţă nu sunt vinovat». 

Atunci amândoi au zis către mine: «Dar tu, frate, pentru care 
pricină eşti aruncat în temniţă ?» Iar eu le-am răspuns: «Mai înainte de 
aceasta cu două luni m-au trimis părinţii mei la oraşul cel afară de 
cetate, şi am înserat pe cale. Întâlnindu-mă nişte păstori de oi, m-au 
luat să găzduiesc la dânşii. lar în noaptea aceea au sărit fiarele în sta- 
ulul oilor şi au risipit toată turma. Atunci stăpânii oilor m-au prins pe 
mine, zicând: «Tu ai adus hoţii, care ne-au furat şi ne-au risipit nouă 
turma». Şi aşa m-au legat şi m-au dat stăpânitorului. Iată pentru ce mă 
aflu în temniţă.» Atunci au zis oamenii aceia către mine: «Nu cumva ai 
făcut şi tu vreo greşeală şi pentru aceea te-a lăsat rânduiala lui Dumne- 
zeu să cazi în ispită şi să te arunci în temniţă ?» Atunci le-am răspuns, 
zicând: «Cu adevărat vă voi spune şi eu ce-am făcut. Mult eram neas- 
tâmpărat, din pricina păcatelor mele. Așa într-una din zile m-au trimis 
părinții în oraşul de lângă cetate. Ducându-mă, am aflat în pădure o 
vacă îngreunată. Deci am luat pietre şi am început a fugări vaca prin 
pădure, şi atâta am fugărit-o din urmă cu pietre, până când seara târziu, 
am înghesuit-o în adâncul pădurii, unde a căzut de alergare şi a murit. 
Vaca era a unui sărac. După ce am omorât vaca, întorcându-mă, am dat 

de săracul, a căruia era vaca, plângând şi căutând-o, şi m-a întrebat şi 
pe mine, zicând: «Fiule, nu cumva ai văzut pe aici, pe undeva o vacă 
îngreunată ?» lar eu nu numai că nu i-am dat răspuns cuviincios, ci şi 
foarte l-am ocărât pe el. Acesta e păcatul meu.» 


$ 


A doua zi a șezut stăpânitorul la judecată şi au adus înaintea lui 
cangea cea cu trei coarne şi toate uneltele cele de muncă şi a poruncit 
să ne pună pe noi înainte spre cercare. Deci au venit slujitorii la temni- 
tă şi ne-au legat cu lanţuri de fier peste tot trupul şi ne-au adus înaintea 
judecătorului. Şi poruncind stăpânitorul să se aducă legaţii, au dezbră- 
cat pe cel ce era prihănit pentru ucidere şi aducându-l l-au pus în mijlo- 
cul priveliştei, legat în lanţuri de fier. Stăpânitorul întrebându-l să spu- 
nă adevărul mai înainte de munci, cum a făcut uciderea, el tăgăduia, 
zicând că nu e vinovat, ci cu totul fără prihană, şi a poruncit să-l pe- 
depsească pe el; iar după multă vreme de pedepsire s-a dovedit că e 
nevinovat şi a poruncit stăpânitorul să-l slobozească. Apoi a porun- 
cit să aducă înainte pe al doilea, pe cel pârât pentru desfrânare. Pe 
acesta dezbrăcându-l şi aducându-l la mijloc spre munci, care lucru 
făcându-se, frică mare şi cutremur a căzut peste mine, încredinţat fiind 
cu totul, că negreşit şi mie îmi vine rândul... Deci plângeam și mă 
văietam, şi de frică am slăbit cu sufletul. Iar muncitorii şi slujitorii care 
stăteau înainte, văzându-mă plângând şi tremurând, râdeau de mine, 
zicând: «Ce plângi flăcăule ? Când făceai cele rele, nu te temeai; iar 
acum plângi, când nimic nu-ţi foloseşte. Nu te teme, îndată vei intra şi 
tu la mijloc». Iar eu, auzind aceste vorbe, mai mult mă topeam de frică. 
Şi pedepsindu-se şi celălalt şi aflându-se şi el nevinovat, judecătorul a 
poruncit să-i slobozească pe el. Apoi a poruncit ca pe mine, legat în 
fiare să mă bage în temniţă. Şi am făcut acolo singur încă 40 de zile. 


+ 


În a patruzecea zi slujitorii au adus trei oameni legați şi i-au 
băgat în temniţă, i-au ţinut în butuci şi s-au dus. lar cu bărbaţii aceia 
am făcut încă 30 de zile. În vis iarăși mi-a stătut înainte îngerul acela 
ce mi se arătase mai înainte şi mi-a zis: «Efreme, întrebat-ai pe bărbaţii 
aceia pe care i-ai aflat în temniţă ?» Eu i-am răspuns: «Așa, Stăpâne», 
şi i-am povestit lui toate acelea care mi-au spus bărbaţii aceia. Atunci 

mi-a zis: «Vezi dreapta judecată a lui Dumnezeu ? Iar ca să cunoşti 
aceasta, află că cei trei bărbaţi ce sunt închiși astăzi cu tine în temni- 
tă, doi sunt care au clevetit pe sora lor, prihănindu-o de desfrâu, şi-au 
scos-o fără moştenire din averea părintească, despre care ţi-a povestit 
ție bărbatul acela ce mai înainte s-a slobozit din temniţă. Iar celălalt e 
care a aruncat pe omul acela în râu, despre care ţi-a povestit ţie 
celălalt». Şi zicând acestea s-a dus de la mine. Deci, dacă s-a făcut 
ziuă, am chemat pe cei trei bărbaţi, care erau în temniţă cu mine, şi am 
zis către dânșii: «Domnii mei, fraţi, spuneţi-mi cu adevărat pentru care 
pricină aţi fost aruncaţi în temniţa aceasta?» Atunci cei doi fraţi mi-au 
zis: «Crede, frate, că pentru păcatele noastre. Unul din noi am omorât, 
iar celălalt a fost prins în desfrânare cu măritată, şi amândoi suntem 
vinovaţi de ucidere». lar al treilea a zis: «Şi eu, din păcatele mele, am 
omorât». Deci am zis către dânşii: «Cu adevărat sunteţi vinovaţi de 
ucideri, sau sunteţi clevetiţi ?» Iar ei mi-au răspuns: «Adevărat, frate, 
din păcate, cu adevărat vinovaţi suntem». Deci, vrând eu pe deplin să 
mă încredinţez dacă mi-au spus adevărul, le-am zis: «Fraţilor, nu 
cumva înainte ați făcut şi alte greşeli şi pentru acelea aţi ajuns să cădeţi 
în niște învinuiri grele ca acestea ?» Atunci cei doi fraţi au zis: «Crede, 
frate, că avem o soră văduvă, cucernică şi temătoare de Dumnezeu, şi 
vrând noi să o scoatem fără moştenire din averea noastră cea 
părintească, am clevetit-o de desfrâu, şi am adus şi martori mincinoşi 
asupra ei. Aşa am scos-o afară din moştenire». Iar celălalt a zis: «Eu 
treceam râul cu încă unul şi pricindu-ne, l-am aruncat de pe pod în râu 
şi a murit». 

La rândul meu le-am povestit şi lor toate, cele pentru mine, 
precum şi pentru cei doi bărbaţi pe care i-am aflat în temniţă, şi pentru 
acela ce a mărturisit asupra surorii lor, şi pentru acela ce n-a dat mâna 
celui aruncat de dânsul în apă, putând să-l scape de la moarte și n-a 
făcut-o. Auzind, bărbaţii aceia s-au temut cu frică mare şi s-au 
minunat de dreapta judecată a lui Dumnezeu şi au zis: «Unul singur 
este Dumnezeu, carele face minuni !» Deci toţi, plângând cu mare 
necaz, aşteptau sfârşitul. 

Drept aceea, a doua zi a şezut stăpânitorul la judecată, în prive- 
liştea norodului şi s-au adus iarăşi toate uneltele de caznă înaintea lui 
şi a poruncit să fim aduşi și noi spre cercare. Deci, venind la temniţă 

cei rânduiţi cu pedepsele, ne-au pus lanţurile de grumaz şi ne trăgeau 
prin mijlocul cetăţii, ca să ne aducă înaintea dregătorului, şi toată 
cetatea alerga să ne vadă nevoia pedepsei. Ajunşi, stăpânitorul a 
poruncit să se dezbrace cei doi fraţi şi să-i bage în mijloc. Deci 
muncitorii dezbrăcându-i şi aducându-i, i-au băgat spre întrebare. Iar 
pe noi amândoi ne-au pus înaintea celor ce acum se pedepseau. Eu 
plângeam văzând o frică ca aceasta, iar slujitorii mă înfricau şi mai 
mult, zicând: «Crede, flăcăule, că deşi ai scăpat nesupărat din cealaltă 
cercare, dar acum nu vei mai scăpa, ci vei gusta şi tu muncile ce vezi 
acum». Deci eu, auzindu-i şi văzându-le, întru mare temere şi spaimă 
am căzut. Şi, poruncind stăpânitorul, au spânzurat pe cei doi fraţi de 
gemănarea roții, şi multe ceasuri muncindu-i, au mărturisit clevetirea și 
nedreptatea ce au făcut-o asupra surorii lor, şi cum că ei sunt vinovați 
de desfrânare şi ucidere. Iar stăpânitorul a dat hotărâre asupra lor, ca să 
li se taie mâna dreaptă şi să-i spânzure în furci. Deci, după ce şi-au luat 
aceștia plata, stăpânitorul a poruncit să-l aducă spre cercare şi pe 
celălalt. Adus fiind şi acesta, a poruncit să-l spânzure gol în gemănarea 
roții şi să-l muncească. Deci după multă vreme, spânzurat şi muncit, de 
bunăvoie a mărturisit şi uciderea ce o făcuse de curând, precum şi că a 
aruncat pe altul în râu şi a murit. Atunci stăpânitorul a dat hotărâre 
asupra lui, ca să i se taie amândouă mâinile şi să-l spânzure şi pe el în 
furci. După ce a luat şi hotărârea aceasta, stăpânitorul a zis: «Dezbră- 
caţi pe tânărul şi aduceţi-l în mijloc !» Slujitorii, dezbrăcându-mă de 
hainele mele, m-au înfăşurat cu nişte zdrenţe şi ducându-mă gol, m-au 
pus înaintea judecătorului. 

Eu plângeam cu amar şi rugam pe Dumnezeu, zicând: «Atot- 
puternice, Doamne, mântuieşte-mă de nevoia aceasta, că mă fac mo- 
nah şi-ţi voi sluji Ție !» Iar stăpânitorul a poruncit slugilor, zicând: «În- 
tindeţi-l din patru părți şi-l bateţi cu vine de bou !» Dar cel ce şedea 
împreună cu stăpânitorul a zis către dânsul: «Stăpâne, păzească-se 
acesta la altă cercare, fiindcă e vremea prânzului». Deci stăpânitorul a 
poruncit să fiu legat cu lanţuri şi băgat în temniţă. 


* 
Atunci a treia oară a venit la mine tânărul acela ce mi s-a arătat 
mai înainte în vis şi mi-a spus: «Ce-i, Efreme, te-ai adeverit pe deplin 
că Dumnezeu ocârmuieşte lumea cu dreaptă judecată şi nu este ne- 

dreptate la Dumnezeu ?» Iar eu i-am răspuns: «Așa, Stăpâne, m-am 
adeverit şi m-am încredinţat, că minunate sunt lucrurile Domnului şi 
nenumărate căile Lui». Aşa am început a-l ruga cu multe lacrimi, 
zicând: «Stăpâne, ai făcut dreptatea aceasta mare cu robul tău, şi întru 
arătarea ta ai mângâiat neputinţa mea. Miluieşte-mă pe mine robul tău 
şi mă scoate din temniţa aceasta, ca să mă învrednicesc a mă face 
monah şi să slujesc Stăpânului Hristos». Iar el, zâmbind cu faţa, mi-a 
zis: «Se cădea ţie, să fii cu bună aşezare şi să nu te arunci în temnița 
aceasta; dar cu purtarea ta cea rea, intrând aici, ce pot să-ţi fac? Însă nu 
te teme; n-o să iei multe. Căci vine alt stăpânitor, care vrea să te 
slobozeascăy. Și zicând acestea s-a dus. 

lar eu, întru mult necaz petrecând, socoteam oare cum vor lua 
sfârşit cele pentru mine. Deci, după cinci zile a venit alt stăpânitor, 
care petrecuse în casa părinţilor mei. La şapte zile după luarea stă- 
pânirii, a întrebat pe acela, căruia îi erau încredințate judecăţile, de sunt 
ceva legaţi în temniță? Iar el spunându-i că e un tânăr legat pentru o 
pricină oarecare, în ziua a opta a poruncit să se rânduiască ieşirea. 
Deci, şezând el în divan a poruncit să fiu adus spre întrebare. Şi venind 
slujitorii la temniţă, iarăşi mi-au pus lanţul de grumaz şi mă trăgeau în 
priveliştea cetății spre cercare. Stăpânitorul a poruncit să mă dezbrace 
şi să mă lege cu zdrenţe și, punându-mă în mijloc, m-au adus înaintea 
judecătorului. Stăpânitorul văzându-mă m-a cunoscut, însă după aspri- 
mea legilor m-a întrebat şi, cunoscând că sunt clevetit, a poruncit să-mi 
dea drumul. Atunci slujitorii dezlegându-mi legăturile şi dându-mi 
hainele, m-au îmbrăcat şi m-au slobozit. lar eu cu preaslăvire 
izbăvindu-mă, îndată şi numaidecât am mers în munte la un stareţ şi 
căzând la picioarele lui şi povestindu-i lui toate, m-a făcut pe mine 
monah. Acestea, frații mei, vi le-am povestit pentru folos, ca şi voi 
împreună cu mine să slăviți pe Dumnezeu cel ce vO ca toți oamenii 
să se mântuiască şi la cunoştinţa adevărului să vie. 


! Sf. Efrem Sirul, Cuvintele şi Învățăturile, Bucureşti, Tipografia Naţio- 
nală, 1926, pp. 3-7. 

SOCOTELILE ÎNȚELEPCIUNII CU MOARTEA 


Când nu mai răspund oamenii la chemarea dragostei lui Dumne- 
zeu, dau de asprimea dreptăţii Sale, când, spre pedepsirea răutăţii, în- 
găduie războaiele. Atunci viaţa oricui se află în primejdie de moarte, şi 
a celor de acasă şi a celor de pe fronturi. 

Să cercetăm, între marginile îngăduite, pricina aceasta, a războa- 
ielor, care pe mulţi îi spală de fărădelegi în şiroaie de lacrimi. Luăm ca 
gând de ajutor în darea răspunsului voinţa lui Dumnezeu, care urmă- 
reşte ca toți oamenii să se mântuiască și la cunoştinţa adevărului să vie. 
Drept aceea, Dumnezeu, cel milostiv întru dreptăţi, pe cei nebăgători în 
seamă sau protivnici - dar totuşi oameni cumsecade - abia cu ajutorul 
primejdiei îi înduplecă să vrea şi ei ce vrea Dumnezeu, adică mântui- 
rea, singurul lucru cu adevărat de trebuinţă. Al doilea gând de ajutor e 
primirea de mai înainte ca bun, a ceea ce orânduieşte şi face Dumne- 
zeu, şi ştiind că nimic nu se întâmplă fără voia lui Dumnezeu, să ne 
bucurăm de hotărârea Lui, chiar dacă nu pricepem aceasta. lar gândul 
al treilea e că în suferinţe fără de voie s-au mântuit mucenicii, în sufe- 
rințe de bunăvoie s-au mântuit cuvioşii; tot aşa şi cu suferinţele războa- 
ielor, mult mai mulţi se mântuiesc pe front, decât s-ar fi mântuit acasă. 

Obişnuit, lumea crede că mor în războaie cei răi şi scapă cei 
buni. Este şi nu este aşa, pentru că numai singur Dumnezeu știe şi ține 
socoteala fiecăruia. Unul din sfinţi a zis: “Caprele eu sunt; iar oile 
Dumnezeu le ştie”. Pe urmă numai singur Dumnezeu ştie - şi precum 
ştie şi face - dacă pentru cineva e mai de folos viaţa, sau mai mult îi 
foloseşte mutarea din viaţa aceasta. Apoi Dumnezeu, în atotputernicia 
Sa, foloseşte şi pe cei răi, pe necredincioşi, pe cei fără nici un 
Dumnezeu, ba chiar şi pe draci, ca printr-înșii să aducă la mântuire pe 
cei de mântuit. 

Aşa bunăoară cineva, încărcat de păcate, cum l-au povăţuit cei 
trei “prieteni” ai săi, ajunge la strâmtoare şi nevoie mare. Necazurile îi 
mai topesc trupul, îi mai subțiază mintea și aşa găseşte pe Dumnezeu, 
ca pe singura scăpare a sa din primejdie. Acum I se roagă pentru prima 
dată, şi poate ca niciodată. Deci, cu prilejul târcoalelor morţii în jurul 
vieţii sale, Dumnezeu în atotştiinţa Sa, văzându-l că s-a îndreptat pe 
calea bună pentru toate zilele lui pe care le-ar mai avea - dacă ar fi 

cuminte - în chip nevăzut şi minunat îl scapă de moarte sigură. Dacă 
însă îl ştie, că mai târziu va avea o pocăință şi mai bună, îl va mai îngă- 
dui printre mai multe şi mai grele primejdii, scăpându-l din fiecare, 
căci necazurile spală petele păcatelor de pe haina noastră nevăzută, - şi 
mai târziu îl scoate din topitoarea suferințelor, fie spre viaţa cea fără de 
trup, fie întorcându-l spre viața pământească, ca pe un înţelepțit. 

Pe cei ce însă n-au statornicie în bine, ci iarăşi s-ar întoarce la 
rele, uitând făgăduinţa ce au făcut-o la strâmtoare, pe unii îi scoate din 
viaţa cea deşartă, atunci când după ştiinţa lui Dumnezeu, au ajuns la 
cea mai bună pocăință din viaţa lor, ca în aceea să se socotească în 
vecii fără de sfârşit. Aceştia aşa-s mai de câştig pentru mântuire, 
primindu-i Dumnezeu cu cât de câtă pocăință. 

Pe cei ce trecuţi prin suferinţe au câştigat întărire şi statornicie 
spre bine şi printr-înşii ştie Dumnezeu că ar dobândi mântuire şi alţii, 
pe aceştia îi scapă şi-i întoarce iar acasă. De cumva iarăși se dedau 
stricăciunii şi îngrămădirii de păcate, iarăşi îi cheamă la şcoală. Şi aşa 
face de câte ori trebuie şi cu toți câţi trebuie. 

Cu cei răi şi, după ştiinţa lui Dumnezeu, fără întoarcere, printre 
alte neştiute taine, are şi aceste două socoteli: sau îi pierde în grabă, în 
chip năprasnic, ca să nu-şi mai înmulțească relele şi aşa, mai uşor să se 
osândească; sau că, prin răutatea lor, vrea să răsplătească, să ispăşeas- 
că, să întoarcă, sau să mântuiască pe unii din cei de acasă, mai zăbav- 
nici la pocăință, sau îndărătnici la sfatul şi rugămintea celor buni. 

Iar pe al treilea fel de oameni, pe cei buni, prin darul lui Dumne- 
zeu, îi scoate din viaţa cea deşartă, fie ştiindu-i că ar avea să cadă mai 
târziu, tinzându-și la fărădelegi mâinile lor, îngreunându-şi astfel sau 
chiar pierzându-şi mântuirea şi chemându-i de aceea mai devreme, pâ- 
nă nu se schimbă în răutate nerăutatea lor; fie că, plăcuţi fiind lui Dum- 
nezeu, i-a pus la încercare şi i-a aflat Lui-Şi vrednici, precum scrie: 


Înţelepciune 3: 
1. Sufletele drepţilor sunt în mâna lui Dumne- 
zeu şi nu se va atinge de dânsele munca. 
2. Părutu-s-a în ochii celor nepricepuţi că drep- 
ţii sunt morţi cu desăvârşire și ieşirea lor din lume 
e o mare'pedeapsă, 

3. Şi mergerea lor de la noi sfărâmare, iar ei 
sunt în pace. 

4. Chiar dacă în fața oamenilor au îndurat 
munci, nădejdea lor e plină de nemurire, 

5. Şi puţin fiind pedepsiţi, mare răsplată vor 
primi, că Dumnezeu i-a încercat pe dânșii şi i-a 
aflat Lui-Şi vrednici. 

6. Ca aurul în topitoare, aşa i-a lămurit, şi ca pe 
o jertfă de ardere întreagă, aşa i-a primit. 

7. Străluci-vor în ziua răsplătirii... 


Iar dacă sunt câte unii răi, fără leac și nu păţesc nimic din ne- 
cazurile oamenilor, trebuie că i-a lepădat Dumnezeu şi-i lasă să se 
desăvârșească în rele, ca să-şi ia osândă veşnică, - precum s-a spus la 
cele pentru Saul. 


Li 


O altă taină a lui Dumnezeu e şi aceasta: Nu pedepseşte toată 
răutatea tuturor, aici, și numaidecât; precum nici nu slăveşte bunătatea 
tuturor, aici, şi numaidecât. Dacă ar face aşa, atunci şi oamenii ar face 
binele de frică; mântuirea ar fi de silă, iar nu o faptă a libertăţii şi a 
dragostei. Apoi, dacă repede ar pedepsi tot răul, Dumnezeu ar fi un 
fricos, un neputincios, micit la o măsură omenească sau cel mult înge- 
rească, şi ne-ar da să înţelegem că se teme de rău și-și apără stăpânirea, 
- cum fac oamenii. Ci tocmai pe faptul că îngăduie răilor să-şi facă de 
cap, şi-i lasă pe oameni neînfricaţi de pedeapsa năprasnică, ne 
dovedeşte atotputernicia Sa, veşnic liniştită asupra răului, - atotpu- 
ternicie, sub ocrotirea căreia, prin virtutea credinţei, stăm liniștiți şi 
noi, primind palmele şi scuipările răului, ca pe nişte mărturii ale 
neputinței aceluia, în fața atotputerniciei lui Dumnezeu, care ne 
întăreşte cu liniştea Sa. 

Cu aceea că nu pedepseşte răutatea numaidecât, îi întinde ispită 
puternică, să se desăvârşească şi ea, spre pedeapsă sigură în ziua 
judecății. Iar dacă, totuşi, uneori pedepseşte năprasnic vreo fărădelege, 
o face ca să mai pună frâu răutăţii între oameni, şi mai ales să nu scadă 
în credinţă începătorii, şi să nu se piardă dintre oameni cunoștința 
răsplătirii după fapte. 

Deci, ori că răsplăteşte, ori că nu răsplăteşte, fie binele, fie răul, 
un lucru e sigur: că vine o răsplată sigură şi veşnică, şi că biruieşte 
binele asupra răutății. Apoi, prin răbdarea multor neştiuţi de oameni, 
atotputernicia şi dreptatea lui Dumnezeu, sfărâmă mereu porțile iadu- 
lui, cu puterea Bisericii văzute şi nevăzute. 

lată de ce toată grija şi rugăciunea să ne fie să-i primească 
Dumnezeu în locaşurile drepţilor pe cei ce ne-o iau înainte, scăpând, cu 
orânduire dumnezeiască, din învelitoarea vieţii celei deşarte. Unul 
dintre slujitorii lui Dumnezeu, tânguindu-se de îngustimea vederii şi de 
strâmtimea credinţei oamenilor, că socotesc numai cele de aici, zice că: 
“Oricât ni s-ar părea de neobişnuit, dar adevărul acesta rămâne: că ne-a 
trimis Dumnezeu în lumea aceasta, ca să învăţăm a ne lepăda de ea şi 
să o căutăm pe cea adevărată”. 

Pentru iubitorii de Dumnezeu nu este durere, nu este primejdie - 
afară de păcat - şi nu este moarte; ei trebuie fericiţi şi urmaţi cu aceeași 
lepădare de sine şi de viaţă, oricând vremea ne-ar cere-o. 


2 Corinteni 4: 

16. De aceea nu ne descurajăm, şi măcar că 
omul nostru cel dinafară se prăpădeşte, omul nos- 
tru cel dinlăuntru se înnoieşte zi de zi. 

17. Pentru că suferinţa noastră, uşoară şi de-o 
clipă, ne agoniseşte nouă, mai presus de orice mă- 
sură o cumpănă veşnică de mărire, 

18. Ca unora ce n-avem în vedere cele ce se 
văd, fiindcă cele ce se văd sunt vremelnice, pe 
când cele ce nu se văd sunt veşnice. 


2 Corinteni 5: 

1. Ci noi ştim că, dacă pământeasca noastră lo- 
cuinţă, în cortul acesta, se desface, avem în ceruri 
clădire de la Dumnezeu, casă veşnică, nefăcută de 
mână. 

2. De aceea suspinăm în acest trup, dorind să ne 


îmbrăcăm cu locuința noastră cea din cer. 

Deci nu sunt de plâns decât necredincioşii, care s-au stins în 
necredinţă, ca nişte înstrăinaţi şi protivnici lui Dumnezeu. Dar e bine 
să se ştie că viaţa în primejdii pe mulţi i-a scos din numărul morţilor și 
i-a primit Dumnezeu din braţele morţii, în Împărăţia vieţii. 


JUDECATA MILOSTIVĂ 


De obicei oamenii nu se întorc la Dumnezeu decât atunci când 
dau de primejdii, adică atunci când îi ajunge dreptatea dumnezeiască 
din urmă şi trebuie să dea seama de ce au făcut. Nu e rău să te întorci la 
Dumnezeu nici chiar atunci, în ceasul al unsprezecelea; însă ar fi cu 
mult mai bine să vii, de bună voie, la rosturile tale veşnice, şi nu tras 
de mânecă sau pălit cu prăjina din urmă. Dacă am fi noi mai simţiţi, am 
vedea că Dumnezeu, preamilostivul, ne îmbie cu iubire, încă din 
dimineaţa vieţii, Taina sfântă a pocăinţei, ca să nu ajungem către seara 
vieţii aşa de îmblătiți de rele. Taina pocăinţei este judecata milostivă, 
ce o face Dumnezeu cu noi păcătoşii, când mergem noi, de bună voie, 
şi ne mărturisim greşelile. 

Preoţii poartă preoţia lui Hristos; prin iertarea lor, Dumnezeu te 
iartă, prin graiul lor, Dumnezeu îți vorbeşte. Prin ei, Dumnezeu te 
cheamă, oricât ai fi de păcătos. 

Mare este Taina pocăinţei, nu numai fiindcă te face din rău, bun, 
din vrăjmaş al lui Dumnezeu, prieten al Lui, ci şi pentru că un lucru așa 
de mare e acoperit cu chip smerit. Mila cea fără de margini a Tatălui, 
ca să scape pe fiii Săi de judecata cea aspră, a dreptății după fapte, le 
trimite, coborând din ceruri, pe Fiul Său cel Unul Născut, să le facă o 
judecată milostivă şi fără nici o înfricoşare, şi iarăşi să-i împace cu 
Sine. 

Poate tocmai pentru că e aşa de smerită judecata aceasta milos- 
tivă, nu pot să vie la mântuitoarea ei binefacere aproape nici unul 
dintre cei cu mintea plină de “ştiinţă” şi afumată de mândrie. Cum să 
poată veni, ei care ştiu totul, ei care stăpânesc peste oameni, să vie în 
genunchi înaintea unui simplu preot şi să-şi înşire toate fărădelegile şi 
necazurile lor ?! Nu, asta mândria n-o poate face, să vie de bună voie la 

smerenie. De aceea, ei dau de asprimea dreptăţii care-i fierbe în zeama 
lor până li se moaie oasele trufiei. 

Taina pocăinţei sau mărturisirea e al doilea botez: botezul lacri- 
milor. Sunt trei botezuri care ne curăţesc de toate: primul, prin care 
intrăm în obştea creştină, e Botezul din apă şi din Duh, sau naşterea a 
doua, când suntem înzestrați cu darurile Duhului Sfânt, după atotştiinţa 
de mai înainte a lui Dumnezeu. Acesta nu se mai repetă. Al doilea e 
botezul pocăinţei, sau al lacrimilor, pe care îl putem face, şi trebuie 
făcut, ori de câte ori ni se încarcă conştiinţa cu greşeli față de 
Dumnezeu, față de oameni şi faţă de noi înşine. Iar al treilea e botezul 
sângelui, care, dacă se întâmplă să vie necăutat de noi, de asemenea ne 
spală toate păcatele, mai ales dacă ne-a venit din hotărâta mărturisire a 
lui Dumnezeu, Cel în Treime închinat şi a Sfintei Sale Biserici. Acesta 
e un dar pe care-l dă Dumnezeu cui şi cui, din vreme în vreme, mai 
ales în vremea de prigoană a credinţei creştine dreptmăritoare. Acesta 
iarăşi nu se mai repetă, şi nu atârnă de noi, în privinţa venirii, ci numai 
în privinţa primirii. Sfântul Chiril ne învaţă”: 

“Dacă cineva nu primeşte Botezul nu se mântuieşte, afară numai 
de mucenici, care primesc Împărăţia şi fără de apă. Mântuitorul, când a 
mântuit lumea pe cruce şi când I s-a împuns coasta, a izvorât sânge şi 
apă, ca să se boteze cu apă, cei ce se botează în vreme de pace şi să se 
boteze cu sângele lor, cei ce se botează în vremea prigoanelor. Mântu- 
itorul numeşte şi mucenicia botez, când zice: «Puteţi să beţi paharul pe 
care Eu îl beau şi să vă botezați cu botezul cu care Eu mă botez ?»””? 

E lucru de mirare, că pentru pricini pământeşti se găsesc mii şi 
milioane de oameni, care merg cântând la moarte, dar pentru Împăratul 
Cerurilor abia se mai găsesc puţini, din când în când, care să fie liniş- 
tiţi şi bucuroşi de moarte. 

Pentru aceasta trebuie ochii spălaţi mai bine, ca să vadă mai 
departe decât stadia vieţii acesteia vremelnice, precum erau odată 
sfinții mărturisitori ai lui Dumnezeu, fericiţi să treacă prin porţile 
focului şi ascuţişul sabiei la Împăratul sufletelor, Mântuitorul nostru. 

În Taina spovedaniei rogi pe Dumnezeu, căruia I te mărturiseşti, 
- de faţă fiind şi sluga Sa, tălmaci al voii Sale către tine şi chezaş al tău 


Sf. Chiril al Ierusalimului, op. cit., pp. 96-97. 
2 Marcu 10, 38. 

către Dumnezeu - să-ți ierte mulţimea relelor ce le-ai făcut, înșirân- 
du-le pe toate, după cum te ajută conştiinţa. Şi bun e Dumnezeu, căci te 
iartă de toate datoriile tale, dar numai dacă ierți şi tu, din inimă, 
greşelile fraţilor tăi. Dacă nu ierţi, nici Dumnezeu nu te iartă. Şi trebuie 
să iertăm la nesfârşit, pe toţi, din toată inima. 

Cei vechi se rugau pentru cei ce-i schingiuiau şi le cuprindeau 
picioarele, binecuvântând pe cei ce-i duceau la moarte; iar alții ziceau 
că ar trebui să cumpărăm cu aur ocările și necazurile ce le pătimim de 
la oameni. Totul e să te învoieşti aşa, pentru Dumnezeu, şi El îţi ajută; 
căci adevărat nu e după fire să iubeşti din toată inima pe cel ce te ucide 
în tot felul, ci e mai presus de fire. Acesta e înţelesul şi capătul acestei 
judecăţi milostive a lui Dumnezeu: redobândirea iubirii fără margini, 
întoarsă de la toate păcatele spre Dumnezeu şi spre toți oamenii. Cât se 
poate prinde de minunea acestei Sfinte Taine, iată spunem că ea 
lucrează revenirea oamenilor la nerăutatea pruncilor. 


SFATUL DIN IAD 


Într-o carte veche, din Sfântul Munte, un duhovnic iscusit în 
poveţe a lăsat închisă într-o întâmplare învăţătura aceasta: 

“Un preot, cu frica lui Dumnezeu şi grija păstoriților săi, se 
ostenea zi de zi, prin toate mijloacele ce-i stăteau în putință, să întoarcă 
pe cei rătăciţi din calea pierzaniei şi să-i întărească în cuvântul lui 
Dumnezeu. Cu toate acestea, vedea cu durere că ostenelile sale rămân 
fără roadă. Credincioşii săi lepădară numai făţărnicia; încolo, putre- 
zeau în aceleaşi păcate, cum îi găsise. Zădarnică era slujba, zădarnice 
predicile, zădarnice sfaturile zilnice, zădarnice sfaturile date la spo- 
vedanie. Nimic nu-i clintea din noroiul păcatelor. 

Ce să facă bietul preot ? Cum să-i îndrepte ? Căci se înflăcăra 
pentru lucrul lui Dumnezeu, ştiindu-se chezaş pentru sufletele lor, şi se 
frământa zi şi noapte, cerând de la Dumnezeu să-i arate, pentru ce nu 
poate să-i atragă la mântuire ? 

Într-o sâmbătă seara, după vecernie, stătea amărât pe-o piatră din 
grădină, covârşit de grija datoriei sale preoțești şi mâhnit amarnic de 

truda-i fără roadă. Cum sta aşa, pierdut în gânduri grele, iată că 
Dumnezeu îi deschise ochii necăjitului său suflet, asupra unei vedenii 
înfricoşate: o gloată de arapi, negri ca tăciunele, i se arătară ca un nor 
întunecat de duhuri necurate. Era un divan al diavolilor în frunte cu 
Satana, marele şi încruntatul tartor al lor. 

Deodată, din mijlocul divanului un glas diavolesc zbieră de 
clocoti văzduhul: 

- Voi, drăceştilor gloate, sfătuiți-vă, născociţi cu mintea voastră 
meșteră în viclenii, şi să-mi spuneţi: cum ați putea voi mai uşor şi mai 
sigur înşela pe oameni, ca să umplem cu ei împărăția beznei şi 
pântecele flămând al iadului? 

La această poruncă a tartorului celui mare, gloatele întunecate 
ale încornoraţilor, intrară în putoarea diavoleştilor sfătuiri. 

Nu trecu mult şi din mulțimea aprinsă de sfat ieşi înaintea 
Satanei o căpetenie, lucind ca păcura, şi zise: 

- Întunecimea ta, să furişăm în mintea oamenilor gândul drăcesc 
că nu este Dumnezeu; astfel, neavând de cine să se teamă, uşor ne vor 
cădea în gheare, vor face numai ceea ce vrem noi şi vom umple iadul 
cu ei. 

Ascultându-l, Satana chibzui şi apoi răspunse: 

- Cu minciuna asta prea puţini vom putea prinde în undiță; 
pentru că lucrurile Celui de sus: cerul şi pământul şi toate câte le împo- 
dobesc mărturisesc slava Lui şi toate dovedesc că El este. Să vie altul, 
cu o născocire mai vicleană. 

Atunci din gloatele întunericului, ieşi o altă căpetenie încornora- 
tă şi zise: 

- Întunecimea ta, părerea mea e să le spunem oamenilor că, chiar 
dacă ar fi Dumnezeu, dar după moarte nu este suflet şi nu este jude- 
cată, şi, prin urmare, nici răsplată sau pedeapsă. Să le spunem că nu e 
nici rai nici iad şi, prin urmare sunt slobozi să mănânce, să bea şi să-şi 
facă toate poftele trupului şi ale inimii, căci, ca mâine vor muri și după 
moarte nu mai e nimic şi o să le pară rău că nu şi-au făcut toate gustu- 
rile cât au fost în putere. 

Satana îi cumpăni vorbele, apoi îi zise: 

- Nici cu vicleşugul acesta nu vom putea câştiga prea mulți: căci 
printre oameni sunt unii răsăriţi la minte, care ştiu că este Dumnezeu şi 

că în dreapta Lui stă răsplata sau pedeapsa după fapte. Şi apoi mulţi 
ştiu că sufletul dăinuieşte şi după moarte şi va merge la judecata cea de 
pe urmă, după cum îi învaţă Scripturile. Cu vicleşugul acesta ne pică şi 
nouă ceva în gheare, dar mare lucru nu. Eu vreau oameni mulți, ca 
nisipul mării, să-i închid ca pe o turmă de proşti în toate peşterile 
iadului ! răcni Satana şi trânti odată din copită aşa de tare, că toată 
droaia dracilor sughiţă de groază. 

Atunci din mulţime se rupse o altă Ca şi, sprijinindu-se 
țanţoş în coadă, duhni următoarea propunere: 

- Prea întunecate jupâne şi tată al minciunii, lăudată să fie grija 
ta de-a umple iadul nostru cu proştii şi destrăbălaţii pământului ! Am 
ascultat cu luare aminte vicleşugurile tovarăşilor noştri despre pierza- 
rea oamenilor, aşa de scumpă nouă, tuturor dracilor tăi, şi, văzând că 
ele nu sunt pe placul întunecimii tale, am născocit la rândul meu un 
vicleşug şi mai mare: de ce să nu lăudăm pe oameni pentru credinţa în 
Dumnezeu, în nemurirea sufletului, în judecata de apoi şi în răsplata 
după fapte ? De ce să nu le spunem şi noi că este un rai şi un iad, care 
dăinuiesc în veacul veacului ? Dar, după ce le vom spune toate acestea 
- pe care ei le ştiu prea bine - să le şoptim la ureche, o dată, de două 
ori, de mii de ori: nu vă grăbiţi cu pocăinţa, oameni buni ! Mai e vreme 
destulă. Trăiţi mai întâi după cum vă vine pofta. Pocăinţa lăsaţi-o mai 
la urmă! Nu vă grăbiţi ! 

Ascultându-l, ochii Satanei fulgerară de bucurie drăcească. El se 
ridică trufaş de pe jilțul de flăcări ca smoala şi, bătând cu laba pe umeri 
pe diavolul care născocise acest vicleşug, glasul lui tună o dată, de se 
cutremură tot întunericul iadului: 

- Voi, duhuri puturoase ale împărăției mele, ca gândul risipiţi-vă 
pe faţa pământului şi, ca o otravă dulce, strecuraţi în urechile oameni- 
lor şoapta cu adevărat după numele nostru: «Nu vă grăbiţi cu pocăința, 
oameni buni, nici cu spovedania adevărată. Mai e vreme destulă: 
mâine, poimâine, la bătrâneţe. Până atunci, faceţi-vă datoria către 
Dumnezeu şi suflet numai aşa, de ochii lumii. Vedeţi-vă mai întâi de 
grijile pământeşti, aşa ca şi până acum. Pentru pocăinţa adevărată mai 
aveţi vreme, că doar n-o să muriţi chiar mâine !» 

Și, la porunca Satanei, duhurile iadului se împrăştiară cu iuţeala 
gândului pe fața pământului, să amăgească pe zăbavnicii oameni în 

minciuna pierzării, cu amânarea pocăinţei pe mâine, pe poimâine, la 
bătrâneţe... 

Vedenia se stinse, şi preotul, trudit de soarta credincioșilor săi, 
înţelese, în sfârşit, pricina zăbavei lor de a se hotări să se mântuiască 
cu adevărat. De formă şi de ochii lumii, ei îşi îndeplineau datoriile 
creştineşti, dar, vrăjii de şoapta ademenitoare a viclenilor, găseau că 
sfaturile părintelui sunt bune mai mult pentru cei bătrâni. Cât despre ei 
înşişi mai au vreme destulă: mâine, poimâine, la bătrâneţe...”. 

lată sfatul de primejdie care-i încâlceşte pe oameni în rele şi-i 
bagă în toate necazurile şi în tot întunericul, iar mâine, poimâine, ca 
nişte storși de vlagă, nu mai sunt buni de nimic. Dumnezeu iartă neşti- 
ința, dar viclenia ba. Iar omul cu socoteală vicleană e acela care-şi dă 
cu voia toată tinerețea dracilor, rămânând ca lui Dumnezeu să-l dea o 
bătrânețe distrusă. Nu-i va fi zvârlită şi bătrâneţea laolaltă cu tinereţea? 


DEZLĂNȚUIREA STIHIILOR 


Dacă oamenii totuşi nu se întorc de la rele, nici după asprimea 
necazurilor, atunci vin peste întunecata lume necazuri mai presus de 
fire: “Tăriile cerului vor fi zguduite; nu voi cutremura numai pământul, 
ci şi cerul, zice Domnul!” Căci: “Moartea şi sângele, învrăjbirea şi sa- 
bia, zdrobirea şi bătaia, asupra celor nelegiuiţi s-au zidit toate acestea, 
şi pentru ei s-a făcut potopul”?. 

Sus în Cer, la cârma nevăzută a lumii se rânduieşte ce să fie jos 
pe pământ, cu toţi şi cu fiecare. Dar cele ce vin să se întâmple pe 
pământ tot de pe pământ îşi iau plecarea; aşa că, în toate, oricând, şi de: 
noi atârnă ce să ne vie de la dreapta judecată. Că așa se ţine cumpăna 
între sus şi jos. 

Iar precum că de pe pământ se suie pricina păcatelor strigătoare 
la cer şi că din cer coboară răspunsul, avem mărturia îngerilor, trimişi 
la Lot în Sodoma, în chipul a doi oameni, căci sodomia locuitorilor 
striga la cer şi chinuia sufletul dreptului: 


' 2 Petru 3, 10. 
2 Înţelepciunea lui Isus Sirah 40, 11-12. 

Facere 19: 
13. Strigarea lor s-a suit înaintea Domnului şi 
Domnul ne-a trimis să-i pierdem. 
14. Atunci a ieşit Lot şi a grăit cu ginerii săi şi 
le-a zis: “Sculaţi-vă şi ieşiţi din locul acesta, că va 
să piardă Domnul cetatea”. Ginerilor însă li s-a 
părut că Lot glumeşte. 


Faptele lor nu-i lăsau să creadă, ci făceau să li se pară glumă şi 
așa au pierit şi ginerii lui Lot, făcându-se nevrednici de cuvântul lui 
Dumnezeu. Dar avem însăși mărturia lui Dumnezeu, cea dată lui Noe 
înainte de potop: 


“Sosit-a înaintea feţei Mele sfârşitul a tot omul, 
căci s-a umplut pământul de nedreptăţile lor, şi 
iată, Eu îi voi pierde de pe pământ”. 
Și s-au deschis stăvilarele cerului şi a fost potopul. 
Iar pentru vremuri viitoare avem alte răspunsuri ale cerului atâr- 
nând peste faptele pământului: 


Apocalipsa 14: 

12. Aci este răbdarea sfinților, care păzesc po- 
runcile lui Dumnezeu şi credinţa lui Iisus. 

13. Şi am auzit un glas din cer, zicând: “Fericiţi 
cei morţi, cei ce de acum mor pentru Domnul ! Da, 
grăieşte Duhul, odihnească-se de ostenelile lor, 
căci faptele lor vin cu ei”. 

14. Şi am privit şi iată un nor alb, şi cel ce 
şedea pe nor era asemenea Fiului Omului, având 
pe capul Lui cunună de aur şi în mâna Lui seceră 
ascuţită. 

15. Şi alt înger a ieşit din Templu şi a strigat cu 
glas mare celui ce şedea pe nor: pune secerea şi 


l Facere 6, 13. 

seceră, căci a venit ceasul de secerat, fiindcă s-a 
copt secerişul pământului. 

16. Atunci cel ce şedea pe nori a aruncat pe 
pământ secerea Lui şi pământul fu secerat... 

18. Apoi alt înger a ieşit din Altar, având putere 
asupra focului, şi a strigat cu glas mare celui ce 
avea cosorul ascuţit, şi a grăit: pune cosorul tău 
cel ascuţit şi culege strugurii viei pământului, căci 
boabele ei s-au copt. 

19. Atunci Îngerul aruncă pe pământ cosorul lui 
şi culese via pământului şi ciorchinii îi aruncă în 
teascul cel mare al mâniei lui Dumnezeu. 

20. Şi teascul fu călcat afară din cetate şi a ieşit 
sânge din teasc până la zăbalele cailor, şi în 
depărtare de o mie şase sute de stadii. 


Ferindu-ne de a îndrăzni vreo tâlcuire, un lucru e sigur, despre 
care nu mai încape nici o îndoială, că fărădelegile duc omenirea într-o 
istorie cu necazuri din ce în ce mai apocaliptice. 


ANTIHRIST 


El e “acela” care va veni în numele său - nu al lui Dumnezeu - 
evreu de neam, care va tirăni sub ascultarea sa tot pământul. Căci 
“acela” va primi să fie împărat peste strălucirea tuturor împărățiilor 
pământului. 

Creştinii - cu numele - din pricina înmulţiri fărădelegilor care 
sting Duhul’, aşa se vor slăbi la minte, încât de frică? mulţi se vor lepă- 
da“ de Hristos şi vor primi toată voia rea și vor gusta toată răutatea 
răului, “căci credința nu este a tuturora”. Viaţa lor, slăbănogită de 
păcat, va da îndrăzneală Satanei, care va lucra în “acela” tot felul de 


l Matei 4, 8-9. 12 Tesaloniceni 2, 3. 
21 Tesaloniceni 5, 19. 52 Tesaloniceni 32 
3 Apocalipsă 21, 8. 

puteri şi de semne, de minuni mincinoase şi de amăgiri nelegiuite 
pentru fiii pierzării, fiindcă n-au primit iubirea adevărului, ca să se 
mântuiască. De aceea, pentru că iubesc păcatul mai mult decât pe 
Dumnezeu, Dumnezeu le trimite amăgiri puternice, ca să dea creză- 
mânt minciunii, şi să cadă sub osândă toţi cei ce n-au crezut adevărul, 
ci au îndrăgit nedreptateal. 

Iudeii de odinioară, împinşi înlăuntru de “acela” au răstignit pe 
Domnul, înțepându-l călcâiul”, şi nu I-au putut face mai mult nimic; 
dimpotrivă Domnul, pogorându-Se prin cruce la cei din închisoare, a 
spart veşnicele încuietori, şi mare pradă a făcut nesăţiosului iad. De 
atunci umblă protivnicul ca un leu turbat, întărâtându-și uneltele, ca 
măcar faptele şi învăţătura Mântuitorului să le întunece în necredinţă. 
Neputând nici aceasta, îşi aprinde ciracii şi pe “acela” al lor, care se 
repetă în fiecare veac de oameni, din zilele Sfinţilor Apostoli”, până în 
zilele celui mai desăvârşit Antihrist, din vremea de apoi, când va pro- 
povădui Ilie“, ca doară-doară va putea măcar să stingă pe ucenicii lui 
lisus de pe faţa pământului: prigonindu-i, spânzurându-i, ucigându-i, 
răstignindu-i şi în tot felul omorându-i. 

Mai mult, cum 'zice un Părinte, acest Antihrist - care nu se 
mulţumeşte numai cu necredinţa sa, ci vrea necredinţa tuturora - nu va 
avea astâmpăr decât în ziua când ar izbuti să ucidă pe Dumnezeu şi 
să-L, azvârle din inima şi mintea celui din urmă credincios rămas pe 
pământ; şi nu râvneşte, nebunul, la o mândrie mai mare, decât aceea 
de-a termina odată cu Dumnezeu, iar în locul Lui să-și împlânte în 
sufletul omului, ca pe o sabie a iadului, chipul său de fiară. 

“Acela” nu se mulțumește numai să înșele pe oameni cu 
amânarea pocăinței pe mâine, pe poimâine, la bătrâneţe, ci luptă nebun 
cerând: 1. moarte lui Dumnezeu; 2. moarte învățăturii Sale; 3. moar- 
te creştinilor, ucenicilor Săi; 4. pustiire Bisericii Sale şi oprirea Sfintei 
Jertfe celei de-a pururi, care este Sfânta Liturghie. 

Chinurile cele de pe urmă, cele de la Antihrist, în care va lucra 
toată puterea Satanei, vor întrece toate prigoanele câte s-au întețit 
asupra creştinilor, de la început până în zilele acelea. 


! 2 Tesaloniceni 2, 9-11. 31 loan 2, 18. 
2 Facere 3, 15. 4 Maleahi 3, 23. 

Numai sila unei prigoane peste tot pământul împotriva 
creștinilor îi va hotărî să lase la o parte orice vrajbă confesională și să 
fie una, cum au fost la început. Nu vor scăpa de sub tăvălugul urgiilor 
istoriei până nu vor veni şi la mintea aceea să asculte şi să împlinească, 
măcar la sfârşit, rugămintea cea mai de pe urmă a Mântuitorului în 
lume. 

Poate că în vremile acelea abia vor mai fi creştini; dar oricâţi vor 
rămâne, aceia trebuie să treacă, peste ceea ce ar fi foarte bine să treacă 
creștinătatea vremii noastre şi să fie una. 

Primejdia comună s-a arătat în lume, unirea creştinătăţii întârzie. 
Doamne, până când? 

Deci, când fărădelegile vor încleşta mintea şi inima oameni- 
lor şi-i vor sălbătici aşa de tare, încât vor zice că nu le mai trebuie 
Dumnezeu şi Biserică şi Preoţi, încât va fi sălbăticirea şi nebunia urii! 
peste tot pământul, atunci vine sfârșitul. 


SFÂNTA LITURGHIE MAI ŢINE LUMEA 


Precum Taina pocăinţei sau mărturisirea este judecata milostivă 
a lui Dumnezeu, ascunsă sub chip smerit, şi iubitorii de smerenie dau 
de darul acesta, asemenea şi Sfânta Jertfă a Mântuitorului, din Sfânta 
Liturghie, ascunde, iarăşi sub chip smerit, o taină a ocârmuirii lumii. 
Cei vechi ştiau pricina pentru care nu se arată Antihrist în zilele lor, 
căci Sfântul Pavel vorbeşte despre taina aceasta în chip ascuns, dar n-o 
numeşte? E Sfânta Liturghie, sau Jertfa cea de-a pururi, despre care a 
grăit Domnul prin Daniil? şi apoi Însuşi ne-a învăţat. Ea este aceea care 
opreşte să nu se arate Antihrist, sau omul nelegiuirii“ decât în vremea 
îngăduită lui de Dumnezeu. Căci pentru mulţimea fărădelegilor, demult 
ar fi trebuit Dumnezeu-Tatăl să sfârşească lumea, însă Dumnezeu-Fiul, 
Cel ce este iubirea de oameni şi de toată firea, mereu se aduce pe Sine 
Jertfă sfântă înaintea lui Dumnezeu-Tatăl, mijlocind milostivirea de la 
El. 


! Luca 6, 11. 3 Daniil 12, 10. 
22 Tesaloniceni 2, 6. 42 Tesaloniceni 2, 3. 

Rabdă Fiul lui Dumnezeu pentru noi o răstignire neîntreruptă; 
Mielul-Împărat stă mereu chezaș înaintea Tatălui, aducându-Se în 
Jertfă neîncetată, rugăminte de mijlocire pentru biata lume. Că de n-ar 
fi sângele Mielului, al Însuși Arhiereului-Împărat, lisus Hristos, dat de 
bună voie şi neîncetat preţ de mântuire pentru oameni, stând cu iubire 
şi părtinire pentru lume, demult ar fi înecat Dumnezeu pământul în 
sângele oamenilor şi l-ar fi ars cu foc, desfăcând de istov stihiile!. 

Deci sângele Mielului din Sfânta Împărtăşanie mai ţine sufletul 
în oase şi lumea în picioare. Precum Taina Pocăinţei e un dar al 
Cerului, sub chip smerit, pentru mântuirea fiecărui suflet în parte, aşa 
Sfânta Liturghie, marea taină, ascunsă iarăşi sub chip smerit, mântu- 
ieşte lumea, sau o fereşte de urgiile Antihristului. lată de ce, toată 
lumea ar trebui să vie la Sfânta Liturghie, că pentru dăinuirea lumii e 
darul acesta pe pământ. 

Ceea ce se poate spune, pe scurt, despre o prea mare taină a lui 
Dumnezeu, ascunsă în Sfânta Liturghie, care se săvârşeşte și în Cer şi 
pe pământ, şi pentru care mai ţine Dumnezeu lumea, am încercat. Dar 
Sfânta Liturghie este neasemănat mai bogată în taine, care nu se pot 
depăna pe limbă omenească. Dumnezeu coboară între oameni şi suie 
oamenii la Sine, pe scara Sfintei Liturghii. 


PROOROCUL DE FOC 


Deci câtă vreme mai sunt oameni ce caută pocăinţa şi Sfânta 
Împărtășanie, Satana n-are putere: îl opreşte Dumnezeu. Dar când 
oamenii se vor întuneca la minte aşa de tare, încât vor împiedica Sfânta 
Liturghie, cu toată voia lor, vrând necredinţă, în zilele acelea va înceta 
şi Jertfa cea de-a pururi, şi va începe urâciunea pustiirii, precum zice 
la: 


Daniil 12: 
Și din vremea când va înceta Jertfa cea 


12 Petru 3, 7, 12. 

de-a pururi şi va începe urâciunea pustiirii, vor fi 
1290 de zile. 


E vremea de trei ani şi jumătate, în care va propovădui Ilie, 
cel mai mânios prooroc, şi va vesti cele şapte cupe ale urgiei lui 
Dumnezeu - cele de pe urmă - cu care se va sfârşi mânia lui 
Dumnezeu’. Va fi o vreme de strâmtoare, cum n-a mai fost de la 
începutul lumii, nici nu va mai fi?. În zilele acelea: 


Daniil 12: 

10. Mulţi vor fi curăţiţi, albiţi şi lămuriţi; iar cei 
nelegiuiţi se vor purta ca cei nelegiuiţi. Toţi cei 
fără de lege nu vor pricepe, ci numai cei înţelepţi 
vor înţelege (ce vreme e: apropiindu-se a doua ve- 
nire). 


Cei fără de lege huliră pe Dumnezeul Cerului din pricina 
durerilor, care-i frigeau de-şi muşcau limbile, dar de faptele lor nu s-au 
pocăit, zice Apocalipsa”. 

La plinirea acelei vremi de pe urmă, când răutatea va fi desă- 
vârşit coaptă, va vesti Ilie“, Proorocul de foc, a doua venire a 
Mântuitorului. Vestirea aceasta, bucuria cea mai mare a creştinilor, 
va fi primejdie de moarte proorocului adevărat; căci oamenii 
fărădelegii îl vor ucide ca pe loan Botezătorul, care era în duhul 
și puterea lui Ilie”, la cea dintâi venire. Dar tocmai când protivnicii 
Atotputernicului credeau că omorând şi pe cel din urmă prooroc, în 
sfârşit “au terminat cu Dumnezeu”, iată că învie Ilie... 

Iudeii îşi dau seama de nebunia protivniciei lor şi de înşelarea 
Antihristului şi, cu înfricoşare şi cutremur mare, se întorc şi primesc 
pe lisus Hristos-Dumnezeu, după cum mărturiseşte despre ei Scriptura. 

Proorocul mincinos, Antihristul, prin duhul său necurat cu care 
lucră şi se ţine, răscoală pe toți împărații lumii să-i adune la războiul 
zilei celei mari a lui Dumnezeu, în valea lui Iosafat’, la cel de pe urmă 
război şi la cea mai mare vărsare de sânge de pe pământ. 


l Apocalipsă 15, 1. Maleahi 3, 23. Ioil 4, 12. 
? Matei 24, 21-22. 5 Luca 1, 17. 
3 Apocalipsă 16, 10-11. 6 Apocalipsă 16, 14. 

SFÂNTA CRUCE PE CER 


Luminată în slavă, mai strălucitoare ca soarele, căreia încă i 3u 
stat oamenii împotrivă! şi au înjurat-o, se va arăta, în ciuda tuturor 
vrăjmaşilor ei, semn slăvit de biruinţă a binelui asupra răului. Atunci, 
în zilele acelea înfricoşate, pe pământ şi în tot trupul, Însuşi 
Dumnezeu-Cuvântul vine să cheme pe oameni, pentru cea din urmă 
oară, însă nu la pocăință, ci la judecată. Atunci Dumnezeu şi iconomia 
mântuirii nu mai e pe crezute, ci pe văzute. 

lar pe Antihrist, în care lucra toată puterea Satanei: 


2 Tesaloniceni 2: 
8. Domnul îl va ucide cu suflarea gurii Sale, 
şi-l va nimici cu strălucirea venirii Sale. 


Daniil 12: 
12. Fericit va fi cel ce va aştepta şi va ajunge la 
1335 de zile. 


E ziua Domnului cea mare şi înfricoșată, zi de fericire pentru cei 
chemaţi, aleşi și credincioşi?, zi de bucurie negrăită, ziua întoarcerii 
Acasă, în ţara de obârşie? şi capătul plângerii. Zi de fericire, văzând 
izbânda răbdării, văzând învierea cea de obşte, văzând moștenirea cea 
gătită de la întemeierea lumii celor ce-L iubesc pe Dumnezeu şi au 
rămas în dragostea Lui până în sfârșit. Şi taine între taine, numai de 
Dumnezeu ştiute, atunci se vor vedea. 

Ceilalţi însă, vor sta să-şi dea sufletul de groază şi de aşteptarea 
celor pornite să vie peste lume, căci Tăriile Cerului vor fi zguduite. 
Atunci vedea-vor pe Cel ce L-au răstignit, venind pe nori, cu putere şi 
cu mărire multă“; pe Cel ce este dragostea noastră, care nouă ne 
împrăștie frica, dar groaza groazelor” pentru cei ce L-au prigonit şi 
L-au răstignit pentru iubirea Sa de oameni și trebuind să-şi capete plată 
veşnică după faptele lor. 


' Luca 2, 34. * Luca 21, 26-28. 
2 Apocalipsă 17, 14. Înţelepciunea lui Solomon 17, 6. 
3 Jeremia 22, 10. 

Şi va fi judecata, căci fărădelegile au adus potopul şi fără- 
delegile strigă şi grăbesc judecata. 

Drept aceea, văzând că s-a luat pacea de pe pământ’, dar timpul? 
încă nu ni s-a luat, cu glasul lui Dumnezeu” chemăm pe toți oamenii 
de pretutindeni să se pocăiască, pentru că a hotărât o zi în care va să 
judece lumea !* Iar ziua aceea poate fi oricând. 

lată mai pe înţeles graiul rugăciunii Mântuitorului, pentru 
creștinătatea de peste veacuri şi de peste tot pământul, prinsă pe cât s-a 
putut, în sunetul acestor şapte surle... 

Iar despre Antihrist se mai poate scrie şi altfel... 


! Apocalipsă 6, 4. 31 Petm 4, 11. 
2 Apocalipsă 10, 6-7. t Fapte 17, 30-31. 


IV 


RĂZBOIUL NEVĂZUT 


OMUL, ZIDIRE DE MARE PREȚ 


“Lumea, adică Universul văzut al formelor materiale şi Univer- 
sul nevăzut al spiritelor pure, este expresia bunătăţii lui Dumnezeu. Ea 
a fost creată pentru ca să se bucure de bunătatea dumnezeiască. Fiinţa 
ei, dată în toate lucrurile care o alcătuiesc, de la primul mineral până la 
înger, e o fiinţă împărtăşită. Viaţa tuturor făpturilor participă la bucuria 
în Dumnezeu după gradul de ființă pe care îl au şi după capacitatea cu 
care a fost înzestrată fiecare. Acest grad de fiinţă şi această capacitate 
de participare e principiul ierarhiei după care e constituită lumea crea- 
turală. Omul ocupă în această ierarhie un loc central. Prin trup aparține 
lumii fizice, prin suflet aparţine lumii spirituale. În marele cosmos, el e 
un microcosmos, cum îl numeşte învățatul teolog al Bisericii noastre, 
Ioan Damaschin. Fiinţele spirituale ale creaţiei, făcute după chipul şi 
asemănarea lui Dumnezeu, sunt libere, adică posedă voinţă proprie. 
Îngerii sunt liberi, omul e liber. Păstrarea lor în armonia primordială a 
bucuriei de viaţă e lăsată la libera lor voie. Bucuria de a trăi în lumina 
dumnezeiască sau cu termenul legendar în Paradis, e cu atât mai mare 
cu cât e un act de consimţire, în virtutea libertăţii spirituale. Tot astfel 
suferința prăbuşirii din armonia paradisiacă va fi cu atât mai mare cu 
cât ea va fi tot un act liber. O parte din îngeri s-a prăbuşit din armonia 
cerească prin trufie. Omul s-a prăbuşit călcând de bună voie rânduiala 
stabilită de Dumnezeu. Dacă armonia paradisiacă a lumii primordiale e 
opera lui Dumnezeu prin Cuvântul, răul care înveninează lumea îşi are 
izvorul în păcatul primului om. O piatră a căzut în lac; dar căderea ei 
nu priveşte numai piatra, ci se repercutează asupra lacului întreg, pe 
care îl tulbură până la maluri. 

În noua situaţie a căderii din armonia paradisiacă, omul suferă. 
El constată în propriile mădulare răul, durerea, moartea. Şi le constată 
în toată lumea înconjurătoare. Păcatul lui se răsfrânge asupra lumii 
întregi şi lumea întreagă suferă împreună cu el. Fiindcă omul ca micro- 
cosmos, cu alte cuvinte ca rezumat al stihiilor din care e alcătuită 
lumea, face ca răul din el să se repercuteze asupra lumii din afară. Isto- 
ria omenirii căzute e în cea mai mare parte istoria păcatului în desfășu- 
rare. Ea pare imaginea răsturnată în dezordine a Paradisului legendar. 

Două sentimente puternice sporesc tristețea şi durerea omului 
căzut: sentimentul rămânerii pe dinafară din armonia superioară a 
lumii spirituale şi refuzul de a accepta integral condiţia de mizerie în 
care îşi ispăşeşte pedeapsa. 

Întruparea Mântuitorului şi ispășirea păcatului omenesc prin 
crucificare deschid din nou poarta Paradisului spiritual. Prin Logos s-a 
creat armonia primordială a lumii, prin Logosul întrupat se va restabili. 
Creştinismul e a doua creaţie a lumii. Organul prin care se revarsă din 
nou în viață energiile Harului dumnezeiesc e Biserica. Ușa ei e poarta 
redeschisă a Paradisului.” 


ÎNGERI CĂZUȚI 


Mai înainte de a se zidi omul şi cele văzute, în lumea nevăzută a 
îngerilor, s-a întâmplat o nebună noutate: Lucifer şi ceata sa au vrut să 
fie ei mai presus de Dumnezeu”. Celelalte căpetenii de oştire cerească 
s-au împotrivit acestei nebunii. Lucifer însă ca fulgerul a căzut? de la 
faţa lui Dumnezeu, făcându-se din înger luminat, drac întunecat. 


“Vai pământului şi mării, căci diavolul a coborât 
la voi, având mânie mare.” 


El e leul, care umblă răcnind, căutând pe cine să înghită?. Între el 
şi suflet se începe războiul nevăzut. 


' Nichifor Crainic, Ortodoxie şi Emocraţie, Ed. Cugetarea, București, 1937, 


pp. 54-56. 
? Isaia 14, 12-15. * Apocalipsă 12, 12. 
* Luca 10, 18. 5 1 Petru 5, 8. 

PUSTIIREA FIRII OMENEŞTI ÎN ADAM 


Omul dintâi, zidit după chipul şi asemănarea lui Dumnezeu, 
avea toată făptura sa întoarsă spre Dumnezeu, care se răsfrângea 
într-însul ca soarele într-un bob de rouă. Mintea, pofta şi iuţimea, sau 
cugetarea, iubirea şi voinţa, erau unite întreolaltă în aceeaşi vedere sau 
contemplare a lui Dumnezeu. ar trupul, deşi pământ, neavând în sine 
poftă pătimaşă, întovărăşea - aşa-zicând - contemplarea aceasta. Asta 
era temelia cea străveche, în care omul avea să crească de la chip la 
asemănare cu Dumnezeu. 

Protivnicul a dat primul război cu Adam în Rai şi prin el, cu noi, 
cu toți, întrucât toți eram în Adam’. E primul război pierdut de om. 
Înfrângerea lui însă o repetă întreg neamul omenesc, mii de ani de-a 
rândul; iar ceea ce a făcut Adam facem şi noi fiecare. E limpede că la 
mijloc a fost o neascultare, o încovoiere a unei meniri, date omului de 
Dumnezeu?. 

lată cercul vicios pe care-l strângeau cu putere, asupra firii 
omeneşti, Domniile şi Stăpâniile întunericului”, îmbrăcându-se pe 
ascuns în simţirea cea după fire şi povârnind-o spre o lucrare contra 
firii şi contra ascultării de Dumnezeu. lată cum, printr-un sfat rău, 
îngerii căzuţi au surpat raiul virtuţii din fire. Vom vedea la vreme, că 
deodată cu acesta, au stins şi lumina cunoaşterii. 

lată aşa a întors Adam firea omenească de la calea scurtă a desă- 
vârșirii, înfundând-o în hățişul ascultării străine, ceea ce i-a adus scoa- 
terea din Rai în lumea aceasta. “Necaz mare se făcu la tot omul și jug 
greu apăsă de atunci pe fiii lui Adam.”* Căci mare sfărâmare făcu uci- 
gașul, băgând în zidire puhoiul pustiirii morţii şi toată tragedia istoriei. 

Iată, şi cu alte cuvinte, pustiirea ce se făcu firii omeneşti: 

Căderea firii în ispită e tot una cu o sfărâmare, care l-a făcut pe 
om bucăţi. Astfel mintea i-a fost amăgită de mândrie şi slavă deşartă, 


! Romani 5, 12. 

2 A se vedea și Sf. Maxim Mărturisitorul, Răspunsuri către Talasie, în 
Filocalia, ed. I, vol. 3, pp. 25, 62, 149. 

3 Coloseni 2, 15. 

1 Înţelepciunea lui Isus Sirah 40, 1. 

crezând ispititorului, că va fi ca Dumnezeu, cunoscând binele şi răul!; 
simţirea sau dragostea i s-a întors spre trup, care s-a aprins de poftă 
pătimaşă; voinţa sau iuțimea în spaimă şi ruşine s-a întors şi, văzân- 
du-se gol, s-a ascuns de Dumnezeu. lar când l-a strigat Dumnezeu pe 
nume, nu L-a mai văzut, ci numai L-a auzit, de vreme ce vederea 
conştiinţei sale era întoarsă acum de la Dumnezeu la sine, căci s-a 
văzut gol. Deci, când să-şi recunoască greşeala, mintea îi era slăbită, 
inima rănită cu iubirea de sine, încât cunoaşterea lui decăzută scoase 
vinovat pe Dumnezeu pentru pustiirea sa. 

Aşa luă strămoșul plata neascultării, şi fu scos afară din fericirea 
vederii lui Dumnezeu, şi alungat în lumea aceasta şi îmbrăcat în haine 
de piele?. 

De atunci firea noastră în îndoită învrăjbire se află: 


1. Învrăjbirea lăuntrică: sa 
cu semenii 


II. Învrăjbirea în afară: i 
cu firea toată 


Învrăjbirea aceasta ne urmăreşte ca o lege de pedeapsă dată firii; 
ea întunecă chipul nostru cel după Dumnezeu. Dar sufletul nu s-a 
întunecat de tot, căci a mai rămas conştiinţa, ca o stea ce nu s-a stins de 
pe cerul Raiului, şi mereu ne aduce aminte de obârşia noastră 
dumnezeiască şi ne îmbie o refacere. De la învrăjbirea aceasta vine 
toată tulburarea şi războiul celor două legi, adică al legii cu 
fărădelegea, de care se plângea şi Sf. Pavel că se oşteau într-însul.* Aşa 
se face că împătrit greşim: împotriva lui Dumnezeu, împotriva noastră 
înşine, împotriva aproapelui şi împotriva firii întregi. Adică păcatul sau 
decăderea firii ne-a făcut să pierdem: pacea cu Dumnezeu, pacea 
dinlăuntrul nostru, pacea cu oamenii şi pacea cu toată firea. Ne-am 
sălbătăcit în toate părţile, cât aproape “să se teamă” şi Dumnezeu de 
noi. lată de ce şi fiarele fug de om. 


cu Dumnezeu 


cu sine însuși 


1 Facere 3, 5. 
2 Facere 32] 
? Romani 7, 23. 

Puterile sufletului: mintea, iubirea şi voinţa, după orânduirea cea 
străveche!, îşi aveau lucrarea şi ţinta către Dumnezeu. Această tindere 
spre Dumnezeu a sufletului era lucrarea cea după fire; şi pe temeiul 
stăruinței în această tindere, urma să creştem de la chip la asemănare. 
Aşa eram în sfatul, în ascultarea şi vederea lui Dumnezeu. 

“În urma păcatului, cel viclean a țintuit puterile sufletului încă 
de la început de firea celor văzute «şi nu mai era cine să înţeleagă şi să 
caute pe Dumnezeu», întrucât toţi cei părtaşi de firea omenească îşi 
mărgineau puterea raţiunii şi a minţii la înfăţişarea lucrurilor sensibile 
şi nu mai aveau nici o înţelegere pentru cele mai presus de simțuri.” 

De la neascultare încoace, puterile sufletului, nemaifiind unite în 
Dumnezeu, ci învrăjbite şi aprinse de gânduri ce se contrazic“, nu mai 
lucrează după fire, ci lucrează cel mai adesea, dacă nu aproape 
totdeauna, contra firii. După cuvântul Sfinţilor: toată strădania 
diavolului aceasta era şi este ca să desfacă dragostea sufletului nostru 
de Dumnezeu şi s-o lege de orice altceva, afară de Dumnezeu. 

Drept aceea vrăjmaşul, ca să-şi ajungă ţinta fărădelegii, îmbie 
sufletului ispita întâi, cea prin plăcere, aducându-i momeli plăcute la 
vedere şi bune la gustare”, potrivite cu fiecare putere frântă a 
sufletului, în parte; iar pe trup îl împinge să le împlinească cu lucrul şi 
să le facă tot mereu. Vrea vicleanul, ca pe nişte lipsiţi de bucuria 
vederii lui Dumnezeu, pe care ne-a furat-o, să ne mângâie, învă- 
țându-ne să iubim plăcerea simţurilor, bine ştiind vicleanul, că asta 
stinge iubirea de Dumnezeu şi întunecă mintea de la vederea Lui. Că 
nu Dumnezeu este Cel ce nu ne mai iubeşte şi nu ne mai vede, ci noi 
suntem cei ce nu-L mai iubim şi nu-L mai vedem, căci între noi şi El e 
zidul păcatului, iar dincoace de zid, noi: o grămadă de cioburi mereu 
zdrobindu-ne de zid şi în tot mai mare sfărâmare aflându-ne. 


l Isaia 58, 12. 2 Psalm 13, 2-3; 52,3. 
3 Sf. Maxim Mărturisitorul, idem, pp. 310-311. 
4 Romani 7, 23. 5 Facere 3, 6. 


6 Efeseni 2, 14. 

Ascultarea cea străină a încovoiat dragostea noastră spre lumea 
aceasta şi spre trup. luţimea sau voinţa, care, după fire, aveau rostul să 
îndrepte spre Dumnezeu ca un arc dragostea, iar către diavol mânia, ca 
pe o săgeată, a aprins-o contra firii şi a transformat-o în ură, încât fiara 
de om, ca fulgerele zvârle săgețile în obrazul fraţilor și în faţa 
Sfântului Dumnezeu, blestemând şi dând dracului pe toate şi chiar pe 
sine însuși. lar pe biata minte, de unde - după fire - avea să fie 
oglindirea sau răsfrângerea lui Dumnezeu, tronul lui Dumnezeu în om, 
locul Său cel sfânt!, fie că o întunecă afumând-o cu mândria, fie că o 
aprinde să stea împotriva adevărului, sau într-alte chipuri o sfărâmă şi 
pune într-însa urâciunea pustiirii sau idolul (ideea fixă a) păcatului. 

“Când raţiunea e fără minte, iar mânia aprinsă şi pofta neraționa- 
lă, ajunge stăpână pe suflet neştiinţa, pofta de asuprire şi desfrâul. Din 
acestea se naşte deprinderea păcatului cu fapta, împletită cu diferitele 
plăceri ale simțurilor... 

“Tot ce-i de prisos şi peste trebuinţa firească e necumpătare. lar 
aceasta e calea diavolului spre suflet. Dar tot pe ea se întoarce acela cu 
ruşine în ţara lui, când firea e povăţuită de înfrânare. Sau iarăşi, calea e 
formată din afectele (dorinţele) naturale, care atunci când sunt 
împlinite peste trebuinţă aduc pe diavol în suflet, iar când sunt împli- 
nite potrivit cu trebuinţa îl întorc prin ele în ţara lui. Iar ţara acestuia e 
obișnuința şi confuzia învârtoşată a viciului, în care trăieşte totdeauna 
şi la care duce pe cei biruiți de iubirea celor materiale.”? Aşa se 
înscăunează vrăjmaşul în mintea care nu-şi păzeşte porţile dorințelor, 
şi aşa de tare o strâmbă contra firii, încât zice răului bine şi binelui rău; 
întunericului lumină şi luminii întuneric; cuminţeniei nebunie şi 
nebuniei înţelepciune, cu care scorneşte apoi că nu e Dumnezeu‘, ci 
numai natură, iar dacă e vorba să fie vreun “Dumnezeu”, omu-i 
“Dumnezeu”. 

Iat-o pe biata minte înşelată desăvârşit şi pe diavol rânjind 
biruitor, că a izbutit să pună minciuna lui în mintea omului, aşa cum l-a 
asigurat când l-a scos afară din Rai, făgăduindu-i că, mâncând din 
pomul oprit, va fi: “Ca Dumnezeu cunoscând binele și răul”. - De 


12 Corinteni 6, 16. 
2 Sf. Maxim Mărturisitorul, idem, pp. 192-193. 
3 Isaia 5, 20. 4 Psalm 52, 1. $ Facere 3, 5. 

unde să mai cunoască !? lată ce e o minte îndrăcită: din bună, nebună, 
care socoteşte minciuna adevăr şi adevărul minciună şi azvârle cu 
spurcăciuni în Dumnezeu, bucurie făcând dracilor. lată o minte legată 
cumplit, târâtă în robie străină şi pierzându-și darul de mare cinste de 
la Dumnezeu: al libertăţii voinţei şi al dreptei socoteli. 

lar trupul cel hotărât după fire să împlinească cu lucrul sfatul lui 
Dumnezeu şi sfatul dreptei socoteli, împlineşte sfatul fărădelegii, 
robind patimilor contra firii, care-l spurcă, îl tâlhăresc de vlagă, îl 
strică cu bolile şi cu totul îl fac neputincios spre ostenelile suirii de la 
chip la asemănare. 

lată hăţişul de patimi şi fărădelegi în care războiul vrăjma- 
şului cufundă sufletul celor ce iubesc lucrurile lui şi nu le pasă de 
Dumnezeu: 


1. Uciderea 
2. Sodomia 
Prin mânia || 3. Asuprirea săracilor 
4. Oprirea plăţii lucrătorilor 


1. Iubirea de bani 
aa 2. Lăcomia 
Pofta: 3. Lenea 
4. Desfrânarea 
Iuțimea: | 5. Mânia 
6. Invidia sau zavistia 


Păcate strigătoare 
la Cer, împotriva 
aproapelui. 

Împietresc inima. 


Cele şapte căpetenii 
ale păcatelor, împo- 
triva noastră înşine. 


Răzb. diav. 
cu sufletul. . Mândria, slava deşartă Învârtoşesc inima. 
1. Credinţa şovăielnică 
o întunecă: | 2. Deznădejdea Păcate împotriva 
fa 3. Sinuciderea Duhului Sfânt. 
Cu mintea 
o aprinde: . Erezia Fac pocăinţa cu 
2. Starea împotriva adevăru- | neputinţă. 


lui 
o surpă: | 3. Nebunia 

lată şi treptele căderii, în număr de 12, pe care alunecă puterile 
noastre în fiecare din acest hățiş de patimi şi păcate: 


1. Momeala 
cu mintea: 2. Asupreala 
ra 3. Unirea 
în inimă: | 4. Lupta 
zi 
N cu voința: | 5. învoiala 
pu 6. Împlinirea cu lucrul 
cu trupul 7. Deprinderea sau obiceiul 
8. A doua fire 
n Întunecă mintea; || 9. Deznădejdea 
Fu Aprinde mintea: 10. Erezia. Starea împotriva adevărului 
săi ].propovăduit, 2.arătat, 3.dovedit. 


Surpă mintea: 


11. Sinuciderea 
12. Nebunia 


Prin urmare, dacă lucrurile ar fi mers fără nici o împiedicare, 


după planul ucigaș al vrăjmașului, de mult viaţa oamenilor s-ar fi făcut 
iad desăvârşit, înnebunindu-se, îndrăcindu-se şi omorându-se unii pe 
alții şi pe ei înşişi. 


REFACEREA FIRII OMENEŞTI 
IN ISUS HRISTOS 


Dar ca să fie stăvilită pustiirea aceasta: “Pentru aceasta s-a arătat 
Fiul lui Dumnezeu: ca să sfărâme lucrările diavolului”!. 

Spre o deplină lămurire a refacerii omului și a rostului neasemă- 
nat de mare al întrupării Mântuitorului, pentru câştigarea acestui război 
pierdut de firea omenească în Rai, dăm câteva pagini de cea mai aleasă 
frumuseţe şi adâncime, din Sf. Maxim Mărturisitorul. 


!1 Ioan 3, 8. 

“Fiul cel Unul Născut şi Cuvântul lui Dumnezeu, făcându-se om 
deplin spre a scoate firea oamenilor din această strâmtoare, a luat din 
prima alcătuire a lui Adam nepăcătoşenia și nestricăciunea; iar din 
naşterea introdusă după aceea în fire, din pricina păcatului, a luat 
numai trăsătura pătimitoare, însă fără de păcat. Puterile rele îşi aveau, 
cum am spus, din pricina păcatului, lucrările lor ascunse în trăsătura 
pătimitoare, primită de la Adam, ca într-o lege necesară firii. Văzând 
ele în Mântuitorul trăsătura pătimitoare a firii celei din Adam, datorită 
trupului pe care-l avea şi închipuindu-și că și Domnul a primit legea 
firii din necesitate ca orice om obişnuit, iar nu mişcat de aplecarea voii 
Sale, şi-au aruncat şi asupra Lui momeala, nădăjduind că-L vor 
convinge şi pe El, ca prin patima cea după fire (prin afectul natural) 
să-şi nălucească patima cea împotriva firii (afectul contra naturii) şi să 
săvârşească ceva pe placul lor. Domnul îngăduindu-le prima încercare 
a ispitirilor, prin plăcere, le-a făcut să se prindă în propriile lor viclenii 
şi prin aceasta le-a anulat, alungându-le din fire, întrucât a rămas 
neajuns şi neatins de ele. Astfel a câştigat biruinţa - desigur nu pentru 
EI, ci pentru noi pentru care s-a făcut om - punând în folosul nostru tot 
câştigul. Căci nu avea pentru Sine lipsă de încercare Cel ce era 
Dumnezeu şi Stăpân şi slobod prin fire de toată patima, ci a primit 
încercarea pentru ca, atrăgând la Sine puterea cea rea din ispitele 
noastre, să o biruiască prin momeala morţii, pe aceea care se aştepta 
să-L biruie pe El, ca pe Adam la început. 

Astfel de la prima încercare a înfruntat Căpeteniile şi Stăpâni- 
ile!, care au venit să-L momească, alungându-le departe de fire şi 
tămăduind latura de plăcere a trăsăturii pătimitoare. Prin aceasta a 
desființat în El Însuşi zapisul lui Adam care se învoise de bună voie cu 
patimile plăcerii, şi care, avându-şi voia povârnită spre plăcere, vestea, 
chiar tăcând, stăpânirea vicleanului asupra lui, prin faptele ce le 
săvârşea, neputându-se elibera din lanţul plăcerii, de frica morţii. 

După ce, aşadar, prin biruinţa asupra primei ispite prin plăcere, a 
zădărnicit planul Puterilor, Căpeteniilor şi Stăpâniilor celor rele, 
Domnul le-a îngăduit să-şi pună în lucru şi al doilea atac, adică să vină 
şi încercarea ce le mai rămăsese, cu ispita prin durere. În felul acesta a 


! Coloseni 2, 15. 

voit ca, deşertându-şi acelea deplin în El, însuşi veninul stricăcios al 
răutăţii lor, să-l ardă ca printr-un foc, nimicindu-l cu totul din fire. Căci 
omul fugea de durere, din pricina laşităţii, ca unul ce era tiranizat 
pururea fără să vrea de frica morţii, de aceea stăruia în robia plăcerii, 
numai şi numai pentru a trăi. 

După ce Domnul a anulat aşadar Căpeteniile şi Stăpâniile prin 
prima experienţă a ispitelor în pustiu, tămăduind latura de plăcere a 
trăsăturii pătimitoare a întregii firi, le-a desfiinţat din nou în vremea 
morţii, eliminând de asemenea latura de durere din trăsătura păti- 
mitoare a firii. Astfel dar a luat asupra Sa, ca un vinovat, fapta noastră, 
din iubirea de oameni; mai bine-zis, ne-a scris în socoteala noastră, ca 
un bun, mărimea biruinţelor Sale. Căci asemenea nouă, luând fără de 
păcat trăsătura pătimitoare a firii, prin care obişnuieşte să lucreze ale 
sale toată Puterea rea şi stricăcioasă, le-a zădirnicit în timpul morţii pe 
acelea, întrucât au venit și asupra Lui pentru iscodire. Şi astfel a biruit 
asupra lor şi le-a țintuit pe Cruce, în vremea ieșirii sufletului, ca pe 
unele ce n-au aflat nimic propriu firii lor în trăsătura pătimitoare a Lui, 
pe când ele se aşteptau să dea de ceva omenesc, datorită părţii 
pătimitoare pe care o avea prin fire, din pricina trupului. Deci pe drept 
cuvânt a slobozit, prin trupul Său cel sfânt luat din noi, ca printr-o 
începătură, toată firea oamenilor de răutatea amestecată în ea prin 
trăsătura pătimitoare, supunând prin însăşi trăsătura pătimitoare a firii 
puterea vicleană care se afla tocmai în ea (adică în trăsătura păti- 
mitoare) împărăţind asupra firii.”! 

Prinşi în cercul vicios dintre păcat şi plata lui, întruparea şi 
moartea Domnului Hristos au adus oamenilor o altă naştere şi au 
schimbat sensul morţii, făcând-o moartea păcatului din fire şi cale a 
învierii. 


CONTINUAREA BIRUINŢEI, PRIN TAINE 


Biruința Mântuitorului e unică. Fără El nimeni nu mai poate câș- 
tiga o a doua biruință asupra răului. Dar cu Hristos, da; însă nu e nici 


! Sf. Maxim Mărturisitorul, idem, pp. 62-66. A se vedea şi pp. 333-345. 

atunci altă biruinţă, ci tot aceeaşi, prelungindu-se în vreme şi înmul- 
țindu-se cu luptătorii. Căci lisus Hristos împlineşte ceea ce ne lipsește 
nouă: ne-a dăruit o a doua naştere, iertându-ne de prima; ne-a întărit 
firea pentru refacerea virtuţii şi ne-a luminat mintea pentru refacerea 
cunoștinței, - amândouă de trebuinţă pentru a ne lipi cu dragostea mai 
tare de adevăr decât de viaţa aceasta. Astfel ne-a dăruit şi nouă biruința 
asupra morţii, întrucât - celor ce trăim viaţa în Hristos - nu ne mai este 
o groază, ci o dezlegare definitivă de păcat. Moartea pentru noi nu mai 
este o înfrângere a firii, ci omorâre a păcatului şi izbăvirea firii. În felul 
acesta zicem că biruim şi noi dar de fapt e lisus Hristos, cel ce 
locuieşte în noi prin Taine, care câștigă războiul şi se oşteşte pentru 
mântuirea noastră; şi, stăruind şi noi cu dragoste în nevoinţa lui 
Dumnezeu, răzbeşte asemănarea Sa peste chipul vieţii noastre. Aşa ni 
s-a împărtăşit pe Sine, în primele trei Sfinte Taine, fiecăruia, îndată 
după venirea noastră în lume. Ni s-a dăruit pe Sine ca lumină ce 
luminează pe tot omul ce vine în lume!. Acestea sunt: Sfântul Botez, 
Ungerea cu Sf. Mir şi Sfânta Împărtășanie, iar la vârsta priceperii 
cunoştinţa de Dumnezeu?. 

Prin Sfântul Botez, Biserica lui Hristos ne naşte de sus? în obştea 
creştinilor sau a ucenicilor Domnului. Prin el primim ștergerea 
păcatului străvechi“, întrucât toţi eram în Adam când a păcătuit el’. 
Întărirea firii în starea de curăție, dobândită prin Botez, rămâne să se 
împlinească treptat, conlucrând fiecare cu Harul dat la Botez. 

Prin Sfântul Mir primim sălăşluirea în noi a darurilor Duhului 
Sfânt, potrivit cu atotștiința şi orânduirea lui Dumnezeu ce-o are în 
viaţă cu noi cu fiecare. Taina aceasta ne dă întărirea în viaţa cea nouă 
primită la Botez şi face să se dezvolte, în bine, talanţii ascunşi în țarina 
fiecărui ins la naştere. 

lar prin Sfânta Împărtășanie Îl primim pe Însuşi Domnul 
Dumnezeul şi Mântuitorul nostru lisus Hristos, ca Mântuitor din 
primejdia ce o avem cu vrăjmaşul și pustiitorul vieţii. 


l loan 1,9. 4 Romani 5, 19 şi 6, 22. 
2 loan 17, 3. $ Romani 5, 12-14. 
3 loan E e A 

Tot la Botez mai primim de la Dumnezeu şi pe îngerul păzitor 
care răspunde de noi și de darurile primite, atât în vremea vieții cât şi 
la ieşirea noastră din viaţa pământească. 

Mântuitorul nostru nevăzut se îmbracă cu noi, şi pe noi ne îm- 
bracă cu Sine: 

“Câţi în Hristos v-aţi botezat, în Hristos v-aţi şi-mbrăcat”!. 

Omul cel dintâi, luat din pământ şi pământesc, se îmbracă în 
omul cel de al doilea, care este din Cer şi se face ceresc.? Iar primul om 
ceresc este Iisus Hristos: Omul cel nou, care este chipul şi asemănarea 
lui Dumnezeu”. Făptura noastră cea sufletească sau duhovnicească se 
uneşte cu Hristos, iar El se face - aşa-zicând - Duhul nostru. lată pe 
scurt ce este tămăduirea firii noastre, sau înnoirea omului. 

+ 

Toţi creştinii sunt botezați şi totuşi nu toți se mântuiesc. De ce? 
Iată de ce: darurile Botezului stau înlăuntrul făpturii noastre nevăzute, 
aşteptând sporirea vârstei şi vremea minţii, când, prin propovăduirea 
Bisericii, aflăm despre comoara cerească, cea ascunsă în țarina fiinţei 
noastre. 

lată întărirea acestora prin cuvântul Sf. Marcu Ascetul: “Prin 
Botez ni s-a dat Harul, însă stă ascuns în chip nearătat, așteptând 
ascultarea noastră și împlinirea poruncilor, pentru care am primit 
putere prin el”f. Adevărul că lisus Hristos ne este “Cale” spre 
desăvârşire e lămurit pe toate laturile de Sfinţii Părinți ai Răsăritului. 
Nu numai că lisus Hristos ne-a poruncit Botezul, ci chiar porunca Îl 
cuprinde pe Domnul. “Domnul e ascuns în poruncile Sale. Şi cei ce-L 
caută pe El, Îl găsesc pe măsura împlinirii lor.” Dacă Iisus Hristos se 
află chiar şi numai în porunca Botezului, cu atât mai vârtos se va arăta 
în împlinirea poruncii şi în desăvârşirea Tainei. Aşadar e foarte natural 
ca sfinţii să facă atârnătoare desăvârşirea noastră în Hristos întâi de 
împlinirea poruncilor. Se poate spune şi aşa: orice silință spre 
împlinirea poruncilor e o nevoinţă a virtuţii. Deci, dacă Domnul e 


! Galateni 3, 27. 21 Corinteni 15, 47. ? Efeseni 4, 24. 

4 Sf. Marcu Ascetul, Despre Botez, în Filocalia, ed. 1, vol. 1, p. 285; şi ed. 
II, p.281. 

5 Idem, p. 249; şi p. 247. 

ascuns în poruncile Sale, fireşte că este şi în strădania pentru 
dobândirea virtuţilor. El este puterea sau sufletul nevoinţelor virtuţii. 
Sf. Maxim merge până acolo, încât spune: “Fiinţa virtuţii: din 
fiecare este Cuvântul cel unic al lui Dumnezeu, căci ființa tuturor vir- 
tuţilor este Însuşi Domnul nostru Iisus Hristos”!. Dacă prin porunci 
Domnul ni se îmbie, aşa-zicând, dinafară, ca principiu atractiv, prin 
virtuți Domnul se manifestă dinlăuntru, ca principiu impulsiv. Porunca 
ar fi Cuvântul lui Dumnezeu ca îndemnare dinafară, iar virtutea ar fi 
Cuvântul lui Dumnezeu ca îndemnare dinlăuntru. lar prezenţa lui 
Hristos în Sfintele Taine rămâne un adevăr dogmatic. Aci vorbim de 
trăire, de desfăşurarea lui Hristos din Taine în viaţa noastră reală. Căci 
dacă Domnul este ascuns de la Botez în Sanctuarul cel mai dinlăuntru 
al ființei noastre, ca un Înaintemergător îndemnându-ne spre împlinirea 
poruncilor, printr-însele apar pe obrazul nostru spiritual trăsăturile 
Domnului. Astfel aceste trăsături se limpezesc sub îndemnul unei forțe 
ce lucrează dinlăuntru în afară, forţă care nu este alta decât Însuși Iisus 
Hristos, cel sălăşluit în adâncul nostru cel nepătruns încă de conştiinţă. 
Prezenţa lui lisus Hristos ni se face tot mai vădită înlăuntrul nostru, 
manifestându-se tot mai luminoasă şi în purtarea noastră din afară. lată 
ce spune Sf. Marcu Ascetul: “Templul acesta, adică locaşul sfânt al 
trupului şi al sufletului, are şi el un loc în partea dinlăuntru a catape- 
tesmei. Acolo a intrat Iisus ca Înaintemergător?, locuind de la Botez în 
noi”.5 “Drept aceea, o omule, care ai fost botezat în Hristos, dă numai 
lucrarea pentru care ai luat puterea şi te pregăteşte să primeşti arătarea 
Celui ce locuieşte în tine.”* “Deci, dacă la început Hristos este ascuns 
în porunci şi prin Taine îngropat în noi, pe măsură ce ne prindem de 
funia poruncilor, cu puterea Lui care este în noi, dobândim din această 
conlucrare virtuțile; iar printr-însele, ca prin tot atâtea raze, chipul lui 
Hristos iese la lumină, oglindindu-se dinlăuntru în afară şi pe chipul 
nostru, pe măsură ce ieşim din văluri. De aceea Origen şi Sf. Maxim 
Mărturisitorul consideră drumul creştinului evlavios, ce se întinde de 


! Sf. Maxim Mărturisitorul, Ambigua, P.G. 91, 1081, citat după Pr. Prof. D. 
Stăniloae, Curs de Ascetică şi Mistică Creştină, Bucureşti, 1947, p. 25. 

2 Evrei 6, 20. ; 

3 Sf. Marcu Ascetul, idem, ed. I, vol. 1, p. 287 şi ed. II, pp. 282-283. 

í Idem, ed. l, vol. 1, p. 295 şi ed. Il, p. 290. 


144 CĂRAREA ÎMPĂRĂȚIEI 


la lucrarea poruncilor până la cunoaştere, ca un drum tainic al 
Domnului în noi, de la coborârea pe pământ sub chip smerit de rob, 
până la suirea pe muntele Taborului, unde s-a arătat în toată slava Sa 
dumnezeiască. Suim de la nevoinţele ascetice până la contemplarea 
mistică: cu Hristos, prin Hristos, spre Hristos.”! 

E foarte semnificativă întreita cufundare a celui ce se botează în 
numele Sfintei Treimi. Cufundarea aceasta totală însemnează atât 
moartea Domnului pentru noi cât şi moartea omului vechi, omul 
păcatului. Numai cu preţul acestei morţi ne învrednicim de ungerea cu 
Sf. Mir, prin care ni se împărtăşesc, după orânduirea lui Dumnezeu, 
darurile Duhului Sfânt şi de unirea cu Omul cel nou, cel venit din 
Ceruri, prin Taina Sfintei Împărtăşanii. “Prin mijlocirea acestor Taine, 
Hristos vine la noi, îşi face sălaş în sufletul nostru, se face una cu el 
şi-l trezeşte la o viaţă nouă; iar odată ajuns în sufletul nostru, Hristos 
sugrumă păcatul din noi, ne dă din Însăși viaţa Sa şi din propria Sa 
desăvârşire.”? În temeiul acestei semnificaţii a Botezului, ca repetând 
moartea şi învierea Domnului, în noi în fiecare, sau moartea omului 
vechi şi învierea Omului nou, lisus Hristos, ni se deschid două laturi 
ale acestei Taine: una pozitivă şi a doua negativă. 

“Hristos, sălășluit de la Botez în noi, conduce cu putere nu 
numai străduința noastră după împodobirea firii cu virtuţi, deci nu 
numai lucrarea pozitivă de fortificare prin voință a omului nou, ci și 
lucrarea negativă de omorâre a păcatului, de slăbire - tot prin voinţă - a 
omului vechi. Căci omul nou nu creşte şi nu se întinde în noi decât pe 
măsură ce scade şi cedează omul cel vechi. În sporirea cu putere a 
acestui proces spiritual se ia înţelesul Botezului ca participare a celui 
ce se botează la moartea şi învierea Domnului. Dar Taina Botezului nu 
e numai o realizare momentană a unei morți și învieri tainice a celui ce 
se botează, ci şi începerea unui proces în care moartea şi învierea 
aceasta continuă până la desăvârşire.” 


| Pr. Prof. D. Stăniloae, Curs de Ascetică şi Mistică Creştină, București, 
1947, p. 26. 

2 Nicolae Cabasila, Despre Viaţa în Hristos, Sibiu, ed. I, 1946, p. 21. 

3 Pr. Prof. D. Stăniloae, idem, p. 27. 

DESĂVÂRŞIREA - FINALITATE A OMULUI 


Oameni suntem toţi; om însă, numai din când în când câte unul: 
acela care nu-şi dezminte obârșia divină; iar Om (cu “O” mare) numai 
unul, lisus Hristos, care pentru noi oamenii, Dumnezeu fiind, s-a făcut 
Om. 

Știam şi până la El că avem o obârşie divină, că suntem nemu- 
ritori cu sufletul, că este un singur Dumnezeu, spiritual, nevăzut - ştiau 
acestea şi dacii lui Zalmoxis de pe meleagurile noastre -, dar cu venirea 
lui lisus Hristos, ca Om între oameni, în istorie, se repară structural 
firea omenească. Creştinismul e a doua creaţie a lumii, după concepţia 
Sf. Dionisie Areopagitul, preluată şi de Nichifor Crainic în Nostalgia 
Paradisului. 

Să dezvoltăm puţin cele de mai sus. 

Intrăm în Creştinism de mici, tare de mici, prin Botez. Atunci ni 
se “inoculează ” creștinismul. Atunci suntem născuţi a doua oară din 
apă și din Duh - Botezul; atunci suntem miruiţi pe frunte, pe ochi, pe 
obraz, pe gură, pe gât, pe umeri, pe mâini, pe glezne, cu a doua Taină 
creştină - Sf. Mir; atunci primim şi a treia Taină - în ordinea în care ni 
se dau - Sf. Împărtăşanie cu Domnul Hristos. 

Și trec anii, pruncul se face copil, tânăr, student, asistent... 

Și vin împrejurări neprevăzute, spontane, care trezesc străfun- 
duri, sau fac apel la străfunduri, cu care încă nu făcusem cunoştinţă. 
Aceste împrejurări pot declanşa adevărate crize ale raţiunii sau ale con- 
ştiinţei. Nerezolvate la timp în lumina unei raţiuni supreme a existenţei, 
pot duce la dezechilibru, la sinucidere, la nebunie, sau la o blazare care 
nu mai deosebeşte binele de rău, ceea ce tot un dezastru sufletesc este. 

Atenţie ! Suntem invitaţi de o nevăzută orânduire a lucrurilor, să 
facem apel, să aducem în sfera luminoasă a cunoștinței şi resorturile 
latente ale fiinţei noastre, care, actualizate, depăşesc prin frumuseţe şi 
putere tot ce agonisisem până aci, şi, prin frumuseţea şi puterea lor 
intrinsecă, să ne redea liniştea şi echilibrul, pe care raţiunea noastră 
omenească - oricât ar fi de antrenată cu ştiinţa sau filosofia - nu le-ar 
putea restabili. 

În realitate împrejurările, oricât de curioase ar fi - și poate cu 
atât mai mult -, nu sunt decât excitanţii dinafară, care declanşează 

mecanismul nostru metafizic: creşterea noastră spirituală - devenim, 
practic şi real, conştienţi şi de cealaltă dimensiune a existenţei, al cărei 
umil suport biologic putem fi şi noi, cei în cauză. 

Avem o naştere şi o creştere biologică; e vârsta noastră in- 
conștientă, iraţională, aproape iresponsabilă. Aci instinctele păzesc 
ordinea şi viaţa în mod reflex - nu deliberat. Deliberarea, cu tot 
regretul, apare în urma forţelor oarbe ale naturii, care ele ne iau în 
primire din primul ceas al vieţii. De aci şi multa neputinţă a raţiunii de 
a rândui ea o chivernisire mai bună a vieţii. De aci şi rara dar nobila 
întrebare, pe care şi-o pun unii tineri în pragul vieţii: cu ce 
interpretare, cu ce destinaţie să o trăiesc ? Ce am de făcut cu mine ? 

Deci, dacă avem norocul ca însăşi rațiunea noastră să ne 
trezească spre resorturile metafizice ale spiritului nostru, aceasta se 
petrece printr-un act de smerenie a rațiunii, când îşi recunoaşte cinstit 
marginile, vicleniile şi incapacitatea sa de a ne da prin ea, sau prin noi 
înşine, pacea şi echilibrul în faţa forțelor răului şi a magiei haosului. 

Răul, nebunia şi haosul nu sunt literatură: sunt realități, care 
uneori izbesc frontal şi caută să înghită relativul tău echilibru. Vezi 
clar, uneori cu luciditate unică în viaţă, că “dintr-asta” numai 
Dumnezeu te poate scăpa. 

lar pe Dumnezeu îl ai sădit, “inoculat”, latent, în structura ta spi- 
rituală. Tu eşti altoit cu un Om-Dumnezeu, absolut superior condiţiei 
tale pământeşti. Prin aceasta şi tu eşti un fiu al lui Dumnezeu, dar nu 
ştiai acest lucru, nu veniseşi în nici o împrejurare care să-ţi depăşească 
puterile naturale, iar Cineva din tine să facă totuşi împrejurarea neca- 
zului inofensivă. E clar că numai Dumnezeu e mai presus, adică e mai 
tare decât orice rău, nebunie sau haos. Iar această putere, prin El, ne-a 
dat-o şi nouă. Ne-a dat adică şi nouă puterea să fim fiii lui Dumnezeu. 
Dacă cineva e conştient şi trăieşte această evidenţă interioară şi pe 
celălalt plan al existenţei, unuia ca acela nici un rău nu i se mai poate 
întâmpla. Nici omorâţi nu pot fi, pentru că într-înşii prezenţa divină e o 
forță care face deşartă orice zvârcolire a răului asupra lor. Aceasta o 
dovedesc marii tirani ai istoriei romanilor, care voiau să înăbuşe spec- 
tacular existenţa creştinismului, imaginând vreme de 300 de ani cele 
mai cumplite morţi pentru creștini. Creştinii însă nu mureau specta- 
cular, ci numai simplu, smerit: de sabie. Ba mai mult, faptul supra- 

vieţuirii în inimaginabile munci şi revenirea miraculoasă la sănătate, 
trezea în muncitorii păgâni o uimire care-i făcea să se mărturisească şi 
ei de partea lui Hristos, botezându-se pe loc, în propriul lor sânge: 
botezul muceniei, care şi el conferă sfinţenia definitivă. 

În definitiv aceasta şi este finalitatea omului: creşterea sa în 
dimensiunile spirituale (conferite de jertfa înţeleasă - deci acceptată -), 
a bărbatului desăvârşit lisus Hristos. Deci desăvârşirea este finalita- 
tea noastră - cu poruncă - dacă este cine să priceapă și să se angajeze. 

Credinţa e un risc al raţiunii; dar nicidecum o anulare, ci, dimpo- 
trivă, o iluminare a ei. E o absorbire a sufletului într-un dincolo al 
lumii acesteia, în modul divin al existenţei. Conştient de această 
dezmărginire, fără să fii mort deloc şi în lume, experiezi, trăieşti, la 
intensităţi nebănuite, sentimentul libertăţii spiritului. De fapt la mijloc 
e o înviere a spiritului pe planul şi la nivelul raţiunii divine a existenţei 
în general şi aceasta o trăieşti ca o eliberare din temniţa şi teroarea 
acestei lumi sensibile. Acum scapi de frică. Lumea nu se mai poate 
atinge decât de temniţa ta biologică; - noua ta realitate, de o evidenţă 
absolută, scăpându-i cu desăvârşire. 

Acestea sunt cuprinse în cuvântul lui lisus: “Eu, Adevărul, vă 
voi face liberi !” şi “Nu vă temeţi de cei ce ucid trupul - care nu 
plăteşte nimic (în sine) - şi mai departe nu pot să facă nimic!” 

Deci când împrejurările te aduc în situaţia să vezi limitele 
raţiunii, cataclismul în faţă, puterile răului dezlănţuite, nu tremura căci 
nu eşti singur: este Cineva nevăzut cu tine, în tine, care stăvileşte 
haosul, iar pe tine te creşte mai presus de om, împrumutându-ţi şi ție 
nimbul divinității. 

(Să nu pierdem din vedere că aci se descriu însușirile și rosturile 
majore ale creştinismului, într-o concepţie fundamentală, totală, despre 
viaţă şi lume. Și, ceea ce se schiţează aci sunt doar linii extrem de 
sumare faţă de infinita lor bogăţie şi frumuseţe în trăirea lor autentică.) 

O iluminare a raţiunii, datorită “locuirii” lui Hristos în suflet, nu 
este de nici o mirare, întrucât lisus Hristos este numit încă în termino- 
logia greacă: “Logos”, Cuvânt, raţiunea absolută a lui Dumnezeu. 
Adică şi raţiunea noastră primeşte o deschidere de orizont la nivelul cu 
care Dumnezeu însuși vede finalitatea creaţiei Sale. Vedem cu “ochii” 
lui Dumnezeu; gândim cu minte îndumnezeită, înţelegem în lumină 

divină şi cele sensibile de aici şi cele eterne ale existenţei. Imanența 
naturii se străbate de transcendenţa divină - efectul Harului -, şi de- 
săvârşirea nu mai are sfârşit. 


Copilul lisus la 12 ani, în Templul din Ierusalim, mărturisea pe 
Dumnezeu ca Tată al Său. Cunoştinţele Sale, în privinţa Scripturilor, 
dovedeau că-s aceleaşi care au insuflat pe profeţi să le scrie, deci El 
dintru ale Sale vorbea cu înţelepţii Templului şi întru ale Sale venea 
să le plinească şi în zona aceasta inferioară a lumii şi a vieţii. A 
respectat însă şi baremul neputinței omeneşti, ieşind la propovăduirea 
religiei abia la 30 de ani, majoratul admis de Templu în acest scop. E 
însă demn de reţinut faptul clarităţii de conştiinţă a filiaţiei Sale divine, 
la o vârstă când fiii omeneşti încă n-au lichidat-o cu joaca. El însă nu 
era născut prin voia oarbă a instinctelor, ca să vină cu perdeaua groasă 
a păcatului pe ochii minţii, ci ochii Lui aveau nealterată străvederea 
absolută a lumii. 

De aceea singura concepţie fără greşeală și izbăvită de relati- 
vitate o are numai Dumnezeu - Absolutul -, începutul şi finalitatea 
lumii. El e singurul a cărui concepţie face din haos, cosmos. 

Când cineva se “încumetă” să se lase în conducerea Providenţei, 
printr-un elan de iubire de Dumnezeu, adică să-şi depăşească conştient 
condiţia sa umană - sub acţiunea Harului de sus, bineînţeles -, poate 
vedea încă de aici arvuna desăvârşirii sale, într-un sentiment de 
liberare, ca o înviere din morţi. Timpul, cauzalitatea, lumea, viața şi 
toate vămile cunoaşterii, pline de chinul contrazicerilor, rămân la 
pământ, ca o găoace de ou când iese din ea un pui viu, sau când dintr-o 
omidă păroasă - trecută aparent prin moartea unei crisalide -, iese şi 
zboară un fluture, în culorile curcubeului. 

Aşa suntem şi noi în condiţiile vieții acesteia, o candelă cu 
untdelemn şi fitil, dar încă neaprinsă. 

Când ajungem la cunoştinţa a ceea ce suntem de fapt, că avem o 
înrudire cu Dumnezeu, că locuieşte chiar în structura noastră spirituală, 
că suntem în pragul liberei alegeri a unei concepţii de viață de care să 
ne ținem chiar de n-om fi pe placul lumii, atunci Dumnezeu aprinde 
candela și luminează toată viaţa noastră cu concepţia creștină despre 
lume și viață. 


E a 

Obişnuit concepţia creştină nu prea e dusă, nici chiar de credin- 
cioşi şi nici chiar de cei ce o cunosc teologic destul de bine, până la 
finalitatea sa, - mai păstrând şi pentru egoism o bună parte de “viaţă”. 
Cu alte cuvinte sunt puţine exemplarele omeneşti care îşi “riscă ” toată 
viața lor pentru Dumnezeu, pentru cauza lui Dumnezeu în lume. 

Aceasta dovedeşte numai slăbirea omului - prin boala ego- 
ismului - nicidecum slăbirea creştinismului în sine, ca valoare sau 
lumină a vieţii. 

Iată cum descrie Sf. Simeon Noul Teolog, un sfânt din veacul al 
X-lea, îndumnezeirea omului: 


“Ca om ştiu că nu văd nimic din cele dumnezeieşti şi 
sunt cu totul despărţit de ele. Dar prin înfiere mă văd făcut 
Dumnezeu şi sunt părtaş al celor neatinse. Ca om nu am 
nimic din cele înalte şi dumnezeieşti, dar, ca miluit de 
bunătatea Lui, am pe Hristos, binefăcătorul tuturor. Căci în 
lumina lui Hristos - Lumina Duhului - văd ce văd. Şi cei ce 
văd, în această lumină văd pe Fiul. Pe care L-a văzut 
Ştefan, deschizându-i-se Cerurile şi pe care L-a văzut Pavel 
mai pe urmă şi a orbit (- încă nu credea, nu era botezat, ci 
era în drum să prigonească Biserica lui Hristos, deci spiri- 
tual era orb şi această orbire s-a răsfrânt temporar şi asupra 
trupului), stând întreg, cu adevărat în mijlocul inimii mele.” 


Deci ceea ce s-a altoit (s-a “inoculat” - cu un cuvânt de mai-na- 
inte), în fiinţa noastră spirituală, în câte unii, din când în când, din veac 
în veac, răsare ca o confirmare luminoasă, ca o stea ce luminează şi 
contemporanilor mai “zăbavnici cu inima a crede toate” înnoirile spre 
îndumnezeire a omului. 

Faţă de această de necrezut perspectivă a valorii omului, nu 
strică să o facem şi mai luminoasă printr-un contrast de cuvinte. Căci 
după cum unii ridică până la Cer valoarea omului, alţii caută să-i 
coboare până la pământ toată însemnătatea sa. Realizările sale fizice 
sunt toată valoarea şi nemurirea sa. 

Să luăm însă un alt aspect. Dacă omul călătoreşte neatent cu 
tranzitul său, poate ajunge la crize, la dezechilibru, la îndrăcire: pradă 
a unui duh rău, sau a unor puteri rele, care-l scot clinic dintre oameni. 

Dar mai sunt şi cazuri când posedaţii sunt filosofi. Exemplu: 
Nietzsche, revoltat împotriva lui Dumnezeu, voia “să scrie osândirea 
creştinismului pe toate gardurile” - pentru că slăbeşte în om puterea de 
revoltă a supra-omului, creaţia sa. A sfârşit nebun. 

Nu pot să nu transcriu aci încă vreo câteva citate ale marelui 
sfânt şi scriitor al creştinismului, Simeon Noul Teolog, întrucât vede 
cea mai largă interpretare a iubirii de oameni, cu care ne menţinem, 
sporim, sau cădem din creştinism. 

Ştii că pe această însuşire sufletească, a iubirii de oameni, ai do- 
bândit o practică ce nu ţi-o dădea cartea şi ai ajuns să realizezi desco- 
periri însemnate. În final: descoperirea creştinismului şi în tine. 


“Prin răbdarea încercărilor şi prin iubirea faţă de 
duşmani - căci aceasta e iubirea de oameni: să ai față de 
toți, buni şi răi, iubire din suflet, pentru toți să-ţi pui 
sufletul tău în fiecare zi -, acestea te vor face, copile, 
imitator al Stăpânului și ze vor arăta chip adevărat al 
Ziditorului, imitator în toate ale desăvârșirii dumnezeieşti. 
lar Ziditorul atunci - ia aminte ce-ţi spun: îţi va trimite 
Duhul Său şi te va insufla şi va locui şi se va sălăşlui 
fiinţial şi te va lumina şi te vei umple de strălucire şi te va 
turna din nou întreg. Stricăciosul îl va face nestricăcios şi 
va clădi iarăşi casa învechită, casa sufletului tău adică. Iar 
aceasta va face şi trupul întreg cu totul nestricăcios şi te va 
face pe tine Dumnezeu după Har, asemenea prototipului. 

De ești creştin, cum e Hristos Ceresc, aşa trebuie să fii 
şi tu. 

Duhul dumnezeiesc fiind Dumnezeu, pe care îi ia în- 
lăuntrul Lui, îi reface cu totul, îi înnoieşte, îi face noi, în 
chip neînțeles... cu totul asemenea lui Hristos. 

„„„De nu vă veţi face de aici cerești, cum vă închipuiţi că 
veţi locui împreună cu El în Ceruri ?” 


+ 


Deci primii paşi încep cu schițarea unei concepții hotărât 
creştine şi trăită ca o evidență interioară la toate nivelele de care 
suntem capabili, şi, împrejurările ne-o cer ! 

Ca neamul oamenilor să dăinuiască şi peste triajul morţii, 
Dumnezeu a sădit în fire câteva legi fundamentale numite instincte, ca 
de pildă instinctul conservării vieţii şi instinctul de perpetuare al vieţii. 
Acestea le avem comune cu toată seria vieţuitoarelor. Avem şi in- 
stincte superioare, specific omenești, pe care însă nu le au oamenii toți 
în egală măsură. La toate celelalte viețuitoare instinctele sunt norme 
fixe de viaţă. Numai omul poate interveni cu voinţa, cu libertatea şi cu 
funcţia conştiinţei să modifice natura acestor norme fixe. 

Această modificare a funcţiei instinctelor, când nu e păstrată în 
starea lor originară, poate fi făcută în două sensuri opuse: înspre 
dereglarea lor, când devin patimi, şi, în sens opus, înspre convertirea 
sau sublimarea lor, prin virtute, prin luptă metodică, prin nevoinţă. 

Înzestrarea firii omeneşti cu darul libertăţii duce deci fie spre 
arbitrarul şi robia patimilor, fie spre eliberarea, prin nevoinţă, de 
tirania lor. 

Ca atare, încă de la început, trebuie să precizăm cele două naturi 
ale firii omeneşti. Una e natura fizică, biologică a noastră şi alta e 
natura spirituală, care locuieşte vremelnic în temniţa acestui trup. 

Trup şi suflet formăm totuşi o unitate, şi, până la urmă, vom 
reveni la desăvârşită unitate, aşa cum am fost gândiţi de Dumnezeu la 
începutul zidirii, dar aceasta la sfârşitul istoriei, la învierea cea de 
obște. 


Tot intervalul de vreme până la moartea fizică a fiecăruia în par- 
te, precum şi toată istoria acestui mod de existenţă decimat de moarte, 
e un continuu război nevăzut între binele şi răul din om; - fructul oprit 
al cunoștinței binelui şi răului, mâncat la sfatul unui şarpe. 

Deci legile de existenţă sădite în fire - instinctele -, pătimind 
dereglare prin otrava păcatului, devin: 


1. patima de nutriție - lăcomia, beţia, 

2. patima de proprietate - avariţia, hoţia, 
3. patima de reproducție - desfrâul, 

4. patima de dominație - trufia. 

Cum devine “patimă” un instinct sădit ca lege de existenţă a 
firii ? lată răspunsul unui profesor creştin de medicină: “Împlinirea 
oricărui instinct al firii e însoțită de o plăcere. Omul, numai omul, din 
toate vieţuitoarele, vrea să despartă funcţia biologică a instinctului în 
două: vrea să separe rostul instinctului de plăcerea ce-l însoţeşte, 
alegându-şi plăcerea şi refuzându-i rostul”. Omul reuşeşte această 
denaturare, căutată intenţionat - arbitrar -, dar în dauna sănătăţii, cu 
preţul pierderii libertăţii, a dereglării altor instincte superioare, cu 
inevitabile urmări ereditare ş.a.m.d. 


Sfinţii Părinţi au numit “draci” patimile de căpetenie (Sf. loan 
Scărarul în Scara numără 7 sau 8 patimi de căpetenie), din cauza 
caracterului lor constrângător, al obârşiei lor adamice, a capacităţii lor 
de a strica echilibrul minţii şi de a o întoarce stricată împotriva lui 
Dumnezeu: dracul lăcomiei, dracul desfrâului, dracul trufiei, şi alţi 
“draci” ai nervilor. | 

Un neurolog psihiatru a identificat pentru fiecare patimă descrisă 
de Sfinţii Părinţi o glandă endocrină. Adevărat este că o bază biologică 
a patimilor şi a urmărilor lor o formează şi glandele endocrine al căror 
echilibru sau dezechilibru funcţional se răsfrânge în toată ființa 
omenească. 

Reamintindu-ne sistematizarea celor patru patimi observăm 
că, pentru eliberarea de ele, li se împotrivesc tocmai cele trei voturi 
monahale. 

Nu urmărim prin luptă numai simpla despătimire a instinctelor, 
ci eliberarea totală a monahului de orice constrângere a vreunui 
instinct al vieții acesteia. Cât e cu dreaptă socoteală atâta mâncăm, ne 
îmbrăcăm şi ferim trupul de intemperii. Ţinem să fie sănătos şi să 
dureze în lumea aceasta atâta cât are rânduit, cu rostul de a ajunge 
suport omenesc al unui om îndumnezeit. Când însă cineva vede rostul 
său numai la viaţa aceasta, nu vede nimic. Patimile i-au întunecat 
lumea de dincolo de zare. A devenit numai natură biologică, “numai 
trup”. Când în om se întăreşte această alternativă, a trupului, care 
acaparează pentru sine şi forțele naturale ale sufletului, mintea - 
conştiinţa chiar -, atunci războiul nevăzut între binele şi răul din om ia 
o formă clinică, psihanalitică. 

Mai întâi construcţia psiho-fizică a omului, în ansamblul ei, e de 
un mecanism și inter-relaţie extrem de complicate. Totuși mecanismul 
funcţional al omului e pus, de la zidirea lui, sub controlul a două foruri 
de conducere: cenzura rațiunii şi mărturia conştiinţei. 


În creier funcţionează un centru de cenzură (medical “inhibiţia”) 
care are la dispoziţie tot mecanismul bio-chimic necesar (neuro-psihic, 
neuro-endocrin, neuro-motor, neuro-static), capabil să aprobe sau să 
frâneze tot ce obligatoriu trebuie să treacă pe la acest centru de 
informație. 

Şi ce vine aci? 

Vin toate informaţiile dinlăuntru şi din afară ale corpului 
omenesc: senzaţii, reprezentări (amintiri), dorinţe, temeri, etc.; iar mai 
presus de acestea sosesc aci şi directivele conştiinţei. Acesta e “locul 
unde răsar gândurile în minte”, cum zic Părinţii, iar “mintea vede” pe 
cine primeşte şi pe cine trebuie să respingă. 

Aci se stabileşte, se reflectă, uneori cu iuțeală de clipă, ce 
trebuie făcut. Căci acest centru al creierului funcţionează în două 
durate: cu deliberare, dacă e vreme, şi reflex, dacă viaţa e în primejdie. 
Mai mult chiar, tot aci se stabileşte, în fracțiuni de secundă, şi, dacă e 
cazul, să se întrerupă total starea de conştiinţă şi de mişcare a omului, 
după gravitatea accidentului, sau după gradul de impresionabilitate a 
cuiva. Unii sunt atât de “slabi”, încât “îşi pierd conştiinţa” doar văzând 
țâşnind câteva picături de sânge. 


Al doilea for de supraveghere al vieţii nu mai are suport 
biologic, ci ține de domeniul vieţii sufleteşti şi religioase a omului: 
conştiinţa. 

* 
X * 

Reamintim că instinctele, în funcțiunea lor normală - nu cea 
degradată -, toate au în seamă rostul comun al menținerii în viață a 
omului ameninţat de moarte. Ele sunt, ca atare, forțele oarbe ale firii şi 
caută să se impună minții. 

Între cenzura minţii (centrul inhibitor al creierului) și între 
puterea de impunere a forţei oarbe se creează o tensiune, o luptă, 
război chiar, sau dezechilibru total. Instinctele, câtă vreme cineva nu 

iese din rânduiala lor, nu-i dau omului lupte, pentru că acestea primesc 
aprobarea, satisfacerea şi rostul lor concret. Cum însă marea majori- 
tate a oamenilor au dereglat rostul normal al acestor forțe oarbe ale firii 
- urmărind exclusiv plăcerea ce-o conferă dar refuzându-le rostul -, 
oamenii au ajuns în robia patimilor. În cazul robiei, cenzura minţii a 
slăbit considerabil şi patimile conduc mintea, iar omul şi-a pierdut 
libertatea. Omul care a ajuns rob patimilor sale nu mai are mărturia 
conştiinţei pentru faptele sale - care a ajuns într-un fel de “adormire”, 
ca în somn, deși conştiinţa nu doarme; e într-o stare de necredinţă, de 
uitare de Dumnezeu, omul trăieşte în starea de păcat. Căci “păcat” 
aceasta însemnează: înfrângerea morală a conştiinţei de către Satana, 
prin patimile trupului. 

Deci forţa instinctelor - forţele oarbe ale firii, altfel în serviciul 
vieţii rânduite -, creşte când degenerează în patimi, întrucât ele au 
slăbit stavila cenzurii raţiunii, iar de acum caută să o surpe cu totul şi 
lumina conştiinţei să o stingă. 

Conştiinţa însă, prin natura ei, nu aprobă niciodată viciul şi 
păcatul, prin natura ei e de a nu se lăsa învinsă, chiar dacă frâna ei nu e 
luată în seamă şi firea decăzută săvârşeşte păcatul peste opreliştea ei. 
De aci vin mustrările de conștiință - “pârâşul tău, cu care trebuie să te 
împaci pe drum”, care “nu tace” până ce omul nu-și revizuieşte 
înfrângerile sale şi nu se întoarce de la păcat, ca să poată primi iertarea 
lui Dumnezeu. În cazul când înfrângerile morale se ţin lanţ prin 
desimea sau gravitatea lor, urmează sancţiuni ale conștiinței, mai grele 
decât mustrarea: dezechilibrul minţii - mai uşor sau mai profund, din 
care se mai poate reveni - şi celelalte forme mai grave, schizofrenia, 
paranoia, nebunia acută şi, în final, sinuciderea. 

Toate acestea sunt urmarea în organic a capitulării conştiinţei, 
ca organ spiritual al omului, şi, ca urmare, cufundarea lui în întuneric 
şi în muncă. Aceasta-i perspectiva lugubră a vieţii în păcat. 

“Gândurile”, oricât de “nebune” ar fi, încă nu sunt înfrângeri şi 
păcat, oricât “se impun”, muncind mintea. Păcatul începe de la învoirea 
spre faptă şi fapta propriu-zisă. 

Cu acestea înţelese, se limpezeşte şi deosebirea - cât o prăpas- 
tie - între trupul şi duhul păcatului și între făptura cea nouă și Duhul 
cel Sfânt. În cazul când omul cel vechi mereu se obrăzniceşte cu “drep- 

turile” sale biologice asupra omului ceresc şi biruie, atunci, deosebirea 
celor două naturi care trăiesc întreţesute în noi, ajungând într-un 
contrast nelimitat, Duhul lui Dumnezeu se retrage din om şi vin 
pedepse colective cumplite asupra vieţii păcătoase. Aşa avem 
motivarea potopului: “Nu va rămâne Duhul Meu pururea în oamenii 
aceştia, pentru că sunt numai trup. Deci zilele lor să mai fie o sută 
douăzeci de ani” (Geneză 6, 3). De asemenea perversiunea sodomiei, 
care “striga înaintea Domnului” (Geneză 19, 13), a atras asupra 
Sodomei şi Gomorei prăpădul focului, care a ars pământul 400 m sub 
nivelul mării, formând Marea Moartă, radioactivă până în ziua de azi. 
* 
* * 

Să ne apropiem acum de o analiză concretă a tensiunii dintre 
minte şi patimi. Care este mecanismul biologic, să zicem al instinctului 
de reproducție ? Alegem pe acesta, întrucât se luptă împotriva votului 
fecioriei. 

Instinctul acesta are ca obârşie materială o glandă endocrină, 
care varsă o substanță chimică în sânge, care, la nivelul creierului, 
erotizează scoarța cerebrală. Această erotizare constă în apariţia pe 
ecranul minţii a gândurilor şi a imaginilor în favoarea satisfacerii 
acestui instinct. 

Ele cer învoirea. 

Cenzura rezistă, le respinge. 

Conştiinţa - care ocroteşte viața omului şi sub perspectivă 
transcendentă - aduce “Numele lui Dumnezeu care arde pe draci” și 
aduce Crucea Domnului: jertfa - lepădarea de sine, lepădarea de 
plăcere - “armă asupra diavolului Crucea Ta ne-ai dat”, cântă biserica. 


Când aceste gânduri de rezistență, puternice şi luminoase, sunt 
afirmate cu toată credinţa şi ştiind cu certitudine că însuşi Iisus se luptă 
cu Satana în locul nostru, atunci în organic se petrece o reacție chimică 
în care substanţele endocrine din sânge, care erotizau scoarţa cerebrală, 
se neutralizează printr-o apariţie de anticorpi, care fac această neutra- 
lizare. În felul acesta “gândurile” şi “imaginile” şi “reprezentările”, 
toate pier şi se restabileşte un echilibru şi o linişte în minte, asemenea 

cu liniştea pe care a restabilit-o Iisus când a venit pe mare la ucenicii 
Săi învăluiţi de talazurile înfuriate ale mării, care apoi s-au liniștit. 

Liniştirea unei furtuni de gânduri sigur că scoate mărturisirea: 
“Tu eşti Fiul lui Dumnezeu” (Matei 14, 33). Mărturisirile străfunde de 
credință în Dumnezeu, de pe urma unei evidențe divine, au ca urmare 
convertirea, strămutarea forței oarbe neutralizate într-o energie de o 
altă calitate şi de o înaltă valoare: a iubirii de Dumnezeu şi de oameni 
în genere şi nicidecum nu mai rămâne iubire de vreun om, ca trup. 

Aşa prinde putere viața religioasă din chiar neputinţa ome- 
nească. Iată prilej de câştigat la nivel înalt. 

* 
= + 

Şi totuşi talazurile mării înfuriate de patimi iarăşi vin şi izbesc în 
pereţii corăbiei şi în digurile portului... 

Trupul e indiferent; forţele sale sunt oarbe. Chimismul endocrin 
nu e biruit - asimilat, neutralizat - decât după o ciocnire, criză; la 
obârşie, în glande, hormonii, se produc iarăşi şi iarăşi. Satana nu e 
definitiv biruit pe pământ; abia în Împărăţia ce va să vie oamenii 
nu se mai însoară şi nu se mai mărită. Lupta “de gând” iarăşi începe. 
Omul, ca om, osteneşte; luarea prin surprindere poate fi aprigă; 
nevoitorul se sperie. Se vede învăluit, deznădăjduit chiar. Dar 
Dumnezeu nu te-a părăsit, chiar dacă pe ecranul minţii au apărut 
gânduri şi imagini de hulă împotriva lui Dumnezeu şi te vezi în 
imposibilitate de a te mai ruga chiar. Răbdarea însăşi a războiului e 
ultima ta rugăciune. 


PORUNCILE ŞI LIBERTATEA 


Prin Botez scăpăm de jugul robiei, devenim liberi de silnicia pă- 
catului. Poruncile Noului Testament sunt porunci ale libertăţii, porunci 
ale Harului, nu ale legii. Dar dacă nu le împlinim ne pierdem iarăși 
libertatea. Poruncile Noului Testament ne asigură libertatea spiritului, 
precum neîmplinirea lor ne întoarce iarăşi sub tirania păcatului. Deci 
iată că iarăși şi de la cumpăna minţii atârnă reuşita sau nereuşita stră- 

daniei lui Dumnezeu cu desăvârşirea noastră. “Sfântul Botez este desă- 
vârşit, dar nu desăvârşeşte pe cel ce nu împlineşte poruncile”, zice Sf. 
Marcu Ascetul. “Credinţa stă nu numai în a fi botezat în Hristos, ci şi a 
împlini poruncile Lui.” Cât de mare e darul libertăţii la care-l vrea 
Dumnezeu pe om, rezultă şi din cuvintele Sf. Marcu Ascetul: “Nici 
Botezul, nici Dumnezeu, nici Satana nu sileşte voia omului”?. Deci 
curățirea deplină a firii, întâmplată prin Botez, aşteaptă şi vremea min- 
ţii, când curățirea e aflată efectiv prin porunci”. Mântuirea noastră nu e 
numai un dar de la Dumnezeu, ci şi o faptă a libertăţii noastre. “Desi- 
gur, după cum omul pătimea de silă sub robia Stăpâniilor (rele), Dum- 
nezeu putea să ne slobozească și să ne facă neschimbători tot cu sila. 
Dar n-a făcut aşa, ci prin Botez ne-a scos cu sila din robie, desființând 
păcatul, prin cruce, şi ne-a dat poruncile libertăţii, dar a urma sau nu 
poruncilor, a lăsat la voia noastră liberă. Drept aceea, împlinind porun- 
cile ne arătăm dragostea față de Cel ce ne-a siobozit; iar nepurtând gri- 
jă de ele, sau neîmplinindu-le, ne dovedim împătimiţi de plăceri.”* 
Deşi înzestrați cu darurile Botezului, totuşi n-am scăpat de războiul 
momelilor. Momeala, nefiind păcat, e permisă de Dumnezeu să cerce 
cumpăna libertăţii noastre. Sf. Marcu Ascetul ne lămurește: Hristos 
prin cruce şi prin Harul Botezului “slobozindu-ne de orice silă, n-a 
împiedicat aruncarea gândurilor în inimă. Aceasta pentru ca unele din 
ele, fiind urâte de noi, îndată să fie şterse; altele, fiind iubite, în măsura 
în care sunt iubite să şi rămână; şi astfel să se arate şi Harul lui Dumne- 
zeu şi voia omului, ce anume iubeşte: ostenelile din pricina Harului, 
sau gândurile din pricina plăcerii.” Aici stă pricina pentru care noi, 
deşi botezați, totuşi mai avem trebuinţă şi de al doilea Botez, al pocăin- 
tei, întrucât nu suntem ca îngerii neschimbabili. “Prin Botez, după 
darul lui Hristos, ni s-a hărăzit darul desăvârşit al lui Dumnezeu, spre 
împlinirea tuturor poruncilor, dar că pe urmă tot cel ce l-a primit în 
chip tainic, dar nu împlineşte poruncile, pe măsura neîmplinirii e luat 
în stăpânire de păcat, care nu e al lui Adam, ci al lui, al celui care a 
nesocotit poruncile, întrucât luând puterea lucrării nu săvârşeşte lucrul. 


! Sf. Marcu Ascetul, Despre Botez, în Filocalia ed. 1, vol. 1, p. 279 şi ed. Il, 
p. 275. 

? Idem, p. 280; şi p. 276. * Idem, p. 282; şi p. 278. 

? Ibidem. 5 Idem, p. 290; şi p. 286. 

Căci neîmplinirea poruncilor vine din necredinţă. lar necredinţa nu e 
un păcat străin, ci al celui care nu crede, făcându-se pe urmă mamă și 
începătură a oricărui păcat.” Iar “cei ce-au împlinit poruncile parţial, 
pe măsura aceasta vor intra în Împărăţie. Dar cei ce vor să ajungă la 
desăvârșire sunt datori să împlinească toate poruncile în mod cuprin- 
zător. lar porunca ce le cuprinde pe toate este lepădarea vieţii proprii, 
care e moartea (se înţelege că pentru Hristos şi Evanghelie). Şi precum 
până când cineva mai trăieşte în trup e în lipsă cu împlinirea acesteia, 
tot aşa până la ieşirea din trup nu poate fi ferit de atacul gândului, 
pentru lipsa mai sus pomenită.”? Reţinem de aici că şi moartea e o 
poruncă, ce ne izbăveşte desăvârşit de nestatornicia firii. Cu gândul 
acesta ne apropiem de concepţia Sf. Maxim Mărturisitorul. Talasie i-a 
adresat sfântului întrebarea: “Dacă, după Sf. loan: «Cel ce se naşte din 
Dumnezeu nu face păcat, că sămânţa Lui rămâne în el şi nu poate 
păcătui»”, iar cel născut din apă şi din Duh s-a născut din Dumnezeu, 
cum noi, cei născuţi din Dumnezeu prin Botez, putem păcătui ?” Sf. 
Maxim, printre altele îi răspunde că “avem Harul înfierii ca potenţă” și 
că “Duhul nu naşte o aplecare a voii fără voie, ci pe una voită o pres- 
chimbă până la îndumnezeire”!. Iar în scolia a 3-a a aceluiași răspuns 
ne lămureşte: “Sunt arătate două chipuri ale nașterii. Primul e cel după 
fiinţă, aşa-zicând al omului întreg. Prin acesta se sădeşte în suflet desă- 
vârşirea înfierii, în potenţă. Al doilea (chip al naşterii) e cel după buna 
plăcere a voinţei şi după hotărâre. Prin acesta Duhul Sfânt însoţindu-se 
cu înclinarea voinţei o preschimbă până la îndumnezeire, unind-o 
întreagă cu Dumnezeu. Primul chip al naşterii lasă putinţă ca cei 
născuţi să încline spre păcat, dacă nu vor să traducă în faptă potenţa 
înfierii sădită în ei, fiind împătimiţi de cele trupești. Căci hotărârea 
voinţei este aceea care întrebuinţează un lucru. Potenţa înfierii e ca o 
unealtă, care rămâne nefolosită, dacă voinţa nu se hotărăşte să o 
întrebuinţeze. După chipul acesta al naşterii e cu putință, aşadar, ca cei 
născuți să păcătuiască; după al doilea însă e cu neputinţă, odată ce 


' Idem, pp. 293-294; şi p. 289. 
2 Idem, p. 295; şi p. 291. 3 1 loan 5, 18. 
* Sf. Maxim Mărturisitorul, Răspunsuri către Talasie, în op. cit., pp. 31-32. 

înclinarea voinţei şi hotărârea sunt îndumnezeite.”! Încă demult Sf. 
Pavel scria Romanilor: “Firea întreagă suspină, așteptând cu nerăbdare 
descoperirea fiilor lui Dumnezeu, prin care să se izbăvească de 
stricăciune şi să se bucure de libertatea măririi fiilor lui Dumnezeu”?. 
lar peste multe veacuri, în zilele noastre, Blondel scrie: “Aspiraţia 
noastră spirituală nu se iveşte printr-un fel de generaţie spontanee; ea 
are rădăcini în jos prin toată mişcarea universului şi a vieţii, care este 
deja un avans divin, făcut cu scopul de a pregăti venirea spiritelor, ea 
are rădăcini în sus prin pătrunderea (infuzia) transcendenţei divine care 
luminează mintea şi consimte să se facă căutată chiar prin insuficien- 
tele ordinii imanente şi contingente”. Iată prin urmare că încercările şi 
neliniştile vremii au şi ele un rost: ne provoacă la găsirea sensului ce-l 
avem în Dumnezeu, ca ultimul reazim etern al liniştii, iar pe de altă 
parte ne conduc la găsirea de noi înşine, ca făpturi renăscute în 
Dumnezeu şi ajunse la libertatea spiritului. Toată cărarea de la porunci 
la cunoaştere, de la ascetică la mistică, nici un pas n-o facem singuri. 
Cei ieşiţi din “Cale” ar fi niște ieşiţi din Cuvânt. “Viaţa pământească a 
lui Hristos e astfel o permanentă actualitate, repetându-se cu fiecare 
din noi, aşa cum un dascăl însoţeşte fiecare copil pe care-l creşte în 
toate stadiile sporirii lui în învățătură. Fiecare din noi poate fi, dacă 
vrea, contemporan cu toată viaţa lui Hristos, sau, mai bine-zis, El se 
face contemporan cu fiecare din noi, ba chiar mai mult decât contem- 
poran: părtaş intim la întreaga traiectorie a vieții noastre. Am spus că 
mai degrabă Hristos se face contemporan cu noi, întrucât viaţa fiecă- 
ruia din noi îşi are unicitatea ei, pe care nu şi-o pierde. lisus însă, parti- 
cipând la toate suferinţele vieţii noastre şi uşurându-le, duce cu noi 
lupta cu ispitele şi păcatele noastre, se străduieşte împreună cu noi 
după virtute, iese la iveală în ființa noastră pe măsură ce iese la iveală 
adevărata noastră fire de sub petele păcatului.”* Sf. Maxim Mărturisi- 
torul spune: “Până la sfârşitul lumii pătimeşte tainic pururea cu noi, 


pentru bunătatea Sa şi după măsura suferinţei aflătoare în fiecare”5. 


l Idem, p. 35. ? Romani 8, 19-22. 

3 Maurice Blondel, L’Action, Librairie Felix Alcan, Paris, 1936, vol. 1, p. 420. 

*Pr, Prof. D. Stăniloae, Curs de Ascetică şi Mistică Creştină, p. 26. 

5 Sf. Maxim Mărturisitorul, P.G. 91, 713, citat după Pr. Prof. D. Stăniloae, 
Curs de Ascetică şi Mistică Creştină, p. 26. 

Noi ştim că există un schimb de comuniune de la om la om; că 
oamenii, pe măsura interesului ce şi-l poartă, îşi trec unul altuia în chip 
tainic poverile, durerile şi bucuriile; că unul poate să simtă toate stările 
celuilalt, primindu-l pe acela în sine, sau pătrunzând el în acela. Dacă 
omul ajunge prin sensibilitatea dragostei să cunoască şi să înțeleagă pe 
semenii săi, cu atât mai mult o poate face lisus, Omul culminant, Omul 
desăvârşit în dragostea de oameni, Omul căruia puritatea desăvârşită 
fără de păcat, de egoism şi nepăsare, îi dă o sensibilitate unică. El e 
aproape de toţi, sesizează cu fineţe supremă starea ce este în toți şi 
participă generos - deci fără păcat - la vibraţiile tuturor inimilor, la 
năzuinţele lor bune şi la luptele lor împotriva răului, fortificându-le. 
Chiar înainte de a fi pornit cineva cu hotărâre pe drumul unei vieţi ce 
duce la mântuire, El îl urmăreşte şi îl atrage la Sine, aşteptând orice 
prilej, folosind orice mijloc bun. El “urmăreşte - zice tot Sf. Maxim 
Mărturisitorul - în toate zilele pe toţi cei ce se vor mântui, pentru a-i 
câştiga”! Iată Cine-i ascuns în comoara de mare preţ, cea îngropată în 
fiecare țarină omenească. Comoara dezgropată, țarina răscumpărată, 
iată omul pus în valoarea lui Dumnezeu, sau “un duh cu Domnul”?. 

lată cum Ziditorul făpturii, Mântuitorul nostru, îndură o mic- 
şorare a Sa în Duh, pe potriva măsurilor noastre omeneşti, cu fiecare 
vârstă, cu fiecare rând de oameni, până la sfârşitul veacului. Şi se 
sileşte, ca un mare smerit, să ne înduplece, prin alegerea cea de 
bunăvoie, să suim la măsura Sa dumnezeiască. Se micşorează pe Sine 
la măsură omenească, dându-se minţii noastre să-l semuiască prețul, şi, 
dacă ÎI va afla, să ridice firea omenească la măsura dumnezeieştii Sale 
smerenii, adică să fim dumnezei după dar. 

lată mărturia Sf. Maxim Mărturisitorul: “Prin darul bunurilor de 
peste veacuri şi de peste fire... prin acestea Dumnezeu se face neîn- 
cetat om în cei vrednici. Fericit este deci cel ce L-a prefăcut în sine, 
prin înţelepciune, pe Dumnezeu în om. Căci după ce a împlinit 
înfăptuirea acestei taine, pătimeşte prefacerea sa în dumnezeu prin Har, 
iar acest lucru nu va înceta de a se săvârşi în continuu.” 


! Idem, P.G. 90, 17, pp. 26-27. 
? I Corinteni 6, 17. 
3 Sf. Maxim Mărturisitorul, Răspunsuri către Talasie, op. cit., p. 73. 

lată pe Dumnezeu cârmuind lumea şi totuşi, cu mare smerenie, 
bătând și aşteptând la poarta zidirii Sale, să I se deschidă şi să fie 
primit... Într-unii se naşte, într-alții sporeşte cu vârsta şi cu înţe- 
lepciunea, într-alţii propovăduieşte, într-alţii minuni săvârşeşte şi în 
sfârşit într-unii se schimbă la față în lumină dumnezeiască; iar 
într-alții - foarte mulţi de aceştia - neasemănat se chinuieşte... 


LUCRAREA PORUNCILOR STINGE CRIZELE VOINȚEI 


E de la sine înţeles că şi voinţa este energia pe care ne bizuim în 
războiul nevăzut. Aceasta ascultă de cunoştinţă, care-i îndrumă luptele; 
iar cunoştinţa e atrasă de iubire, care încălzeşte totul, fie spre Dumne- 
zeu, fie spre lumea sensibilă. Oamenii voinței însă sunt eroii credinţei 
şi sfinţii creştinismului. Aceştia sunt cei ce au răbdat până în sfârşit şi 
s-au mântuit. Dar noi, până să ajungem la o voinţă puternică şi stator- 
nică în bine, avem de furcă nu mai puţin decât cu un furnicar de voințe 
sau tendinţe sufleteşti, care ne hărţuiesc în toate părțile şi ne ostenesc 
în toate contrazicerile. De aceea unificarea tuturor tendinţelor sufleteşti 
într-o singură direcţie bună dă omului o mare putere. Dar la ea se ajun- 
ge foarte greu, căci sunt multe tendinţe care se împotrivesc și atunci se 
porneşte un război înăuntrul omului pentru înfrângerea protivnicilor. 

lată cum descrie Blondel această strategie: 

“Există în om o multiplicitate de tendinţe, de pofte, dorinţe mai 
mult sau mai puţin concertate sau divergente, un polipsihism de care 
s-a putut spune că sunt ca un popor numeros, care stă sub şefia sau 
conducerea raţiunii şi a voinţei, popor în care se găsesc când supuşi 
docili şi disciplinaţi, când îndărătnici şi unelte de vrajbă. Ceea ce s-a 
numit asceza şi lupta spirituală nu e decât manifestarea şi metoda 
aplicabilă acestei istorii lăuntrice.”! 

“Corpul ascultă mai uşor de comanda voinţei (de pildă: mişc 
degetul când vreau), dar sufletul nu ascultă, ci rezistă. “Aceasta pentru 
că în faţa oricărei atitudini definite şi hotărâte se ridică, din spirit de 
contradicţie, partida nemulţumiţilor... Orice efort iniţial e ca o declara- 


! Maurice Blondel, op. cit., vol. II, p. 194. 

ție de război moliciunii şi împrăştierii forțelor vii, care au şi ele 
instinctul conservării şi al independenţei.” Acestea trezesc în noi “stări 
de conștiință străine sau ostile conştiinţei, voințe noi care se ridică 
împotriva voinţei. Şi când efortul voluntar grupează într-un fascicul 
parţial forțele ofensive, atunci se descoperă puterile adormite şi 
dorinţele secrete. 

“Căci în faţa hotărârii declarate subzistă realitatea tendinţelor 
eliminate, dar încă vii şi capabile de lucru. Ele nu se atenuează, nu 
slăbesc prin ele însele. Acordul scopurilor voite provoacă deci o 
coaliţie a puterilor ostile, care nu se mai mărginesc să producă o simplă 
impresie în conştiinţa obişnuită, nici să rămână în starea de virtualitate. 
Ele se grupează, şi din defensivă trec la ofensivă.” 

Lupta începe deci abia în cei ce s-au hotărât la o viață mai con- 
formă cu poruncile dumnezeieşti. Blondel descrie bine aceste lucruri, 
dar e de mirare cum nu vede că și tendințele rele sunt stimulate de 
duhurile rele, sau cum nu vede că aspiraţiunile bune sunt mânate şi 
atrase de o forță transcendentă bună. Probabil că aceasta se datoreşte 
faptului că romano-catolicismul consideră afectele şi concupiscenţa ca 
legate mai adânc şi mai organic de natura omului, pe când ortodoxia nu 
le consideră create deodată cu natura, ci intrate în ea după cădere. 

Blondel are în continuare interesante consideraţii din care se 
poate înţelege teza Sf. Maxim după care, înainte de-a se ridica omul pe 
treapta mai înaltă a contemplaţiei, trebuie să treacă prin faza împlinirii 
poruncilor, prin faza dobândirii virtuţilor, prin faza faptelor. Faza con- 
templaţiei e o fază de pace lăuntrică. Dar omul nu se poate odihni în 
fericirea contemplației până nu a biruit în sine contradicţiile, tendinţele 
rele, până nu şi-a unificat şi consolidat ființa ca să iubească numai 
binele. Iar aceasta nu se poate realiza decât prin acţiune prelungită, 
prin fapte convergente spre bine, prin câştigarea deprinderilor neclinti- 
te în săvârşirea binelui. Căci simpla gândire la bine şi chiar simpla 
voinţă de a face binele, fără trecerea deasă - şi aceea o vreme regulată - 
la facerea binelui, nu numai că e departe de-a realiza această armonie, 
unitate şi siguranţă, ci, dimpotrivă, trezeşte opoziţia tendinţelor con- 
trare. Un om de teorie se ştie că e un om slab, măcinat de contradicții 
interne, mereu sporite prin reflexiunea care nu trece la fapte. 


' Idem pp. 195-196. 

De abia fapta aruncă o decizie în cumpăna acestor balansări şi 
care, mai ales prin repetare, aduce definitiv câştig la cauza tendinţelor 
bune. Nu degeaba virtutea însemnează etimologic bărbăţie. Ea a adus o 
soluţie bărbătească a vieţii. 

“Astfel activitatea voluntară, rupând fără încetare echilibrul inte- 
rior al vieţii, dezvăluie ceea ce se agită confuz sub suprafaţa sentimen- 
telor aparente. Fără îndoială, automatismul, deja călăuzit de o rațiune 
obscură, ajunge să provoace în noi aceste contraste de imagini şi dorin- 
te, care fac posibil exerciţiul reflexiunii; dar iniţiativa cugetării şi efor- 
tul acţiunii determinate sunt cele care constrâng tendinţele ignorate să 
se manifeste prin protestarea intensă (persistentă) a chiar acelora pe 
care am fi vrut să le nesocotim sau să le distrugem. lată de ce acțiunea, 
ca o sabie tranșantă, deschide privirii o pătrundere până în profunzimi- 
le tenebroase, unde se pregătesc marile curente ale vieţii interioare... 

“Si uneori chiar ardoarea voinţei face să se nască, ca printr-un 
fenomen de interferenţă, neputinţa şi indecizia. Cine n-a cunoscut în 
împrejurările cele mai critice această durere a incertitudinii inactive !... 
S-ar spune că ajunge să vrei, pentru ca îndată să nu mai vrei şi că, 
profitând de o hotărâre deschisă, se descoperă în umbră o putere 
ocultă şi influenţe ipocrite, capabile să ne conducă aproape fără ştirea 
noastră... Sunt cazuri când nu putem face un pas fără ca să se ridice 
înaintea noastră şi să ne asalteze o mie de duşmani care pândesc. Și 
sentimentele noastre cele mai profunde sunt de asemenea cele care ne 
divizează şi ne surprind cel mai mult ca nişte necunoscuţi. Ceea ce am 
dorit mai mult ne înspăimântă de îndată ce trebuie să-l dobândim. Ni-e 
teamă să părăsim condiția de mizerie în care ne găsim... Şi uneori e 
suficient să ne temem de un act, pentru ca pe neaşteptate o năuceală să 
ne antreneze în săvârşirea lui.”! E starea pe care o provoacă tendinţele 
ce se văd amenințate de acţiune cu nimicirea iminentă. E ultimul lor 
asalt, dat cu toată disperarea. De aceea, când acţiunea se produce, ea 
cade ca o sabie biruitoare, ca un sorţ ce-a fost aruncat. Însă, cine nu 
păşeşte la ea, nu poate trece mai departe spre culmile desăvârşirii. 
Acela rămâne în “acea mare mulțime de oameni care se acoperă cu 
florile intenţiei şi care nu aduc niciodată fructul faptelor, fără ca ei 


A e are: = e P) 
înşişi să remarce acest continuu eşec” -. 


! Idem pp. 196-197. 2 Idem p. 198. 

Să ne amintim de osânda rostită de lisus asupra smochinului 
lipsit de roade. 

De cele mai multe ori “omul este ca un tablou, totdeauna cu 
sabia ridicată asupra vrăjmașului, dar nedând niciodată lovitura. Când 
mai face el ceea ce vrea, mergând până la capătul hotărârilor sale cele 
mai sigure şi cele mai stăruitoare, fără devieri şi fără întârzieri ?...Cu 
cât hotărârile sunt mai numeroase, mai largi, mai înalte, plutind pe 
deasupra amănuntelor de realizare şi a reformelor precise, cu atât sunt 
mai primejdioase; căci omul îşi închipuie că se ameliorează cu atâta şi 
nu face decât să se privească într-o ficțiune din ce în ce mai iluzorie... 
Deci în acţiunile noastre există o deficiență habituală. Noi nu facem, 
aşa-zicând, niciodată tot ce vrem, cum vrem; rezistențe neprevăzute, 
ciocniri, contraste uzează, ştirbesc şi deviază voinţa. Te cunoşti bine în 
general, dar în fiecare clipă, în orice ocazie singulară te ignorezi; 
şi acesta este momentul care decide faptele. Dorinţele noastre adesea 
ne ascund adevăratele noastre dorinţe. Sunt două inimi în inima 
omenească; şi una nu ştie gândurile celeilalte. Dar, prin simplul fapt că 
s-a luat o decizie şi că s-a încercat un efort, situația interioară s-a 
schimbat; oaspetele ascuns în noi se dezvăluie.” 

Dar acestea sunt caracteristicile stărilor dinainte de păşirea la 
acțiune, sau ale unor fapte care nu sunt executate din toată inima. 
“Funcțiunea normală a acţiunii este să asigure coeziunea, să con- 
vertească şi să construiască forțele difuze într-un edificiu personal, să 
pregătească expansiunea ulterioară a ființei noastre, care nu se 
consolidează în sine, decât acţionând asupra sa pentru a se răspândi 
mai bine şi a se dărui generos cu atât mai multă extensiune cu cât viaţa 
fiecăruia are mai multă intensitate în ea însăşi. Acest rol arhitectonic al 
acţiunii nu poate fi îndeajuns pus în valoare... Oricare ar fi în noi 
puterea care ia iniţiativa în momentul în care un act este consimţit, în 
momentul în care se împlineşte, atunci o colaborare intimă, asociază 
chiar tendinţele opuse şi stabileşte o solidaritate efectivă între toate 
părţile organismului fizic şi mintal. 

“Împrăştiind efortul central al gândirii și al libertăţii în confuzia 
acestui organism, s-ar părea că acţiunea diminuează oarecum şi fărâmi- 


|! Idem, p. 200. 

țează intenţia, fără ca această obscură difuziune să fie compensată... 
Dimpotrivă acţiunea uneşte într-un mănunchi toate forțele împrăştiate 
ale vieţii pentru a servi de mediatoare între toate formele activității 
corporale şi spirituale... 

“Nu există unitate în organismul nostru complex decât prin coe- 
ziune, şi coeziune numai prin cooperare. Acţiunea e cimentul din care 
suntem modelaţi: lenea produce disoluția, moartea produce descompu- 
nerea. Fiat al voinţei nu e numai lovitura decisivă care taie toate incer- 
titudinile cugetării, care dă unei reprezentări încă flotantă şi multiplă o 
unitate, o soliditate, o precizie definitivă, care separă radical prezentul 
de trecut şi realul de posibil; de asemenea, sub formă particulară şi 
determinată, este funcțiunea generală şi aşa-zicând generatoare a vieţii 
organizate... In lucrarea care mişcă organele există între mădulare o 
legătură inevitabilă... Nu există deci decât un singur mijloc de-a 
cuprinde, de-a ordona şi de-a întrebuința energiile împrăştiate în noi şi 
chiar impulsiile rebele ale concupiscenţei: acela de a le capta în 
sistemul unei activități generale şi de a le face să conveargă prin 
muncă la integritatea vieţii individuale... Tânărul, pentru a-și domina 
simţurile şi a preveni monstruozităţile unei culturi inegale prin care 
uneori se rupe după bunul plac echilibrul funcţiunilor nervoase, are 
nevoie de acţiune, acordând forţelor sale tinere expansiunea uniformă 
care le menţine în ierarhia lor naturală. Nici şcolarul nu-şi formează 
inteligenţa şi nu-şi mobilizează activitatea mintală decât printr-un 
exerciţiu, şi anume un exerciţiu sistematic al facultăţilor sale.” 

“Important nu este deci numai să remarcăm utilitatea sau necesi- 
tatea acţiunii, ci de a vedea unitatea pe care o prezidează şi pe care o 
produce. Fără îndoială acţiunea nu este eficace şi normală decât dacă 
este o sinteză, şi iată de ce educaţia fizică şi intelectuală trebuie să fie 
generală: «Special bestial» spunea un proverb şcolar. Omul nu este om 
decât prin ce are în el ca viaţă universală. De voie de nevoie, acţiunea 
are acest caracter universal, şi oricât de restrânsă am presupune-o ea se 
exercită întotdeauna sub specie universi, etiam in singularibus. A lucra 
numai cu capul, ca «cerebralii», înseamnă adesea a lăsa bestia să 
trăiască şi să crească în partea de jos a noastră, împreună cu haita de 


! Idem, pp. 212-213. 

pofte nesănătoase şi gusturi degenerate. Cu cât cineva e mai incapabil 
de-a acţiona, cu atât devine mai înverşunată văpaia dorințelor, pentru 
că echilibrul între vise şi practica de fiecare zi se rupe tot mai mult... 
În muncă, capacitatea fizică de a îndura ostenelile, e semnul, preţul, 
suportul vitejiei interioare a unei voințe obişnuite să depășească 
măsura. Viaţa aspră a ţăranului e mai puţin folositoare întreținerii 
naţiunii prin alimentele pe care i le procură, decât prin seva putemică a 
temperamentului şi a caracterului ce i le dă omului contactul cu 
pământul; şi dacă trebuie să venerăm aceste membre active care se 
angajează vitejeşte în sarcinile necesare, o facem pentru că în forţa, în 
frumuseţea, în sănătatea muncii corporale ei exprimă şi realizează 
deodată însănătoşirea morală, pacificarea lăuntrică şi vigoarea voinţei. 

“Deci nu menajând forţele noastre le întreținem mai bine... E 
o tactică greşită de-a ceda moleşelii, de a-ți da prea mare atenţie ție 
însuţi, de a te răsfăța: tocmai uzându-ne energia, deşi s-ar părea că o 
sacrificăm şi o mortificăm, dimpotrivă, prin întrebuințarea ei o reparăm 
şi o amplificăm. În acest domeniu al acţiunii voluntare cu cât o 
răspândeşti cu atât o ai mai mult. 

“Acţiunea nu se poate produce decât stârnind o luptă internă şi 
triumfând încă de la început asupra sistemului contradictoriu care s-a 
format împotriva iniţiativei ei. Ea angajează toată viața noastră 
organică şi mintală, din momentul în care se produce. Dar dacă e 
adevărat că această unitate totală şi exclusivă a actului contribuie la 
dependenţa mutuală a corpului şi a sufletului, nu se face aceasta în 
dauna bogatei varietăţi a cugetării sau a infinitei puteri a libertăţii ? Nu. 
Supunând voinţa simplicităţii strâmte a unei soluţii unice, acţiunea este 
pentru ea calea de expansiune şi de îmbogăţire.”! 

“Un mare efort pe care-l facem, o decizie bărbătească pe care 
o susţinem ne aduce un sentiment de trezire şi de mai vie claritate. Câtă 
vreme nu acționezi, nu te cunoşti. Până nu acţionezi trăieşti şi cugeți ca 
într-un vis, ca într-un scurt moment de luciditate între două somnuri, 
fără să ai destulă putere să te ridici pentru a deschide ochii ca să vezi și 
să porneşti. Această atitudine trebuie condamnată cu hotărâre pentru că 
e contrară mișcării celei mai sincere şi mai esenţiale a naturii noastre. 


| Idem, pp. 215-217. 

Dar cum să cunoaştem tot ce se agită în universul nostru interior, cum 
să ştii dacă ai o atenţie destul de netă, o intenţie destul de precisă, o 
ardoare destul de vie, o voinţă adevărată ?... 

“Garanţia şi criteriul sincerităţii este actul care taie incertitudini- 
le şi manifestă cele mai intime secrete pe care le ignorezi sau pe care ţi 
le ascunzi ţie însuţi. Actul este o descoperire a stării noastre profunde. 
Manifestând răul spre care suntem înclinați, chiar slăbiciunile pot să 
servească ca avertisment prevestitor şi reconfortant... descoperire cu 
atât mai importantă cu cât e în contradicţie cu ideea falsă ce ne-o facem 
despre meritul nostru. De aceea mai degrabă prin observarea actelor 
decât a gândurilor noastre, putem spera să ne vedem aşa cum suntem şi 
să ne facem aşa cum vrem... Acţiunile care răsar din adâncurile vieţii 
inconștiente trebuie să ne slujească a studia curentele care ne poartă 
uneori fără ştirea noastră... 

“Nu numai că acţiunea serveşte să ne descopere ceea ce în noi e 
mai tare, sau, uneori, chiar ceea ce e mai tare decât noi, ci ea mai con- 
stituie adesea, în indiferența şi haosul stărilor interioare, un centru so- 
lid, care devine ca un sâmbure al caracterului. De câte ori noi nu voim 
decât după ce am acţionat şi pentru că am acţionat! Copilul are o viață 
alternativă de dorinţe opuse şi de mişcări capricioase; el construieşte și 
distruge, plictisindu-se repede de orice: e o anarhie vie. Pentru ca să se 
organizeze în el un sistem şi pentru ca forțele lui să se grupeze într-un 
mănunchi în el, trebuie să înveţe a urma hotărât una din tendinţele sale, 
excluzând pe celelalte... Altfel sfârşeşte prin a nu mai şti ce vrea... 

“Astfel reuşim, acţionând, să vrem ceea ce ni se părea că nu 
putem vrea la început, ceea ce nu voiam din lipsă de curaj și de forță, 
ceea ce am fi vrut să vrem... 

“După îndelungi deliberări, decizia este întotdeauna rezultatul 
unui moment. Apoi, acest punct critic odată trecut, actul îşi desfăşoară 
consecinţele oricare ar fi fost fluctuațiile care le-au precedat.” 

“Trebuie să trecem la faptă, chiar când o facem cu oarecare silă. 
Pe urmă vine şi plăcerea pentru acel lucru. 

“Chiar când nu simţi tot ce zici sau faci, când nu ai decât o 
dorinţă a adevăratelor dorinţe, când cuvintele şi actele ies mai puţin din 


! Idem, pp. 218-221. 

abundența inimii şi mai mult dintr-o constrângere seacă şi dezgustă- 
toare, faptul acesta produce un efect asupra noastră, coborând puţin 
câte puţin în realitatea conştiinţei, devenind viața noastră... Cine nu 
face se desface. Nu ajunge deci numai a voi când poţi şi cum poţi, căci 
nu vei voi multă vreme. Pentru că orice acţiune care se execută, se fo- 
loseşte în chip necesar de constrângere, pentru a aduna şi a disciplina 
forțele împrăştiate; pentru că acțiunea este semnalul unui război civil 
în care sunt morţi şi răniţi; pentru că noi nu mărşăluim decât zdrobind 
în noi şi sub paşii noştri legiuni de vieţi, lupta e declarată orice am 
face; şi, dacă nu luăm ofensiva contra inamicilor voinţei, se coalizează 
ei împotriva voinţei. Trebuie să ne batem; cel ce va fugi de luptă va 
pierde în chip necesar libertatea împreună cu viaţa. Chiar în cei mai 
buni sunt comori de răutate, de necurăţie şi de pasiuni meschine. 

“Aceste puteri ostile nu trebuie lăsate să se grupeze în deprinderi 
şi în sisteme; trebuie divizate prin atac; se impune unirea forțelor cre- 
dincioase împotriva anarhiei, înainte de a se forma coaliţiile, complici- 
tățile şi trădările... De asemenea pentru a ne apăra de năuceala din ulti- 
ma clipă şi de sofismele conştiinţei travestite, care dovedesc că actul 
cutare este permis şi plăcerea cutare e legitimă, trebuie să ne obişnuim 
a lua ofensiva şi a face mai mult decât să evităm ceea ce nu trebuie; 
trebuie să putem răspunde cu forța experienţei anterioare: «Chiar dacă 
e legitimă, vreau să mă lipsesc de ea». Contra mişcărilor involuntare 
nu e de ajuns să vrei, căci vei fi surprins şi chiar voinţa îţi va lipsi: nu e 
de ajuns să rezişti, vei fi învins. Fără să aştepţi trebuie să acţionezi 
direct împotriva adversarului, să-l provoci, să trezești prin luptă stări 
de conştiinţă noi, pentru a-i înfrânge rezistenţa şi pentru a capta până 
în originea ei sursa antrenărilor revoluţionare. Agere contra. Acţiunea 
voită e principiul acțiunii, din ce în ce mai voluntară şi mai liberă. 

“Şi niciodată opera nu e terminată şi nici cucerirea definitiv con- 
solidată. Această construcţie vie e mereu instabilă și gata să se împrăş- 
tie. Deci mereu trebuie reîncălziți cu o suflare nouă aceşti aliaţi gata de 
slăbiciuni, de abandonări, şi mereu concentrată ardoarea sufletului ca 
într-un focar, pentru a topi la un loc toate elementele necesare actului, 
care nu poate fi turnat decât dintr-un singur bloc. A fi acţionat, nu 
scuteşte pe cineva de a acţiona: nu există rentieri în viaţa morală.” 


' Idem pp. 222-224. 

O unificare a voinţei, ba chiar a tuturor facultăţilor noastre 
sufleteşti izbuteşte s-o ajungă abia rugăciunea. 


SPRE RUGĂCIUNEA NEÎNCETATĂ 


Matei 18: 

19. Dacă doi dintre voi se vor învoi pe pământ 
în privinţa unui lucru (mântuirea) pe care îl vor 
cere: se va da lor de către Tatăl Meu, carele este în 
ceruri. 

20. Că unde sunt doi sau trei adunaţi întru 
numele Meu, acolo sunt şi Eu în mijlocul lor. 


Cuvintele acestea, pe lângă înţelesul literei, mai au şi următorul 
înțeles: pământul este trupul, iar mai cu deosebire inima; cei doi sau 
trei sunt puterile sufletului, care, dacă se vor învoi pe pământ, 
adunându-se într-un gând, va fi şi Dumnezeu în mijlocul lor. Unirea 
puterilor sufletului pe pământul inimii, însemnează iubirea, căci numai 
ea unește cele învrăjbite. Iar iubirea, cerând ceva de la Dumnezeu, 
Tatăl răspunde celor doi, sau trei de pe pământ, dăruindu-le iubirea Sa 
din ceruri, care este Fiul Său, şi aşa ne aflăm având pe Dumnezeu, 
carele este iubire, în mijlocul nostru. 

Minunea acestei adunări a puterilor sufletului, învrăjbite de 
fapta ucigaşă a păcatului, nu e cu putință decât în numele lui 
Dumnezeu. Rugăciunea neîncetată a fericitului nume: “Doamne Iisuse 
Hristoase, Fiul lui Dumnezeu, miluiește-mă pe mine păcătosul”, după 
îndemnarea Sf. Pavel: “Neîntrerupt vă rugaţi”, săvârşeşte minunea 
unirii în dragoste a celor învrăjbite întreolaltă de păcat. 

Stăruim în tot chipul cu putinţă asupra unirii lui Hristos cu 
fiecare din puterile sufletului, precum şi asupra puterilor înseşi, pentru 
că mântuirea - singurul bun ce ne trebuieşte cu adevărat - este, pe 
rând: o lucrare şi a minţii, şi a voinţei, şi a dragostei; mai mult: o 


! 1 Tesaloniceni 517: 

lucrare îmbinată armonic şi mult sporită; puterile sufleteşti înmul- 
țindu-se, nu numai adunându-se. 

Sub lucrarea preafericitului nume, puterile sufletului: mintea, 
iubirea şi voinţa, se întorc de la iubirea lumii, la care le-a încovoiat 
vicleanul, iarăşi la Dumnezeu, spre care erau zidite. Preafericitul nume 
ne readuce iarăşi din robia contra firii, la lucrarea cea după fire. 

Sf. Maxim Mărturisitorul tălmăcind locul de la 2 Paralipomena 
32, 2-3, în care-i vorba de regele Ezechia, care, cu bătrânii şi cu popor 
mult, astupă izvoarele cetăţii, ca să zădărnicească atacul asirianului, 
ne învaţă: “Mintea înarmată are alăturea de sine ca pe nişte bătrâni, 
sau căpetenii: facultatea raţiunii, facultatea poftitoare şi facultatea 
impulsivă... 

“Cu ajutorul acestor trei puteri sănătoase şi neamăgite, mintea 
adună popor mult, adică mişcările şi gândurile evlavioase care pornesc 
în mod natural din ele. Iar apele din afara cetăţii, adică din afara 
sufletului care formează râul ce trece prin mijlocul cetăţii, sunt 
cugetările ce curg în suflet, trimise prin fiecare simţ din sectorul 
corespunzător al lumii sensibile, în timpul contemplării naturale. Din 
ele se formează cunoştinţa celor sensibile, care străbate sufletul, 
asemenea unui râu care trece prin cetate.” 

Câtă vreme sufletul e străbătut de această cunoștință şi nu 
leapădă chipurile şi nălucirile lucrurilor sensibile, prin chiar acestea 
puterea vicleană şi stricăcioasă obişnuieşte să pornească război 
împotriva lui. De aceea zice Ezechia: «Ca să nu vină regele Asur şi să 
afle apă multă şi să biruiască». E ca şi când mintea prevăzătoare ar 
zice către puterile sale, în vremea năvălirii patimilor: «Să oprim 
cunoaşterea naturală şi să ne îndeletnicim numai cu rugăciunea şi cu 
chinuirea trupului, prin filosofia practică (dintre acestea rugăciunea e 
figurată prin urcarea regelui în templul lui Dumnezeu, iar chinuirea 
trupului prin îmbrăcarea lui Ezechia în saci), ca nu cumva prin ideile 
lucrurilor sensibile, cel viclean să strecoare în noi şi chipurile şi 
figurile lor. Căci prin acestea s-ar naşte în noi patimile pentru 
înfăţişările lucrurilor văzute, iar lucrarea rațională din noi încetând de 
a mai străbate prin mijlocirea simţurilor spre realităţile inteligibile, cel 
viclean ar izbuti să surpe cetatea, adică sufletul şi să ne târască în 
Babilon, adică în confuzia patimilor.» 


c_p 

Prin urmare, în vremea năvălirii patimilor, cel ce-şi închide 
vitejeşte simţurile şi leapădă cu totul mişcările naturale ale minţii în- 
dreptate spre cercetarea celor din afară, acela a astupat asemenea lui 
Ezechia izvoarele de apă care sunt în afara cetăţii şi a oprit râul care 
trecea prin mijlocul cetăţii. La aceasta l-au ajutat puterile amintite şi 
multul popor adunat, adică gândurile evlavioase ale fiecărei puteri. 
Sufletul făcând așa a biruit şi a ruşinat, prin mâna lui Dumnezeu, pute- 
rea vicleană şi tirană, pornită împotriva lui, omorând la poruncă dum- 
nezeiască, prin rațiunea destoinică să distrugă patimile, ca printr-un 
înger, o sută opt zeci şi cinci de mii din ostașii ei. Iar acest număr indi- 
că deprinderea păcatului, care a pătruns în cele trei puteri ale sufletului 
prin chipurile sensibile, ca şi lucrarea simţurilor îndreptată spre ele. 

Prin urmare mintea, care vrea să risipească prin cunoștință ţe- 
săturile nevăzute, nu trebuie să se ocupe nici cu contemplaţia naturală 
şi nici altceva să nu facă în vremea atacului dracilor vicleni, ci numai 
să se roage, să-și îmblânzească trupul cu osteneli, să stingă cu toată 
sârguința cugetul pământesc şi să păzească zidurile cetăţii, virtuțile.” 

Darurile Sf. Botez ne îmbie, lăuntric prin conştiinţă, şi dinafară 
prin cuvântul Bisericii, la împlinirea poruncilor lui Dumnezeu. 
Lucrarea poruncilor, care păzesc viaţa curată şi dau viaţă celui ce le 
împlineşte”, tocmai slujba aceasta o are: dezgroparea comorii, sau 
deşteptarea puterilor sădite în noi la a doua naştere, trezirea la viața 
cea după Hristos şi Duhul Sfânt. Că Dumnezeu se găseşte în poruncile 
Sale şi prin porunci vine la noi şi pe noi ne strămută în Sine; precum şi 
întors: prin fărădelegi se strecoară vrăjmaşul şi ajungem de-o 
asemănare cu el. Deci cei ce ajung hotarul morţii în nelucrarea 
poruncilor nu se vor mântui, ca unii ce n-au aflat comoara, ba şi 
talantul de negustorie l-au îngropat în pământ. 

Câtă vreme mergem în voia valurilor, în voia firii povârnite spre 
păcat, n-avem nici o luptă, nu ne trezim din cursele vrăjmaşului“; stăm 
de bună credință că mergem bine, ne isprăvim zilele în fericire şi 


| Sf. Maxim Mărturisitorul, Răspunsuri către Talasie, în op. cit., pp. 182-184. 

2 Neemia 9, 29. 

3 Sf. Marcu Ascetul, Despre Botez, în op. cit., ed. 1, vol. 1, p. 294 şi ed. H, p. 
289. 

* 2 Timotei 2, 26. 

coborâm cu pace la iad! Dar de îndată ce aflăm ce înzestrare avem şi 
ne trezim spre ce trebuie să fim, puterile iadului vor sări să ne ceară 
socoteală pentru nesupunere. Dar nu vor sări cu toată urgia răutăţii, că 
nu le lasă Dumnezeu, ci cu vicleşuguri şi curse, cu minciuni şi cu 
înfricoşare şi cu alte nemaipomenite zavistii. Pe de altă parte, se vor 
folosi de unelte de-ale lor’, oameni amăgiţi de ei, care le-ar face toate 
câte-i învaţă dracii, - dacă ar fi după ei. De aceea zice Înțeleptul: 


“Fiule, când vrei să te apropii să slujeşti Dom- 
nului, găteşte sufletul tău spre ispite”. 


Sfinţii Apostoli, cei strămutați din lumea aceasta de dragostea 
Mântuitorului şi care, deşi se vedeau în lume, nu erau din lume, totuşi 
au fost preveniţi de Mântuitorul prin cuvântul către Petru: 


“Simone, Simone, iată Satana v-a cerut pe voi să 
vă cearnă ca pe grâu. lar Eu M-am rugat pentru 
tine să nu scadă credinţa ta.” 


Pricepem din aceasta cum că războiul nevăzut, care se încinge 
între suflet şi diavol, e îngăduit de Dumnezeu să se dea în stadia vieţii 
acesteia. El are legile după care trebuie să urmăm întocmai, ca, la 
sfârşitul alergării, să consfințească Dumnezeu biruința noastră, cea 
ajutată de El şi pe potriva puterii noastre, ca să nu pierdem vremea, 
mântuirea şi smerenia. Că zice un Sfânt Părinte: “Ia ispitele şi îndată 
nu mai e nimeni care să se mântuiască”. Războiul ispitelor e focul care 
lămureşte ce suntem fiecare: lemne, pietre, aramă, paie, câlți sau 
“pământ şi cenuşă”€, aurul smereniei - dulama lui Dumnezeu. 

Războiul duhovnicesc seamănă întrucâtva cu războiul lumii. Şi 
unul şi altul te desface de viaţa aceasta. Numai ispitele, necazurile şi 
tot felul de încercări ale războiului nevăzut izbutesc să ne tocească pe 
deplin gustul de lumea aceasta şi să ne aducă la un fei de moarte față 
de lume, care-i smerenia deplină şi condiţia de căpetenie a rugăciunii 
neîncetate. 


l Iov 21, 13. “loan 17, 14. 
* loan 8, 44. * Luca 22, 30-32. 
3 Înţelepciunea lui Isus Sirah 2, 1. 6 Facere 18, 27. 

Sf. Maxim Mărturisitorul zice că: “Precum trupul murind se 
desparte de toate lucrurile vieții, la fel şi mintea murind, când ajunge 
la culmea rugăciunii, se desparte de toate cugetările lumii. De nu va 
muri cu această moarte, nu poate să afle şi să trăiască cu Dumnezeu.” 
lar “starea cea mai înaltă a rugăciunii spun unii că este aceea în care 
mintea a ajuns afară de trup şi de lume şi a devenit cu totul imaterială 
şi fără formă în vremea rugăciunii. Prin urmare cel ce păstrează 
nevătămată această stare cu adevărat se roagă neîncetat.” 

Totuşi e bine să descriem şi războiul în elementele lui, atât din 
partea omului, când îl unelteşte după sfatul Părinților, deci după lege, 
cât şi din partea protivnicului, când înşelatul nu mai întreabă pe 
nimeni, Ci îşi crede minţii, pe care şi-o duce treptat până la sfărâmarea 
cea mai de pe urmă a nebuniei. 


LUPTA DUPĂ LEGE 


Cei ce nu urmăresc în viaţa aceasta nimic mai mult decât să fie 
fericiţi în lume şi tihniţi în trup, aceştia n-au război cu diavolul: pe 
aceştia îi are fără de război. Căci, câtă vreme umblă după tihneală şi 
fericire deşartă, n-au să se trezească din vraja vrăjmașă?, care-i ţine 
bine încleştaţi în lumea aceasta sensibilă, prin care-i duce pe nebăgate 
de seamă la pierzare sigură. De aceea a zis un Sfânt Părinte că cea mai 
primejdioasă temniţă e aceea în care te simţi bine: nu vei ieşi din ea 
niciodată. | 

Războiul începe abia cu cei ce vor să-și refacă fericirea Raiului 
pierdut, strădanie pentru care învaţă să se desprindă pe rând din toată 
tihneala şi slava deșartă a vieţii acesteia. Şi începe așa: 

Toate patimile sau lucrările împotriva firii se ivesc mai întâi în 
minte, în partea cea mai subţire a făpturii noastre nevăzute. Aici vine 
un chip sau un gând al lumii acesteia şi stă ca o momeală. lar mintea, 
dacă e neînvăţată sau neprevenită despre lucrătura străină, ca un miel 
neştiutor, vede lupul şi se duce la el, crezând că e oaie. lar dacă lupul 


| Sf. Maxim Mărturisitorul, Capete despre dragoste, în op. cit., p. 68. 
? 2 Timotei 2, 26. 

mai e şi viclean, se îmbracă în piele de oaie şi bietul miel, neavând 
mirosul oii cercat, tot de-a zburda se duce în colții lupului flămând. 

Prima întâlnire între minte şi diavol e la linia momelii, pe care o 
flutură el în văzul minţii. Dacă mintea nu bagă momeala în seamă, 
vrăjmaşul stăruie cu ea, o arată mai sclipitoare, ca să o facă iubită 
minţii. Aceasta e a doua înaintare a războiului, sau asupreala. Dacă la 
asupreală a izbutit să fure mintea cu momeala şi să o facă să vorbească 
împreună, avem înaintarea la unire. 

Mintea însă se trezeşte că a fost furată de gând străin şi că se 
află în altceva, decât în ceea ce-i era dat după fire; iar când îşi dă 
seama de ea însăşi şi de cele în care se află, avem lupta cea de gând la 
o clipă hotărâtoare. Se va învoi mintea să meargă după momeală mai 
departe, sau se va întoarce de la dânsa ? Aici e lupta, şi clipele sunt 
scumpe; şi de cele mai multe ori viaţa întreagă a unuia sau a mulţime 
de inşi atârnă de lupta nevăzută a câtorva clipe. Dacă întârziem să ne 
luptăm, se poate întâmpla ca fără veste să fim învăluiţi la minte din 
partea poftei sau a iuțimii, asupra cărora încă aruncă vrăjmașul 
aprinderea sa. Prin urmare, ostaş al lui Hristos, lupta trebuie dată 
grabnic şi după lege. 

lată cum descrie Sf. Marcu Ascetul iscarea războiului nevăzut: 
“Momeala aruncată de Satana este arătarea unui lucru rău în forma 
exclusivă a unui gând. Fa foloseşte puţinătatea credinţei noastre ca 
prilej să se apropie de mintea noastră. Căci dacă am primit porunca să 
nu ne îngrijim de nimic, ci să păzim cu toată străjuirea inima noastră şi 
să căutăm Împărăţia Cerurilor din lăuntrul nostru, îndată ce se depăr- 
tează mintea de inimă şi de căutarea amintită, dă loc momelii diavo- 
lului şi se face în stare să primească şoapta lui cea rea. Dar nici atunci 
nu are diavolul puterea să stârnească gândurile noastre cu forţa, pentru 
că dacă ar fi aşa nu ne-ar cruța şi ne-ar aduce cu sila orice gând şi nu 
ne-ar îngădui să cugetăm la nimic bun. El are numai puterea să ne 
arate în forma exclusivă a unui gând, la prima lui răsărire, înţelesuri 
păcătoase, spre a ispiti lăuntrul nostru, dându-i prilej să încline fie spre 
ceea ce vrea el, fie spre porunca lui Dumnezeu, întrucât acestea se 
împotrivesc întreolaltă. Astfel dacă-l iubim, ne mişcăm îndată gându- 
rile noastre spre lucrul arătat şi cugetarea noastră începe să se ocupe în 
chip pătimaş cu el: dacă însă îl urâm, nu putem zăbovi, ci urâm şi 

momeala însăşi. lar dacă momeala stăruie chiar când e urâtă (căci se 
întâmplă şi acest lucru) aceasta nu e din pricina unei alipiri proaspe- 
te, ci pentru că s-a întărit printr-o veche obişnuință. De aceea rămâne 
neclintită pe loc, ca gând simplu, fiind împiedicată de neplăcerea 
inimii să progreseze la o cugetare dezvoltată şi la patimă. Căci arătarea 
aceasta izolată, fiind urâtă de cel ce e atent la sine însuşi, nu are putere 
să târâie cu sila mintea în învălmăşagul pătimaş de gânduri, decât 
numai prin împătimirea inimii după plăceri. Aşadar, de vom lepăda cu 
totul împătimirea după plăceri, nu vom mai putea fi vătămaţi nici de 
apariţia gândului simplu al vechilor obișnuinţe, iar conştiinţa nu va 
mai avea îndoieli în ce priveşte siguranţa celor viitoare. Căci cunos- 
când mintea împotrivirea trândavă a acestei obişnuinţe şi mărturisind 
lui Dumnezeu vechea pricină, îndată e înlăturată şi această ispită. 

Și iarăşi va avea mintea puiere să vegheze asupra inimii şi să o 
păzească cu toată străjuirea, încercând să pătrundă în cele mai 
dinlăuntru şi mai netulburate cămări ale ei, unde nu sunt vânturi de ale 
gândurilor rele - care împing cu sila şi sufletul şi trupul în prăpăstiile 
voluptăţii şi le aruncă în fântânile de smoală - şi nici vreo cale largă şi 
încăpătoare, pardosită cu cuvinte şi cu chipuri de ale înţelepciunii 
lumești, care să vrăjească pe cei ce pornesc pe ea, oricât de înţelepţi ar 
fi. Cămările acestea curate, care sunt cele mai de dinlăuntru! sufletului, 
şi care sunt casa lui Hristos, nu primesc nimic din lucrurile goale ale 
veacului acesta, fie că sunt raţionale, fie că sunt neraționale, fără 
numai pe acestea trei, pe care le-a numit apostolul: credința, nădejdea 
şi dragostea. 

Deci cel ce este iubitor de adevăr şi primeşte osteneala inimii 
poate să nu fie atras în afară nici de obişnuințele vechi în felul în care 
am arătat, ci să vegheze asupra inimii și să străbată tot mai înlăuntru și 
să se apropie numai de Dumnezeu, fără să se teamă de ostenelile 
atenţiei şi ale stăruinţei. Căci nu poate să nu se ostenească cu inima cel 
ce ia aminte la împrăștierile gândului şi la plăcerile trupeşti, având să 
stea mereu închis în anumite hotare (să se circumscrie), nu numai în 
cele dinafară, ci şi în cele dinlăuntru. Mai ales că acele împrăştieri și 
plăceri adeseori abat şi cugetul şi fapta. 

Prin urmare e drept că momeala, ca gând simplu, exercită o 
putere silnică atunci când stăruie, chiar dacă e urâtă. Dar convorbirea 

gândurilor ce se adaugă atârnă de voia noastră liberă. Aceasta au 
arătat-o şi cei ce n-au păcătuit întru asemănarea călcării lui Adam, 
întrucât momeala n-au putut-o împiedica, dar convorbirea prietenoasă 
cu ea au lepădat-o cu totul.”! 

Încă din Vechiul Testament se cunoaşte războiul cel de gând, 
despre care David scrie acestea: “Fiica Babilonului (înţelegeţi: 
«Satană, Satană»), dornică de pustiire, ferice de cel ce-ţi va plăti după 
fapta ce ne-ai făcut tu nouă; ferice de cel ce va lua şi va lovi de piatră 
pruncii tăi”. 

Gândurile celui rău, nălucirile lui, idolii lui (ideile fixe ale lui), 
momelile sale, aceştia sunt pruncii vaviloneşti, sau “puii de drac”, 
după cum îi numeşte Sf. Maxim Mărturisitorul. Iar piatra este Hristos 
sau credinţa în El, temelia cetăţii sufletului, piatra cea din capul 
unghiului, pe care zidarii vremii de atunci n-au băgat-o în seamă”. Or, 
întru nimeni altul nu este mântuire, căci nu este sub cer nici un alt nu- 
me, dat nouă, oamenilor, întru care să ne mântuim?. De piatra aceasta 
trebuie să lovim pruncii vaviloneşti. Căci, cine va cădea pe piatra 
aceasta se va sfărâma, iar pe cine va cădea ea, îl va spulbera”. De aceea 
Sf. loan Scărarul zice: “Ca numele lui Iisus Hristos, armă mai tare, în 
cer şi pe pământ nu este !” Cerul este mintea şi pământul inima, în care 
trebuie să se depene rugăciunea neîncetată a preasfântului nume: 
“Doamne Iisuse Hristoase, Fiul lui Dumnezeu, miluiește-mă pe mine 
păcătosul”, întorcându-se ca o armă mereu întinsă asupra vrăjmaşului. 
Căci Dumnezeu Tatăl I-a dat (Mântuitorului) un nume mai presus de 
tot numele: ca întru numele lui Iisus tot genunchiul să se plece şi al 
celor cereşti şi al celor pământeşti şi al celor de dedesubt“. 

Cuvântul acesta poate însemna tot aşa de bine, pe rând, 
următoarele lucruri, în înţelesul literei: Cerul sunt sfinţii, Biserica 
biruitoare, îngerii, pământul, locuitorii pământului, Biserica luptătoare 
şi cel aruncat pe pământ, având mânie mare; cele de dedesubt, cei 
mutaţi din viaţa aceasta, dar care nu sunt în Biserica biruitoare, ci în 
închisorile fărădelegilor sau iadul. Altă însemnare poate fi aceasta: 
cerul e mintea, pământul e inima cu poftele ei, iar cele de dedesubt ar 


l! Sf. Marcu Ascetul, op. cit., Pp. 303-305; şi pp. 298-300. 
2 Psalm 136, 8. Fapte 4, 11-12. “Filipeni 2, 9-10. 


3 Matei 22, 42. 5 Matei 21, 44. 

fi cele din subconştient, de care de obicei nu știm şi nu ne dăm seama, 
dar le purtăm în noi. 

Dacă la ceasul de război, mai bine-zis în clipa de luptă, lovim 
momeala cu numele lui Dumnezeu, depănând rugăciunea, vom vedea 
lucru minunat: pentru ostaş luptându-se Împăratul - tocmai întors de 
cum e în războiul văzut. Căci Împăratul nostru s-a luptat până la moar- 
te, şi încă moarte de cruce!, și printr-însa trecând, a rupt zăvoarele şi a 
spart porţile iadului, biruind pentru ostaşii Săi şi slobozindu-i. lar de 
atunci biruie ca un Dumnezeu, oriunde e chemat pe nume. Şi: Îl 
cheamă dragostea. 

lată ce ne învaţă Sf. Marcu Ascetul, privitor la această clipă de 
mare însemnătate a războiului: “Cunoaşte deci, o omule, că Domnul 
priveşte la inimile tuturor; şi celor ce urăsc prima răsărire de gând rău, 
îndată le vine în ajutor (le face dreptate), precum a făgăduit, şi nu lasă 
roiul vălmăşagului de gânduri să năpădească şi să întineze mintea şi 
conştiinţa lor. lar pe cei ce nu stârpesc primele înmuguriri, prin 
credință şi nădejde, ci se lipesc cu dulceaţă de ele, pe motivul că vor să 
le cunoască bine şi să le probeze, pe aceia îi lasă - ca pe unii ce nu 
cred ci vreau să se ajute singuri - să fie izbiți şi de gândurile ce 
urmează, pe care de aceea nu le surpă fiindcă vede că momeala lor este 
iubită în loc să fie urâtă de la prima ei mijire.”? 


PE TREPTE DE-A RÂPA 


Deci vremea de luptă are o mare cumpănă, şi anume: dacă 
mintea nu-și aduce aminte cu credință de “Doamne Iisuse...” i se 
întâmplă că încuviințează momeala vrăjmașului. Aci e graniţa între 
lupta după lege și căderea în fărădelege. Deci mintea căzută în hotarul 
fărădelegii, dă încuviințarea ei voinţei, căreia încă-i suflă vicleanul 
boarea ameţirii. Voința ia hotărârea întotdeauna după sfatul minţii şi 
niciodată înainte: - cel puţin în faptele de conştiinţă, așa e. De aceea se 
zice că în orice hotărâre avem libertatea voinţei, adică putinţa de-a 


l Filipeni 2, 8. 
2 Sf. Marcu Ascetul, op. cit., p. 311; şi p. 306. 

alege ce vrem. Darul libertăţii voinţei ni l-a dat Dumnezeu, ca pe o 
mare cinste, şi prin el avem a spori până la măsuri dumnezeieşti. lată 
de ce toată strădania dezrobirii puterilor sufleteşti din patimile contra 
firii duce de fapt la redobândirea libertăţii de fii ai lui Dumnezeul, de 
fii ai adevărului, care face liberi pe cei ce stau în adevăr? şi nu stau în 
minciună şi-n tatăl minciunii”. Prin darul libertăţii voinţei avem a sui 
de la chip la asemănare. Pentru refacerea, sau crearea din nou a omului 
a venit Dumnezeu între oameni, şi tot de aceea petrece cu noi, cu 
fiecare rând de oameni, în tot chipul silindu-se să ne dezlege libertatea 
voinţei din lanţuri străine; iar noi nepricepuţii, după puţin iarăşi ne 
predăm spre şi mai grele lanţuri. 

Iubirea înclină libertatea ca pe o cumpănă. 

Dacă mintea se va afla iubind o momeală străină şi sfatul 
viclean, va înclina cumpăna liberei alegeri spre momeala şi sfatul 
străin. Aşa se deschide spărtură în cetate şi se năpustesc puhoaie de 
vrăjmaşi care aşteptau ascunşi afară. Și repede urmează jalnică pustiire 
în cetatea sufletului: împlinirea cu lucrul şi repetarea faptei aceleia, 
până ajunge deprindere, sau obicei. Înrădăcinarea obiceiului păcătuirii 
duce întocmirea sufletească şi trupească a omului până la neputinţă de 
a se mai împotrivi, sau chiar până la a nu vrea să se mai împotrivească. 
Aşa se întâmplă că lucrarea împotriva firii i se face omului “a doua 
fire” - firea fărădelegii, sau legea păcatului“. Asta e tot una cu 
pierderea darului libertăţii voinţei. 

Totuşi omul, slăbindu-i puteriie, îşi dă seama că robeşte 
vrăjmaşului, căci de unde odată pruncii vavilonești erau micuţi şi-i lua 
în glumă, acum s-au făcut bărbaţi şi-i simte cum îi fură puterile, iar lui, 
din multa păcătuire, i s-a stins puterea voinţei de-a se împotrivi. Când 
avea puterile întregi n-asculta povaţa, iar acum, când nu le mai are, 
le-ar întoarce lui Dumnezeu, dar nu le mai are de unde. Toată vigoarea 
tinereţii o dă cui nu trebuie, iar bătrâneţea hârbuită umblă să o dea lui 
Dumnezeu. 

Câteodată primeşte Dumnezeu şi cioburile însă numai dacă au 
mai rămas puteri şi pentru cea mai de pe urmă luptă, mai grea ca cea 
dintâi, care e pe viaţă şi pe moarte. Căci vrăjmaşul care pustieşte prin 


! Matei 5, 9; Galateni 3, 26. 3 loan 8, 44. 
2 loan 8, 32. + Romani 7, 7. 

patimi, când află că mintea, împinsă de strigarea conştiinţei, vrea să 
facă răscoală împotriva robiei sale, vine cu asuprire mare, dovedind 
sufletului că n-are chip de scăpare. Iar ca pedeapsă, precum că sufletul 
a îndrăznit una ca aceasta, diavolul umblă să-l dea legat la un chinuitor 
mai greu: duhul deznădejdii. 

Aşa e de grea robia duhului acestuia, încât sufletul, adunându-şi 
cele mai de pe urmă puteri, dă lupta deznădejdii. Atunci se află 
sufletul între viaţă şi moarte. Câte unii mai scapă, alţii o duc aşa, mai 
mult morţi decât vii; iar alţii, nemaiputând suferi, li se întunecă mintea 
şi fac şi păcatul cel mai de pe urmă: omorârea de sine. Şi în sfârşit, 
altora, de durere, li se rătăceşte mintea cu totul, dând în nebunie. 

Trebuie să spunem că fiecare din patimile de căpetenie pot duce 
zidirea lui Dumnezeu până la decăderea cea mai de pe urmă, fie ea 
omorârea de sine, fie nebunia, fie chiar îndrăcirea. De pildă, lăcomia 
de avere, lăcomia de putere şi fumul mândriei, pe câţi nu i-a luat de 
minte și s-au omorât ! Bolile de pe urma desfrâului, pe câţi nu i-au 
adus să-şi pună capăt zilelor ? Care a sfârşit bine dintre beţivi, care 
n-au vrut nicidecum să se lase de patima lor? Dar și lenea poate face 
nebunii când se vede în primejdii. 

De unde atâta pustiire ? De la o clipă fără de Dumnezeu a minţii, 
clipă în care vrăjmaşul i-a furişat undița iadului pe gât, învăluită 
meşteşugit într-o momeală a unui lucru sensibil al lumii de aici. 
Protivnicul ispiteşte cu momeala plăcerii pe tot omul spre patima spre 
care-l prinde că are povârnire mai mare: pe cel aplecat spre trup, cu 
desfrânarea; pe cel înclinat spre gânduri, cu înţelepciunea veacului 
acestuia! care pe mulți i-a rătăcit de Dumnezeu și pe puţini i-a întors; 
pe cei dornici de Cuvântul lui Dumnezeu îi ispiteşte cu Biblia”, încât 
în zilele noastre se văd mulţi călători la iad cu Scriptura în mână. Toţi 
cei ce umblă după plăceri, de orice fel, nu vor scăpa de primejdii, căci 
sub orice plăcere e încolăcit un şarpe. 


| 1 Corinteni 1, 20. 
2 2 Petru 1, 20. 

CURSELE... 


Toată strădania protivnicului aceasta este: să desfacă dragostea 
şi cunoştinţa noastră de Dumnezeu şi să le dea, prin patimi, ca obiect 
de preocupare nimicul şi absurdul. De aceea vicleanul nu se dă la o 
parte de-a reduce la nimic şi la absurd chiar şi virtuțile. Drept aceea e 
destul să izbutească o mutare mai încoace, mai aici, a scopului ultim al 
virtuţilor, şi cu asta a redus la nimicul slavei deşarte şi la absurd toată 
strădania virtuţii. lată-ne, printr-o singură întorsătură măiastră a 
vicleanului, deşertând virtuțile în sacul spart al patimilor şi culegând, 
în schimb, vorbe goale de la oameni şi rânjetul lui sinistru. Trebuie 
deci multă şi adâncă deosebire a gândurilor. 

Ca pildă grăitoare, în această privinţă, ne poate fi tâlcuirea 
Sf. Maxim Mărturisitorul a locului de la 1 Ezdra 4, 1-3. Împrejurarea 
istorică e următoarea: Întoarcerea iudeilor din robia Babilonului şi 
zorul de a-şi reface templul. Vrăjmaşii lor se apropie de ei şi-i roagă să 
primească şi ajutorul lor la ridicarea templului, pentru că la acelaşi 
Dumnezeu se închină. Dar căpeteniile iudeilor, Zorobabel şi lisus 
(losua), resping ajutorul lor. 

Refuzul acesta de neînțeles primeşte un adânc înţeles tâlcuit 
după sensul spiritual, pe care-l desprinde Sf. Maxim, din faptul simplu 
istoric. 

“Dacă Zorobabel şi Iisus (losua) înseamnă mintea activă şi con- 
templativă şi dacă vrăjmaşii lui Iuda înseamnă patimile minţii, atunci, 
socotind şi însemnarea numelui celor ce vrăjmăşesc mintea, găsim că 
slava deşartă, mândria, făţărnicia şi dorința de a plăcea oamenilor se 
apropie de mintea abia ieşită din robia babilonică a confuziei patimilor 
zicând: «Vom clădi împreună cu voi templul Domnului». Căci nici 
unul din aceşti draci vicleni nu împiedică vreodată râvna omului virtu- 
os ci, înlăturând mai degrabă lipsurile virtuţilor, îndeamnă la şi mai 
mari silințe, făcându-se împreună râvnitori cu cei ce se nevoiesc, ca să 
atragă la ei inima celui ce se străduieşte, după ce a pierdut măsura con- 
stantă a moderaţiei şi să-l conducă pe neobservate spre altă ţintă decât 
cea spre care credea că merge. De aceea spun viclenii: «La fel cu voi 
ascultăm pe Domnul vostru». Căci nu urăsc viclenii neprihănirea şi nu 
se scârbesc nici de împărțirea de ajutoare, sau de primirea de străini, 

sau de cântarea de psalmi, sau de cetanii, sau de cele mai înalte învăţă- 
turi, sau de culcarea pe jos, sau de veghere, sau de toate celelalte prin 
care se caracterizează viaţa după Dumnezeu, până ce scopul şi cauza 
celor ce se săvârşesc le slujeşte lor. De aceea, pe ceilalţi draci îi obser- 
vă ascetul mai repede şi scapă mai uşor de vătămarea ce vine de la ei. 

Dar pe aceştia care au aparenţă că ajută omului să umble pe 
calea virtuţii şi că zidesc împreună cu el templul Domnului, ce minte 
înaltă i-ar putea descoperi ? Nu poate mintea, fără numai prin cuvântul 
viu şi lucrător, care pătrunde î în toate şi străbate până la despărţitura 
sufletului şi a duhului’, adică cunoaşte care dintre fapte şi gânduri sunt 
sufleteşti, sau forme şi mişcări naturale ale virtuţii, şi care sunt 
duhovniceşti, sau forme și mişcări mai presus de fire şi proprii lui 
Dumnezeu, date firii prin Har... 

Căci «nu este înaintea Lui nici o făptură ascunsă» - se înțelege, 
în noi care credem că ne putem ascunde. «Fiindcă toate sunt goale şi 
descoperite», nu numai cele ce s-au făcut şi s-au gândit, ci şi cele ce 
se vor face şi se vor gândi. Cred că despre faptele şi gândurile viitoare 
spune Scriptura că «nu este făptură ascunsă» iar nu despre cele ce s-au 
săvârșit. Căci acestea ne sunt cunoscute şi nouă înşine şi le sunt şi 
altora descoperite. Deci cu atât mai mult sunt descoperite lui Dumne- 
zeu, care a cunoscut de mai înainte toate veacurile nesfârşite... 

Cine deci, neavând acest cuvânt sălăşluit în adâncul inimii, ar fi 
în stare să scape de vicleşugurile ascunse ale fățărniciei dracilor 
împotriva noastră şi să stea de sine cu totul singur fără nici un amestec 
cu ei, şi să zidească templul Domnului asemenea lui Zorobabel ? Căci 
acesta spune hotărât şi cu glas mare duhurilor amăgitoare ale mân- 
driei, ale slavei deşarte, ale plăcerii de la oameni şi ale fățărniciei: «Nu 
vom zidi cu voi templul Domnului Dumnezeului nostru, ci vom zidi 
singuri Domnului lui Israil». Numai cel ce are acest cuvânt poate 
cunoaşte că amestecul dracilor pricinuieşte stricăciunea şi surparea 
întregii clădiri şi întinează Harul şi frumuseţea străduinţelor închinate 
lui Dumnezeu. Căci nimenea nu poate, având ca ajutor la virtute pe 
vreunul din dracii pomeniţi, să o zidească pe aceasta lui Dumnezeu. 
Pentru ză nu are pe Dumnezeu ca scop, în cele ce face, ca să săvâr- 


l Evrei 4, 12. 
2 Evrei 4,13. 

şească virtutea privind spre El. Deci nu din invidie n-au primit cei 
ieşiţi din robie pe cei de neam străin să zidească împreună cu ei 
templul Domnului, ci fiindcă au cunoscut cursele ce se ascundeau în 
aparenţa de prietenie a dracilor, care voiau, prin bine, să le aducă pe 
neobservate moartea prin păcat; prin cele de-a dreapta să le furişeze 
ispitele de-a stânga.”! Dar cursele nu se isprăvesc aci. Tot câmpul de 
război e acoperit de curse şi mulţi sunt cei ce le cad în gheare. 


UNII-ŞI TAIE MINTEA ÎN SCRIPTURI 


Cu trecere de vreme, Satana s-a mai iscusit în rele. Pe cine poate 
să-l întoarcă împotriva lui Dumnezeu, o face, rânjind? bucuros; pe cine 
iubeşte pe Dumnezeu, dar călătoreşte fără sfat şi întrebare, îl învaţă şi 
el să iubească pe Dumnezeu, şi-l laudă, că bine face, - fără să priceapă 
unul ca acesta, că a căzut la laudă străină şi că în credinţa lui s-a 
încâlcit un fir subțire de putere vrăjmaşă. 

Vicleanul bagă de seamă ce face Dumnezeu şi face şi el la fel. 
Trimite Dumnezeu slujitori, trimite şi el; trimite Dumnezeu vedenii, se 
arată şi el. Propovăduieşte Dumnezeu iubirea de oameni fără deosebiri 
şi margini, propovăduieşte şi el. Cu un cuvânt: contraface tot ce face 
Dumnezeu şi dă de râpă pe oameni cu mulţimea înșelăciunilor. S-a 
făcut de-o îndrăzneală nemaipomenită, încât şi lumina dumnezeiască o 
contraface, nu în înţelesul că s-ar putea apropia să strâmbe adevărata 
lumină, căci l-ar face scrum şi nu poate sta într-însa, ci năluceşte şi el 
o lumină, cu care amăgeşte pe cine poate şi pe cine vede că umblă cu 
îndrăzneală după daruri dumnezeieșşti, înainte de dobândirea smereniei 
statornice. Aşa se preface în chip mincinos şi în înger al luminii” şi în 
hristos mincinos“ și înşeală pe mulţi, zicând: “Eu sunt hristos !”5 Şi te 
trimit să propovăduieşti şi să faci cutare și cutare... 


1 Sf. Maxim Mărturisitorul, Răspunsuri către Talasie, în op. cit., pp. 
291-294. 

2 1 Petru 5, 8. * Matei 24, 24. 

3 2 Corinteni 11, 14. ` Luca 21, 8. 

E vremea, mai ales în zilele noastre, de care ne-a prevenit 
Mântuitorul, zicând: 


“Băgaţi de seamă, să nu fiţi amăgiţi; căci mulţi 
vor veni în numele Meu, spunând: «Eu sunt Mesia 
şi ceasul e aproape». Nu vă luaţi după ei i 


De aceea e bine să lămurim, după putere, şi acest ucigaş vicle- 
şug al nălucirilor, fiindcă de la o vreme încoace mulți îngelați se ivesc 
şi multă tulburare fac printre oameni. lată cum vine cursa aceasta: 

Vicleanul are două feluri de momeli, după iubirea omului, care 
înclină, fie spre pierzare, fie spre mântuire. Este şi o “ispită a mântui- 
rii” în care au căzut mulţi înşelaţi, zicând că-s mântuiţi, când de fapt ei 
n-au săvârşit nici alergarea şi nici după lege n-au luptat. Este şi ispita 
sfinţeniei, este şi ispita misiunii sau a trimiterii de la “Dumnezeu”, 
precum este şi ispita muceniciei. În toate aceste ispite cad cei ce 
ocolesc osteneala, minţile înguste, care spun că nu mai au nimic de 
făcut, decât să creadă şi să se socotească a fi şi ajuns sfirițenia, misiu- 
nea, mucenicia şi celelalte năluci ale minţii înşelate. 

Au şi ei o osteneală: aceea de a ajunge la darurile mai presus de 
fire, înainte de vreme şi ispitind pe Dumnezeu. 

Deci, nu-i de mirare că-i dă în robia înşelătorului de minte, ca 
să-i chinuiască. 

Câte unii mai aprinşi la minte, fie de la fire, fie de la boli, 
neavând cercarea dreptei socoteli, scâncesc în inima lor după daruri 
mai presus de fire, îmbulziţi nu de vreo virtute, ci de iubirea de sine. 
Având aceștia iubire fără minte pe care vor să o cinstească cu daruri 
mai presus de fire, Dumnezeu îngăduie duhului rău să-i amăgească 
desăvârşit? ca pe unii ce îndrăznesc să se apropie de Dumnezeu, 
necuraţi la inimă. De aceea, pentru îndrăzneală, îi dă pe seama 
vicleanului să-i pedepsească. Astfel, când atârnă de la Dumnezeu o 
atare pedeapsă pentru oarecare, îl cercetează Satana luând chipul 
mincinos al lui Hristos, şi, grăindu-i cu mare blândeţe, îi trânteşte o 
laudă, cu care-l câştigă fulgerător şi poate pentru totdeauna, ca pe unul 


! Luca 21, 8. 
2 2 Tesaloniceni 2,11. 

ce, pe calea cea strâmtă! şi cu chinuri ce duce la Împărăţie, umblă după 
“plăceri duhovniceşti”. lată-l cu momeala pe gât. De-acu, după 
oarecare şcoală a rătăcirii, când încrederea îi va fi câştigată desăvârşit 
şi-i va fi întărită, prin potriviri de semne prevestite ajunge încrezut în 
sine şi în hristosul lui, încât şi moarte de om e în stare să facă, 
întemeindu-se pe Scriptură. 

Iată cum “puiul de drac” al iubirii de sine, făcându-se bărbat şi 
ajutat prin vedenii mincinoase de tatăl său, tatăl minciunii, strâmbă 
mintea bietului om, încât i se va părea păcatul virtute dumnezeiască. 
Ba încă, omorând pe cei ce nu cred ca el, i se va părea că face slujbă 
lui “Dumnezeu” (dumnezeul care l-a înşelat pe el). 

Când stai de vorbă cu câte unul din aceştia, te uimeşte con- 
vingerea şi siguranţa lui, uneori şi legătura cu judecată a cuvintelor lui, 
şi nu poți prinde repede că stai de vorbă cu un înșelat şi un sărit din 
minte. Asta, până nu-i afli prima spărtură a minţii, de la care apoi toate 
meşteşugirile vicleanului trebuie să-și dea arama pe faţă. Trebuie să-i 
prinzi momeala pe care a înghiţit-o şi care, de cele mai adesea, e 
căderea la laude, cu care tatăl minciunii şi-a mângâiat pruncul iubirii 
de sine, pe care l-a clocit cu atâta osârdie cel amăgit de minte. 

Şi nu e mare mirarea, căci zice un filosof: e destul să primești în 
minte o singură prejudecată, ca apoi să nu fie prăpăstenie, la care să nu 
ajungi în chipul cel mai logic cu putinţă. De aceea Biserica înşiră 
printre păcatele minții şi prejudecățile. 

O mărturie din Scripturi a celor zise ne va dumeri mai bine. Era 
pe vremea proorocilor mincinoşi din zilele lui Ilie şi a regelui Ahav. 
Proorocul [lie vestise regelui mustrarea lui Dumnezeu, necazurile şi 
moartea ce-l va ajunge în zilele urmașilor săi. 


3 Regi 22: 
1. Trecură trei ani fără război între Siria şi 
Israil. 
2. În al treilea an s-a dus Iosafat regele Iudei la 
(Ahav) regele lui Israil. (Urmaşii lui Solomon 
dezbinaseră regatul.) 


l Matei 7, 14. 
2 Numerii 25, 7-13. 

3. Şi a zis regele lui Israil către slugile sale: 
“Ştiţi voi oare, că Ramotul Galaadului e al nostru, 
şi noi tăcem de atâta vreme şi nu-l scoatem din 
mâna regelui Siriei ?” 

4. Apoi a zis lui Iosafat: “Merge-vei şi tu cu 
mine la război împotriva Ramot-Galaadului ?” Iar 
Iosafat a zis către regele lui Israil: “Cum eşti tu 
aşa-s şi eu; cum e poporul tău, aşa-i şi poporul 
meu; cum sunt caii tăi, așa-s şi caii mei”. 

5. Şi a mai zis losafat regele lui luda către 
(Ahav) regele lui Israil: “Întreabă dar astăzi, ce 
zice Domnul?” 

6. Şi a adunat regele lui Israil ca la patru sute de 
prooroci, şi le-a zis: “Să merg eu oare cu război 
împotriva Ramot-Galaadului, sau nu ?” Şi ei au 
zis: “Să mergi, că Domnul îl va da în mâinile 
regelui !” 

7. Şi a zis Iosafat: “Nu mai e oare aici vreun 
prooroc al Domnului, ca să întrebăm pe Domnul 
prin el?” 

8. Şi a zis (Ahav) regele lui Israil către Iosafat: 
“Mai este un om, prin care se poate întreba 
Domnul; însă eu nu-l iubesc, căci nu prooroceşte 
de bine pentru mine, ci numai de rău; - acesta e 
Miheia, fiul lui Imla”. Şi a zis Iosafat: “Nu vorbi 
aşa rege!” 

9. Şi a chemat regele lui Israil pe un famen şi a 
zis: “Du-te după Miheia, fiul lui Imla !” 

10. Apoi regele lui Israil şi Iosafat, regele Iudei, 
s-au așezat fiecare în tronul său, îmbrăcaţi în haine 
domneşti, în medianul de lângă porţile Samariei, şi 
toţi proorocii prooroceau înaintea lor. 

11. Iar Sedechia, fiul lui Ghenaan, şi-a făcut 
nişte coarne de fier, şi a zis: “Aşa zice Domnul: cu 
acestea vei împunge pe Sirieni până ce-i vei 
nimici”. 

12. Şi toţi proorocii au proorocit aceleaşi, 
zicând: “Să te duci împotriva Ramot-Galaadului, 
că vei izbuti. Domnul îl va da în mâinile regelui”. 

13. lar trimisul, care s-a dus să cheme pe 
Miheia, i-a grăit acestuia zicând: “lată toți pro- 
orocii proorocesc într-un glas de bine regelui; să 
fie dar şi cuvântul tău asemenea cu cuvântul 
fiecăruia din ei”. 

14. Iar Miheia a zis: “Viu este Domnul ! Ce-mi 
va spune Domnul aceea voi grăi”. 

15. Apoi a venit el la rege și regele i-a zis: 
“Miheia, să mai mergem noi oare în război 
împotriva Ramot-Galaadului, sau nu ?” Şi a zis 
acela: “Du-te, că vei izbuti, Domnul îl va da în 
mâna regelui”. 

16. Şi a zis regele: “Iar şi iar te jur, ca să nu-mi 
grăieşti nimic, fără numai ceea ce este adevărat, în 
numele Domnului”. 

17. Şi a zis el: “Iată, văd pe toţi Israilitenii 
împrăștiați prin munţi, ca oile ce n-au păstor. Şi a 
zis Domnul: ei n-au domn, să se întoarcă fiecare 
cu pace la casa sa”. 

18. Atunci (Ahav) regele lui Israil a zis către 
Iosafat, regele Iudei: “Nu ţi-am spus eu oare, că el 
nu prooroceşte bine pentru mine, ci numai de 
rău?” 

19. Miheia însă a zis: “Nu-i aşa. Nu eu grăiesc: 
ascultă cuvântul Domnului. Nu-i aşa. (Căci) am 
văzut pe Domnul, şezând pe tronul Său şi toată 
oștirea cerească stătea lângă El, la dreapta şi la 
stânga Lui. 

20. Şi a zis Domnul: «Cine ar îndupleca pe 
Ahav să meargă şi să cadă în Ramot-Galaad ?» 
Unul spunea una, altul alta. 

“Să nu vă luptaţi nici cu mic, nici cu mare, ci 
numai cu regele lui Israil”. 

32. Căpeteniile carelor, văzând pe Iosafat, au 
crezut că acesta este cu adevărat regele lui Israil, 
şi s-au repezit asupra lui, ca să se lupte cu el. 
Iosafat însă a strigat. 

33. Atunci căpeteniile carelor văzând că nu este 
acesta regele lui Israil, s-au abătut de la el. 

34. Iar un om şi-a întins arcul şi a lovit din 
întâmplare pe regele lui Israil (Ahav), cel cu 
hainele schimbate, într-o încheietură a platoşei; şi 
acesta a zis căruţaşului său: “Întoarce îndărăt şi 
mă scoate din oaste, că sunt rănit”. 

35. Şi s-a pornit luptă mare în acea zi, şi regele 
(rănit) a stat în căruţa lui, în faţa Sirienilor toată 
ziua, iar seara a murit; şi a curs sânge din rana sa 
pe podul căruţei. 

36. Şi la asfinţitul soarelui s-a dat de veste la 
toată tabăra, zicând: “Să meargă fiecare la cetatea 
lui, fiecare la ţinutul lui !” 

37. Şi murind regele, a fost dus în Samaria, şi 
l-au înmormântat în Samaria. 

38. Şi au spălat căruţa lui în iazul Samariei; şi 
câinii au lins sângele lui Ahav, iar desfrânatele 
s-au scăldat în spălătura acelui sânge, după 
cuvântul Domnului, pe care l-a grăit (şi prin Ilie). 


Duhul care a ieșit şi a stat înaintea feţei Domnului și s-a făcut 
duh mincinos în gura proorocilor, căruia i-a zis Domnul: “Du-te şi fă 
cum ai zis !” e acelaşi care a cerut de la Dumnezeu să cerce pe lov, ca 
să se arate răbdarea şi statornicia dreptului. 


lov 1: 


6. Într-o zi îngerii lui Dumnezeu se înfăţişară 
înaintea Domnului, şi Satana veni şi el printre ei. 

7. Atunci Domnul zise către Satana: “De unde 
vii?” Iar Satana răspunse Domnului şi-l zise: “Am 

dat târcoale pe pământ şi m-am plimbat în sus 
şi-n jos”. 


Cu îngăduirea lui Dumnezeu, Satana îi cerne şi-i culege pe toţi 
cei ce mai umblă în lumea aceasta după plăceri, chiar duhovniceşti, 
numai să-i prindă, că încă nu s-au lepădat desăvârşit de iubirea de sine 
şi de orice spurcăciune a vieţii, după atâta și atâta propovăduire a 
Bisericii. Căci patima aceasta face pe om să cadă, lovit de săgețile 
laudei, şi să se trezească cu mintea înşelată şi sărită din socoteala 
smereniei. 

Că iată, pe cei ce n-aveau curăţia vieţii, lingăii de la curtea 
regelui Ahav, i-a dat înşelăciunii desăvârșite a duhului minciunii, şi 
sfatul lor era ispită regelui iubitor de slavă deșartă, ispită în care 
trebuia să cadă şi regele, ascultătorul lor, pentru păcatele sale. 

Ca şi înşelaţii aceia care l-au pălmuit pe adevăratul prooroc al 
lui Dumnezeu, aşa şi proorocii mincinoșşi din zilele noastre sunt de o 
îndrăzneală nemaipomenită şi pălmuiesc smerenia, dându-se pe ei de 
ceva mare: “Ilie”, “loan”, “Hristos”, “Fiul Omului”, “Dreptul Judecă- 
tor”, şi aşa mai departe. Pretind ascultare de la oameni pentru că 
“Dumnezeu” i-a trimis, să spună la lume lucruri de care îţi ţiuie 
urechile, şi-ţi îngheaţă inima auzindu-i. 

Pe semnele următoare se pot cunoaşte că nu mai sunt întregi la 
minte: 


1. Se dau pe sine de ceva mare, cum s-au dat de 
altfel toți ereticii (rătăciţii) vremurilor, pe care 
însă i-a afurisit Biserica, prin sfintele soboare. 

2. Cad la laudă, având o smerenie mincinoasă. 

3. Se ţin pe sine mai presus de Scriptură (unul 
chiar mi-a rupt-o), mai presus de Biserică şi sfinţi. 

4. Mor după a fi ascultați și crezuţi de oameni. 

5. Fierb de mânie când nu sunt luaţi în serios. 

6. Adesea au “grăire în duh”, cu “duhul” care-i 
poartă şi-i învaţă. 

7. Nu vor nici în ruptul capului să-şi controleze 
prin preoți cele auzite de la “duhul” lor. 

“Să nu vă luptaţi nici cu mic, nici cu mare, ci 
numai cu regele lui Israil”. 

32. Căpeteniile carelor, văzând pe Iosafat, au 
crezut că acesta este cu adevărat regele lui Israil, 
şi s-au repezit asupra lui, ca să se lupte cu el. 
Iosafat însă a strigat. 

33. Atunci căpeteniile carelor văzând că nu este 
acesta regele lui Israil, s-au abătut de la el. 

34. Iar un om şi-a întins arcul şi a lovit din 
întâmplare pe regele lui Israil (Ahav), cel cu 
hainele schimbate, într-o încheietură a platoşei; şi 
acesta a zis căruțaşului său: “Întoarce îndărăt şi 
mă scoate din oaste, că sunt rănit”. 

35. Şi s-a pornit luptă mare în acea zi, şi regele 
(rănit) a stat în căruța lui, în faţa Sirienilor toată 
ziua, iar seara a murit; şi a curs sânge din rana sa 
pe podul căruţei. 

36. Şi la asfinţitul soarelui s-a dat de veste la 
toată tabăra, zicând: “Să meargă fiecare la cetatea 
lui, fiecare la ţinutul lui !” 

37. Şi murind regele, a fost dus în Samaria, şi 
l-au înmormântat în Samaria. 

38. Şi au spălat căruţa lui în iazul Samariei; şi 
câinii au lins sângele lui Ahav, iar desfrânatele 
s-au scăldat în spălătura acelui sânge, după 
cuvântul Domnului, pe care l-a grăit (şi prin Ilie). 


Duhul care a ieşit şi a stat înaintea feţei Domnului și s-a făcut 
duh mincinos în gura proorocilor, căruia i-a zis Domnul: “Du-te şi fă 
cum ai zis!” e acelaşi care a cerut de la Dumnezeu să cerce pe Iov, ca 
să se arate răbdarea şi statomnicia dreptului. 


Iov 1: 
6. Într-o zi îngerii lui Dumnezeu se înfăţişară 
înaintea Domnului, şi Satana veni şi el printre ei. 
7. Atunci Domnul zise către Satana: “De unde 
vii ?” Iar Satana răspunse Domnului şi-l zise: “Am 


RĂZBOIUL NEVĂZUT 189 


dat târcoale pe pământ şi m-am plimbat în sus 
şi-n Jos”. 


Cu îngăduirea lui Dumnezeu, Satana îi cerne şi-i culege pe toţi 
cei ce mai umblă în lumea aceasta după plăceri, chiar duhovniceşti, 
numai să-i prindă, că încă nu s-au lepădat desăvârşit de iubirea de sine 
şi de orice spurcăciune a vieţii, după atâta şi atâta propovăduire a 
Bisericii. Căci patima aceasta face pe om să cadă, lovit de săgețile 
laudei, şi să se trezească cu mintea înşelată şi sărită din socoteala 
smereniei. 

Că iată, pe cei ce n-aveau curăţia vieţii, lingăii de la curtea 
regelui Ahav, i-a dat înşelăciunii desăvârșite a duhului minciunii, şi 
sfatul lor era ispită regelui iubitor de slavă deşartă, ispită în care 
trebuia să cadă şi regele, ascultătorul lor, pentru păcatele sale. 

Ca şi înşelaţii aceia care l-au pălmuit pe adevăratul prooroc al 
lui Dumnezeu, aşa şi proorocii mincinoşi din zilele noastre sunt de o 
îndrăzneală nemaipomenită şi pălmuiesc smerenia, dându-se pe ei de 
ceva mare: “Ilie”, “loan”, “Hristos”, “Fiul Omului”, “Dreptul Judecă- 
tor”, şi aşa mai departe. Pretind ascultare de la oameni pentru că 
“Dumnezeu” i-a trimis, să spună la lume lucruri de care îţi ţiuie 
urechile, şi-ţi îngheaţă inima auzindu-i. 

Pe semnele următoare se pot cunoaşte că nu mai sunt întregi la 
minte: 


1. Se dau pe sine de ceva mare, cum s-au dat de 
altfel toţi ereticii (rătăciţii) vremurilor, pe care 
însă i-a afurisit Biserica, prin sfintele soboare. 

2. Cad la laudă, având o smerenie mincinoasă. 

3. Se țin pe sine mai presus de Scriptură (unul 
chiar mi-a rupt-o), mai presus de Biserică şi sfinţi. 

4. Mor după a fi ascultați și crezuţi de oameni. 

5. Fierb de mânie când nu sunt luaţi în serios. 

6. Adesea au “grăire în duh”, cu “duhul” care-i 
poartă şi-i învaţă. 

7. Nu vor nici în ruptul capului să-şi controleze 
prin preoți cele auzite de la “duhul” lor. 

8. Câte unii cu toate acestea arată o evlavie 
neobişnuită: mărturisind pe Hristos, pe Maica 
Domnului, făcându-şi şi Sfânta Cruce, bătând 
metanii, sărutând icoanele, ba şi Sfânta Împărtă- 
şanie luând-o (!); şi jurându-se că-s oamenii lui 
Dumnezeu, iar ei sunt înşelaţi. 

9. Fac pe proorocii şi împrăștie spaimă între 
oameni. Multe proorocii li se împlinesc, dar multe 
nu. Asta atârnă de puterea de străvedere a 
“duhului” care le spune ce le spune, ca unul ce 
n-are învelitoarea trupului, şi de aceea prinde cu 
oarecare vreme înainte, cele ce le apropie 
Dumnezeu de oameni. Dar asta nu e proorocie. 

10. În numele “dumnezeului” lor, sunt în stare 
să omoare om, întemeindu-se pe Scriptură că şi 
Avraam a fost în stare de o atare ascultare, iar 
Finees a şi făcut aceasta și i s-a socotit acestuia 
râvnă pentru Dumnezeul săul. (Cu amăgirea 
ascultării până la ucidere de om, a cercat 
vrăjmașul pe mulţi, în toate vremurile, chiar şi pe 
pustnici, de cum pe oamenii lumii.) Prin urmare 
fiind aşa de săritori cu ascultarea şi credinţa la 
poveţele “duhului” lor, pe care-l cred că e Hristos, 
sunt o adevărată primejdie printre oameni; terorişti 
ai sufletelor simple. 

11. Sar de la un lucru la altul şi leagă lucruri 
fără nici o legătură. Tălmăcesc greşit, strâmbă 
adevărul și se propovăduiesc din Scripturi, mai 
mult pe ei înşişi decât pe Dumnezeu, mergând 
grăbit spre cea mai de pe urmă sfărâmare şi sărire 
a minții. 

12. În.preajma lor simţi tulburare şi primejdie, 
căci mulţi dintre ei au fost pe la casa de nebuni, 
sau vor trebui să se ducă. Nu-i blândeţe pe chipul 


! Numerii 25, 7-13. 

lor. Nu-i ocărâm, ci ne păzim şi-i învăţăra şi pe 
alții să se păzească şi ne înfricoşăm cât de 
groaznic și-au tăiat mintea în Scripturi!. 


Totuşi, pe cât se poate, să încercăm a-i înţelege, lămurind 
adevărul lucrurilor şi meşteşugirile vicleanului. E ştiut, că făcând omul 
gândurile şi voile celui rău, intră acela în el. Sau, altfel zicând: iubind 
cele rele, pe firul acestei iubiri, intră vrăjmaşul în cetate; adică prin 
cele de-a stânga, relele. Când însă vede că nu poate amăgi pe om cu 
cele de-a stânga, sare în cealaltă margine, de-a dreapta de tot, căutând 
acolo să-l amăgească, ca să-i dea omul crezare. Îi trânteşte o laudă 
pentru mulțimea credinţei în Dumnezeu şi a iubirii virtuţii, şi-l 
îndeamnă ca fără măsură şi fără întrebare să se silească în acestea. Pe 
unul îl trezea la rugăciune, silindu-se să-i strecoare în minte şi-n inimă 
părere mare despre sine, precum că pe “el” îl trezesc “îngerii” la 
pravilă. Sau dacă cel ochit spre înşelare nu-i chiar aşa de virtuos, îi 
mai îngăduie să fumeze, să bea, zicându-i gândurile că-i trebuie 
putere, şi nu-i păcat. Pe unul l-a săgetat arătându-i-se în chipul lui 
“Hristos” şi spunându-i: “Pentru dumneata mai răsare soarele !” 
Douăzeci şi cinci de ani pe urmă l-a mai dăscălit, ca să ajungă să se 
creadă pe sine că el e fiul omului din Scriptură şi dreptul judecător, 
care va despărţi oile de capre şi va întemeia Împărăţia lui Dumnezeu 
pe pământ, şi că în zilele lui va fi sfârşitul şi judecata, care se va face 
prin el. (De fapt era sfârşitul judecății sale, pe care o vedea, nu la sine, 
ci în afară, la toată lumea.) De fiecare dată când îl zorea credința 
aceasta trecea, după câte o ispravă, şi pe la casa de nebuni. 

Firul acestei iubiri, fie că înclină spre păcate, fie că înclină spre 
Dumnezeu, vrăjmaşul caută să-l prindă de capete, nesfiindu-se uciga- 
şul să se dea drept “Dumnezeu”, numai să prindă pe cine poate. De 
aceea au zis Părinţii că întotdeauna extremele sunt ale diavolului. 
Adică şi prea mare iubire de Dumnezeu - înainte de vreme - poate fi 
pricină de cădere: o iubire oarecum pământească, pătimaşă, neliniştită, 
nesenină, necurată şi pironită. 

Grijă la minte ! Căci războiul nevăzut cearcă pe toată lumea şi 
n-a cruțat nici iubirea de Dumnezeu a Apostolilor ! Deci, ca să 


l 2 Petru 1, 20. 

pricepem mai bine lucrul acesta subţire şi rostul pentru toți al celor 
scrise, ne folosim de icoana celor trei iubiri, a celor trei ucenici ai 
Domnului: Petru, Iuda şi loan. 


GREŞELILE IUBIRII ŞI DREAPTA SOCOTEALĂ 


Aceşti ucenici ai Domnului, din pricina iubirii lor aprinse, 
fiecare a făcut câte o greşeală în ucenicia lor. Doi s-au îndreptat, unul 
s-a surpat. Astfel, într-o călătorie, când oamenii dintr-o cetate 
oarecare necunoscându-i, n-au vrut să-i primească, Iacob şi loan au 
zis: să ne rugăm ca Ilie, să se pogoare foc din cer peste ei să-i ardă. 
Cinstea şi preţul pe care-l avea Domnul în inima lor, precum și râvna 
sau iuţimea lor, încă nu le aveau în cumpănă şi cu dreaptă socoteală şi 
așa au ars o greşeală. Mântuitorul i-a adus la blândeţe şi la dreapta 
socoteală, învăţându-i: “Nu ştiţi ce duh grăieşte prin voi acestea”?. 

Petru, după frumoasa mărturisire de credinţă: “Tu eşti Hristos 
Fiul lui Dumnezeu celui viu !”°, şi după lauda Mântuitorului - care în 
aşa fel i-a spus-o, ca oarecum să-l ferească de primejdia laudei şi a 
părerii de sine, - când lisus a început să le spună Apostolilor despre 
patimile şi răstignirea Sa, Petru, în iubirea lui n-a putut răbda o 
socoteală ca aceea, ci şi sări cu gura: “Doamne, să nu-ţi fie ţie una ca 
aceasta !”* Atunci, ca unul ce n-avea şi cunoştinţa tainelor lui 
Dumnezeu care să ţie cumpăna dreaptă cu puterea iubirii aprinse şi 
înțeleasă omeneşte, căpătă de la Domnul palmele acestea: “Înapoia 
Mea Satano ! Sminteală Îmi ești !”* Sigur că nu Petru era Satana, ci un 
gând al Satanei intrase şi se exprimase prin gura lui Petru, - căci era o 
spărtură, o descumpănire între puterile lui sufleteşti: cunoştinţă, 
dragoste şi iuţime. Şi se vede că încă nu s-a tămăduit cu îndreptarea 
aceea. Mai bătrân fiind şi mai greu de leac, iubirea lui încă nu se 
strămutase, ca a lui Ioan: toată pentru Mântuitorul, ci mai ţinea ceva şi 
pentru sine. Mântuitorul îl cunoştea şi-i prevesti lepădarea cea de trei 
ori în curtea lui Caiafa. Petru iarăşi sări cu gura, zicând că nu. Dar la 


! Luca 9, 54. 3 Matei 16, 16. 5 Matei 16, 23. 
2 Luca 9, 55. 1 Matei 16, 22. 

urmă a trebuit să constate că a mai luat trei palme peste obraz, pentru 
iubirea pe care n-o dase toată lui Dumnezeu, precum făgăduise, ci mai 
ținuse şi pentru sine. Sfânta Predanie zice că atâta a plâns Petru şi s-a 
pocăit, încât lacrimile tăiaseră brazde în obrajii săi. 

Iuda, ucenic al Mântuitorului şi el, având minte, iubire şi voinţă, 
însă după felul lui, iarăşi ne dă o pildă şi o învăţătură. Iuda voia ca şi 
Mântuitorul să iubească ceea ce iubeşte el, adică să întemeieze o 
împărăție pământească a Cerurilor şi lisus să se facă Împărat, iar pe el, 
mare sfetnic şi vistiernic al arginţilor, că tare era umilit, să fie trimis 
descult, fără traistă şi numai cu toiag! şi să propovăduiască o Împărăţie 
pe care n-o vedea cu ochii săi de lut, şi pentru care n-avea decât o 
zdreanţă de pungă goală. 

Aşa fiind făcut, parcă era de un gând cu tot neamul său. De 
aceea, deşi Mântuitorul l-a iubit şi l-a înzestrat cu daruri întocmai ca şi 
pe ceilalţi, totuşi el a rămas evreul fără leac, iubind un “Dumnezeu al 
veacului de acum”, iar pe lisus care nu corespundea iubirii sale 
pământeşti, L-a vândut pe treizeci de arginţi, câştig ce-a mai putut să 
scoată, pentru slujba de trei ani. 

Cele două capete ale iubirii sale erau prinse de diavol. El se 
iubea pe sine, iar pe Dumnezeu, numai dacă Dumnezeu îi asigura 
mulțumirea iubirii de sine, - ceea ce adevăratul Dumnezeu n-a putut 
să-i împlinească. De aceea s-a lăsat păgubaş. Mântuitorul a încercat 
totul cu beteagul său ucenic, dar în zadar. I-a dat şi Sfânta 
Împărtăşanie cu Sine, dar în loc să se tămăduiască, a intrat și mai cu 
putere Satana în el” şi Mântuitorul - în grai omenesc zicând - S-a dat 
bătut, spunându-i: “Ce faci, fă mai curând !” - că nu puteau dracii face 
nimic, de nu le îngăduia Dumnezeu. 

A avut şi el o clipă de trezire, dar nu mai era el stăpân pe sine, ci 
acum era mai tare noul său “stăpân”, care-l trăgea la plata 
spânzurării... şi nu i-a mai dat vreme... 

lată ce primejdie grozavă e acea iubire de sine, care nu se 
dăruieşte lui Dumnezeu, nu se pleacă sfatului, decât cu fățărnicie: 
necaz mare şi jug greu peste fiii lui Adam. 


! Marcu 6, 8. 
2 2 Corinteni 4, 4. 
3 Joan 13, 27. 

Unirea celor doi sau trei în numele lui Dumnezeu e o minune 
nevăzută în suflet, e venirea iuţimii, a cunoștinței și a dragostei la 
cumpăna liniştită a dreptei socoteli, ştiutoare de taină şi ştiutoare de 
măsuri, asta e ceea ce urmărim cu orice prilej ca pe un dar şi un dor al 
lui Dumnezeu. Ne trebuie - grăind mai pe înţeles - mai multă inimă în 
minte şi mai multă minte în inimă, căci altfel, fără lucrarea de unire a 
preafericitului nume, o iau razna şi inima şi mintea. 


MĂSURILE... 


sl 


“Cine nu se leapădă de sine, nu poate să vie după Mine.” Cine 
nu poate să întrebe şi nu se poate pleca sfatului unui părinte 
duhovnicesc, sau nici măcar nu-l caută, nu găseşte pe Iisus. Dacă totuși 
vrea să se ţie de urma lui Dumnezeu, dar fiind cu inima şi mintea 
întinate de părere şi mândrie, dă de înşelăciuni. De aceea-s rânduiți 
duhovnicii, să cumpănească duhurile ce le străbat mintea, să cunoască 
măsurile fiecărui ins, şi încotro îi înclină cumpăna. 

Încă de mult mărturisea Proorocul Iordanului că: “Nu poate un 
om să ia nimic, dacă nu i s-a dat lui din cer”. Dar tot aşa zic şi cei 
înşelaţi. Cum să prindem înşelăciunea din urmă ? Foarte uşor de prins. 
Cei ce cu adevărat au darul de la Dumnezeu, vin la duhovnici să 
întrebe, pe când cei înșelaţi nu vor, ci se ţin pe sine mai presus de orice 
dar. Ei nu mai ştiu că fără de smerenie, nu dai de Dumnezeu, ci de 
înşelătorul; fără întrebare nu intri pe poartă, ci sari pe aiurea şi cu 
tâlharii te socoteşti. Râvna fără întrebare şi părerea sar măsura. 


“În puterea darului ce mi s-a dat spun oricui, care 
este între voi, să nu năzuiască mai sus decât i se 
cuvine să năzuiască, ci să cugete cumpănit, fiecare 
precum Dumnezeu i-a împărțit măsura credinţei.”* 


Asta ne-o spune Sf. Pavel, care, deşi a văzut lumina puternică 
din cer şi a auzit glasul adevăratului lisus Hristos, care I-a descoperit 


! Luca 9, 23. 2 Joan 3, 27. 3 Romani 12, 3. 

rostul sfintei Sale nevăzute arătări, totuşi, spre asigurarea şi învăţarea 
smereniei, l-a trimis orb la sluga Sa în Damasc!. Acesta, vestit şi el de 
Mântuitorul?, l-a primit, l-a lămurit și l-a înnoit cu Botezul. Acelaşi 
Pavel, după altă multă învăţătură, trudă şi propovăduire, după alte 
vedenii, semne şi răpire în Rai, totuşi s-a dus la Ierusalim, să se în- 
tâlnească cu ceilalţi Apostoli şi să le spună şi lor Evanghelia pe care o 
vestea el, ca nu cumva să fie în înşelare şi toată truda lui zadarnică”. 

Aşa-l povăţuia, nu îndoiala ci smerenia. 

În fiecare ins a închis Dumnezeu chemarea către tot rostul şi 
lucrul, pe care - la vreme - le va avea între oameni. Astfel: 


Efeseni 4: 

11. El a dat pe unii ca să fie Apostoli, pe alţii 
prooroci, pe alţii binevestitori, pe alţii păstori și 
învăţători, 

12. Spre desăvârşirea sfinţilor, la lucrul slujbei, 
spre zidirea trupului lui Hristos, 

13. Până când toţi vom fi ajuns la unirea 
credinţei şi a cunoștinței Fiului lui Dumnezeu, la 
starea bărbatului desăvârşit, la măsura vârstei 
plinirii lui Hristos, 

14. Ca să nu mai fim copii şi jucăria valurilor, 
purtaţi încoace şi încolo de orice vânt de învăţă- 
tură, prin înşelăciunea oamenilor, prin vicleșugul 
lor, spre uneltirea rătăcirii, 

15. Ci fiind credincioşi adevărului, prin iubire 
să sporim întru toate, pentru El, care este capul - 
Hristos. 


El uneşte cele învrăjbite, El ne măsoară darul, El ne cheamă la 
lucru în vie, El ne ajută pe fiecare în parte, dacă nu uităm să-L 
chemăm; iar spre desăvârşirea obştei, El luminează slujitorii. 

Sunt, între cei trimişi de Dumnezeu, şi oameni ce au darul să 
vadă dincolo de zare, să audă graiuri şi cuvinte mai presus de fire. Dar 


! Fapte 22, 6-11. 3 Galateni 2, 1-8. 
2 Fapte 22, 10-16. 

aceştia, la vreme de mare însemnătate pentru ei, când li se deschide 
ochiul vederii şi urechile auzirii celor de dincolo, să nu întârzie a căuta 
povăţuirea unui duhovnic, care le va feri inima şi mintea de bucurie 
străină şi care îi va ocroti cu dulama smereniei. 

Căci dacă nu fac aşa, cu tot darul de sus, pot cădea pradă 
înşelăciunii. lată cum: Darurile lui Dumnezeu ascunse în noi, noi nu le 
ştim, dar Satana le vede; şi, ca un tâlhar viclean, pândeşte vremea 
darului de sus să se deschidă în viaţa noastră şi de nu-l va afla acoperit 
de smerenie şi dreaptă socoteală, varsă el, ca pe un jgheab, pustiirile 
lui pe făgaşul lui Dumnezeu. 

Deci, ce ţi-a dat Dumnezeu dar, asigură-l cu întrebarea și 
ocroteşte-l cu smerenia, şi cu atât mai vârtos nu ieşi din sfatul unuia 
dintre nebăgaţii în seamă slujitori ai lui Dumnezeu. “Cu cât eşti mai 
mare, mai mult te smereşte, şi înaintea Domnului vei afla Har” zice 
înțeleptul.! Căci de n-ai îndemânare către socoteala aceasta, atunci 
darului vederii tale i se arată un hristos mincinos şi urechii tale îi va 
grăi Satana, care se va da pe sine “Hristos” şi te va amăgi desăvârşit. 


“...„Se vor ridica hristoşi mincinoşi şi vor da 
semne mari şi minuni, ca să amăgească, de va fi cu 
putinţă şi pe cei aleși.” 


Hristoşii şi proorocii mincinoşi, de care ne previne Mântuitorul 
din vreme, sunt viclenii de dincolo de zare, care fac silă mare şi mult 
meşteşugită, ca să fie primiţi de oameni ca atare. Ei umblă răcnind şi 
caută pe cineva să-i vadă şi să-i asculte. - Nu cumva li-e vremea 
aproape, căci tare-şi mai fac de cap !? 

Mântuire este şi pentru cei înşelați: când îşi vor cunoaște 
înşelarea şi se vor pocăi de ea. Iuda însă n-a mai avut vreme. 

lată pe scurt pricinile şi grija pentru care Predania Bisericii 
Răsăritene se fereşte de vedenii, şi-şi fereşte şi fiii, întrucât acestea nu 
sunt neapărat trebuitoare mântuirii, şi desăvârşirea, la care suntem 
chemaţi, lasă în urmă orice vedenie. Revelația e deplină, iar cele ce 
mai lipsesc, le aşteptăm la a doua venire. 


! Înţelepciunea lui Isus Sirah 3, 18. ? Matei 24, 24. 

SFATURILE EVANGHELICE 
SAU 
PORUNCILE DESĂV ÂRȘIRII 


Porunca desăvârşirii s-a dat încă prin Legea veche, evreilor!, dar 
cu deosebire s-a dat prin Legea nouă, creştinilor”. Desăvârşirea şi 
sfinţenia sunt cele ce măsoară apropierea sau depărtarea noastră de 
Dumnezeu. De aceea, în trei cete se rânduiesc ostașii războiului 
duhovnicesc, în: chemaţi, aleşi şi credincioşi”, sau cu altă numire: 
începători, sporiţi şi desăvârşiţi. 

Dar s-a ales o ceată de creştini care găsesc înlăuntrul lor în- 
demnarea sau chemarea numai spre viaţa duhovnicească, ca singurul 
rost vrednic al vieţii. Aceştia sunt călugării. 

Precum când merg la oaste, oamenii lumii lasă toată grija de 
acasă, ca să nu-i încâlcească în vremea ostăşiei, așa şi nevoitorii 
mântuirii lasă toată grija lumii, pentru Împăratul cerurilor. 

Dacă la intrarea în viaţă sunt de ajuns poruncile şi sângele 
Mielului, pentru ajungerea desăvârşirii însă sfaturile evanghelice se 
fac porunci. Sfaturile evanghelice sunt tot porunci pentru cine are 
înzestrarea de a le împlini. Şi o au mult mai mulţi, după cum întâm- 
plările vieţii îi dovedesc, şi iarăşi înzestrarea aceasta şi-o desăvârșesc 
mult mai puţini, din lipsa de povăţuitori desăvârşiţi. Printre sfaturile 
evanghelice sau poruncile desăvârșirii cea dintâi e lepădarea de lume. 
Cine se leapădă de lume nu mai stă la cumpănă, între preţul lumii în- 
tregi, de i-ar da-o cineva toată în stăpânire până la sfârşitul veacurilor, 
şi între preţul sufletului, curăţit şi strălucit de slava lui Dumnezeu, în 
viaţa de apoi. Faţă de slava aceea, ale lumii de aicea toate sunt gunoi“. 

Lepădarea de lume e o convingere, pe care poţi s-o ai şi în 
mijlocul lumii stând, precum poţi să n-o ai în mijlocul pustiei 
petrecând. Dar cei ce se mântuiesc, toţi trebuie s-o aibă. 

Călugării deci, vrând să înveţe ştiinţa mântuirii”, sau meşteșugul 
izbăvirii din cele de aici şi strămutarea în cele de dincolo, dau aceste 
trei sfinte făgăduinţe: sărăcia, fecioria şi ascultarea. 


! Levitic 11, 44-45. 3 Apocalipsă 17, 14. SLuca 1,77. 
2 Matei 5, 48. + Matei 16, 26 şi loan 2, 17. 

Făgăduinţele acestea, când sunt făcute dintr-o convingere sta- 
tomică, surpă pe rând toate patimile şi izbăvesc pe nevoitor de toate 
cursele vrăjmaşului; căci acestea sunt sfaturile evanghelice şi urmarea 
Mântuitorului. Astfel sărăcia e dezlipirea sufletului de orice lăcomie 
de avere sau iubire de argint, precum şi dezlipirea de gândul averii. 
Cel dezlipit cu sufletul de acestea, de va și avea avere în grijă, nu va fi 
împătimit de ea, şi nu-și va pierde cumpătul, când s-ar întâmpla să o 
piardă. 

Fecioria stă împotriva a toată desfrânarea. Nevoinţa ei urmă- 
reşte să aducă firea la linişte sau la nepătimire, ca la o stare de la sine 
înţeleasă a firii pe care firea a avut-o odată. 

Ascultarea însă e făgăduinţa cea mai grea: mucenicia pe viaţă. 
Toţi i-au zis aşa. Greutatea ei cu adevărat stă şi în îndărătnicia firii, 
sălbătăcită de păcate, dar stă şi în scăderile povăţuitorilor. Dacă povă- 
ţuitorii n-au cuvântul acoperit cu o sporită viață duhovnicească și nu 
au patimile stinse, n-au cu ce te îndemna la ascultarea desăvârşită, 
decât cu puterea mărimii, sau cu mărimea puterii. E vorba de o ascul- 
tare, care opreşte mintea ascultătorului de a mai cumpăni cuvântul şi 
sare să-l facă întocmai, chiar de l-ar costa viața. Ascultătorul nu mai 
face nici o socoteală cu viaţa, liniştit că duhovnicescul său părinte i-a 
luat grija vieţii şi l-a scutit de toate primejdiile socotirii. Desăvârşit nu 
poți asculta decât de un sfânt. Aceştia însă fug de slujba poruncirii. 

Totuşi spre folosul vieții duhovniceşti eşti de mare câştig 
ascultând pe oricine; căci ascultarea e rânduită împotriva patimilor 
minţii: mândria, părerea şi slava deşartă, şi cine are de gând să scape 
de acestea nu stă să cumpănească sfințenia mai marelui. Ascultarea 
desăvârşită e vestita “tăiere a voii” care, de multe ori, e tot una cu 
tăierea capului. Ascultătorul desăvârşit nu mai are război cu necazurile 
ce vin de pe urma iubirii de sine şi nici lupte cu grija vieţii care l-a 
scos din Rai. Ascultarea e lepădarea de sine, luarea crucii în fiecare zi! 
şi urmarea Mântuitorului. Ea ne învaţă smerenia, care ucide toate 
patimile şi linişteşte sufletul. Ea stinge orice frământare şi opreşte 
orice iniţiativă, deci toată energia, cu vremea, trebuie să se conver- 
tească în virtuţi duhovniceşti. Ascultarea aceasta stinge personalitatea 


! Luca 9, 23. 

de pe planul lumii şi, dacă e ceva de capul ascultătorului, toată 
înzestrarea lui se preschimbă în sfinţenie, pe care, de multe ori, se 
poate întâmpla să n-o ştie nimeni fără numai Dumnezeu. Aşa creşte 
ascultătorul o personalitate a spiritului, când izbuteşte să treacă peste 
grămada sa de oase ca şi cum ar trece altul. 

În fiecare om este închisă o măsură a lui, după cum ne asigură şi 
Sfântul Pavel’; peste aceasta să nu treacă nimeni, dar nici să nu se 
lenevească nimeni a o ajunge. Arătarea şi împlinirea în firea noastră a 
tuturor darurilor naşterii noastre de sus, din Duhul Sfânt, e ceea ce 
numim desăvârşirea, cea la măsura fiecărui ins. Fiecare e înzestrat şi 
trimis să împlinească un rost al lui Dumnezeu între oameni. Dezvelirea 
şi înţelegerea acestui rost sau destin ascuns în noi în fiecare, după 
atotştiința de mai înainte? a lui Dumnezeu, nu poate fi dezgropat fără 
cunoştinţa și luarea aminte a unui duhovnic iscusit, care are grija şi 
meşteşugul să înlăture toată piedica şi nepriceperea, ca să poată avea 
loc de ele voia cea bună a lui Dumnezeu, care era ascunsă în tine. 
Duhovnicul, sau stareţul, ajută şi dezvăluie toate intenţiile lui 
Dumnezeu din fiii Săi, dăruite lor după măsura credinţei, ce vor avea 
s-o aibă. 

De aceea toţi nevoitorii trebuie să-şi găsească duhovnic, de- 
oarece în cele duhovniceşti, tot ce nu e din povăţuire orânduită şi sub 
ocrotirea smereniei duce la înşelare şi la mai mare rătăcire, decât înseşi 
patimile. 


“Prin ştiinţa lui, dreptul, sluga Mea, va îndrepta pe 
mulţi." 


Prin acea prietenie a duhovnicului cu Dumnezeu, despre care nu 
ne mai tocmim, el va întoarce sau va atrage voia omului la voia lui 
Dumnezeu, făcându-l să vrea şi el ce vrea Dumnezeu. Atunci vei fi în 
ascultarea care era în Hristos lisusf, şi dreptul, sluga lui Dumnezeu, va 
întoarce dragostea ta la dragostea lui Dumnezeu, iubind şi tu ce iubeş- 
te Dumnezeu: atunci va fi în noi simţirea care era în lisus”. 
Duhovnicul va întoarce şi mintea noastră de la atâta umblare pustie în 


! Romani 12, 3. 3 Isaia 53, 11. Filipeni 2, 5. 
? Romani 8, 29. 4 Filipeni 2, 8. 

afară, şi o va face scaun al lui Hristos-Dumnezeu, în care sunt ascunse 
toate comorile cunoștinței şi ale înțelepciunii’. 

La aceste stări însă nimeni să nu încerce să ajungă singur, căci 
nu va ajunge sau va ajunge rău. Toate darurile închise în destinul 
nostru sunt îngrădite cu suferințe, și numai la atâtea daruri ajungem, 
prin câtă suferință putem răzbi cu bucurie. Numai atâta bine putem 
face, câtă suferinţă putem ridica de pe el. Numai atâta mângâiere 
putem aduce între oameni, câtă amărăciune putem bea în locul celor ce 
vrem să-i mângâiem. Atâta strălucire va arăta iubirea de Dumnezeu şi 
de oameni în noi, sau atât de puternice vor fi mila şi adevărul în noi, 
câtă văpaie de ură înfruntăm bucuroşi pentru Dumnezeu și oameni. Şi 
aşa mai departe. 

E bine de ştiut şi faptul că darurile lui Dumnezeu dau o mare 
putere de a suferi, cu seninătate, orice protivnicie în calea darului, şi, 
răbdând cu linişte, toate piedicile cad pe rând, printr-o nevăzută 
rânduială dumnezeiască. 

Lupta începătorului este lupta izbăvirii de patimi; straja atenţiei 
la porţile simţurilor, ca să nu intre pruncii vaviloneşti, care, făcându-se 
bărbaţi, ar fi mai greu de scos. Deci cum se arată aceia, să-i şi lovească 
de Piatră, ca să nu ajungă cu ei până la luptă. Năvala de gânduri să nu 
descurajeze pe începători; toată grija să le fie să nu se nevoiască cu 
gândurile. A nu avea gânduri e tot aşa de cu neputinţă, ca şi a crede că 
poți opri vântul, dar, cu orânduire dumnezeiască, vin și vremuri fără 
furtună. 

Începătorii pot să vadă cum numele Mântuitorului îi izbăveşte 
de asuprirea momelilor vicleanului - ceea ce-i îndatorează cu o mare 
smerenie înaintea lui Dumnezeu, ştiind că se luptă El în locul lor. 
Partea începătorilor este nevoinţa de a seca izvoarele patimilor din 
pământul inimii, precum şi grija de a nu se sui cu mintea în văzduhul 
părerii, căci acolo bat furtuni mari şi se rup aripile minţii. Fiindcă de 
multe ori e atrasă mintea dincolo şi, furată de vrajă cum e, uşor poate 
fi mișcată de bucurie străină. De aceea Sfinţii Părinţi ne atrag luarea 
aminte să ne împotrivim acestei răpiri a minţii, pentru că dincolo, mari 
şi multe sunt primejdiile, în care începătorii pot să-şi frângă mintea. 


! Coloseni 2, 3. 

Începătorii trebuie să stea cu mintea de strajă la porţile sufletului, ca să 
nu intre ca un foc bucurie străină în cetate. 

Vremea nevoinţei pentru unii e mai scurtă, pentru alții mai 
lungă, pentru unii mai uşoară, pentru alţii mai grea, şi pentru foarte 
mulți ţine toată viața. Dar pentru cei ce nu judecă pe nimeni, 
Mântuitorul zice că fără nevoinţă intră în Împărăţie!. 

Fără uscarea izvoarelor rele, fără scoatere din rădăcină a pa- 
timilor - ca pe urmă locul să fie ars cu lacrimile pocăinţei - fără 
netezirea scurmăturilor pe care le-au făcut în fire porcii patimilor: 
dealuri şi văi, nu e chip de a primi pe lisus şi-a ajunge în ceata a doua 
a luptătorilor, a celor sporiți. Ceata începătorilor stă sub fericirea 
sărăciei desăvârşite. Nimic n-a mai rămas de care să le mai fie 
împătimită inima, nici de ei înşişi, nici din altceva din cele de aici. Cât 
despre patimi, singura lor avuţie, prin nevoinţa cea de bunăvoie, au 
risipit-o, au ajuns săraci şi s-au făcut ca un crin în pustie. 


CEI CURAŢI CU INIMA 


Măsura celor sporiţi stă sub fericirea fecioriei sau a celor curaţi 
cu inima. Căci una e să făgăduieşti că vei petrece în feciorie şi alta e să 
ajungi cu adevărat starea nevinovăţiei şi nepătimirea. Cei ce-și întorc 
mânia şi pofta de la cele de aici, unde altfel ar fi zăcătorit în contra 
firii, aceia scapă de bărbatul sau de femeia dintr-înşii și vin la starea 
unui suflet de fecioară. 

Sufletul ajuns la starea de fecioară are parte de crinul Bu- 
nei-Vestiri a naşterii lui Hristos într-însul. În vremea aceasta, sortită 
dezvelirii darurilor dobândite prin Sf. Mir, se întâmplă că sufletul 
trebuie să treacă prin nevoinţe fără de voie, neatârnătoare de el, care 
însă îi vin prin dumnezeiască orânduire, împlinind ceea ce mai lipsea 
din lămurirea la câtă s-a supus prin nevoinţe de bună voie. În vremea 
aceasta, lucrează asupra nevoitorilor puterea cea mai presus de fire a 
Duhului Sfânt. Dar, să nu uităm: numai după ce ei, prin nevoinţele 
cele de bună voie, au scos toate puterile sufletului din robia lucrării 


! Luca 6, 37. 

contra firii şi le-au adus la lucrarea potrivită cu firea, spre care le erau 
date. Odată dobândită această convertire şi armonie lăuntrică a puteri- 
lor, vine şi lucrarea cea mai presus de fire şi ajută creşterea şi rodirea 
darurilor Duhului Sfânt, potrivit orânduirii lui Dumnezeu cu fiecare. 

Prunc nou s-a născut firii, pe care a întors-o la starea de fecioară 
fără prihană. lar Pruncul creştea şi se întărea cu Duhul, umplându-se 
de înţelepciune, şi Harul lui Dumnezeu era cu El'. El e steaua de 
dimineaţă, care răsare în inimile credincioşilor?, după cum zice Petru. 
El e Dumnezeul-lumină - lumina ta - cea care era învăluită de întune- 
ricul neştiinţei din vremea patimilor, care va răsări ca zorile şi va grăbi 
tămăduirea ta”. Pe dărâmăturile tale vechi se vor face zidiri din nou, 
cărora le vei pune temelia cea străveche“: Iisus Hristos. Lumina lumii 
şi lumina ta va creşte tot mai tare, Pruncul lisus s-a făcut, în ceata 
celor desăvârşiți, bărbat desăvârşit, şi vine, plecându-şi capul, sub 
mâna de ţărână a zidirii Sale, arătându-ne smerenia ca pe un botez. 

Duhul lui Dumnezeu, lumina cea adevărată: Hristos, lumina 
care luminează pe tot omul ce vine în lumes, ajută sufletul să se 
cunoască cu adevărat ce este față de sfințenia lui Dumnezeu. La 
lumina adevărului veşnic îşi vede mulţimea păcatelor, loviturile 
tâlharilor, tăieturile fărădelegilor şi întârzierea tămăduirii. Pe măsură 
ce sporeşte într-însul lumina dumnezeiască a cunoștinței de sine, pe 
aceeaşi măsură vede câtă stricăciune i-a făcut vremea închisă în 
necunoştinţa de sine. Aşa se face că sub lucrarea sfântă a Harului, 
nevoitorii se văd cei mai mari păcătoşi - căci e Cineva sfânt în ei şi le 
arată aceasta. lată cuvântul Sf. Marcu Ascetul: “Cu cât sporeşti 
virtutea astăzi, cu atât te-ai dovedit dator pentru ziua de ieri, făcând 
arătată capacitatea firii. Fiindcă prin sporul de azi s-a dovedit că nu 
există un spor sau un scăzământ al firii, ci al voinței.” 

Ca atare sfinţii sunt convinşi de păcatele lor. De aceea ju- 
decându-se pe ei înşişi vrednici de iad, primesc de la Dumnezeu Raiul 
şi în dar mântuirea. 


! Luca 2, 40. 4 Isaia 58, 12. 

2 2 Petru 1, 19. Sloan 1,9. 

3 Isaia 58, 8-12. 

6 Sf. Marcu Ascetul, Despre Botez, op. cit., ed. I, vol. 1, p. 302 şi ed. II, 
p. 297. 

Cei înşelaţi nu-și văd păcatele, ci virtuțile. 

Pe când sfinții sunt “păcătoşi” convinşi de păcatele lor - căci 
puterea sfințitoare a lui Hristos se află în ei și întru recunoaşterea 
neputinței se săvârşeşte darul - înşelaţii sunt nişte păcătoşi închişi în 
neştiință, dar convinși de “mântuirea” lor, căci s-a întărit într-înşii 
întunericul cel mai dinafară, care-i face să se dea pe ei înşişi mai 
presus de Biserică şi sfinți. Sunt cei ce n-au avut grijă şi s-au suit la 
părerea de sine; văzând darul lui Dumnezeu, și socotindu-l al lor, şi-au 
frânt aripile minţii. 

Ce: desăvârşiți nu simt numai spinul păcatelor lor, ci găsesc 
într-înşii murmurând toate păcatele oamenilor. Căci prin cei de- 
săvârşiţi se răsfrânge sfințenia lui Dumnezeu, ca printr-o oglindă, şi 
într-înşii iarăşi toată firea omenească-şi simte durerea și păcatul. 

Abia lor le îngăduie atotştiutorul Dumnezeu să bată război cu 
stricătorul firii omeneşti, şi cu sabia Duhului neîntrerupt să-l ardă. Dar 
nu spre el le e privirea, ci având toată făptura lor absorbită de dar, s-au 
făcut ca un pârjol într-un rug nearzător şi, strămutați de dragostea lui 
Dumnezeu, chiar şi numai cu atâta, că sunt în lumea aceasta, ard pe 
“stăpânitorul” ei în inimă, ca o sabie de văpaie. 

Această nebănuită simţire a neputinţelor, întru care se desă- 
vârşeşte darul lui Hristos, ne face înţeleasă mutarea din cele de aici a 
unui Cuvios Părinte: 


“Venind el la vremea mutării din viaţa aceasta, 
şi în jurul lui şezând Părinţii, a strălucit faţa lui ca 
soarele. Şi le-a zis lor: «lată Avva Antonie a 
venit». Şi după puţin a zis: «lată ceata Proorocilor 
a venit». Şi iarăşi faţa lui mai mult a strălucit. Şi a 
zis: «lată ceata Apostolilor a venit». Şi s-a îndoit 
faţa lui în strălucire. Şi se părea ca şi cum ar vorbi 
cu cineva, şi i s-au rugat lui bătrânii zicând: «Cu 
cine vorbeşti, Părinte ?» - «lată îngerii au venit să 
mă ia, şi mă rog ca să fiu lăsat să mă mai pocăiesc 
puţin». Şi i-au zis lui bătrânii: «Nu ai trebuinţă să 
te pocăieşti, Părinte !» Şi le-a zis lor bătrânul: «Cu 
adevărat nu mă ştiu pe mine să fi pus început 

(pocăinţei)». Şi au cunoscut Părinţii că a ajuns 
desăvârșirea. Şi iarăşi de năpraznă s-a făcut faţa 
lui ca soarele, şi s-au temut toţi. Şi le-a zis lor: 
«Vedeţi, Domnul a venit, şi zice: «Aduceţi-Mi pe 
vasul pustiului !» Şi îndată şi-a dat duhul, şi s-a 
făcut ca un fulger şi s-a umplut tot locul:de 
bunămireasmă.»”! 


Cu aceste graiuri trece pragul dincolo, în adâncul smereniei, 
nevoitorul ce a ajuns desăvârşirea. 


VÂRSTELE IUBIRII- VÂRSTELE DESĂVÂRŞIRII 


Sf. Isaac Sirul a numit desăvârşirea o prăpastie de smerenie; dar 
tot aşa de bine putea să zică şi despre iubire, legând-o de numele 
desăvârşirii. Căci iubirea a coborât pe Dumnezeu din Ceruri să se facă 
om, - şi nu este smerenie mai mare ca aceea a locui Dumnezeu în 
oameni, din iubire. Deci acestea-s semnele celor locuiți de Dumnezeu: 
un nesfârșit de dragoste şi o prăpastie de smerenie. Căci: “Cine zice că 
petrece, întru El, dator este precum Acela a umblat, şi el aşa să 
umble”. 


lar dragostea în Duhul lui Hristos, în trei vârste se vede: 
În iubirea aproapelui ca pe tine însuţi; 

În iubirea mai mult ca pe tine însuţi - iubirea de vrăjmaşi;* 
În iubirea ca jertfă pentru oameni.’ 


Până la măsura iubirii de vrăjmaşi sunt datori să ajungă toţi 
creştinii, care au de gând să se mântuiască; pe când la vârsta a treia a 
iubirii, foarte puţini ajung. 

Cei desăvârşiţi fiind o încrucişare a lui Dumnezeu şi a firii 
omenești, şi, răsfrângându-se Dumnezeu cu limpezimea cea mai mare 


l Patericul, ed. III, Râmnicul Vâlcea, 1930, pp. 211-212. 
21 loan 2, 6. Matei 5, 44. 
3 Matei 19, 19. Sloan 15, 13. 

în firea omenească, iar firea omenească în Dumnezeu, pe ei îi dor 
durerile şi păcatele oamenilor, la o măsură dumnezeiască nebănuită. 
De aceea vor să se jertfească pentru ei, vor să fie osândiţi în locul 
acelora, ca oamenii, fraţii lor, să ia iertare. Așa a fost Sf. Apostol 
Pavel. 

Aceşti fii ai Tatălui vin în lume spre aceeaşi soartă spre care a 
venit Cel Unul Născut Fiul lui Dumnezeu. Aceştia toți se învoiesc să-l 
urmeze Cărarea întreagă. 

“Pe Iisus, iubirea L-a făcut să moară, iubirea I-a dat biruința 
asupra morţii. Iubirea e singura putere care învinge moartea. lar pe 
noi, forța care ne pătrunde în chip zguduitor și ne hotărăşte să-l dăm 
viaţa noastră toată, nu e cuvântul Lui, ci Jertfa Lui.” 

Aceasta e iubirea desăvârșită, iubirea ca jertfă: pârjolul care 
aprinde lumea, cutremură porțile iadului, şi stârnește împotrivă-şi toată 
vâlvătaia de ură, sau ispita a doua prin durere. lar cel ce iubeşte aşa, se 
ține într-o linişte mai presus de fire, căci: “Mintea lui unindu-se cu 
Dumnezeu şi petrecând în El, prin rugăciune şi dragoste se face 
înţeleaptă, bună, puternică, iubitoare de oameni, milostivă, îndelung 
răbdătoare, şi, simplu vorbind, poartă în sine aproape toate însuşirile 
dumnezeieşti”?. 

De aceea nu-şi pierde cumpătul dacă-l vor părăsi prietenii la 
ceas de prigoană şi i se vor face protivnici şi-l vor huli şi-l vor osândi 
ca pe un înşelător, chiar cei din casa lui. Mintea şi toată fiinţa lui ajun- 
să simplă, va putea trece şi proba cea mai grea când, în viforul de ură 
al protivnicilor, îl va părăsi şi Dumnezeu, arătându-i gustul iadului și 
lăsându-l în mâinile păcătoşilor, ca să se arate că nici urgia răului nu-l 
va putea desface din dragostea lui Dumnezeu ! 

Acesta e focul celei mai mari nevoinţe prin care au să treacă cei 
ce ajung desăvârşirea, că Dumnezeu Însuşi se ascunde din faţa lor, şi 
se prăvălesc asupra lor puhoaie de ură, căutând cum să-i înghită. Dar 
de dragostea lui Dumnezeu nimic nu-i mai desface”: nici suferința, nici 
îngerii, nici viaţa, nici moartea, nici iadul, de care se dovedesc mai 


! Pr. Prof. D. Stăniloae, Jisus Hristos sau Restaurarea omului, Sibiu, 1943, 
Tip. Arhidiecezană, pp. 241 şi 307. 

2 Sf. Maxim Mărturisitorul, Capete despre dragoste, op. cit., p. 66. 

* Romani 8, 38-39. 


206 CĂRAREA ÎMPĂRĂŢIEI 


presus, căci desăvârşirea dragostei nu mai are pe acestea îngrădire și 
hotar. 

Toată această slăvită cale stă sub povaţa Bisericii, ca una ce 
ne-a născut de sus a doua oară, şi nimeni din cei ce se întorc Acasă nu 
se răzleţeşte de ea. Căci prin Biserică ne-am născut fiii lui Dumnezeu 
şi acum avem pe Hristos în parte după darul fiecăruia. Întreg e doar în 
Biserică, adică în obştea Sa văzută şi nevăzută: iar de la înviere şi 
zidirea din nou a lumii!, Hristos va fi totul în toate, desăvârşirea 
neavând hotar. 

În Biserică se nasc de sus şi cresc pe pământ, câștigând în 
războaie, oamenii mai presus de fire, sau dumnezeii după Dar. 


1 Matei 19, 28. 


V 

...Caut rădăcinile durerii... 


GÂLCEAVĂ DE CUVINTE 


Mult necaz s-a întâmplat între oameni de pe urma neînţelegerii 
în cuvinte. Nu toţi înţeleg prin acelaşi cuvânt, același lucru. Cât despre 
gânduri, neînțelegerea e şi mai mare. Urechea auzitorilor parcă ar fi o 
adevărată răsucitoare a cuvintelor, iar mintea, vârtelniţă a ideilor. S-a 
întâmplat că lucruri clare ca lumina zilei să fie înţelese de oameni cu 
totul pe dos. Istoria ne stă mărturie: Cel care a avut mai mult de suferit 
de pe urma oamenilor, răstălmăcitori şi suciți de minte, a fost 
Dumnezeu Însuşi. Orice s-ar spune, El ştia să vorbească limpede; unii, 
însă, destul de mulţi, au înţeles că le vorbeşte un ieşit din minte!, un 
îndrăcit?, un hulitor de Dumnezeu:. De aceea L-au şi osândit la moarte. 

Primejdia, care nu s-a isprăvit, are şi o formă întoarsă. Mulţi, în 
zilele noastre, zic că cinstesc pe Dumnezeu hulindu-l crucea, sfinţii, 
Biserica, Tainele, şi, întrucât s-a făcut şi om adevărat, şi pe Sfânta Sa 
Maică“. Aceştia fac acelaşi lucru, adică ÎI osândesc la moarte. 

La pâlceavă se încaieră şi următoarele perechi de termeni: 
sufletul cu trupul, raţiunea cu instinctul, ştiinţa cu credința, sau mai 
bine-zis, neştiinţa cu credinţa. lar cu Dumnezeu se gâlcevesc făpturile 
Sale: îngerul căzut şi omul decăzut. 

La rândul său, omul decăzut, câtă vreme stăruie în decăderea sa, 
înseamnă că nu vrea să priceapă deosebirea între virtute şi păcat, ci, 
după mintea lui, totul e natură şi nimic mai mult. Ce nu vede, nu există. 
Dumnezeu, nemurire, înviere, judecată, diavol şi iad, - astea-s vorbe de 
ameţire a minţii, bune pentru proşti. (Deşi nu ştiu cum s-ar părea la 


l loan 10, 20. 3 Matei 26, 65. 
2 Matei 12, 24. $ Apocalipsă 12, 13-17. 

minte omul care, nărăvit să judece aşa, ar sta împotrivă, zicând de pildă 
despre piramidele Egiptului că nu există, fiindcă nu le-a văzut el!) 
Da, el e măsura lumii; nu ştiam. Oare cine-l ţine din umbră, că cele 
pământeşti le crede - de vreme ce nu s-a răsculat nimeni împotriva 
piramidelor Egiptului - pe când cele cereşti şi veşnice nu vrea să le 
primească ? 

Dar felul ăsta de oameni, nu cred nici ce văd; vederea lor nu 
plăteşte nimic. Mai mult s-ar folosi să fie orbi, decât orbi fără să ştie şi 
să se ţină că văd. Din nefericire asta e tragedia în care se cufundă 
mulțime de oameni, dar mai cu deosebire oamenii mărginaşi în ştiinţă 
şi crescuţi unilateral în cunoştinţe. Nu e bine aşa, ci precum urmărim o 
armonie între facultățile sufleteşti, tot aşa trebuie să urmărim o 
armonie şi între cunoştinţele din cât mai multe domenii, precum şi o 
sinteză a acestora cu viaţa. Multă ştiinţă apropie pe om de Dumnezeu, 
puţină ştiinţă îl îndepărtează şi de ştiinţă şi de Dumnezeu. lar omul 
atâta preţuieşte câtă apropiere de Dumnezeu şi-a câştigat în sine. 
Dumnezeu i-a dat o valoare mare, însă trebuie şi el să şi-o câştige. Dar 
dacă nu vrea, Dumnezeu nu are nici o vină. 

Ştiinţa, filosofia, medicina şi celelalte discipline ale preocupă- 
rilor omeneşti, chiar şi dreptul, care pune crucea pe masa de judecată, 
toate la un loc nu pot să dovedească, nici că există Dumnezeu, nici că 
nu există. Toate aceste discipline ale ştiinţei sunt însă folositoare când 
îşi cunosc marginile şi când nu trec într-o altă zonă a existenţei, unde 
nu au competenţă şi nici mijloace de cercetare. 

În ştiinţă e savantul care sondează necunoscutul prin teorii şi le 
verifică pe urmă, dacă aduc lumină şi corespund realităţii sau ba. 
Savantul se ajută de teorie, teoremă, noţiuni, experienţe, concluzii, care 
formează o bază pentru noi cercetări. Adevărul lucrurilor, însă, e mult 
mai mult decât atâta; depăşeşte măsurile omului. Revelația n-are a ţine 
pas cu vremea; nu e cazul adaptării Bisericii la spiritul timpului 
întrucât toate ştiinţele trebuie să ajungă la ce a revelat Dumnezeu. 

În credință, în religie este sfântul, care are alte mijloace de aflare 
a adevărului. Lui i se revelează, i se descopere o lume mai mare, 
temelia lumii acesteia. În cunoştinţa lui, nu are teorii, nici aparate, ci e 
angajată viaţa lui. Sfântul nu cercetează. Viaţa lui curată e mijlocul de 

cunoaştere a unei realități pe care cercetătorul savant n-o poate prinde 
niciodată. 

Ştiinţa nu angajează viața, de aceea nici n-o poate pricepe şi nici 
n-o poate crea. 

Sfinţenia însă tocmai viaţa o angajează. lar sfântul desăvârşit, 
care şi-a angajat viaţa şi a arătat că o poate şi crea, înviind morţi şi 
făcând ochi unde nu erau’, e singur lisus. De ce oare nu-L recunoaşte 
medicina ? Ba nici măcar nu-L pomeneşte. 

Poate fiindcă lisus e de-o mărime uluitoare, care ar pricinui 
spaimă migălelii omeneşti. 

De aceea, în interesul cunoaşterii vieţii şi sub unghiul vremelni- 
ciei şi sub al veşniciei - lucru care depăşeşte puterea şi cunoştinţa ome- 
nească - a venit la noi Dumnezeu Însuşi şi ne-a spus cele de dincolo de 
ştiinţă, de filosofie şi de medicină, oricât s-ar desăvârşi acestea. 

Credinţa are revelaţia cu care omul credinţei nu se tocmeşte. 
Dumnezeu ne însoţeşte mereu şi, pe măsură ce-L cunoaştem, viaţa 
noastră biologică şi psihologică se străbate tot mai tare de adevăr şi de 
lumina cunoștinței. Asta e ceea ce posedă credinciosul printr-o cale 
mult prescurtată, cunoştinţa pe care savantul n-o poate prinde prin 
ştiinţă, ci numai dacă şi-a împins ştiinţa până la toate marginile şi i-a 
recunoscut neputinţa. 

Dumnezeu se revelează smerenie. 

Deci, dacă e să înţelegem şi să folosim ceva, să încetăm gâlcea- 
va. Drept aceea încerc o lămurire armonioasă a unei porunci a lui 
Dumnezeu, porunca a şaptea - o problemă de biologie - cu cele câteva 
cunoştinţe ce mi s-au întâmplat la îndemână. Porunca aceasta e o 
măsură preventivă a lui Dumnezeu, prin care vom dovedi că urmăreşte 
stăvilirea degenerării, a stricăciunii şi a toată jalea făpturii omenești. 


CAD COPIII ÎNTRE TÂLHARI 


Pe lângă omul căzut între tâlhari treceau pe rând, neputincioase: 
Legea şi preoţia Vechiului Testament. Nici una nu i-a putut ajuta 


! Luca 7, 22. 

nimic. A venit Samarineanul milostivi, om de alt neam; omul fără de 
păcat, lisus, care l-a luat pe cel rănit şi l-a pus pe dobitocul Său. Ceea 
ce, ascuns, însemnează întruparea lui Dumnezeu în firea de om; omul 
fără de păcat, adevăratul nostru aproape, în stare să ne care în spate 
dintre tâlhari, Acasă. 

Cel căzut între tâlhari a fost încredințat Bisericii, ca slujitorii ei 
să poarte grijă de dânsul, spălându-i rănile, din neam în neam, cu vin şi 
untdelemn. Bisericii i-a dat de cheltuială doi bani: Vechiul şi Noul 
Testament, adică după trebuinţă, legea, povăţuitoare la pocăință, aspră 
ca vinul pe rană, şi Harul celor şapte Taine, izvorând din Hristos, 
pomul vieții, ca un untdelemn ce unge rănile, curățite cu asprimea 
pocăinţei. Amândouă tămăduiesc deplin pe om. 

Căderea între tâlhari este căderea firii omeneşti din Rai în lumea 
aceasta?; căderea de la desăvârşire. Căci: “Îndată după călcarea 
poruncii s-a făcut în om străvezie şi vădită asemănarea cu dobitoacele 
necuvântătoare. Fiindcă trebuia, după ce s-a acoperit demnitatea 
rațiunii, ca firea oamenilor să fie chinuită pe dreptate de trăsăturile 
iraționalităţii (ale dobitociei), de care a fost atrasă prin voia ei, - 
Dumnezeu rânduind prea înţelept, ca omul în felul acesta să vie la 
conştiinţa măreției sale de făptură cugetătoare.”” E vremea când: “A 
făcut Domnul Dumnezeu lui Adam şi femeii lui îmbrăcăminte de piele 
şi i-a îmbrăcat” *. 

Chipul cunoscut al naşterii trupurilor a venit omului tocmai din 
pricina căderii; căci, după Sfinţii Părinţi, şi mai ales după Sfântul 
Maxim Mărturisitorul, după care ne luăm, ar fi fost cu putinţă şi un alt 
chip de înmulţire, nepătimaş şi nepăcătos. În urma păcatului însă, 
Adam urma să moară şi să se stingă omul din zidire; dar văzând 
Dumnezeu, peste toate veacurile, că mulţi au să se izbăvească din 
dobitocie, l-a osândit la calea naşterii trupeşti, care constă din pătimire 
şi păcat”. Păcatul îşi are porneala în patima sau pofta pentru acest chip 
de naştere, ca într-o lege de pedeapsă dată firii. Firea şi voinţa au fost 
legate într-o înlănţuire rea. Căci, cu cât se silea firea să dăinuiască în 


! Luca 10, 33. 5 Liturghier, Bucureşti, 1937, p. 220. 
* Sf. Maxim Mărturisitorul, Răspunsuri către Talasie, op. cit., pp. 20-21. 
4 Facere 3, 21. 

SSf. Maxim Mărturisitorul, op. cit., p. 62. 

viața aceasta, prin naştere, cu atât se strângea pe sine mai mult în lanţul 
legii păcatului, sporindu-se şi moartea. I s-a dat omului să se lupte cu 
moartea, de care se atinsese cu voia. 

Dorul după Dumnezeu s-a întors în poftă pătimaşă după trup. 
Mintea, întunecându-se dinspre Dumnezeu, a căzut în hățişui sim- 
țurilor care se lipesc de plăcere, ca de un bine, şi fug de durere, ca de 
un rău. lar plăcerea e momeala cu care “hoţul” înşeală pe om, să se 
pogoare din lerusalira la lerihon. 

Pe drumul acestei pogorâni pândeau toate puterile, începătoriile 
şi stăpâniile cele din văzduhuri!, și se sileau ca un puhoi să intre, care 
mai de care, în partea pătimitoare a firii, adică în poftă și în iuţime, şi 
să le povârnească în contra firii. Voința i-a împins-o ca să vrea numai 
ispita vicleanului, plăcerea, şi să ocolească povara, de la Dumnezeu, a 
nașterii de fii. Mintea, care odinioară vedea pe Dumnezeu într-însa, 
acum e templu al idolilor, având în loc de un singur Dumnezeu, multe 
chipuri ale patimilor necurate”. Deci mintea nemaidepănând în sine 
vederea lui Dumnezeu, stăpânitorul lumii acesteia”, s-a încâlcit în 
înfăţişările cele supuse simţurilor. Mintea, fiind o putere arzătoare, ca 
una ce avea să sălășluiască într-însa pe Dumnezeu, care încă este foc 
arzător“, acum născoceşte și aprinde plăcerile trupului, ea însăși fiind 
reținută astfel în legătură pătimaşă cu simţurile 17 Iată cum s-a furişat în 
sfatul minţii legea păcatului, care este plăcerea simţurilor şi pentru care 
s-a hotărât moartea trupurilor, ca nu cumva răutatea să fie nemu- 
ritoare€. De atunci, mintea multora dă numai sfaturi contra firii sau 
sfatul fărădelegii. 

“Foc de ocară e legea trupului - zice Sf. Maxim - iar îmboldirea 
prin deprinderea patimilor e lumina lui; şi pară de ocară e arderea când 
lucră patimile. Sau pe scurt: focul de ocară e păcatul; lumina de ocară, 
deprinderea păcatului, iar flacăra, lucrarea. Prin urmare nu se cade 
minţii să se încălzească în focul acesta, nici să se lumineze cu lumina 
aceasta, nici să ardă în această flacără. Căci ceea ce pentru simţuri este 


! Efeseni 2, 2. 2 Sf. Maxim Mărturisitorul, op. cit., p. 276. 

? loan 14, 30. * Ieremia 20, 9. 

5 Sf. Maxim Mărturisitorul, op. cit., p. 309. 

6 Facere 3, 22 şi Molitfelnic, Bucureşti, Tipografia Cărţilor Bisericeşti, 1937, 
pe 27. 

lumină şi plăcere, pentru minte este adânc de întuneric.”! “Simţurile nu 
sunt în stare decât de rătăcire și nu prind decât stricăciunea 
trupurilor.” Deci mintea, împinsă în aceasta, nu e numai contra firii, ci 
și împotriva lui Dumnezeu. lar o minte înnebunită de simţuri şi de 
poftele contra firii - prin care lucrează toată pofta vrăjmașă “vrăjmășia 
impotriva iui Dumnezeu’ - ce sfaturi poate ea så dea, decât sfaturile 
tâjnarilor care cåsãpesc pe cei ce cuboară din ierusalim în lerihun: 
copiii ce vin în lumea aceasta ? 

Oare venirea iu ' lisus ia nunta din Cana să nu aibă și un înţeles 
mai adânc ? Gare să nu însemneze ceva mai mult, faptul că la nuntă 
face prima dovadă a dumnezeirii Sale? , Care nu trebuie de aici înainte 
socoții şi Dumnezeu ca prezent la nuntă ? Oare Dumnezeu nu are nici 
un cuvânt in bioiogie ? Nic! un lucru? Nici on sens? Nici o conducere ? 
A da: iegiie şi a părăsi lumea 7 Sau legile E exclud pe Dumnezeu ? De 
ce dar a ridicat căsătoria ja a de lamă între cele şapte, iar 
Bisericii i-a dai in grijä - deci în răspundere şi în drept - de-a urmări cu 
iuare aminte roadele Tainsi, aceşti muguri ai vieţii, copiii ? Nu oare de 
aceea, ca ei să fie tiu Săi, a ia mume şi la trup, Și nu dimpotrivă, 
pui! fărădelegii ? încetul cu incetul ne vom lămuri cu şuvoiui în- 
trebărilor acestora., Ne trebuie însă câteva cunoştinţe de biologie. 


UN CĂLUGĂR CU GÂNDUL LA MAZĂRE 


Era un grădinar la o mânăstire din Brno, în Cehia; îl chema 
Gregor Mendel şi se nevoia cu ascultarea în veacul trecui. Se vede că, 
de la o vreme, nu se mai mulțumea să rămână simplu săpaş de rând, ci 
şi-a pus în minte necuviința de-a intra în tainele din viaţa buruienilor. 

Avea trândafiri albi şi roşii, le-a încrucişat polenizarea şi a 
obţinut în a doua generaţie trandafiri hibrizi de culoare roz. Aceştia au 
dat în a treia generaţie trei feluri de trandafiri: roşii, albi şi roz, şi 
anume, un sfert roşii, un sfert albi şi jumătate roz. 


use Maxim Mărturisitorul, op. cit., p. 252. 
2 Idem, p. 366. 
3? Romani 8, 7. 

Îmbinarea caracterelor roşu şi alb avea să se cheme conjuncţie; 
iar desfacerea elementelor în generaţiile următoare, avea să se cheme 
disjuncție. Situaţia redusă la formula de proporție ar ñ 1-2-1. 
Caracterul sau culoarea se vede că e un factor care se află comprimat în 
celule de înmulțire paterne şi materne, cam aşa: 


Fig. !. Diagrama hibridării, 


Deci aceşti factori ai caracterelor specifice dau, în procesui de 
fecundaţie, disjuncția elementelor parentale, şi de asemenea şi pro- 
porția 1-2-l. Aşa se ivi prima lege a lui Mendel, sau “Legea disjuncției: 
caracterelor părinteşti în hibrizi”, care mai pe larg zice: “Când se încru- 
cişează doi indivizi, ce nu se deosebesc decât printr-un singur caracter, 
toţi hibrizii din întâia generaţie sunt asemănători, fie că prezintă un tip 
intermediar între al celor doi părinţi (amestec), fie că se aseamănă 
numai! cu unul din părinți (dominantă). Aceşti hibrizi, între ei, dau ca 
urmaşi un sfert de indivizi de tip patern pur, un sfert de tip matern pur 
şi o jumătate de tip hibrid.” 

Rezultatul acesta ne duce totodată cu gândul şi la cel mai simplu 
calcul de probabilitate. Căci luând două monede, pentru cele două 
caractere de trandafiri, şi aruncându-le, probabilitatea lor de cădere va 
fi: număr-număr, număr-coroană, coroană-număr şi coroană-coroană. 
Deci 25% probabilitate pentru câte una din două poziţii pure, şi 50% 


1 Dr. René Jeannel, Curs de biologie generală, Ed. Universităţii, Cluj, 1930, 
p.161. 
? Idem, p. 165. 

probabilitate pentru poziții mixte. Exact proporția 1-2-1. Să nu uităm 
că între trandafiri era numai un singur caracter deosebitor: culoarea. 

Să vedem ce se întâmplă când se încrucişează și se moștenesc 
mai multe caractere deodată. Căci Mendel, trebuind să vadă şi de 
zarzavat, nu numai de trandafiri, şi-a ațintii ochii la mazăre. Mazărea 


însă i-a dat mai multă bătaie de cap. Avez două soiuri de mazăre: unu! 
cu boabe galbene şi netede și un alt soi cu boabe verzi şi zbârcite. Ac: 
nu mai avea, ca ia trandafiri, o singură pereche de caractere 
deosebitoare, ci două, peniru fiecare soi în parte câte o pereche de 
caractere. Deci, încrucişându-le polenizarea, toamna a căpătat, într-a 
doua generaţie, spre marea lui mirare, numai mazăre cu boabe galbene 
și cu coaja netedă. Se vede că s-a întâmpiat ceva ca în visul lui Faraor, 
mazărea galbenă a înghițit mazărea verde. 

Înghiţirea aceasta n-a scăpat nenumită, ci a prilejuit încă o 
pereche de termeni: i i A şi recesivitatea. Dominanţa ar fi 
însușirea unor caractere de-a birui alte caractere şi de-a le trece în 
umoră până ls, o vreme; iar slăbiciunea şi îndărăptarea în umbră a 
zelorlalte ar fi recesivitatea. Vorbind de mazăre. perechea de caractere 
galben-netedă se dovedeşte dominantă asupra perechii verde-zbărcită. 

În a treia generaţie mirarea i-a fost şi mai mare, căci a căpătat 
patru soiuri de mazăre: unul galben şi neted, altui verde şi zbârcit, al 
treilea, verde neted cu o pată galbenă, și-ai patrulea, galben zbârcii. 
Numărând toate boabele de toate soiurile şi simplificându-le cu un di- 
vizor comun, a obținut recolta ia a treia generaţie în proporţia: 9-3-3-| 
sau grafic aşa: 


Fig. 2. Diagrama hibridării la 
mazăre, în cazul când pă- 
rinții se deosebesc prin 
două caractere. 


ale do Bene fe conacltaa : 


l Ere uefa ei 
Vende - olaneT. 


LR. Jeannel, op. cit., p. 167. 

“Cum se explică această proporție 9-3-3-1 ? Foarte simplu: dacă 
se admite că cele două caractere ale fiecărui părinte sunt independente 
şi că disjuncția se face în mod independent în celulele sexuale ale 
dihibridului (se zice «dihibridy, fiindcă părinţii se deosebesc prin două 
caractere). 

“Celuleie sexuale ale dihibridului vor fi deci de patru feluri, căci 
ele vor înfățișa cele patru combinaţii de factori, care determină 
caracterele: galben şi neted, galben şi zbârcit, verde şi neted, verde și 
zbârcit. Aceste patru feluri de caractere se vor forma în cantități egale, 
în patru feluri de celule sexuale femele şi patru feluri de celule sexuale 
mascule, şi vor produce, în număr egal, 16 combinaţii deosebite. În 
virtutea dominanţei caracterelor însă, 9 combinaţii vor reuni carac- 
terele dominante galben şi neted, trei combinaţii asociaţia galben şi 
zbârcit, trei combinaţii vor reuni caracterele verde şi neted şi abia una 
tipul verde şi zbârcit. În cifre 4x4=16 ; 9+3+3+1=16; iar grafic, 
socotind factorii și dominanţa avem: 


“Experienţa a dus la a doua lege a lui Mendel, sau legea dis- 
juncţiei independente a caracterelor în hibrizi. «Fiecare pereche de 
caractere se desparte în mod independent şi hibridul formează astfel 
atâtea feluri de celule sexuale, câte combinaţii posibile există între 
caracterele părinţilor...» 

“Trei perechi de caractere vor determina prin disjuncţia lor, 8 
feluri de celule sexuale şi 64 combinaţii de ouă fecundate, care vor 
apărea ca 8 tipuri distincte, în proporţia de 27-9-9-9-3-3-3-1. Pentru 
patru perechi de caractere vor fi 16 feluri de celule sexuale și 256 de 
combinaţii posibile”, şi aşa mai departe. 


! Idem, pp. 168-171. 

Călugărul nostru, amăgit de mazăre şi rătăcit prin biologia 
generală, totuşi cu gândul se înalță de la ascultarea cu sapa la tainele 
ascunse de Dumnezeu, chiar şi într-o grădină de zarzavat. Aproape nici 
nu băga de seamă că descoperea legile eredității; despre care avea să se 
spună mai târziu că nu sunt decât o aplicare a legilor probabilității’. 
Viaţa prin urmare are o matematică, deci o explicaţie şi astfel se poate 
interveni în variabilele ei. 


O MUSCĂ PRICINUIEȘTE PREMIUL NOBEL 


A aştepta de la un an la altul poate un călugăr, dar nu poate un 
american. Îl cheamă Thomas Hunt Morgan, care, ajutat de-o muscă, a 
pus bazele geneticii moderne, osteneală pentru care a fost încununat cu 
premiul Nobel. Musca se cheamă Drosophila, o musculiță de oţet. Se 
înmulţeşte foarte repede, fiindcă nu are multe zile de trăit, de aceea 
americanul nu trebuia să aştepte cu anii, ca Mendel după mazăre. 
Drosophila s-a făcut vestită, încât e pomenită, de la 1910 încoace, prin 
toate universităţile lumii. Are şi duşmani, mai ales pe la facultăţile de 
medicină. 

Întâmplându-se mai multe varietăţi de Drosophilă, încrucișarea 
lor a dus la constatarea că şi gângăniile se supun acelorași legi ale 
eredității, găsite de Mendel, anume conjuncţia şi disjuncţia caracterelor 
în urmaşi. Şoarecii, găinile şi alte orătănii au confirmat şi ele că legile 
eredității animale nu sunt altceva, decât tot legile calculului pro- 
babilităţii?. Pe cunoştinţa asta se întemeiază selecţionarea şi găsirea de 
noi soiuri de rase, cu însuşiri anume căutate, neaflătoare la părinţi. 
Căci o schimbare în factorii ereditari se resimte în întregul organism 
rezultat, şi egalează cu un nou caracter dobândit. 


| Nicolae Mărgineanu, Psihologia persoanei, Ed. Universităţii, ed. H, Cluj, 
1944, p. 149. 
2 Ibidem. 

TEORIA CROMOZOMICĂ 


Cele de până aici sunt experiențe, nu explicații. A ajunge la o 
explicație, în cazul nostru, e tot una cu o cufundare în infinitul mic viu, 
precum în materia moartă, avem infinitul mic, electronul, care nu mai e 
materie, ci energie. Teoria atomică în fizică s-a dovedit suficient de 
explicatorie, ajutând intervenția în constituția materiei, chiar până la 
neîngăduita disociație atomică. În ce priveşte însă teoria cromozomică 
în biologie rămâne de văzut până la ce măsură se va ajunge la 
intervenţia în organizarea vieţii. “Dacă o explicare e posibilă, evident 
că ea trebuie căutată în structura celulei, fiindcă orice fiinţă vieţuitoare 
e formată din celule şi provine dintr-o celulă unică, în care trebuie să 
fie aşezaţi toți factorii ereditari, care condiționează caracterele 
individului.” 

Americanul cu musca nu s-a mulțumit numai cu studierea 
caracterelor exterioare, rezultate din împerechere, ci a căutat să 
pătrundă mai ales în mecanismul cauzal sau genetic al eredității. Drept 
aceea, ajutat de unelte şi colegi, a ajuns să stabilească într-un mod care 
exclude îndoiala, că elementele ultime, de care depinde ereditatea 
deosebitelor caractere, sunt părticele infinit de mici pe care le-a numit 
“gene”, aflătoare în nucleul celulei germinative. Le-aş numi “geneze”, 
fără să greşesc, botezându-le a doua oară, căci, după Genetică, au rolul 
să nască şi să organizeze caracterele generației următoare. 


CU SFIALA CUVIINȚEI 


Să ne apropiem de om. Câteva noţiuni de embriologie ne ajută la 
adâncirea în infinitul mic biologic şi ne apropie de explicarea multor 
taine ce ne interesează. 

lată forma şi secțiunea unui spermatozoid de om. 


di Rostand, Les Chromosomes, p. 62, după R. Jeannel, op. cit., p. 173. 

"e orare) Fapa Gje, YT. iya. 


Se compune din elemente cromatice: cromatina şi nucleolul; şi 
din elemente acromatice: linina, sucul nuclear şi membrana nucleară. 

Când celula se prepară pentru diviziune, în procesul fiziologic al 
fecundației, granulele de cromatină se unesc şi formează un ghem 
cromatic ce se va segmenta apoi în filamente independente, de lungimi 
variabile, totuşi în perechi cam egale, numite cromozomi. Aceştia la 
rândul lor sunt alcătuiți din granule numite microsomi sau cromioli, 
așezați în şiraguri ca zalele într-un lanţ. Aceste granule infinitezimale 
sunt “gene”-zele din Genetică. 

Cromozomii se diferențiază numai în procesul de maturaţie al 
fecundării şi se pot număra 23 de perechi, plus unul stingher, 
cromozomul X care determină sexul. Mai este şi un cromozom 
nedezvoltat Y.? 

Perechile au forma următoare: 


i DJL Cta dy Sue ae acas iai 
peage | ti ANDI tite i. 


! Dr. René Jeannel, op. cit., p. 181. 
2 Acestea au fost datele Geneticii până în perioada 1946-1950 (n.n.). 

În sumă totală avem pentru speța umană în zigot (oul fecundat) 
numărul de 48 cromozomi - exact câţi are şi buruiana de tutun. 

Asta însemnează că toate celulele corpului sunt formate dintr-un 
stoc dublu (2N) de cromozomi, pe când celulele sexuale mature n-au 
decât un singur stoc (N). Aceste celule sexuale nu sunt jumătăţi de 
celule, cum s-ar părea; ele sunt celule complete; iar celulele corpului 
sunt duble (diploide)!. 

Spre ajutarea înţelesului, dăm o diagramă a fecundaţiei la 
echinoderme, după fazele caracteristice şi cu multă simplificare a 
elementelor: 


Fig. 6. Diagrama fecundației la echinoderme: A. pătrunderea 
spermatozoidului în ovul la nivelul conului de atracție după 
expulzarea celor două globule polare; B. capul spermatozoidului 
s-a rotit 180°, spermocentrul orientându-se spre zona centrală a 
ovulului, în jurul spermocentrului s-a dezvoltat un astru; 


' Jdem, p. 181. 

C. transpunerea nucleului spermic în pronucieul mascul şi 
dublarea spermocentrului; D. cei 2 spermocentri, fii, fiecare cu 
câte un aster propriu s-au îndepărtat între ei; E. pronucleul 
mascul complet dezvoltat s-a alipit de pronucieul femel iar cei 
doi spermocentri fii se găsesc situați pe prelungirea planului de 
alipire a pronucleilor;, F. cromozomii masculi şi femeli s-au 
diferențiat în fiecare pronucleu respectiv (profaza); G. dispariția 
membranelor pronucleilor şi dispunerea cromozomilor la ecua- 
torul primului fus de segmentare după ce s-au divizat în sensul 
lungimii lor spre a-şi dubla numărul (metafaza); H. emigrarea a 
câte o jumătate din numărul total al cromozomilor spre polii 
opuşi ai oului (anafaza); I. formarea nucleilor fii, fiecare cu câte 
4 cromozomi, doi paterni şi doi materni (după Boveri modificat 
de Drăgoi: Istologie p. 221). 


Ajunşi până aci, e bine să urmărim cu de-amănuntul această 
simfonie a infinitului mic biologic. Spre ajutorul înţelegerii dăm în 
desen geometric diviziunile stocului de cromozomi în procesul 
fecundării. 


Fig. 7. Schemă arătând constituţia stocu- 
lui  cromozomic în fecundare. Sus 
gameţii, mascul şi femel, cu un număr N 
de cromozomi (3), La mijloc oul 
fecundat, rezultat din unirea celor doi 
gameţi, cu 2N cromozomi, formând trei 
perechi (1, II, III), fiecare pereche fiind 
constituită dintr-un cromozom patern și 
unul matern. Jos divizia oului, arătând 
păstrarea stocului 2N a cromozomilor în 
fiecare celulă fiică. 

Fig. 8. Schemă arătând disjuncția cromozomilor în momen- 
tul maturație: celulelor sexuale. Sus, prima diviziune de ma- 
turație: cromozomii (patern şi matern) ai fiecărei perechi se 
alătură, şi numărul cromozomilor trece de la 2N la N 
(reducere numerică). Perechile se orientează însă variabil în 
fus, aşa că gameții (jos) primesc fie cromozomul patern, fie 
cel matern din fiecare pereche. În exemplul acesta, cu stocui 
2N=6, există dec: 8 combinaţii posibile de cromozomi în 
gameţi, adică 8 feluri de gameţi, deosebindu-se prin calitatea 
lor ereditară. (R. Jeanne! op. cit., p. 181, pl. 31.) 


Potrivit acestor date, accentuăm că în genul uman toate celulele 
corpului cuprind stocul dublu (2N) al cromozomilor, pe când celulele 
sexuale cuprind numa: stocul simplu (N=23 de perechi +X sau Y).- 

Socotind cu totalul cromozomilor în speța umană, avem deo- 
camdată recunoscută situaţia: 


Ovul, Spermatozoid, Ou. 


N 
(Z + x) + = = N+X (mascul) 


(+) + (=+ x) = N+X+X (femelă) 

lar când apare şi cromozomul nedezvoltat Y, am avea: 
fi N 
(= E x) x (x ¥ r| = N+X+Y (mascul) 


“La toate acestea unii bagă de vină, zicând că cromozomii n-au o 
constanță absolută. Nimic nu demonstrează - pentru ei - că cromatina, 
împrăştiată în sucul nuclear, în perioadele de repaus, se reconstituie în 
elemente absolut identice la fiecare diviziune celulară şi că numărul 
cromozomilor, în aparenţă acelaşi în fiecare celulă a corpului, e 
totdeauna riguros constant. Afară de aceasta oare nu e riscant a te bizui 
pe realitatea acestor elemente nucleare, pe care nimeni nu le-a văzut în 
stare vie, şi care nu ies la iveală decât prin artificii de fixare și de 
colorare, care desigur alterează după moarte structura substanţei vii ?”' 

Mai cârtesc unii zicând că observaţiile valabile pentru o muscă 
nu pot fi aplicate cu aceeaşi valabilitate şi rigoare omului. 

Bună e frâna oriunde. Totuşi ei rămân datori cu explicarea mul- 
tor taine şi nevoi arzătoare, pe care numai partizanii teoriei cromozo- 
mice sunt în măsură să le poată da, măcar şi numai până la un loc. 


EREDITATEA, MEDIUL ȘI DESTINUL 


Aceştia sunt factorii de căpetenie care configurează diferenți- 
alele persoanei omeneşti. Ereditatea ar fi repetiţia părintelui în fii. 
După cum se vede aievea şi după cele de până aci, fiii repetă pe părinte 
numai cu oarecare aproximaţie. Aşa e firesc, de vreme ce copilul e o 
sinteză a celor doi părinţi, o sinteză a celor 4 bunici, a celor 8 
străbunici, a celor 16 stră-străbunici ş.a.m.d. Adică: pe măsură ce 
creşte numărul ascendenţilor în progresie aritmetică, contribuţia lor în 
descendenţi scade în progresie geometrică. Grafic ar fi aşa: 


! Idem, pp. 174-175. 

Fig. 9. 1/2 ereditate de la 2 părinţi 
1/4 ereditate de la cei 4 bunici 
1/8 ereditate de la cei 8 străbunici 
1/16 ereditate de la cei 16 stră-stră- 
bunici 
etc. etc. 


Aşadar, în persoana noastră trăiesc mai multe generaţii ŞI un 
număr mare de inşi. Nu strică să ne luăm puţin pe urma lor; însă 
- potrivit înțelesului - deocamdată, în cadrele teoriei genetice. 

Care este suportul de transmisie al eredității ? 

“Gena” (voi zice mereu geneza); acea granulă infinitezimală de 
cromatină, din lanţul cromozomilor. 


Fig. 10. Aşezarea genezelor în 
lanţul dublu (diploid) al cromo- 
zomului, după Jennings". 


Geneza e un centru condensat de materie vie, având să conducă: 
multiplicarea celulelor, obținerea formei anatomice a organelor şi a 
sistemelor, ritmul fiziologic, armonizarea și sincronizarea funcţională 
cu organismele vecine din competenţa altor geneze, precum și durata 
acestora. Geneza trebuie să ştie şi să facă: arhitectură, anatomie, calcu- 
lul rezistenţelor, chimie, fiziologie, apărare activă, apărare preventivă, 
armonie muzicală, cutii de rezonanţă, armonizare istorică, previziune, 


IN. Mărgineanu, op. cit., p. 150. 


226 CĂRAREA ÎMPĂRĂȚIEI 


serviciu de siguranţă - multe de toate. Pe scurt: forma, ritmul și durata; 
astea dau tonul în materie de ereditate. Chiar așa mare minune nu e. 
dacă socotim că numărul! genezelor în cromozomi: de om e variabil şi 
pot urca până la câteva mii într-un lanţ cromozomial. Numărul 
cromozomilor e constant, numărul genezelor din cromozomi! constanți 
e variabil. 

Ştund elementele, să ascultăm de acum poema simfonică a 

misterului persoanei, descrisă de Jennings, biolog la Institutui de 
Genetică din California - descriere pe care ne-a făcut-o cunoscută 
Psikologia persoanei, cartea profesorului N. Mărgineanu, de ja 
Institutui de Psihologie al Universității din Cluj. 

“Vrednic de ştiut e faptul că fiecare din miile de geneze e o 
substanță aparte, care are o funcțiune diterită şi bine definită, adică un 
anumit lucru de implinit. Dacă una sau alra din ele e distrusă sau 
schimbată, dezvoitarea organică, la rândul ei, e şi ea atinsă intr-un 
anumit fel, iar indi vidul care rezultă vine cu o schimbare corespun- 
Zătoare în caracterele sale, cum ar fi: culoarea ochilor, forma nasului, 
statura, temperamentul şi celelalte. De asemenea se ştie că fiecare fel 
de geneză are, in mod reguia! şi invariabil, locul său în lanţ, sau în 
cromozom. Astie: diferitele geneze pot fi şi numerotate şi, o anumită 
si să zeem 4, său 47, este totdeauna aceeași, având același rol de 

ndeplinii şi găsibilă în același ioc al cromozomilor.. 

De asemenea ia fel de important e faptul că piane din cei doi 
părinți ai noştri ne dau © serie compietă de geneze, înlănţuite împreună, 
in forma descrisă mai sus. Astfel, în fiecare celulă, noi avem două 
feluri de geneze fiecare complete în ele însele, după cum am văzut în 
gura 10. Prin urmare noi suntem dubli în ce priveşte genezele noastre. 
Fiecare din cele două lanţuri de geneze conţine tot materialul necesar 
pentru formarea unui individ, fapt care are foarte stranii consecinţe. 
Mama ne dă tot materialul (în germene, în geneză) pentru producerea 
unui individ de un anumit tip; tata, pe de altă parte, ne dă tot materialul 
pentru producerea altui individ, de alt tip. În acest chip, noi începem 
viața ca ființe duble. Fiecare suntem, într-un anumit sens, două 
persoane, destul de legate împreună în întregime, deşi în anumite 
privinţe, legăturile nu sunt chiar complete. Această dublă natură a 
sarcinii noastre ereditare are o mulţime de urmări asupra vieţii... 

Duplicarea se aplică fiecărei părticele din miile de geneze. cu 
care începem viaţa. Fiecare fe! de substanţă este prezentă în fiecare 
celulă în două doze: perechea de geneze. O geneză din fiecare pereche 
vine de la tată, cealaltă, de la mamă. 

Diferitele perechi de geneze au funcțiuni diferite în dezvoltare. 
Cei doi membri a: fiecărei perechi de geneze au una şi aceeași 
funcțiune. Dacă una din cele două geneze are de-a face cu culoarea 
ochilor, atunci tot cu cuioarea ochilor are de-a face şi cea de-a doua 
Dacă una din geneze are de-a face cu producerea și determinarea unei: 
anumite părți din creier. cu acziaș: lucru are de-a face şi cealaltă. Dacă 
una influenţează creșterea corpuiu, o influenţează şi cealaltă... 

Acum, un fapt de o extremă importanţă practică: deşi ce! doi 
membri ai une: anumite perechi de geneze au de a îndeplini unu! şi 
acelaşi lucru, totuși ei se deosebesc în felul lor de a-! face. Geneza care 
vine de la tată tinde să producă o anumită culoare 2 ochiului, în vreme 
ce geneza de la mamă tinde să producă o altă culoare. Geneza de la tată 
produce un creier sărac şi asife! un individ stupid; geneza de la mamă 
un creier superior şi, astfel, un individ înzestrat. O geneză poate 
produce ceea ce e bun şi sănătos; cealaltă, ceva ce e bolnav şi infirm.. 

Rânduiala firii de-a avea doi părinți, adică avantajul de a fi 
dubli, e de la sine înţeles. De pildă o geneză de ia tată poate fi 
defectuoasă; dacă ea ar fi singura geneză care ar conduce lucrul, 
copilul ar fi infirm în funcțiunea aceea; deci ar fi un idiot sau un debil 
mintal. Se poate însă întâmpla, ca geneza corespunzătoare, din aceeaşi 
pereche, care vine de la mamă, să fie normală; atunci această geneză 
normală, ea singură, preia întreaga sarcină, aşa încât copilul e normal; 
el nu e idiot, nici înapoiat mintal. În chipul acesta, defectuozitatea unei 
singure geneze din pereche, nu are urmări rele, sau dacă are, le are aşa 
de mici încât nu pot fi observate. Activitatea genezelor în dublu este o 
măsură de asigurare; individul are două şanse - în loc de una - de a-şi 
dezvolta în mod normal fiecare din funcțiunile sale. Numai atunci când 
genezele din cele două lanţuri, nimerite în pereche, sunt defective - 
adică atât cea de la mamă cât şi cea de la tată - numai atunci func- 
ţiunea respectivă a urmaşului e şi ea detectivă şi, ca urmare, copilul e 
pe rând, fie lipsit de pigmentația pielii, sau a ochiului, fie stupid, fie 
leneş, fie înapoiat mintal, sau ceva asemănător... 

Socotind dublarea genezelor în această lumină, e lămurit că 
asigurarea pe care o aduce constituie raţiunea biologică pentru care 
avem doi părinţi în loc de unul... 

Geneza normală, care formează organul şi-i conduce funcțiunea 
în condiţii normale, a fost numită geneză dominantă; iar geneza defec- 
tuoasă, a cărei funcţiune nu se mai manifestă, a fost numită geneza 
recesivă. Geneza care creşte creierul, prin care se mijloceşte funcțiunea 
inteligenţei, e o geneză dominantă; iar aceea care-l împiedică, şi deci 
produce prostia, e o geneză recesivă. Genezele dominante sunt de 3 ori 
mai numeroase decât genezele recesive sau defective.”" 


MECANISMUL EREDITĂŢII 


Să înşirăm cazuri de ilustrare concretă, cum se lucrează 
ereditatea: 

“Presupunem un tată slăbănog la minte, cu amândouă genezele 
privitoare la inteligenţă recesive, și o mamă inteligentă, cu ambele 
geneze normale. În conformitate cu legile probabilității de la baza 
mecanismului eredității, copiii vor fi hibrizi, adică vor prezenta o 
geneză dominantă şi alta recesivă. Cum însă caracterele genezei 
recesive nu se manifestă decât atunci când ambele geneze sunt 
recesive, dar nu şi atunci când cealaltă e dominantă, însemnează că 
geneza dominantă îşi manifestă singură acțiunea. Copiii, rezultați din 
atari părinţi, vor avea inteligenţă normală ca şi mama, atât numai că ei 
poartă cu ei, în mod latent şi germenul slăbănogiei, care - cum vom 
vedea îndată - poate să apară în urmaşii lor. 

Figura 11 ilustrează cazul: 


i M, 
27322 Z22222 
F 


Doaa m. 


IN. Mărgineanu, op. cit., pp. 150-151. 


s 

Presupunem acum că un atare copil, cu o geneză recesivă 
moştenire, se face mare şi se căsătoreşte cu o parteneră care are două 
geneze recesive. Potrivit iegilor probabilității, jumătate din urmași vor 
avea ambele geneze recesive, şi, deci, vor fi proşti; cealaltă jumătate 
vor avea numai o singură geneză recesivă şi astfel vor fi deştepţi. 

Figura 12 ilustrează cazul: 


Presupunem acum că un urmaş din primul caz, (fig.ll), cu e 
singură geneză recesivă, se căsătoreşte cu o parteneră (partener), care, 
la fel, are tot o singură geneză recesivă. Întrucât defecţiunile nu se 
manifestă, amândoi părinţii sunt normali, adică inteligenți sau sănătoși 
fizicește, etc.; atât numai că amândoi poartă sâmburele stricăciunii in 
structura lor genetică. În conformitate cu legile probabilității, ale 
cazului când aruncăm doi bani deodată, vorm avea 4 permutări şi 3 
combinări. Cei doi bani pot cădea - cum am văzut - număr-număr, 
număr-coroană, coroană-număr şi coroană-coroană, adică 4 posibilități 
de aranjare, sau 4 permutări. Întrucât ordinea nu importă, ci numa) 
faptul dacă un element e cel puţin diferit, cele 4 permutări pot fi reduse 
la următoarele 3 combinări: odată număr-număr, de 2 ori număr-co- 
roană sau invers, şi odată coroană-coroană. 

Figura 13 ilustrează cazul: 


o Opa æ PT LEL 
DP DPA PP PP 
C. 
$2233 b 

Avem astfel un copil (a) complet normal şi în aparenţă și în 
fond, adică cu amândouă genezele dominante; un alt copil (b) idiot, 
cu ambele geneze recesive, deci fără putinţă de tămăduire; şi doi copii 
(c,d) cu câte o geneză recesivă şi alta dominantă, în aparenţă normali, 
ca şi primul copil, dar în fond numai pe jumătate sănătoși, şi care, 
la un recurs, adică în căsătorie, pot pierde, dând 25% din urmaşi pe 
de-a-ntregul stupizi, atât în aparenţă cât şi în fond... 

Presupunem că individul b, din schema de adineauri, se căsă- 
toreşte cu un partener cu ambele geneze corespunzătoare normale, dar 
având o altă pereche complet recesivă. Urmașii acestor doi părinţi, 
unul defectiv într-o privinţă, altul defectiv în altă privinţă, vor purta în 
ei sâmburii ambelor defecte, dar altfel, în manifestările lor, vor fi 
normali în amândouă privinţele... 

Figura 14 ilustrează cazul: 


Se zice că o artistă din Holywood, cetatea filmului, cu multă 
atenţie față de ideile genetice, privitoare la regenerarea rasei omeneşti, 
a scris lui Bernard Shaw, care în ochii ei trecea drept cel mai deştept 
om din lume, propunându-i sacrificiul de a-l lua în căsătorie, în 
credinţa că urmaşii lor vor avea inteligența lui şi frumuseţea ei, fiind 
astfel cei mai frumoşi şi mai deştepţi din lume. Se spune de asemenea 
că Shaw ar fi respins oferta, temându-se, ca lucrurile să nu se petreacă 
pe de-a-ndoaselea şi copiii să moştenească... inteligența artistei şi 
frumuseţea lui Shaw. Judecând după cazul de adineauri, se pare totuși 
că artista a avut dreptate... 

Doi părinţi idioţi, cu ambele geneze ale inteligenţei recesive, nu 
pot avea decât toți copiii idioţi - ceea ce, în conformitate cu aceleași 
legi ale probabilității, e perfect natural. Un ban ale cărui amândouă feţe 
sunt leu, nu poate cădea decât leu, şi niciodată coroană... 

Figura 15 ilustrează cazul: 

Cât de binefăcătoare e orânduirea că înmulțirea noastră se face 
totdeauna prin unirea genezelor a doi părinți se vede şi din schema 
următoare, în care părinții sunt defectivi într-o serie de geneze, fără 
însă a fi defectivi la unele şi aceleaşi geneze amândoi deodată. În mod 
latent, copiii poartă sâmburele tuturor defectelor părinților, dar pe plan 
de manifestare reală, ei sunt deplin normali... 

Figura 16 ilustrează cazul: 

În lumina exemplelor de până aici, putem trage concluzia că 
posibilităţile de grupare a genezelor - şi astfel - de determinare a con- 
figuraţiilor biologice sunt nespus de multe. Ele sunt aproape infinite. 
Într-adevăr numărul combinărilor ce se pot face cu cele 24 perechi de 
cromozomi, se ridică - aşa cum a arătat Th. H. Morgan - la astronomica 

fi cuprinse şi știute absolut decât de Cel ce a creat viaţa din nimic. 
Autorul vieţii şi al legilor ei e Dumnezeu, ştiutorul și susținătorul lor, 
în desfăşurarea timpului. 

Realitatea, oricare, nu se explică suficient, fără referinţă şi la 
autorul ei, care e Dumnezeu, nu ştiinţa omului. 

De aceea se şi întâmplă atâta gâlceavă, fiindcă realitatea vie, şi 
îndeosebi omul e socotit mai mult numai din partea lui materială, 
supusă simţurilor, analizelor şi microscoapelor. Omul, în întregul lui, e 
din ce în ce mai necunoscut. De aceea, cei ce se mărginesc numai la 
cunoştinţa unilaterală, inevitabil ajung în înfundătura aroganţei care nu 
ştie nimic - ceea ce păţesc numai peticarii ştiinţei. 

A nu şti şi a recunoaşte aceasta, nu e totdeauna o vinovăţie - 
uneori e chiar virtute; însă a şti puţin, şi a face gâlceavă că ştii totul, 
asta e descalificare şi ruşine, şi totdeauna o vinovăţie. 

“Cel ce ştie mult, cu adevărat, încât împingând întrebările a 
ajuns să dea de limitele cunoaşterii ştiinţifice, pe acela consecvenţa și 
adeverirea teoretică îl duc până în sanctuarul religiei. În adevăr, să 
presupunem ca fapt împlinit, că am împins consecvenţa cercetării aşa 
de departe, încât ştiinţa a ajuns a cunoaşte toate legile care guvernează 
procesele lumii. Să mai presupunem că spiritul teoretic şi-a sărbătorit 
şi acest ultim triumf al lui, de-a putea întruni într-un sistem închis toate 
relaţiile şi cauzele care compun fenomenalitatea lumii, şi că, în ochii 
savantului unor îndepărtate vremuri viitoare, universul a ajuns să fie 
cunoscut, până în ultima lui taină, ca o icoană perfect închegată, ca un 
ciclu închis de relaţii. În momentul acela va fi rămas totuşi o întrebare 
căreia ştiinţa nu-i va fi răspuns încă, şi anume: de ce universul are 
tocmai forma pe care o are; de ce ciclul închis, pe care ştiinţa a izbutit 
să-l obţină, are tocmai limitele pe care le are, şi nu altele și, în 
definitiv, de ce lumea este supusă tocmai acelor legi, pe care ştiinţa, 
găsindu-le, le-a stabilit, şi nu se supune altor legi? 

lată nişte întrebări cărora ştiinţa nu le va fi dat răspuns, nici 
măcar la capătul ultim al cercetărilor sale. Iată însă o întrebare, căreia îi 
răspunde religia, atunci când afirmă fierbinte existenţa unui Dumnezeu 
personal, exterior lumii, dar totuşi străbătând-o, şi care a creat-o din 
nimic, aşa cum e, printr-un act suveran de alegere din infinitul 

unică formă a ei. 

Ni se pare, fără îndoială, că spiritul de consecvență şi veracitate 
trăit cu ultima adâncime, vine să mărturisească nu numai relativitatea 
spiritului ştiinţific şi nu numai insuficiența sa în fața ultimelor 
probleme ale speculaţiei, ci mai mult decât atâta. Cele două atitudini, 
ştiinţifică şi religioasă, se transformă chiar în ardoare, în simţ pentru 
misterul, care-i înconjoară domeniul, asupra căruia se întinde ancheta 
ştiinţifică, în adoraţie pentru Fiinţa care, stând în afară de lume, a 
creat-o, o conduce şi o susţine cu iubire. 

Se poate vedea - pentru cine vrea să vadă - că un atare chip de-a 
rezolva gâlceava între ştiinţă şi religie nu presupune nicidecum o 
renunțare la atitudinea ştiinţifică. În marele cadru de mister al lumii, 
atât în infinitul mare, cât şi în infinitul mic, atitudinea ştiinţifică poate 
continua să-şi dezvolte valorile ce-i sunt proprii. Ceea ce însă trebuie 
combătut, în lumina analizelor de până acum, este aroganţa ştiinţifică, 
dogmatismul ei îngust şi miop, vicii pe care, de altfel, adevărații 
savanţi nu le practică niciodată.” 

Pricepem prin urmare, fără să trebuiască a mai înghesui Genetica 
la colţul neputinței cu urgia întrebărilor, că problema eredității mai are 
un capăt, dincolo de biologie şi probabilitate. Chiar numai factorul 
eredității, ca să fie cunoscut îndeajuns, depășește limitele ştiinţei 
pozitive. 


LEGILE ŞI FĂRĂDELEGILE 


Dacă ştiinţa ar putea prinde momentul când apare în părinţi o 
geneză defectivă, ar însemna pentru ea un adevărat triumf. Aceasta, 
numai când ar fi posibilă examinarea pe viu, un interval de vreme, fără 
ca experienţa să stingherească insul de observaţie cu nimic, în mersul 
său obişnuit de vieţuire - ba nici măcar să nu ştie că e urmărit cumplit 
de microscoape, raze, reacţii, ani de-a rândul, zi şi noapte, ca să se 
prindă momentul şi împrejurarea când o cromiolă sau geneză domi- 


! Tudor Vianu, F. ilosofia Culturii, Ed. Publicom, Bucureşti, 1945, pp. 92-93. 

nantă devine o geneză recesivă. Cam aşa cerea doctorul Carrel - alt 
american, francez de baştină, şi la început preot - om de impresionantă 
sinteză a formelor culturii. Fireşte, nu se va întâmpla niciodată ca 
ştiinţa omului să ajungă în condiţiile absolute ale cunoștinței. 

În condiţiile absolute ale cunoștinței nu e decât Dumnezeu, care 
cunoaşte desăvârşit totul, fără să stingherească libertatea de mişcare a 
omului. De aceea, fiindcă ştie absolut, a dat omului legile vieţuirii sale 
şi puterea de-a vrea sau a nu vrea să le respecte - cinstea primejdioasă a 
libertăţii voinţei. Deci, dacă se învoieşte să rămână între rosturile sale, 
gândite de Dumnezeu, vieţuieşte după fire în toată libertatea. Dacă însă 
omul nu vrea să rămână în rosturile firii, ci merge împotriva legilor 
vieţii, împotriva firii, atunci îşi viciază libertatea sa, îşi primejduieşte 
viața sa, aduce infirmitatea în fire. Întrucât omul vieţuiește contra 
intenţiei lui Dumnezeu, întru atât zicem că păcătuieşte. Păcatul deci e 
călcarea legilor vieţii, printr-un abuz de libertate. Fapta aceasta are 
urmări. Dumnezeu l-a prevenit pe om şi-l previne mereu. 


GENETICA ACUM 3.500 DE ANI 


Cu toată mirarea multora, documentul există, şi, cu oarecare 
bunăvoință, textul desluşeşte problema eredității mult mai bine, decât 
teoria cromozomică modernă, întrucât indică şi factorul primordial al 
eredității - Dumnezeu: mobilul, izvorul şi susținătorul a tot ce se mişcă, 
trăieşte şi există!. 

lată Genetica modernă, dată în nucleu lui Moise, de Mântuitorul 
Însuşi prin revelaţie, acum 3.500 ani pe muntele Sinai. Nu e nici o 
mirare: lisus avea conducerea spirituală şi înainte de venirea Sa în trup 
omenesc. Pe urmă, că iniţia pe Moise în tainele eredității nu este nici o 
mirare, întrucât cine poate să cunoască mai bine omul, decât Cel ce l-a 
făcut şi i-a dat legile vieţii ? Cuvântul acesta rămâne adevărat chiar 
dacă Dumnezeu ar fi făcut numai prima celulă vie şi în ea ar fi 


egs w,’ 


l Fapte 17, 28. 

prezente şi viitoare, încă nebănuite de noi. Dacă va fi fost creaţia aşa, 
Dumnezeu e cu atât mai mare. 

Stăruim asupra faptului că lisus e creatorul omului şi ca gen 
aparte şi ca persoană îndeosebi până la sfârșitul vremii. În această crea- 
ție conlucră cu părinții pământeşti menajându-le libertatea, dar preve- 
nindu-i că, în cazul când Îi calcă legile, calcă viața propriilor lor copii. 


Deuteronom 5: 

9. Eu, Domnul Dumnezeul tău, sunt Dumnezeu 
râvnitor, care pedepseşte vina părinţilor în copii 
până la al treilea şi al patrulea neam - pentru cei ce 
Mă urăsc. 

10. ...Şi Mă milostivesc până la al miilea neam, 
către cei ce Mă iubesc şi păzesc poruncile Mele. 


După teoria cromozomică, văzurăm cum apar genezele recesive 
în urmaşi: după legile eredității, care nu sunt altceva decât legile 
probabilității. După textul Scripturii e clar că toată recesivitatea apare 
în părinți pe urma vreunui păcat. Ştiinţa, neavând termenul, nu poate 
da răspunsul la întrebarea: cum au apărut în ascendenți genezele 
defective, prin ce accident, sau după care legi ? Sau mai pe larg: prin 
ce împrejurare, independentă şi anterioară procesului eredității, apar în 
cromozomi, de unde nu erau, aceste granule infinitezimale degenera- 
tive şi cu urmări dezastruoase, pentru o eventuală progenitură ? Ca să 
răspund pe scurt, genezele recesive apar în ascendenți în chip 
independent, nu după legile probabilității, ci după legile care atârnă 
peste fărădelegi. 

Toate faptele omului, toate mişcările lui, se înseamnă undeva, 
într-o nevăzută carte, şi se înseamnă şi în sămânţa sa, şi cu aceasta își 
trage urmaşii sub povara isprăvilor sale. Legile vieții sunt legile 
Creatorului; păcătuieşti împotriva lor, nu scapi fără mustrarea lui 
Dumnezeu. Deci, nu ne mai tocmim, că Dumnezeu n-ar avea cuvânt în 
biologie şi că venirea lui lisus la nuntă ar fi numai un simplu fapt 
divers, fără o semnificaţie neînchipuit mai largă pentru aducerea şi 
conducerea personală a fiecărui om ce vine în lume. 

Înainte de a exista ca persoane pământeşti, existăm ca gând, ca 
intenţie a lui Dumnezeu. Cine ştie, dacă nu El are de adus în viaţa 

pământească, în fluviul timpului, atâtea feţe omeneşti, încât numărul 
lor să împlinească toate posibilităţile de configuraţie câte le oferă 
structura noastră genetică? 

De faptul că suntem oarecumva anteriori față de forma noastră 
pământească, Dumnezeu ne spune, învăţându-l pe Ieremia, când acesta 


încerca să se apere de misiunea cu care-l rostuise pe pământ: 


leremia |: 
5. Inainte de a te urzi în pântece... te-am sfinţit 
ŞI te-am rânduit prooroc printre popoare. 


Suntem prin urmare de obârşie spirituală, făpturi spirituaie, 
trimise vremelnic într-o închisoare de carne şi oase, şi împlinind un 
“destin, între ceilalţi fii ai lui Dumnezeu şi fraţi ai noştri. 


DISPOZIŢII DE DREPT BISERICESC 
CONFIRMATE DE GENETICĂ 


În spiritul teoriei cromozomice, putem înţelege şi unele norme 
de drept bisericesc, ca de pildă oprirea căsătoriei între rudenii. Astfel, 
la rudenia de consângenitate, în linie directă, căsătoria e oprită la infi- 
nit; iar în linie colaterală se îngăduie abia la depărtarea gradului opt: 


A. 
4 5. 
3 ; 
cO wr OC 
vi Q, Qala Sas € grde 
DAWE Ar 4: ma 
4l & 


238 CĂRAREA ÎMPĂRĂȚIEI 


Situaţia transpusă în schemă genetică ar avea forma şi inter- 
pretarea următoare: 


E 


Păi ” a e 

a d S533 

PERETE 4 PETZ C 

H PEPP 

pP 2220p = fese , pap , Pre 
| SEE | y i | ? ce 

Y Y 
PY „dee — Do e ae eose” 
seze wt szaz = $E72 ; dâa + sess 


De la un strămoş primar, se transmit în copii, nepoți, strănepoți, 
- cum zice Scriptura - până într-a] treilea şi al patrulea neam, câteva 
grupuri de geneze recesive - urmare a cine ştie ce păcate - însă în stare 
latentă. Dacă se urmează şirul căsătoriilor cu persoane sănătoase în 
privința aceea, genezele lor dominante acopăr infirmitatea cores- 
punzătoare şi, astfel, urmaşii au toată aparenţa sănătății. 

Dacă însă urmașii, în gradul 4, 5, 6, 7 sau 8 de rudenie se vor 
căsători întreolaltă, atunci în copiii lor vor apărea, cu probabilitate 
maximă, genezele recesive ale străbunuiui, în pereche perfectă, și deci, 
infirmitatea fără leac, corespunzătoare acestei perechi. 

lată de ce Biserica, observând degenerările ce trebuie să le 
îndure urmaşii căsătoriților rudenii, declară vinovate asemenea că- 
sătorii şi le opreşte. Unirea averilor a fost pricină de multă bătaie de ia 
Dumnezeu; sau multă bătaie au mâncat oamenii de la lăcomie. 


ENDOCRINOLOGIE, NEUROLOGIE ȘI PSIHOLOGIE 


instinctul, sau porunca aceasta iraţională a firii în vederea rodirii 
de copii, are binecuvântările și primejdiile ei. Când omul se amăgeșşte, 
ieşind din rosturile firii, nu scapă nepedepsit, şi încă aspru pedepsit. 

Ca să înţelegem această pedepsire automată a viciilor, la care 
ajunge instinctul, Şi-: împinge pe oameni într-o viaţă contra firii, nu 
strică şi oarecare cunoștințe de endocrinologie și neurologie. 

Aşa de pildă. avem răsfirate în organismul nostru vreo 7-8 
2iande cu secreție internă. Studiul! acestor glande se cheamă endo- 
srnologie, iar secrețiile lor, hormoni. Acestea sunt un feì de substanţe 
chimice, un fei de săruri care au rostul să agerească nervii, så 
stâmească la lucru diferite organe interne, să învioreze gândirea, să n: 
tacă viața plăcută şi cu interes pentru ea - cu un cuvânt hormonii sun: 
agenții de stimulare a vieții. in sânge se mai află şi vitaminele, secrețiu 
celulară a fecăru: țesut aparte, toxine, microbi şi celelaite. Toate la ui: 
ioc dau ceea ce se numește mediui nostru interior, mediul endocrin. sa. 
mediul umoral. Pentru ca organismul să funcționeze bine, acest mediu 
interior trebuie să aibă o compoziție normală, determinată; iar dacă n-o 
are, apar tulburările organice şi funcționale, un întreg convoi de 
neputințe. Printre aceste glande sunt şi cele ce rodesc sămânța de om 
acestea, spre deosebire de celelalte, au o funcțiune dublă: una intern:. 
secretând hormonii, şi a doua externă, producând celulele germinaiive. 
Ne interesează efectele, defectele şi conflictele. 

Glandele care izvorăsc hormonii și se află în sectorul cel mai de 
jos al corpului au, pe lângă alte rosturi, și pe acela de a da o con- 
igurație specifică, foarte energică şi netă, corpului întreg, fie ca 
bărbat, fie ca femeie. Mai au pe urmă rostu! să stimuleze funcţiune: 
celorlalte glande, ale căror hormoni încă au misiunea să agerească şi să 
activeze alte funcțiuni, printr-alte zone ale corpului. 

Toate împreună au rost şi influenţă cu deosebire asupra 
sistemului nervos şi a capitalei sale, creierul. lată cam cum are să se 
schiţeze o relație de conflict, precum şi de bună învoială între rațiune şi 
instinct. 

Schema următoare ne face să înţelegem care-i cumpăna ce 
trebuie urmărită: 

Din această schemă tehnică, putem înţelege, pe rând, urmă- 
toarele: că instinctul, deşi e fără minte, totuşi nu poate trece la faptă, 
fără învoirea minţii şi fără încuviințarea câtorva cenzuri. (Ce bine ! Și 
ce rău, când însăşi stăpânirea minţii e coruptă şi cenzura cumpărată !) 
Apoi, că hormonii, gloanţele instinctului, iau la ţintă capitala siste- 
mului nervos, creierul, nu pe vreo cale a lor aparte, ci, aflându-se în 
orice moment în toată structura sângelui, la cel dintâi motiv semnalat 
de ochi, deodată se şi reped în poarta forului de judecată, anunțând 
ocazia şi poruncile instinctului. De altfel, ochii, urechile, nările şi gura 
sunt zone erogene; tot atâtea porți de cremene şi iască în care mediul 
din afară loveşte cu amnarul în mediul dinlăuntru şi-l aprinde cu 
scânteile poftelor spre văpaia faptelor. Schema ne mai pune pe gânduri 
asupra unui lucru. Funcţiunile genezice se deşteaptă încă din vremea 
copilăriei, când mintea nu ştie să înfrâneze unele ca acelea. 

De ce oare e rânduiala de-a-ndoaselea... ? 

Dacă socotim datoria părinţilor de a-şi supraveghea şi de a-şi 
preveni copiii, la vreme, despre aceste noutăți gingaşe, fireşte că 
răspunderea căderilor nu rămâne numai în seama copiilor, sau a lui 
Dumnezeu, ci părinții au să dea seama. Copiii se reazimă pe mintea 
părinților. 

În privinţă neurologică şi endocrină, deci după fire, aşa trebuie 
să fie: încă din copilărie să izvorască această energie interzisă, ca, sub 
acţiunea ei, să se dezvolte şi să se agerească întreg organismul şi cu 
deosebire sistemul nervos. Deci hormonii se dovedesc. izvorând cu 
rost, dar acţiunea lor trebuie întovărăşită de înfrânare, altfel creşterea 
sănătoasă a organismului și a sistemului nervos ar fi profund alterată, 
atât organic cât şi funcţional, fie că ar lipsi hormonii, fie că ar lipsi 
înfrânarea. 

Se pare că în multe privinţe şi în multe domenii, valorile ies din 
conflictele susţinute, ca mai toate scânteile. 

INVITAŢII LA DREAPTA SOCOTEALĂ 


Înţelegând înfrânarea ca o condiţie de sănătate a sistemului 
nervos, iar desfrânarea ca o povârnire spre dezechilibru, e bine să 
precizăm limitele biologice şi psihologice ale acestei porunci a firii, 
evitând bănuiala de neînțelegere a chestiunii şi, pe cât cu putință, 
cârteala şi vijelia mâniei. 

Sunt oameni care ar vrea să petreacă după dreapta socoteală, dar 
nu îndrăzneşte nimeni să le-o spună. Chiar autorii de cărți privitoare la 
această poruncă a firii dau sfaturi mai rele de cum ar da la vite. Ei nu 
consideră omul şi în natura lui morală şi spirituală. De i-ar îndruma 
măcar la rânduiala vitelor, ar fi cu mult mai înţelepţi. Medicul, care 
crede că, povăţuind pe oameni, n-are trebuință de suflet şi de 
Dumnezeu - autorul şi stăpânul vieţii - e, până la un loc, un bun vete- 
rinar. Dar dorm cam tot pe aceeaşi dungă şi oamenii ce nici nu vor să 
ştie de vreo socoteală, de vreo frână morală, sau de vreo pedeapsă 
automată şi fără îndurare a libertinajului lor, care-i va ajunge din urmă. 

Mă folosesc însă de orientarea spre psihologie şi spirit a medi- 
cinii moderne, în urma căreia îşi dă silinţa să fie mai mult o medicină 
preventivă. Deci n-am să strâmtorez pe nimeni spre porțile Cerului, ci 
ajut numai lămurirea problemei şi libera hotărâre a oricui, spre un 
câştig mai bun, aprofundând corespondența mediului endocrin cu 
mediul moral, şi reflexul lor în conştiinţă. 

Este o corespondenţă între trup şi suflet, între calitatea trupului 
şi caracterul sufletului; o interpătrundere ondulatorie. Presupuneţi o 
noapte cu lună şi un lac liniştit, în care cineva aruncă două pietre în 
puncte diferite; se văd valurile apei, întretăindu-se în cercuri, şi pe ele 
mișcându-se petece de lună. Cam aşa ceva ar fi atingerea sufletului cu 
undele trupului, deşi sufletul e de altă natură, nu mai puţin deosebită 
de trup, decât oglindirea de lună pe vălurelele apei. Și totuşi se 
răsfrâng, întreolaltă. 

Hormonii, prin trup, influenţează spiritul; într-un fel, al băr- 
batului, şi într-alt fel, al femeii. Astfel bărbatul dobândeşte, pe lângă 
configuraţia vigorii anatomice, şi sentimentul virilităţii sale. Inte- 
lectualitatea biruie asupra sensibilităţii; puterile minții se dovedesc 
creatoare. Cu alții e activ; înclinat mai mult spre tiranie, decât spre 

supunere; mai curând spre brutalitate, decât spre bunătate. Cu cât 
notele diferenţiale sunt mai accentuate, cu atât avem de-a face cu un 
caracter mai agresiv. Mi se pare că tot aici trebuie căutat şi suportul 
trufiei. 

Poate de aici îşi are obârşia faptul că, mai ales bărbaţii, nici lui 
Dumnezeu nu vor să se supună, iar când se aprind la mânie, nu găsesc 
cuvânt mai expresiv ca înjurătura de Dumnezeu şi de toate cele sfinte. 
Caracterul agresiv al masculului se observă ca o notă comună și în 
firea animală. Omul gândeşte cu toate organele sale. 

Foliculina, hormonul feminin, are o acţiune cu totul diferită. 
Astfel, pe lângă configuraţia anatomică, proprie destinului de mamă, îi 
păstrează totuşi însuşirile copilăriei: voce subțire, înfăţişarea de copil. 
prietena copiilor; mai mult sensibilă decât intelectuală, mai mult primi- 
toare decât creatoare. Presimte prin instinct, nu prin judecăţi. Mintea ei 
e inima. E înclinată mai bucuros spre suferință şi supunere, decât spre 
asuprire și dominație şi, după Scriptură, veşnic atrasă (preocupată) spre 
bărbat!. 

Deci, dacă am socoti numai capătul fiziologic al deosebirii băr- 
bat-femeie, găsim o mare disonanţă. Tot rostul fiziologic al bărbatului 
- ca de altfel în întreg regnul animal - nu e altul decât aventura, cu pri- 
ma întâmplată în cale. 

Bărbatul e poligam din fire - aşa ca evreii de odinioară şi ca tur- 
cii de până mai dăunăzi. Înțeleptul Solomon avea o mie de femei, însă 
i-au plătit femeile bine - că l-au smintit la minte, încât s-a lepădat de 
Dumnezeu?. 

Tot rostul şi configuraţia femeii e maternitatea. Chiar şi mântui- 
rea ei e condiţionată de naşterea de fii - dacă stăruie cu deplină înţelep- 
ciune în credinţă, în iubire şi în sfințenie”. 

Între instinctul poligamic şi instinctul maternității e un adevărat 
conflict biologic şi pricină de tragedii. Ce vrea unul, nu corespunde cu 
ce vrea altul. Drept aceea, li s-au dat oamenilor normele divine şi 
minte, ca să trăiască într-o rânduială după fire - rânduială morală şi 
spirituală, dispuse ierarhic - iar nu să-şi facă de cap, trăind împotriva 


l Facere 3, 16. 
23 Regi 11, 3-4. 
3 1Timotei 2, 15. 

firii, împotriva moralei, împotriva spiritului, cu totul anarhic, ceea ce 
de multe ori au să plătească cu capul, sau ei, sau urmaşii lor. 

Şi încă n-am isprăvit corespondenţa endocrinologie - neurologie 
şi psihologie, mai trebuie şi genetică, fiindcă un convoi nesfârşit de 
necăjiţi mă sileşte să le scriu durerea. 

Reamintim orânduirea firii, că organismul întreg şi indeosebi 
sistemul nervos se dezvoltă bine datorită şi hormonilor genezici - însă 
numai sub o cenzură de înfrânare. De aceea, până la căsătoria legală, 
toți tinerii trebuie să fie curaţi, cu fecioria păzită, şi băieţi şi fete. 
Minunea e și cu putinţă și cu trebuinţă. Din ce în ce, se află tot mai 
mulţi medici care zic aşa. Dar chiar de n-ar zice nici unul, omul e o 
realitate mult mai complexă decât sectorul studiat de medic, şi vom 
vedea că situaţia lucrurilor, în realul lor, impune categoric frâna a 
şaptea a lui Dumnezeu, ca să normalizeze în ierarhia naturală, morală 
şi spirituală, năbădăile acestui instinct anarhic, binecuvântat şi plin de 
blestem. 


COPIII NĂSCUŢI ÎN LANȚURI 


Presupunem că un copilandru, la primele anunţări ale instinc- 
tului, cade în viciul onaniei. Nu-l află părinţii, face excese, e din ce în 
ce mai retras, mai tăcut, mai obosit, nu mai învaţă la şcoală; memoria 
- scoarța cerebrală a minţii - e atinsă; nu mai e agerită de hormonii ce 
izvorau din sectorul respectiv, încleştat de viciu. Cu alte cuvinte, 
mintea se tâmpeşte şi încă repede. Creşterea corpului încetinită, 
cearcănele vinete pe lângă ochi îl dau de gol - pentru cine ştie să vadă. 
Imaginaţia nu mai e vioaie, nu-i mai place joaca, parcă e bătrân, serios, 
şi, mâinile - cu care a greşit - îi tremură. Iarăşi dovadă că nervii sunt 
într-o primejdie. 

Dacă n-are norocul să dea de un sfat, sau măcar de o carte, 
sporind cu vârsta, sporesc şi urmările viciului, după cum urmează. 

Pomeneam că glandele genezice au o dublă funcţiune: una 
endocrină, vărsând hormonii în sânge, şi alta externă, formând celule 
genezice. De îndată ce viciul sau desfrânarea de orice fel, şi la orice 

vârstă - cazul e acelaşi - încleştează pe om, atunci țesuturile glandelor, 
masculine sau feminine, sunt peste măsură de mult solicitate şi silite să 
furnizeze material extem şi, prin urmare, nu mai pot secreta şi 
hormonii trebuitori în sânge. Se întâmplă adică un dezechilibru în 
mediul endocrin. Acest dezechilibru se răsfrânge asupra sistemului 
nervos, în felul că celulele nervoase, nemaiavând agenţii stimulatori 
cuveniţi, degenerează, mai întâi funcţional, şi insul respectiv începe să 
fie un fleşcăit; iar dacă desfrânarea continuă, celula nervoasă moare. 
Desfrânarea omoară milioane de celule nervoase. 

Mai trebuie ştiut şi aceasta că toate țesuturile se refac, afară de 
celula nervoasă. Omorâtă odată, nu mai învie niciodată. 

Presupunem că tânărul-bătrân vrea să fie şi el în rând cu lumea, 
vrea să se însoare. Nu izbuteşte. Nici pe el nu-l prea atrage femeia, şi 
nici fetele nu se simt atrase spre el. Ce e la mijloc ? Viciile instinctului 
i-au stins vioiciunea, i-au şters farmecul, l-au fleşcăit cu totul, nu mai 
aprinde dragoste, ci milă. De milă ca de silă nu faci casă. 

Doctorii sfătuiesc: femeile sau căsătoria. Fireşte, un viciu nu va 
leşi cu alt viciu, - chestiunea rămâne mereu într-un cerc vicios. Dar 
căsătoria, chiar dacă se face, poartă ponoasele trecutului şi mustrările 
viitorului. 

Astfel bărbatului, de pe urma viciilor de tot felul şi de pe urma 
dezechilibrării funcționale totale sau locale a sistemului său nervos, i 
se întâmplă că pierde frâna nervoasă a ritmului său funcţional şi nu se 
va potrivi poate niciodată cu ritmul femeii sale - neostenită în astfel de 
vicii. Osteneala şi scârba ei abia acum începe, căci mereu va rămâne 
nemulțumită, ceea ce îi va pricinui nevroze, dureri regionale şi gânduri 
de căutare în altă parte. Nu e ea de vină că-l va părăsi, ci trecutul 
bărbatului se răzbună. Bărbatul, aşa cum l-au desfrânat viciile, nu mai 
corespunde instinctului maternității femeii sale, şi aşa trebuie să-şi 
tragă plata: rămâne fără urmaşi sau şi fără soţie. 

Dar să presupunem că, totuşi-totuşi, i se va nimeri ca să aibă şi 
urmaşi. Aceştia vor purta următoarele poveri părinteşti: o sănătate 
șubredă, un chip îmbătrânit, diferite neputinţe fără leac, iar de scapă cu 
zile vor fi nişte chinuiţi ai soartei şi slabi de minte. Cum şi de ce ? 
lată cum şi de ce: ştim de adineaori că toate faptele insului se înseamnă 
în două locuri: undeva într-o contabilitate nevăzută, şi al doilea, ceva 

mai văzut, în grăuncioarele de cromatină, în genezele cromozomilor, 
adică în factorul biologic al eredității. Şi-a distrus părintele cu viciile 
lui milioane de celule nervoase ? Acestea, nemairefăcându-se nicio- 
dată, ci totalul celor distruse şi sănătatea la care se găsea în momentul 
când îşi chema un urmaş pe lume, reprezentând situaţia lui, se şi 
însemnase în stocul de cromozomi, cu atâtea geneze recesive mai mult, 
ceea ce n-ar fi păţit dacă ar fi avut o purtare mai bună. Vreţi dovadă la 
îndemâna oricui? lată-o: nu lovesc pe nimeni, dimpotrivă simt alăturea 
cu durerea oricui. i 

Să zicem că o pereche de oameni n-au avut pacoste cu viciile 
tinereții, deci n-au sistemul nervos şubrezit dintr-o vină ca aceea. 
Totuși, nevoile vieţii ostenesc nervii oricui. Această ostenire a vieţii e 
de fapt o ostenire a elanului, a agerimii, a vioiciunii rezistente a 
sistemului nervos şi a celorlalte ţesuturi şi umori. Acestea toate se 
înscriu numaidecât în patrimoniul genetic al eredității, în vreme şi pe 
măsură ce se adaugă. Factorul biologic al eredității rezumă starea 
oricărui moment, precum şi situaţia biopsihică a părinţilor, fie aparte, 
fie angajaţi în procesul rodirii. Proba o dau copiii, care vin la intervale 
mai mari de vreme. Cei din tinereţe sunt mai vioi, mai sprinteni, mai 
sănătoşi, mai ageri la minte; pe când copiii veniţi mai la bătrâneţea 
părinților sunt mai molâi, mai împiedicaţi, mai bătrâni. Nu au nici o 
vină şi nici un leac. Aşa sunt construiți genetic şi ireversibil, reali- 
zându-se armonia ce se vede, cu materialul ce li se dete, în răstimpuri 
de vreme. Revenind la corespondenţă, pricepem mecanismul după care 
apare în lanţul cromozomilor roiul boabelor de neghină, genezele 
recesive şi ravagiile ce le pot face ele, dacă nu sunt scoase din lucru de 
perechea mai sănătoasă a celuilalt părinte. 

Mai sunt urmări ale desfrânării şi destul de grele încă din 
tinereţe. Poate s-a bănuit din cele de până aci, că organismul întreg, se 
piperniceşte, glandele în totalul lor rămân atrofiate, scoase din lucru şi 
cu toate urmările acestui dezechilibru umoral. Aşa se ajunge pe rând la 
atrofierile diferitelor organe din iconomia generală a corpului, și aşa 
apar sterilitatea, nevrozele şi o stare generală de boală, sau o pre- 
dispoziţie spre tot felul de boli. 

Nu mai vorbesc de stările sufleteşti: frica, slăbirea minţii, ob- 
sesii, ideile fixe, răstălmăcirea înţelesurilor, şi o continuă muncire de 

conştiinţă. E reacţiunea sufletului la starea mizerabilă în care i-a ajuns 
casa prin patimi. 


CEI CE-ŞI BEAU MINTEA 


Grozavă expresie şi adevărată cuvânt cu cuvânt. Ne reamintim 
efectul hormonilor asupra scoarței cerebrale: excită spre poftele 
genezice. Exact acelaşi lucru îl face şi alcoolul, sub orice formă şi la 
orice grad de tărie; aprinde mintea spre aceleaşi pofte. Nu suplineşte 
însă nici un hormon în rolul lui binefăcător, ci pe oriunde trece 
ameţeşte, arde şi atrofiază. Omoară alte milioane de celule nervoase şi 
fire telefonice. Toate isprăvile se trec la activ, întocmai ca mai sus şi se 
transmit zestre părintească la copii. 

Mai grav: dacă prea din tinereţe se dedau flăcăii la must, se 
întâmplă că ajung, neroditori. Glandele lor genezice se vor atrofia şi vor 
produce nişte celule incapabile de rodire. Se apără şi firea pe cât poate: 
nu ia în spate orice i se-ncarcă. Chiar dacă se dau la vin mai târziu şi 
încă nu scapă de pedepse. Aşa de pildă, cercetătorii în chestiune au 
găsit forme monstruoase de spermatozoizi, având ba două capete, ba 
două cozi, ba alte forme, efecte ale beţiei.! Beţia îşi înscrie urmările 
până şi în celula genezică, mică de 60 de miimi dintr-un milimetru. 

Ceea ce e dureros e faptul următor: de se întâmplă vreo zămislire 
cu o atare sămânță beată, și care-i mai mult siluire decât iubire, 
urmașul va fi, cu maximă probabilitate, epileptic - boală de nervi fără 
leac. Aceasta e cu atât mai sigur, cu cât la scârba şi spaima bietei 
mame, se mai adaugă şi bruftuluiala câtorva înjurături de Dumnezeu. 
Deci, dezechilibru în toate părţile, dezechilibru în mediul umoral, 
dezastre în patrimoniul ereditar, dezechilibru moral, o mai fi având și 
mama ceva de adaus, dacă nu alta, cel puţin spaima ce-o mănâncă, şi 
încă e de ajuns ca să se arate pe lume, în loc de un chip senin, un 
chinuit de draci şi martor la judecată împotriva părinţilor săi. 

Sfârşitul beţivului e sau în şanţ sau în casa de nebuni; iar sufletul 
în iad încă de aici. Urmaşii lui - nu mai zic nimic, mila mă opreşte; 
totuşi mai am şi o milă preventivă, pentru viitor, care mă face să scriu. 


! Jeannel, op. cit., p. 153. 

JALEA ÎNTR-UN CONVOI DE MONȘTRI 


Un scriitor, de foarte creştină formaţie, şi probabil doctor, 
descrie fizionomia unui azil, de undeva, din Apus, în felul următor: 

“Copiii: Dom'le doctor! Dom'le doctor ! 

Şi doctorul D. înainta, făcându-şi drum prin mulţimea groaznică 
şi de plâns a micilor monştri: o umanitate neizbutită, pierdută, rău 
făcută, slută şi neisprăvită, copii cărora le lipsea craniul sau bărbia, sau 
care nu erau decât un trunchi, sau un cap, nenorociţi, mici, respin- 
gători, urâţi, ca nişte oale de lut strâmbe, plini de urdori, de bube, de 
coji, de puroiuri care le curgeau din ochi, din nas, din urechi şi din 
pielea de pe cap. Pitici şi uriaşi, slăbănogi nevinovaţi, cu braţe şi mâini 
de schelet. Tinere bestii, băieţi prea dezvoltați, cu fălci straşnice, cu 
umerii obrajilor ieşiţi ca nişte maiuri, făcuţi aşa pentru omoruri - viitori 
ucigași - ursiţi dinainte şi a căror privire tristă te urmărea fără să 
înțeleagă nimic. Cei mai mari şi mai limpezi puţin duceau de mână pe 
cei mai năuci, pe cei cu desăvârşire tâmpiţi; se ocupau de ei, îi 
ocroteau, îi adoptau. Îi târau spre doctorul D. şi însoțitorii săi. În jurul 
celor trei oameni, izbucneau strigăte nelămurite şi urlete, toată bucuria 
micilor nenorociţi de-a revedea pe aceia ce erau buni cu dânșii. Şi chiar 
aceia, care niciodată nu vor mai fi în stare să vorbească, mârâiau, 
gângăveau, behăiau înspre medici câte ceva, un strigăt nedesluşit şi 
barbar de dragoste. Cu mâinile lor mici, îi apucau, îi atingeau, îi 
mângâiau, îi pipăiau ca nişte tentacule. Priveliştea asta i se părea 
întotdeauna un vis urât. Dar doctorul îi iubea pe toţi, pe aceşti mici 
nenorociţi, chiar pe aceia care aveau un cap de scafandru, de peşte, sau 
de gânganie mare. Chiar pe cei rău nărăviţi, pe acei şi pe acelea care se 
frecau... În trecere îi chema deoparte, le cerceta. mâinile, îi privea, 
părând că vrea să-i hipnotizeze: 

- Ai fost cuminte? 

- Da, Dom'le doctor. 

- Vei fi şi azi cuminte? 

- Da, Dom'le doctor. 

- Bine. Du-te şi te joacă. Uite o bucată de ciocolată. Şterge-o'! 

Erau fetiţe, pe care trebuia să le lege ca să le împiedice năravul. 
Dar și cu mâinile legate izbuteau încă să-şi ațâțe simţurile cu călcâiul 
lor. 

Toate păcatele ereditare mişunau în străfundul acestor suflete 
părăsite, reîntoarse la brută, şi care coborau scara evoluţiei. 

Fetelor, care erau mai tăinuitoare, mai păcătoase, mai destră- 
bălate, și care îşi simțeau pubertatea, le plăcea să se ascundă, să 
roşească și să se ţină de apucăturile lor. Băieţii aveau feţe de urangutan 
şi porniri primejdioase în jocurile lor. Câţiva singuratici plângeau prin 
colțuri, nemângâiați şi sălbătăciţi pentru totdeauna. Un copil, blond ca 
Sfântul Ioan, cu ochi albaștri, subțire, drăguţ, aproape frumos, încerca 
să se apropie de doctor, îl apuca de mână pe la spate și vorbea încet: 

- Domnule, aş vrea să mă întorc la mămica mea... Domnule când 
pot să mă întorc la mămica? 

Mamele ! Prea adesea au părăsit pe aceşti bieţi monştri, care au 
ieşit din ele, şi care le-au dezgustat. Erau căsnicii de alcoolici care, în 
fiecare an, regulat, aduceau la azil câte un nou copil tâmpit, încă un 
gunoi al societăţii pentru ca în anul următor s-o ia de la capăt. 

Dealtfel, în tot azilul, părăsirile erau regula, şi cei uitaţi acolo nu 
se mai numărau. Câţi dintre nenorociţii nebuni de la Azilul S. Clé. 
mureau fără să mai fi apucat să vadă vreodată chipul iubit al mamei, al 
soţiei, al copilului, chip care mai plutea ca o nălucire dureroasă în trista 
lor memorie întunecată şi care singur încă mai trezea la ei un rest de 
conștiință, o lacrimă a lucidităţii deznădăjduite...”" 


O MARE PACOSTE CU DESCOPERIREA AMERICII 


Acum cinci veacuri, la 1492, Columb aduce în Europa vestea 
descoperirii Americii, iar mateloții lui aduc Europei sifilisul. Isprava 
lor a luat proporţii, încât, pentru stăvilirea urmărilor dezastruoase ale 
spirochetei, facultăţile de medicină au creat catedra de sifiligrafie. 


! Maxence van der Meersch, Trupuri şi suflete, Ed. Contemporana, 
Bucureşti, 1944, pp. 163-165. 

Aci ne mărginim la câteva ciudăţenii, mai mult ale organismului, 
decât ale bolii. Astfel e recunoscută de toți extraordinara repeziciune şi 
putere de adaptare a organismului la orice accident şi împrejurare; 
adaptare aproape automată. De pildă, unui tăietor de lemne îi alunecă 
mâna în pânza fierăstrăului său, cu câteva sute de turaţii pe secundă. 
De-abia a simţit grozăvia şi cade în nesimţire. Un şoc nervos opreşte 
afluența sângelui la creier, ceea ce aduce căderea în nesimţire, 
organismul stă astfel locului, fără vreo mişcare, căci altfel ar conturba 
lucrul zorit al apărării automate. Un val de sânge învăluie rana care se 
coagulează în atingere cu aerul şi formează un înveliş izolator. Ca la o 
comandă, fibrina din sânge se şi transformă în mici aţe, pe care le 
ghemuie ca un dop, în corpul tăieturii, unde se şi apucă să repare, 
lipind, completând, etc. Temperatura locală se ridică, atingerea devine 
dureroasă, ca să fie asigurată liniştea apărării organice. Toată această 
adaptare la noua situaţie dovedeşte un serviciu automat de siguranţă a 
vieţii. 

Alt caz. Prin oarecare împrejurări, nişte musafiri nepoftiți au 
intrat în sânge - microbii. Construcţia firii, serviciul automat de 
siguranţă, i-a și luat în primire. Nişte celule din sânge le dau ocol şi se 
încaieră la trântă şi, de drag, îşi mănâncă musafirii - de unde şi numele, 
fagocite. Dacă musafirii sunt mulţi sau se înmulţesc vertiginos, pe 
măsură ce creşte primejdia, creşte şi temperatura, încât urcă până la 39 
grade, 39 grade şi mai multe linii, urcă şi la 40 grade, şi când 
încăierarea e pe viaţă şi pe moarte, urcă şi la 41 grade. La temperatura 
asta, toți musafirii şi bacilii capătă sentința de moarte. După osteneală, 
organismul se reface; nălucirile, de pe urma temperaturii la cap, 
încetează; totul reintră în normal. 

Faţă de bacilul sifilisului, atitudinea serviciului de siguranţă e cu 
totul stranie: nu se apără, nu dă alarmă, îi lasă deschise toate căile, îi 
îngăduie să umble în inspecţie prin întreg organismul şi-l lasă să 
“mănânce” ce pofteşte, până şi scoarța de pe creier. De aceea a trebuit 
ştiinţa să ia măsuri împotriva lui, fiindcă natura nu vrea să se apere. 

Nu cumva Treponema asta e o pedeapsă neîndurată, aruncată, ca 
o frână, împotriva destrăbălării ? Nu cumva în fața acestei pedepse i s-a 
luat firii dreptul de apărare ? De ce nu se apără? 

Tare-mi vine-a mă gândi la locul din Ieremia proorocul, unde 
zice: “Iată, voi trimite asupra voastră şerpi şi scorpii, împotriva cărora 
nu-i descântec şi vă vor muşca, zice Domnul”!. 

Agentul patogen al sifilisului are chiar forma unor şerpi aler- 
gând. Un lucru e sigur, că organismul n-are, în iconomia constituţiei 
sale, nici un leac, sau apărare, Că totuşi ştiinţa, apucându-i urma din 
vreme, după tratament îndelungat, poate curăţi organismul de sifilis, 
asta e adevărat. Însă mai e ceva de zis. Musafirul ăsta, pornit să roadă 
firele minţii îşi are calendarul lui. Isprava şi-o arată cu etape legate de 
numărul doi: la două săptămâni şi mai târziu după isprava cu păcat, 
apare un ulcer în regiunea inquinală; la două luni, atacă căile sângelui. 
În perioada aceasta apar ulceraţii prin alte părţi şi pe frunte. După doi 
ani inima, ficatul şi rinichii se află foarte tulburaţi şi bolnavi. Acum se 
întâmplă scleroza arterelor, care devin fragile, iar dacă se rupe vreo 
arteră la creier, asta pricinuieşte apoplexia, o moarte fulgerătoare. Dacă 
însă nu pricinuiește vreo apoplexie, rezistând construcţia arterelor, 
sifilisul se retrage din sânge în lichidul cefalorahidian, care învăluie 
toată măduva spinării şi creierul, lichid care, prin elasticitatea lui, are 
rostul să apere de lovituri măduva şi creierul, neutralizând şi 
împrăştiind neprevăzutele presiuni ale accidentelor. După 20 de ani, îşi 
arată isprava asupra nervilor, rupând legăturile cu centrala de comandă, 
rupând corespondenţa între senzaţie şi reacţie, pricinuind paralizii prin 
toate părţile, ticuri nervoase, paralizii progresive şi pierderea unor 
însuşiri sufleteşti. 

Cum devin toate astea? Aşa, că defectându-se mijlocul de trans- 
misie, sufletul nu mai are prin ce se exprima. Şi aşa, treptat-treptat, 
sifilisul, rozând scoarţa cerebrală, împinge facultatea sufletească a 
cugetării în fundul întunecat al nebuniei. 

Iată dar pedeapsa neîndurată peste care dă mintea când nu-și 
înfrânează poftele: e dată jos de pe tronul conducerii, şi cu totul, trup şi 
suflet, prăvălii, legaţi în casa de nebuni. 

Nu mai vorbim de psihiatria sifiliticilor, decât că, până la o 
vreme, Treponema ca şi hormonul e un agent de foarte mare stimulare 
creatoare pentru scoarța cerebrală. Asta ar veni aşa: agentul acesta 


l Ieremia 8, 17. 

ucigaș, dacă găseşte sistemul nervos, în speţă creierul, de-o sănătate şi 
de-o rezistență maximă, în tentativa lui de a-l roade, nu face 
deocamdată alta decât că-l mobilizează, îl dinamizează în procesele 
sale intime de ardere, și astfel el se face un mediu foarte bun de 
transmisie a ideilor sufletului şi a lumii nevăzute. Asta face până la un 
loc ca agentul nebuniei să fie şi un agent al geniului. Dar de la o 
vreme, geniul acesta se întunecă în nebunie. E un foc, fireşte, însă un 
foc arzător, care nu iartă, ci arde aripile minţii, spre deosebire de focul 
divin, nearzător, care străluceşte în toate facultăţile minţii, fără să le 
ardă, adevăratul geniu al spiritului. 

Geniile care sunt ajutate şi de agentul nebuniei, mai toate mani- 
festă o mândrie mare, o nesupunere faţă de Dumnezeu, un dezechilibru 
spiritual. Ei sunt cei ce zic: “Nu este Dumnezeu !” Scriptura constată 
realitatea lor şi le dă diagnosticul: “Zis-a cel nebun întru inima sa: «Nu 
este Dumnezeu !»”!. Prin urmare ateismul e o alienaţie mintală, nebu- 
nia mândriei, sau mândria nebuniei. 

Alţii zic acelaşi lucru întors: “Eu sunt Dumnezeu” - altă nebunie. 
Tiranii, teroriştii, alte genii rele, altă mândrie luciferică. Egoismul 
tiran, altă alienaţie; indiferent: cu agent, sau fără agent patogen. 

Şansele ştiinţei sunt cât se poate de reduse, față de întinderea 
acestei pedepse groaznice. Ar trebui un control al tuturor oamenilor şi 
o izolare absolută a tuturor contaminaţilor, cumva, undeva, etc. 

Deocamdată e bine şi atât: că în vederea căsătoriei, legile cer 
analiza sângelui; iar pe beţivi, pe nebuni şi pe contaminaţi de boli 
venerice, îi opreşte de-a mai împrăştia răul pe lume. 

Organismul omenesc are de asemenea atitudine pasivă şi faţă de 
acea anarhie celulară, numită cancer. De obicei, pătimesc de cancer cei 
ce nu postesc niciodată. Cancerul încă n-are leac și apare fără alte 
explicații, decât ca o frână pedepsitoare a desfrânării stomacului. Se 
vede că prin el se pedepseşte lăcomia mâncărilor şi obârșia desfrânării. 
Grele osânde au aceste trei iubiri nelegiuite: iubirea de sine, care 
străbate în suflet prin ultimele două: iubirea de trup şi iubirea de 
mâncare. Sf. Pavel le zice: “Dumnezeul lor e stomacul”?. 

Cancerul, această misterioasă anarhie celulară, mi se pare că 
vine tot cam din aceleaşi pricini din care vine şi o anarhie socială, tot 


! Psalmul 52, 1. ? Filipeni 3, 19. 

un dezechilibru dovedeşte în vreo zonă necunoscută a organismului, 
sau vreo slăbire în serviciul de siguranţă al sistemului nervos. Bănuiesc 
despre roiul celulelor canceroase că au chiar o altă formulă cromozo- 
mică; în tot cazul recesivitatea e sigură. 

De ce mutaţiile acestea care nu cruţă nici regii? 


FURTUNĂ ÎN PICURII DE ROUĂ 


Nu ştiu, văzut-aţi aceste frumuseți simple ale dimineţilor? Oglin- 
desc soarele, îi răsfrâng, razele, oglindesc pământul şi-i atârnă deasupra 
ca nişte mărgeluşe sclipitoare, în arcul unui vârf de iarbă. Kneipp, un 
preot bun, mai mult medic balneolog şi bucătar milostiv al necăjiţilor, 
nu găsea alt tratament al epilepsiei, decât umblarea cu picioarele 
desculţe câteva minute prin iarbă, ca bolnavul să-şi reînvioreze nervii, 
scuturând la pământ şi luând în picioare aceste buburuze de soare. 

Nu asta e furtuna; asemăn numai conștiința cu picurii de rouă. 
Căci de fapt, în sfera conştiinţei se răsfrâng şi se frâng, se tulbură şi se 
ciocnesc scânteieri de soare, cu fioroase luciri de păcură. 

Situaţia, isprăvile şi tendinţele ce le avem, toate se răsfrâng, se 
rezumă şi se înscriu în structura noastră genetică, dar şi în sfera 
conştiinţei. Aci, în conştiinţă, se răsfrâng isprăvile pământului, şi, 
peste ele, în aceeaşi sferă, tot atunci, sau mai târziu, luminează seninul 
cerului, sau fulgerele dreptăţii divine. 

În iconomia organică, genezele recesive, deşi latente, sunt ca şi 
inexistente, dacă sunt dublate de perechea genezelor dominante. Nu tot 
aşa e cazul şi în ce priveşte sfera conştiinţei. 

Iarăşi o mică asemănare: de când undele hertziene ale posturilor 
de radio-difuziune circulă în jurul nostru, ne străbat fără să prindem 
nimic, oriunde ne-am afla, veştile şi poveștile din lumea întreagă. Le 
prind însă aparatele de recepţie, care le transformă pe înţelesul nostru. 
Cam aşa ceva se întâmplă şi cu energia germenilor infirmi ai structurii 
noastre genetice: organismul nu înregistrează această energie, dar o 
înregistrează sfera conştiinţei, şi ne-o tălmăceşte printr-un conflict 

străfund în temelia noastră. Ceea ce încercăm aci, e o scufundare în 
străfunduri, o experienţă existenţială. 


UN FEL DE PSIHANALIZĂ 


Aproape la toate vârstele se întâlneşte, de pildă, conflictul acesta 
între a crede şi a nu crede în Dumnezeu; adică ciocnirea minţii 
sănătoase cu săgețile nebuniei. Sunt unii convinşi de existenţa lui 
Dumnezeu, de dumnezeirea lui lisus şi de iconomia mântuirii; dar, în 
răstimpuri, se pomenesc munciţi şi de chingile ateismului. Sunt alţii, 
care n-au muncirile acestea, chiar dacă aud de ele. Evidenţa interioară 
a credinţei lor e absolută. Alţii sunt bântuiţi de furtuni şi, în sfârşit, 
alţii, liniștiți că au scăpat de Dumnezeu: pentru ei nu există. Adevărul e 
că aparatul conştiinţei lor nu mai prinde nimic, s-a defectat, realitatea 
spiritului e inexistentă pentru ei. 

Ce poate să fie la mijloc ? Ceea ce poate să fie cu un aparat de 
radio, care nu mai prinde undele. Undele există, dar pentru el nu mai 
există. El are câteva lămpi arse, bobine arse, lovituri şi piese frânte etc. 
E infirm pe undeva. 

Aşa şi oarecare om pătimeşte multe feluri de arsuri şi frângeri 
lăuntrice, mai pătimeşte şi arsurile mediului social, care-i zdruncină 
nevinovăția, şi iată-l un ateu, la diferite grade de tărie. 

Toată situaţia lui se înscrie întocmai în granulele de cromatină. 
Ateul s-a armonizat cu acest dezechilibru. Sămânţa îl reproduce 
întocmai. Presupunem că e căsătorit cu o femeie, nu aşa de răvăşșită la 
minte, aşa de dezechilibrată în mediul moral, ci o femeie credincioasă. 
Copiii se nasc cu două predispoziţii contradictorii: una necredincioa- 
să, a tatălui, şi a doua credincioasă, a mamei, potrivit probabilităților 
arătate. 

Sufletul nu se moşteneşte, ci se creează de Dumnezeu. Credinţa 
e o însuşire a sufletului, e drept; dar de la Dumnezeu nu vine nimic 
rău. Atunci ? Atunci, însuşirea sufletului de a-și cunoaște şi recunoaște 
pe Tatăl, sau de-a se lepăda de El, e dependentă și de construcţia 
genetică a trupului, în care va avea să petreacă o vreme. Cuprinsul 

credinţei se învaţă; înclinarea de-a o învăţa sau nu se moşteneşte. Încli- 
narea sufletului ştim că e către obârşia sa: “Anima naturaliter chris- 
tiana”. Înclinarea sufletului face interferenţă cu înclinarea trupului în 
care a fost trimis. Deci, dacă vine într-un trup în care găsește numai 
dezechilibru, nu-și va putea manifesta înclinarea sa către cele de sus, ci 
va asista neputincios lângă un aparat stricat, care nu cântă, ci huruie. 

Toate chinurile conştiinţei izvorăsc din simţirea acestor infir- 
mităţi, ce zac în străfunduri, şi de unde ele răbufnesc până în suprafaţa 
faptelor văzute. Ca să uşureze Dumnezeu povara unui suflet, de multe 
ori îl cruță de cunoştinţa infirmităţii în care trebuie să petreacă. Aşa 
vedem seninătate şi la idioţi. 


GÂNDURI DE HULĂ 


Din câte ne-au dat în scris pricepătorii, abia o zecime din 
psihicul nostru îl avem luminat şi cunoscut în sfera conștiinței; nouă 
zecimi stau întunecate în sfera subconştientului. Se dă și comparaţia cu 
un cartof, al cărui vârf, ca o zecime din total, ar fi luminoasă, - lumini 
de putregai, noaptea; restul, întuneric. Cam așa sunt gândurile de hulă: 
răbufniri de păcură în raza de soare. 

Să presupunem aceleaşi zăcăminte genetice surde, arătându-și 
existenţa, şi ţinându-se de energiile dominante; acestea sunt ca o 
pereche ce-o face lumina cu umbra. 

Să presupunem într-un ins aceste moşteniri contradictorii a două 
dispoziţii deosebite; când respectivul vrea, de pildă, să se roage lui 
Dumnezeu, deodată cu energia luminoasă a conştiinţei se ridică din 
subconştient şi răbufnirea energiei contrare. La momentul conflictului 
se mai adaugă şi acţiunea hormonilor genezici asupra scoarţei 
cerebrale, care stârnesc, pe ecranul minţii, o imaginaţie cu totul alta 
decât momentul şi icoana de rugăciune. Dacă persoana respectivă e 
mai în vârstă şi de cumva are la activ oarece aventuri contra firii, 
conflictul îl mai sporeşte şi însușirea sufletească a memoriei. Un trecut 
păcătos n-a prea trecut: însoţeşte ca un cazier judiciar. Ispăşirea e 

obligatorie; aşa se asigură și se menţine iertarea tot prin concursul 
memoriei, răbdând palmele trecutului peste obrazul minții. 

Prima iubire e către părinte. Primul copil avea tată pe 
Dumnezeu. Iubirea vrea ca ceea ce iubeşte ea să dăinuiască veșnic; nu 
poate concepe ca obiectul ei să moară. De pildă cârmuitorii de 
neamuri, abia dacă mai pot fi văzuţi ca muritori. Pe vremuri, iubirea îi 
trecea printre zeii nemuritori. Asta dovedeşte că iubirea îşi are sensul 
în Dumnezeu, care e veşnic şi înveşnicește şi pe cel ce iubeşte pe 
Dumnezeu. Dar oamenii se mai încâlcesc şi cu iubirea de trup. Iubirea 
aceasta nu e egală în toate cazurile cu păcatul, ci zicem că în tot cazul e 
infectată de păcat. Întrucât păcatul sălășluieşte în trup şi din trup 
înrâureşte sufletul spre corupţie, prin căile pomenite mai sus, înţelegem 
că întâmpină o rezistenţă în zestrea divină a sufletului, care caută să-l 
influenţeze spre virtute şi sfinţenie. 

Faptul dragostei trupeşti lasă o puternică impresie în toată 
pivniţa fiinţei, în acea zonă de nouă zecimi a subconștientului. Aci, 
fapta, rezumată în simbol, se sedimentează ca un conflict cu conştiinţa. 
Cenzura morală astupă un depozit de dinamită, după ce n-a reuşit să-l 
refuze. 

O înjurătură de Dumnezeu e explozia acestui depozit. lată de ce, 
când înjură bărbaţii, folosesc cuvântul - ce nu se scrie - al iubirii tru- 
peşti. Partea de înjosire şi păcat a acestei iubiri, pe care o simt în trupul 
lor, le izbucneşte din subconştient și, cu ea, izbesc furios cenzura 
morală şi idealul de dragoste - pe Dumnezeul celui pe care-l înjură. O 
înjurătură e un moment de îndrăcire a mâniei, o clipă de întunecare a 
minţii, - aşa plăteşte cenzura conştiinţei negrija de mai înainte. 

Înjurăturile dovedesc prin urmare că această iubire între trupuri a 
fost închisă într-un blestem, într-o rușine și într-o necinste. Totul, sche- 
matizat în simboluri, coboară în întunericul subconștientului. Când 
deci pe unii cu cenzura slabă - înțelegeţi genetic slăbiciunea aceasta - îi 
scoate din sărite vreo împrejurare oarecare, afluxul de sânge şi fiere la 
creier face de li se întunecă orice conştiinţă, şi încep rafalele înjurăturii. 

Deci unii înjură pe Dumnezeu pe faţă; alţii Îl înjură când se 
roagă. Situaţia îngrozeşte pe cei ce pătimesc neputinţa asta. Ea vine, 
din cât se poate vedea, din poveri ereditare, din fapte consumate, din 
auzire, din conţinutul memoriei conștiente sau inconștiente, printr-un 

mecanism al suprapunerii de imagini, şi anume, peste cele cuvioase, 
cele necuvioase, stârnite de hormoni, sau, în sfârșit, prin mecanismul 
de contrast. 

Când mediul interior sau exterior e favorabil genezelor recesive, 
energia lor latentă nu întârzie să răbufnească prin subconștient asupra 
conştiinţei, şi astfel s-o înlăture, s-o întunece, şi aşa mai departe. 

Tot într-o situaţie de contrast e şi trupul ce se roagă. De aceea 
unii, nesuferind contrastul, rezolvă situaţia greşit: nu se mai roagă. 
Sfinţii însă, purificându-şi trupul de patimi, au izbutit să-l aducă în 
armonie cu ţintele superioare ale conştiinţei, încât trupul lor prezenta 
multe din caracterele sufletului. Dincoace, multe din patimile trupului 
se fac şi însuşiri ale sufletului. 

Înjurăturile au aceeaşi obârşie cu hulele; numai că unele sunt 
învoite de minte, celelalte sunt cenzurate. De aceea vinovăția celor de 
pe urmă e neasemănat mai mică. Hulele dovedesc o vinovăţie mai 
veche, nu una de acum. Ele sunt o pedeapsă, însă nu duc la nebunie, 
cum se tem cei mai mulți. Înjurătura însă îl dovedeşte pe respectivul 
că, cel puţin în momentul acela, e un iresponsabil, deci dezechilibrat în 
structura genetică, în mediul umoral, în serviciul de cenzură şi în 
sistemul nervos. Temniţa îi deschide porţile și-l va lua în braţe, de nu 
va fi cu luare aminte. 


3 + 


O hulire mai primejdioasă e minciuna, păcatul împotriva adevă- 
rului. Sunt construcții de oameni aşa de bizare, capabile de adevărate 
mutații biologice. Minte câte unul, în chipul cel mai firesc cu putință, 
de stă soarele în loc; iar după ce-i trece unda asta, nici măcar nu-şi mai 
aduce aminte, iar dacă-i aduci probele în obraz, nu recunoaşte nimic. O 
putere dinlăuntru îl împinge să mintă mereu şi să i se pară că e omul 
cel mai cinstit. E ca şi când o noapte s-ar fi lăsat peste mintea lui, ca și 
când o altă persoană ar fi înjurat, ar fi minţit sau ar fi furat, aşa sunt 
câte unii de înfundaţi în contraziceri. Acesta e un alt neajuns al căsăto- 
riilor greşite, în care nu s-a ţinut seamă şi de calităţile sufletești ale 
celeilalte părţi. Acestea se pot vedea mai bine în părinţii celor ce se 
căsătoresc, întrucât vremea le-a scos la iveală toate scăderile sau însu- 
șirile, şi, aşchia nu sare departe de butuc. 

Zgârcenia, lăcomia, invidia, beţia, necredinţa, minciuna, desfrâ- 
narea şi celelalte configurează organismul potrivit cu fiecare din aceste 
patimi şi se rezumă apoi în factorii ereditari, şi aşa se seamănă în 
urmaşi patimile contra firii, ca tot atâtea boabe de neghină în țarina lui 
Dumnezeu. lar ei, la rândul lor, ce vrei să rodească ? Sau aceleaşi, sau 
urmările acestora, sau pe amândouă, urmând, fie modul dominant al 
eredității, după care caracterele normale sau patologice trec de la 
generatori la urmaşi aproape obligatoriu, fie urmând modul atavic, 
când caracterele se ascund o generaţie sau două și apar, dintr-o dată, pe 
neaşteptate, într-al 3-lea sau al 4-lea neam de oameni. Nu cumva aşa 
vin repetițiile istoriei ? 


OAMENI DIN IAD 


Nu vorbesc de iadul teologic, ci de iadul vieţii mizerabile, de 
convoiul mizeriei asupra căreia desfigurarea şi degenerarea se întind ca 
o pereche de gheare, trăgând pe cine prind într-o enormă gloată de 
chinuiţi şi dosădiți ai sorții. 

Tot spaţiul ocupat odinioară de moarte e deţinut azi de boală şi 
de infirmitate. S-au redus bolile infecto-contagioase prin măsurile 
medico-preventive, au sporit în loc cele degenerative şi afecțiunile 
cronice ale pielii şi ale sistemului nervos, circulator, digestiv şi 
respirator; pe urmă cancerul, bolile dentiției şi bolile ereditare. Boala 
încleştează umanitatea în suprafaţă şi în adâncime, cantitativ şi 
calitativ. Asta o spune un profesor de medicină!. Nu vorbesc de cei ce 
ajung în spitale, străpunşi de una sau mai multe din cele peste 800 de 
feluri de cleşti ai bolii. Ce curios e numărul ! În bolile spiritului, numai 
deviația în materie de credinţă pe bază de Biblie, a dat până acum 800 
de secte religioase?. Contagiunile spiritului, în totalitatea lor, sunt pur 
şi simplu nenumărate. Câte capete atâtea non-sensuri ! Lucrul cel mai 
imposibil din lume ar fi o unificare a minţilor. Fiecare e unic în lume; 


1 M. Kernbach, Spiritul ştiinţific şi problemele fundamentale ale medicinei 
contemporane, Institutul de arte grafice “Dacia Traiană”, Sibiu, 1942, pp. 7-8. 
2 800 în 1946, acum cca. 3000. 

de-ar învia toţi oamenii de la Adam până la sfârşitul lumii, n-ai să 
găseşti doi oameni identici. Aceasta e genetic adevărat. Diferenţierile 
astea dezechilibrate, din ce în ce mai prăpăstioase, creează haos între 
oameni, creează metereze de război, creează mizerie, creează chingile 
iadului, care strâng viaţa, de-o frâng. 

Lazării de la porţile bogaţilor nu ridică o pretenţie, ci o răbdătoa- 
re rugăminte. Bogaţii ăştia sunt ei sănătoşi la minte ? Le-a zis Dumne- 
zeu “nebuni”! pe degeaba ? Căci acestor două feluri de oameni le-a zis 
Dumnezeu nebuni: celor ce leapădă pe Dumnezeu şi celor ce leapădă 
pe oameni din inima lor. De fapt, nu mai sunt buni decât să facă din 
viaţa celorlalţi un iad. Ura, această desfigurare spirituală, face mii de 
victime, căci stinge pe Dumnezeu şi din ochii celorlalți. Ura îşi ridică 
împotrivă şi mai mare ură, atât a oamenilor cât şi a lui Dumnezeu. Ea e 
un climat al mediului viciat, o viforniță, o boare a haosului. Ea face din 
viața aceasta o anticameră a iadului. Acesta e mediul exterior. Să zic 
mediul social ? Mediul: cu acestea pricepem ce pot să dea variabilele 
vieţii, netezite de iubire, sau desfundate de ură. Configuraţia persoanei 
umane nu e determinată numai de elementele eredității, ci şi de 
elementele mediului. Omul, aşa cum e, e rezultatul interferenţei dintre 
cei doi factori. Ereditatea nu fixează poziţii fatale, din care nu putem 
ieşi, ci limite mai mult sau mai puţin fixe, după cum e vorba de o 
însuşire sau alta, în cadrul cărora mediul ne fixează poziția’. 

Energia de creştere şi orânduire a configurației nu apare în mod 
automat în cromatină, ci ca o reacțiune a cromatinei faţă de un dife- 
renţial al mediului. Viaţa şi organismul nu sunt o simplă actualizare a 
virtualităților native date în sistemul genezelor, ci un rezultat al 
interferenţei dintre aceste virtualități şi mediu, în care configuraţia 
genezelor se dezvoltă. Surprindem la mijloc şi un mic cerc vicios, dar 
real: structura genezelor atârnă de mediul - de toate mediile - în care 
s-au configurat, iar dezvoltarea lor în filogeneză atârnă, pe lângă 
acestea, şi de toate configuraţiile mediilor viitoare, din tot parcursul 
creşterii. Desigur că şi ideea aceasta nu poate fi împinsă până la 
absurd; dintr-un ou de muscă nu poți ajunge la un pui de găină. 
Acţiunea mediului nu e fără frâu; are margini, şi încă bine definite, 


! Luca 12, 20. 
? N. Mărgineanu, op. cit., p. 158. 

totuşi destul de elastice ca să ne permită - zic specialiştii - ca printr-un 
mediu dirijat să obţinem o muscă numai cu un ochi, sau cu trei ochi. A 
denatura firea e ușor, mult mai uşor, decât a scoate denaturarea 
introdusă în fire. Cu alte cuvinte, putinţele de dezvoltare, pe care le 
închide sistemul genetic, nu se reduc niciodată numai la una singură, ci 
la mai multe, chiar foarte multe. Din acestea foarte multe, mediul 
totdeauna alege una singură!. 

Cu treaba asta, a mediului dirijat, s-a angajat educaţia; aceeași 
datorie o au religiile. Câteodată însă vin vremuri când pare că se năruie 
stihiile; - cine mai poate dirija furtuna ? De multe ori haosul îl anunță 
prima celulă a mediului: familia necreștină. 


UN RĂSPUNS FIOROS 


Un învăţător întâlni un copil pe drum. Copilul era mic, nu venise 
la vremea de școală şi nu ieşise printre oameni. 

- Al cui ești tu? 

- Al dracului, - răspunse copilul. Învățătorul încremeni. 

- Cum te cheamă? 

- Satana. 

- De unde vii? 

- Din iad. 

Învățătorul cercetă obârşia acestui răspuns fioros și află lămuri- 
rile următoare: 

Mama copilului se certa foarte des cu tatăl lui care era beţiv şi-i 
zicea: “Ce-i drace, iar ai venit beat pe capul meu ?” La asta, tatăl holba 
ochii, încleşta pumnii, şi-un potop de înjurături îi ieşea pe gură. 
Copilul fugea speriat, plângând, în braţele mamei, dar mamă-sa îl 
alunga, zicând: “Fugi, satano, nu mă mai năcăji şi tu în iadul ăsta de 
casă”. 

De aci a învăţat copilul că pe tată-său îl cheamă “dracul”, pe el 
“satana” și că ei toţi trăiesc “în iad”. 


! Idem, p. 160. 

O RĂDĂCINĂ A DURERILOR 


Am rămas înţeleşi, deocamdată, că păcatul este o călcare a 
legilor vieţii; introducerea în viaţă a unui dezechilibru consimţit de 
minte. Dacă urmează mereu așa, mintea slăbeşte şi nu mai poate stăvili 
dezechilibrul din ce în ce mai mare, care invadează spaţiul vieţii cu 
spectrele sinistre ale morţii pe picioare!. 

Călcarea unei legi omeneşti dă infracţiunea legii şi se pedep- 
seşte, precum se ştie. Călcarea legilor divine ale vieţii se numeşte păcat 
şi se pedepseşte precum s-a spus şi precum se vede - cine vede. 

O mare disarmonie constă în faptul că instinctul bărbatului e în 
conflict cu instinctul femeii. Instinctul bărbatului vrea mereu femeia, 
ca prilej al descărcărilor sale genezice. Instinctul femeii însă e 
maternitatea. Copilului până se desprinde de mamă, îi trebuie doi ani, 
deci, după rânduiala firii, trebuie să fie lăsată în pace. 

Deci, ce va face bărbatul ? Sau îşi va perverti soţia, făcând-o să 
umble şi ea după plăcerea pătimaşă, căutând să scape de rostul firii 
sale, sau o va face criminală, punând-o să-şi ucidă în pântece fiinţa fără 
apărare, sau va practica scârba onaniei cu femeia sa?, păzind-o de 
rostul zămislirii, dar necinstind-o, cum nu se mai poate spune. Alţii 
recurg la sterilizare, alţii la aventuri, sau la lupanare. Un atare bărbat 
nu-şi va mântui soţia prin naşterea de fii’, ci o va osândi cu ucigaşii şi 
curvarii, printre care şi el de asemenea va fi. 

Prea puţini sunt bărbaţii care-şi stăpânesc instinctul irațional, 
prin puterile raționale ale sufletului, reglementându-l potrivit cu rostul 
său originar. Şi iarăşi, şi mai puţini sunt cei ce-i convertesc energia 
prin înfrânare, săltând sensul firii la rosturi mai presus de fire. 

Deci plăcerea, căutată numai pentru ea însăşi, cheamă repetarea 
din ce în ce mai deasă a actului, până ce ajunge la distrugerea sistemu- 
lui nervos. Mai mult chiar: ea aprinde organismul şi-l împinge până 
dincolo de posibilităţile sale funcţionale; ea provoacă frângerea 
oricărei cenzuri morale şi-şi duce supușii până la doaga nebuniei. 


! Apocalipsă 3, 1. 51 Timotei 2, 15. 
2 Facere 38, 9. * Apocalipsă 21, 8. 

De multe din nevoile acestea sunt de vină şi părinţii celor două 
părți. Aşa, de pildă, aş vrea să ştiu de ce nu-s părinţii la fel de grăbiţi şi 
cu însurarea băieţilor, pe cât sunt de grăbiţi cu măritarea fetelor. 

Fapta lor greşită încurajează tăinuit sau pe față frauda neo- 
maltusiană - onania cu femeie, fereala, păzirea - ceea ce e o plagă de-o 
nebănuită întindere în toate mediile sociale. Iată că, după scurtă vreme, 
se arată şi pedepsele acestei fraude, cu deosebire la femei: tulburări 
grave ale sănătăţii, fenomene dureroase ale pântecelui, tulburări 
îndeosebi nervoase şi mintale, cu desăvârşire necunoscute nici chiar 
medicilor. Aşa zic medicii. De la pântece durerile se întind la rinichi şi 
în josul pântecelui, uneori în membrele inferioare. Durerile se stârnesc 
Şi cresc în vremea mersului, în vremea ridicării sau aşezării pe scaun, a 
ridicării vreunui lucru şi peste tot în vremea intimităţii, - lucru care 
aduce uneori grave neînţelegeri conjugale. Deodată cu durerile acestea, 
apar tulburările nervoase, care schimbă profund starea psihică şi 
mintală a bolnavelor. Caracterul schimbător ajunge iritabil, irascibil 
până la exces. Din nimicuri, explozii violente, furii, adevărate sincope 
ale judecății, care nu mai pot fi înfrânate sau stăpânite. E un adevărat 
dezechilibru umoral, care face biata victimă să treacă de la explozia 
violenţei, până la tristeţea şi melancolia cea mai profundă, şi uneori, 
până la ideea sinuciderii. Asta-i frauda şi isprava. De aceea nu tăcem, 
ci demascăm, împinși de milă şi ajutaţi de ştiinţă. 

Explicaţia. Într-un raport conjugal normal, organele genitale 
feminine trec succesiv printr-o fază de congestie intensă şi o fază de 
slăbănogire bruscă, ce stabileşte cursul regulat în circulaţia sângelui. 
Actul conjugal falsificat, neisprăvit, fără concluzia naturală, lasă să 
persiste în vase o stare de înecare ce, cu vremea, ia un caracter per- 
manent. Urmează o tulburare a nutriţiei ţesuturilor, pe urmă alterarea 
lor anatomică. 

Mulțimea firişoarelor nervoase ale plexului hipogastric, firişoare 
care pleacă de la uter şi se unesc cu sistemul cerebro-spinal, îndură 
apăsări, iritaţii, care, la obârşie sunt dureri locale, dar cu tulburări 
reflexe la distanţă; iar cu vremea, aruncă pe bolnave în plin domeniu 
psihiatric, 

Congestiile acestea cu repetiție produc alterări intense şi pro- 
funde în sânul ţesuturilor, care-şi pierd astfel funcțiunea lor normală. 

Aşa se instalează, cu vicleşug, sterilitatea definitivă, incurabilă, după 
câte-o lungă perioadă de sterilitate voită. Atunci în zadar mai doreşti 
copiii, mugurii vieţii, căci firea te pedepseşte cu această crudă în- 
toarcere a lucrurilor: îţi califică fapta şi îţi condamnă neamul la moarte. 
Ultimul efect: denatalitatea, depopularea, etc. Așa se stinge nea- 
mul... 
Parcă auzim glasul de foc al lui Osea proorocul, zicând: 


4, 1-10: Domnul stă la judecată cu locuitorii 
pământului, fiindcă nu mai este credință, nici 
iubire, nici cunoaştere de Dumnezeu în ţară. Toţi 
jură strâmb, mint, ucid, fură şi sunt desfrânaţi; 
săvârşesc fapte silnice. De aceea ţara e în mare 
jale, iar locuitorii fără vlagă... Poporul meu va 
pieri, pentru că nu mai cunoaşte pe Domnul. Când 
se vor desfrâna, nu se vor înmulţi, căci au înşelat 
pe Dumnezeu. 


Problema iscată are şi urmări, suntem chiar pe cale să înhățăm 
câteva cercuri vicioase, de pildă: însuşirile copilului atârnă de gradul 
de pervertire la care a ajuns instinctul maternității la femeie. Dacă i-a 
fost stârnită senzualitatea - ceea ce e o decădere de la rostul firii sale, o 
pervertire convenabilă pentru mascul - evoluția embrionului în atari 
condiţii de viaţă intrauterină aduce pe lume un copil ușor aplecat spre 
onanie precoce şi târzie, şi va fi un copil arţăgos, ereditar nervos, şi 
predispus spre boli nervoase. Toată această povară îşi are rădăcina 
numai în această trezire afară de cale a senzualităţii mamei. 

Invers, dacă mama n-a fost încă împinsă în acea aprindere a 
senzualităţii, nici în vremea dezvoltării intrauterine n-a fost tulburată 
de bărbat şi nici în vremea alăptării copilului, noul venit va fi un copil 
prea puţin înclinat spre trezirea genezică prematură, neatras spre 
onanie şi aproape deloc dispus spre nervozitate. 

Deci, dacă mama îşi perverteşte rostul maternității sale, aduce 
pe lume copii predispuşi unor pervertiri sporite care le va distruge 
sistemul nervos sau, de se vor căsători, vor mări decăderea şi neca- 
zurile. Asta-i ocolul de cercuri și se soldează cu stingerea neamului 
celui ce apucă pe panta pervertirii rosturilor firii. 

De aci și de până aci, urmează că toată vremea sarcinii şi a 
alăptării bărbatul trebuie să se înfrâneze, ca să nu tulbure viaţa viitoare 
a celui ce vine în lume cu un anumit rost de la Dumnezeu. 

Desfrânarea bărbatului şi pervertirea femeii zădărnicește rostu- 
rile urmărite de Dumnezeu cu oamenii, de aceea El a dat oamenilor 
poruncă, frâna a şaptea: “Să nu desfrânezi”. 


COPIII NATURALI, SAU ÎN FĂRĂDELEGI NĂSCUȚI 


Instinctul poligamic al bărbatului mai face şi isprava asta: nu 
păzeşte porunca lui Dumnezeu, şi, cum am văzut, nu se dă-napoi nici 
de la crimă. Faptul că un bărbat nu se poate stăpâni, îl degradează, îl 
coboară de la cinstea de om şi de la rangul de bărbat, și-l cufundă în 
regnul din subordine, al oricărui mascul. 

Situaţia aceasta mai are şi alte urmări, pe lângă cele zise mai 
sus. Dacă omul e construit pe mai multe planuri de existenţă, pe mai 
multe zone, orice nesocotire, orice dezechilibrare a condiţiei sale 
armonioase, are urmări. Omul care se întunecă despre Dumnezeu şi 
suflet, despre morală şi orânduirea spirituală a venirii copiilor pe lume, 
omul care n-are nici un Dumnezeu şi nu-l interesează nimic decât 
desfrâul lui, sigur că roada sa va însuma în sine toată lipsa lui de 
echilibru cu marele mediu divin, în care ne mişcăm, trăim şi suntem. 

Moise, care prin revelaţie ştia genetică, ne dă câteva documente 
potrivite şi la poziţia la care ajunserăm, astfel: 


Geneza 5: 
27. Toate zilele lui Matusalem pe care le-a trăit 
au fost 969 de ani şi apoi a murit. 


Geneza 6: 
1. Iar după ce au început oamenii a se înmulți 
pe pământ şi li s-au născut fiice, 


! Fapte 17, 28. 


EREDITATE ŞI SPIRIT 265 


2. Fiii lui Dumnezeu, văzând că fiicele oame- 
nilor sunt frumoase, şi-au ales din ele soţii, care pe 
cine a voit. 

3. Dar Domnul Dumnezeu a zis: “Nu va ră- 
mânea Duhul Meu pururea în oamenii aceştia, 
pentru că sunt numai trup. Deci zilele lor să mai 
fie o sută douăzeci de ani”. 


Cu toate acestea pricina s-a lecuit abia în puhoaiele potopului. 
Răutatea însă a trecut asupra urmaşilor şi prin puntea lui Noe, încât pe 
vremea lui David le-a mai făcut Dumnezeu o reducere: 


Psalmul 89: 
10. “Zilele omului sunt 70 de ani, iar de vor fi 
în puteri 80 de ani, şi ce este mai mult decât 
aceştia, osteneală şi durere”. 


Care va fi media vieţii în zilele noastre, urmăriţi buletinul 
necrologic şi aflați. Dar fără nici o urmărire, fapt este că nu mai sunt 
bătrâni - bătrâni venerabili, adevărate chipuri ale lui Dumnezeu printre 
oameni. 

Scurtarea vieţii, prin urmare, a venit neamului omenesc ca o 
plată pentru căderea în desfrânare. Nici că se poate mai drept. L-a 
înzestrat Dumnezeu pe om cu atâtea daruri minunate, ca el să renunţe 
la ele şi să se coboare satisfăcut la singur rolul de mascul şi femelă ? 
Asta-i toată aspiraţia lui ? Neînvăţat la un ideal mai înalt, sau nevrând 
să ostenească mai sus, aşa după cum a rânduit Dumnezeu o instituţie, 
Biserica, tocmai cu acest scop, ca să-l îndrepte şi să-l ajute spre 
împărăţia spiritului, sigur că se află în disonanţă şi în dezechilibru cu 
Dumnezeu. De Dumnezeu nu scapi pe simplul motiv că nu-L asculţi, 
sau Îi tăgăduiești existenţa, şi-l nesocoteşti Biserica, pentru că El are o | 
rânduială şi-ţi cere s-o urmezi. 

Solomon, ca unul ce avea s-o păţească, a întrevăzut acestea: 


Înţelepciune 3: 
10. Cei nelegiuţi pedepsiţi vor fi... 
12. Femeile lor sunt fără minte şi copiii lor 
stricaţi, iar spiţa lor blestemată. 

13. Drept aceea, fericită este cea stearpă care nu 
s-a pângărit şi care n-a cunoscut pat cu păcat; ea 
avea-va roadă la cercetarea sufletelor... 

16. Fiii desfrânaţilor nu vor avea desăvârşire şi 
sămânţa din patul nelegiuit se va stinge. 

17. Căci, deşi vor avea viaţă lungă, nu vor fi de 
nici o treabă, şi bătrâneţele lor, la urmă de tot, vor 
fi fără cinste. 

18. Iar de vor muri de timpuriu vor fi fără 
nădejde şi fără mângâiere în ziua judecății. 

19. Căci neamul celui nedrept are groaznic 
sfârşit. 


Înţelepciune 4: 

3. Mulțimea pruncilor la cei nelegiuiţi nu este 
de nici un folos; din mlădiţele lor spurcate nu se 
înfige rădăcină în adânc şi nu vor avea temei 
nezdruncinat. 

4. Chiar dacă se vor îmbrăca vremelnic cu 
ramuri, fiind fără temeinicie, se vor zgudui de vânt 
şi se vor dezrădăcina de puterea vijeliei. 

5. Ramurile lor vor fi frânte mai înainte de 
maturitate, rodul lor va fi netrebnic, crud la 
mâncare şi de nimic bun. 

6. Fiindcă pruncii născuţi din somnul necurat 
sunt martori ai nelegiuirii părinţilor, când stai să-i 
cercetezi. 


Acestea sunt mărturii biblice despre destinul de mizerie al 
roadelor fărădelegii, de pe urma instinctului desfrânat şi poligamic. 


* 
* + 


Prin cuvântul lui Iezechiil proorocul străbate totuşi o rază de 
îndurare, pentru câteva excepții. Ne interesează enorm lucrul acesta, al 
redresării unei moşteniri mizerabile. Astfel în locul ce urmează e 
vorba de un tată făcător de toate relele, dar - printr-un concurs de 


EREDITATE ŞI SPIRIT 267 


ajutoare văzute şi nevăzute - copilul său pricepe deosebirea dintre bine 
şi rău şi se fereşte de faptele tatălui. Biruie în el moştenirea, probabil 
mai bună, a mamei. Deci, dacă unui atare părinte: 


lezechiil 18: 

14. De i s-a născut un fiu, care văzând păca- 
tele, văzând toate câte le-a făcut tatăl său, el se 
păzeşte şi nu face nimic asemenea... 

17. ... acest om nu va muri pentru nedreptăţile 
părintelui său, ci în veci va trăi. 

19. Dar veţi zice: pentru ce fiul său nu poartă 
nedreptatea tatălui său ? “Pentru că fiul a făcut 
ceea ce era drept şi legiuit şi toate legiuirile Mele 
le-a ţinut şi le-a împlinit: de aceea va trăi.” 


Adică e cu putinţă, pentru fericite excepţii, despovărarea de sub ! 
o moştenire mizerabilă? Da, e cu putinţă, cu preţul şi cu osteneala unei | 
vieţi curate. 


NU SE POATE, SĂ NU SE POATĂ 


Conflictul sau disonanţa dintre instinctul poligamic al bărba- 
tului şi instinctul maternității femeii nu se poate înfrânge, nu se poate 
rezolva şi nu se poate converti, decât în cazul când ambele părţi trăiesc 
învățătura creştină din toate puterile fiinţei. Creştinismul e a doua 
creaţie a lumii, a doua creaţie a omului, o creaţie din nou a firii. lisus 
Hristos însoţeşte pe om prin învățătura Sa, prin Biserica Sa, prin 
rânduielile Sale, prin cuvântul Său; ajută pe om prin darurile Sale, prin 
sălăşluirea Sa în noi, şi în toţi, ca un Dumnezeu pretutindeni de faţă; 
iar mai mult decât acestea - care se știau şi până aci - Iisus Hristos 
întovărăşeşte, cârmuiește chiar, creaţia fiecărui om ce vine în lume, în 
temeiul pretutindenității şi atotputerniciei Sale de Dumnezeu. El este 
cauza primară care configurează viaţa în toate particularităţile sale, 
încât fiecare ins e unic între oameni. El decide, în infinitul mic, ce 
calităţi sau defecte să fie expulzate prin cele două globule polare, care 


268 
400 


cuprind jumătate din numărul cromozomilor, şi nicidecum hazardul. El 
înclină să fie una sau alta din configurațiile - probabile pentru noi și 
sigure pentru Dumnezeu; El formează destinul nostru în aşa fel încât o 
aşezare specifică în infinitul mic să aibă urmări imense în configurația 
şi în faptele noastre viitoare. Toate acestea le face contabilitatea 
absolută a lui Dumnezeu, care creează în dependență cu omul şi 
potrivit cu faptele sale, ajungându-l cu răutățile lui din urmă şi 
întorcându-i-le în braţe, sau iertându-l de ele, dacă s-a silit, prin lupta 
cu sine însuşi, să-şi dobândească iertarea. 

Ieşirea din înghesuirea aceasta, după care: “Tu singur te pe- 
depseşti cu răutatea şi tu singur te loveşti cu ateismul tău”, nu e cu 
putinţă, decât trăind prezenţa nevăzută a lui Hristos în noi, trăind 
învăţătura creştină în toate fibrele fiinţei, - ceea ce face cu putinţă lui 
Dumnezeu să scoată afară, prin mecanismul eredității, neghina 
recesivă şi, în vremea străduinţei celui din cauză, să facă să revină 
mulțime de geneze recesive în geneze dominante, ceea ce lui 
Dumnezeu îi este foarte cu putință. Puterile credinţei, amplificate de 
puterea şi binecuvântarea lui Dumnezeu, au influență nebănuit de 
mare asupra eventualelor noastre infirmităţi. Minunea acestei refaceri 
se întâmplă oriunde se află credință îndeajuns, ca să strămute 
configuraţia recesivă într-una dominantă, fie prin calea naşterilor, fie 
de-a dreptul. Puterea lui Dumnezeu nu are hotarele neputinței noastre 
şi de aceea nimic nu-i este cu neputinţă. Unde însă nu vrem şi noi, nu 
intervine; ne-a făcut fără noi, dar nu desăvârşeşte lucrul fără noi. 

Abia un bărbat, care are cap pe Hristos!, va fi în stare să-şi 
înfrângă pornirile pervertirii şi să păzească netulburat, în vremea 
cuvenită, mugurul vieţii, de la rodire până la desprinderea deplină de 
la sânul mamei. 

Un atare bărbat păzeşte fără vrajbă predania pravilei bătrâne, 
care-l opreşte în posturi şi sărbători şi în zilele asupra lor - ca pe unul 
ce ştie: ce binecuvintează Dumnezeu şi ce pedepseşte. 

Vorbim aci cu toată înţelegerea şi cunoştinţa ce s-a nimerit la 
îndemână, că bărbaţii cu un sistem nervos rezistent sunt capabili de 
înfrânare. Pe când slabii, nervoşii, dezechilibraţii devin şi mai 

anormali în urma înfrânării poftelor lor genezice. Persoanele tari se fac 
mai tari, prin această formă de asceză. Asta o spune Carrel!, un mare 
doctor al timpului. 

lată de ce la căsătorie nu ajunge numai numărul anilor, îngăduiţi 
de lege, ci se cere şi vârsta credinţei în Dumnezeu, prin care, “păzind 
hotarele legii”, să se asigure stăpânirea peste patimi. Majoratul părților 
îl decide mintea, nu instinctul; credinţa, nu necredinţa; înfrânarea nu 
desfrânarea. 

Viaţa noastră are trei faze, în dezvoltarea ei: faza vegetativă 
- până la naştere; faza bio-psihică, fără limite precise; şi faza 
spirituală. Mulţi nu trăiesc decât primele două faze ale vieţii, iar mai 
sus n-au nici gând s-ajungă. Trăind într-o căsătorie cu aceștia, nu poți 
fi decât într-un permanent dezechilibru cu cerinţele spiritului. Viaţa 
acestora e o înjurătură continuă la adresa spiritului, iar pentru partea 
creştină e un fel de mucenicie fără nădejde sigură. 

Creşterea normală desfăşoară viaţa omului în faza spirituală, în 
trăirea intensă a credinţei creștine; abia acum, tinerii ajunşi la trăirea 
creștină a vieţii, numai cu aceasta aduc garanţii suficiente că în 
căsătorie vor trăi, păzind legile lui Dumnezeu şi înfrânând patimile 
contra firii. Căci oricum s-ar căuta, nu i se găsește acestui instinct alt 
rost de la Dumnezeu, decât singur rostul rodirii de copii. Orice 
denaturare a acestui rost e desfrânare şi cădere de la trăirea creştină la 
viaţa păgână. 


PUI DE OM ÎN PUI DE CER 


Biserica creştină mereu atrage aminte fiilor săi duhovniceşti să 
nu se cufunde, ca într-un rost ultim al vieţii, în emoţiile iraționalităţii, 
ca să nu-şi închidă astfel uşa de ieşire din întuneric în lumină, în vârsta 
lor spirituală. 

În opera recreaţiunii omului în Hristos, cele două părți trebuie 
să se simtă că sunt chemate la cinstea de colaboratori ai lui 


1 Alexis Carrel, Omul, fiinţă necunoscută, Ed. Cugetarea, Bucureşti, 1944, 
ed. III, p. 151. 

Dumnezeu‘, care urmăreşte printr-înşii o intenţie divină, îmbrăcată în 
pui de om. O căsătorie cu o aşa socoteală o binecuvintează Dumnezeu 
când ridică nunta de la instinct la rostul ei spiritual, la cinstea de 
Taină. E singura garanție a unei căsătorii durabile şi plăcute lui 
Dumnezeu. 

Tobie, călătorind în altă ţară să-şi ia nevastă, a zis cuvintele 
acestea pline de socoteală: 


“Doamne, iată iau pe această soră a mea, nu 
pentru împlinirea poftelor mele, ci într-adevăr ca 
femeie”?. 

Când vrea Dumnezeu să întrupeze un gând în lumea văzută, ca 
pe un nou fiu al Său şi să-l suie pe treptele desăvârşirii făpturilor Sale, 
neapărat îi trebuie şi o căsătorie corespunzătoare pe pământ. Situaţia 
aceasta a lui Dumnezeu o găsim exprimată în Scripturi, sub diferite 
forme. 

Astfel, prin Isaia proorocul, Cuvântul se tânguie: 


“Piere dreptul şi nimeni nu ia aminte; se duc 
oamenii cinstiţi şi nimănui nu-i pasă că din pricina 
răutăţii a pierit cel drept”. 
- Cum pier drepţii şi nimeni nu ia aminte? 
- Foarte simplu: Că nu se mai nasc. 
- Şi e de vină omul? Trebuie să se întrebe omul, de ce nu se mai 
nasc drepţii ? 
- Iată că trebuie, de vreme ce-i aflat de vină; iată că dispariţia 
dreptului e o problemă, de care suntem traşi la răspundere. Căsătoria 
are cuvântul. 


a * 


Din cele de până aci s-a înțeles ceva din mecanismul eredității, 
al mediului dirijat de religie şi de educație, iar aci, vorbind de trăirea 


l1 Corinteni 3, 9. 
2 Tobit 8, 7. 
3 Isaia 57, 1. 

creştină, ne aflăm în plină structuraţie spirituală, atârnătoare totuși de 
factorii omeneşti ai căsătoriei. 

Într-o atare perspectivă ni se face pe deplin înţeles cuvântul 
Sfântului Pavel, care chiar condiţionează mântuirea femeii de menirea 
ei de mamă. 


1 Timotei 2: 

15. “Se va mântui prin naştere de fii, dacă 
stăruieşte cu deplină înţelepciune (aşa numeau cei 
vechi înfrânarea), în credinţă, în iubire şi în 
sfințenie”. 


Naşterea de fii, deodată cu o petrecere de acest fel, e ceva care 
contravine instinctului poligamic şi fără altă socoteală al bărbatului 
fără Hristos; deci nu e cu putință împlinirea intenţiei divine, decât cu 
un soţ în stare de aceeaşi credinţă şi petrecere. Convingerea că se 
poate şi ceea ce ni s-ar părea că nu se poate, e o putere nebănuită; un 
fel de amplificare a voinţei omului cu voinţa lui Dumnezeu. 

Avem probe unde nici n-am bănui: în fizica modernă, despre 
puterile sufletului asupra lumii fizice, deci şi asupra trupului. Prin 
simpla atingere a unui obiect structura acestuia s-a schimbat întru- 
câtva. Prin simpla îndreptare a energiei cunoscătoare a sufletului 
asupra unui lucru, acesta se influenţează şi se schimbă întrucâtva, încât 
nu e identic în mod absolut cu el însuşi de mai înainte de experienţă. 
Drept aceea, nu se poate vorbi de o determinare riguroasă a 
configurației materiei, ci cel mult de un indeterminism în fizică. 
Pachetele acestea de energie, care bombardează materia sau celula vie, 
dau acele mutații neprevăzute în structura obiectivului lor. S-a scris 
chiar despre biologia cuantelor. Toate constatările astea sunt legate de 
nume proprii, recunoscute de lumea întreagă. 

De aci reținem faptul că organismul viu înregistrează cu atât mai 
ușor un bombardament al energiei sufletului şi-i pricinuieşte mutaţia 
infinitezimală, după dorinţă. lar o mică schimbare în microbiologie 
dezlănţuie, prin amplificare, procese uriaşe în configuraţia persoanei, 
uneori chiar şi în macrobiologia societăţii. 

Deci, cum să nu fie în stare blestemul unei babe, aproape cojită 
de materie, zvârlit cu urgia cea mai mare pe urma unui vinovat, ca 

voinţa ei să nu-l ajungă şi să nu-i schimbe configuraţia fizică şi psihi- 
că ? Gândirea îndreptată ca o săgeată poate pricinui la ţintă leziuni 
organice. Şi iarăşi: cum să nu fie în stare rugăciunea cu iubire să-l 
folosească şi să-l schimbe, din rău în bun? Cu ce să fie mai prejos 
rugăciunea unei mame pentru mugurele său, zisă cu tot focul fiinţei 
sale, ca aceasta să nu-l folosească în chipul pe care îl doreşte? Mai 
mult: toate stările trupești şi sufleteşti ale celor doi părinţi, iar mai cu 
deosebire ale mamei în vremea celor nouă luni, se întipăresc în copil, 
ca tendinţe sau predispoziţii, pe care copilul le va avea pentru toată 
viața. Supărări, amărăciuni, dureri, predispun copilul la tristeţe, 
melancolie, nesănătate. Deci toate acestea trebuie ocolite. În vremea 
aceea, dacă mama fură oarece, copilul va fura toată viaţa. Se îmbată 
mama odată, copilul se va îmbăta toată viaţa - mai ales beţia are şi 
suport ereditar. Se roagă mama lui Dumnezeu, se va ruga şi copilul ei. 

Nota sufletească dominantă în familie, cu deosebire din vremea 
aceea, şi mai ales a mamei, va fi caracteristica întregii vieţi a 
urmaşilor. 

Acum e vremea când să faci ce vrei din copilul tău, acum eşti cu 
deosebire datoare să-l păzeşti de toate relele, cu care n-ai vrea să te 
supere, fiindcă numai acum poți şi te ascultă cu desăvârşire. Deci nu te 
lăsa coruptă de soţul mai slab de fire şi nepricepând minunea ce o 
săvârşeşte credinţa ta, ca să nu plângi degeaba pe urma ticăloşiilor 
copilului tău pe care nu l-ai păzit curat, în vremea în care trebuia păzit. 

Îndreaptă purtările tale, mamă, către Dumnezeu, care săvârşeşte 
prin tine minunea îmbinării unui pui de om cu un pui de cer, răsplată 
de fericire pentru ostenelile tale. 

În atari strădanii, orice mamă se va mântui. 

lată faza spirituală a vieţii de familie, răbdând pentru un rost 
divin o pravilă sfântă, despre care zice Sfânta Scriptură: 


Înţelepciunea lui Solomon 6: 
10. “Cei ce-au păzit pravila sfântă, sfinţi-se-vor, 
şi cei ce-ar învăţa-o vor şti ce să răspundă”. 


lată de ce vin: Iisus la nuntă şi nuntaşii la judecată. 


VI 

CUVINTE HOTĂRÂTOARE 


Sfânta Scriptură, prin Apostolul Pavel, împarte oamenii în două 
cete: în trupeşti şi duhovniceşti. “Cei ce se ţin de trup poftesc cele 
trupeşti, iar cei ce se ţin de duh, cele duhovniceşti. Ci pofta cărnii este 
moarte, deoarece este vrăjmăşie împotriva lui Dumnezeu, fiindcă nu se 
supune legii lui Dumnezeu şi nici nu poate. De aceea cei ce sunt în 
carne, nu pot să placă lui Dumnezeu.” 

Cei ce sunt însă ai lui Hristos, trupul şi l-au răstignit împreună 
cu poftele?. “Nu suntem datori trupului, ca să viețuim după trup. Căci, 
dacă vieţuiţi potrivit trupului, veţi muri; iar dacă ucideţi cu duhul 
poftele trupului, veţi fi vii. Fiindcă toţi câţi sunt mânaţi de Duhul lui 
Dumnezeu, ei, fiii lui Dumnezeu sunt.” Căci: “Voința lui Dumnezeu 
aceasta este: sfinţirea voastră, ca să vă feriți de desfrânare, ca să ştie 
fiecare dintre voi să-şi stăpânească vasul său în sfinţenie şi cinste, nu 
în patima poftelor, cum fac necredincioşii, care nu cunosc pe 
Dumnezeu. Căci Dumnezeu nu ne-a chemat la necurăţie, ci la 
sfinţire.”* 

Pe vremea acestui mare iconom al tainelor lui Dumnezeu, Pavel 
Apostolul, sufla urgie mare peste creştini. De aceea mulţi erau hotărâți 
pentru înfrânarea desăvârşită în căsătorie, ca să fie gata oricând de 
Sfânta Împărtășanie şi de mărturisirea muceniciei. Sfântul Pavel însă, 
socotind copiii mugurii căsătoriei, n-a îngăduit înfrânarea desăvârşită 
decât pentru vremile de post şi rugăciune”. Post era - şi este - luni, 
miercuri şi vineri, iar rugăciune şi Sfânta Împărtășanie sâmbăta şi 


i Romani 8, 5-8. 4 1 Tesaloniceni 4, 3-5, 7. 
2 Galateni 5, 24. $ 1 Corinteni 7, 5. 
3 Romani 8, 12-14. 

duminica. Slăbănogindu-se creştinii, cu trecerea vremii, Sfinţii Părinţi 
au adăugat pe rând cele patru posturi mari, care sunt post în toate 
privinţele. De atunci au băgat de seamă Părinţii că omul fără înfrânare 
decade, iar fără post nu se poate înfrâna şi, ca urmare, nu mai poate 
pricepe cele ale vieții duhovniceşti. Ioil proorocul de mult cuvântase: 
“Gătiţi postiri sfinte... Să iasă mirele din cămara lui şi mireasa din 
iatacul ei!” 

Sf. Pavel, socotind însă şi nevoia ceasului de faţă, urgia vremii 
de atunci, le dă sfatul acesta: “Bine e pentru oricine să fie aşa cum se 
găseşte. Legat eşti cu femeie, nu căuta desfacere. Dezlegat eşti de 
femeie, nu căuta femeie. Căci de-acum vremea s-a scurtat. Aşa încât 
cei ce au femei să fie ca şi cum nu ar avea; cei ce cumpără ca şi cum 
n-ar stăpâni, şi cei ce se folosesc de la lumea aceasta, ca şi cum nu s-ar 
folosi de ea. Căci fața acestei lumi se trece.”? În zilele urgiei de pe 
urmă, la acelaşi sfat se va ajunge. 

Până atunci, băgăm de seamă că preoţii vremurilor noastre, cu 
aceeaşi datorie ca Pavel, nu mai urmăresc desfrânarea ca pe un păcat 
care dărâmă alcătuirea omenească, în întindere şi în adâncime, ci o lasă 
să-şi facă de cap. Ei nu mai au îndrăzneala să o măture afară din Taina 
căsătoriei creştine, de aceea se ajunge la sărăcirea şi rătăcirea roadelor 
ei, copiii. Aşa se întâmplă că: “lipsind preotului cunoştinţa legii şi 
bătrânului sfatul”, cum se tânguia lezechiil”, oamenii orbecăie în 
mulţimea neştiinţei şi a lipsei de sfat, care s-au întins ca o noapte de 
osândă peste bieţii oameni. Acesta e un somn de primejdie, din 
amândouă părțile. Căci scrie: “Dormind oamenii, a venit vrăjmaşul şi a 
semănat neghină printre grâu şi s-a dus”. 

Deci nu fără rost atragem luarea-aminte că neghinele vrăj- 
mașului vor sălbătăci oile împotriva păstorilor... 

Ceea ce se petrece în mic, într-un om, se petrece şi în mare, în 
omenirea întreagă. Ceea ce se petrece în microbiologie se petrece şi în 
macrobiologie, în societatea omenească; cu deosebirea că o mică 
strâmbare dintr-un ins, cu întinderea şi cu lungimea de vreme, poate da 
între oameni o rătăcire cum nu s-a mai pomenit. De la faptul neîn- 
semnat că unuia, învestit cu putere, i s-a strâmbat mintea, e cu putinţă 


! Ioil 2, 15-16. 3 Jezechiil 7, 26. 
2 I Corinteni 7, 26-31. + Matei 13, 25. 

să se ajungă la izgonirea a milioane de oameni de sub ascultarea lui 
Dumnezeu. 

Faptul că Iisus a venit la nuntă cu ucenicii Săi! dovedeşte că de 
la nuntă se începe prima minune dumnezeiască spre bine; de aci se 
ridică o stavilă împotriva pustiirii firii omeneşti. De aceea se ridică şi 
nunta din desfrânare la cinstea de Taină, între cele şapte, tocmai pentru 
ca oamenii să se simtă şi să nu mai îngăduie într-însa şerpăria fără- 
delegilor. 

Drept aceea, zice Sfântul Maxim: “Nimenea păcătuind, nu poate 
avea spre apărarea păcatului slăbiciunea trupului. Căci unirea cu 
Dumnezeu-Cuvântul a întărit toată firea, prin dezlegarea ei de blestem, 
nemailăsându-ne nici o apărare pentru pornirea cu voie spre patimi. 
Căci dumnezeirea Cuvântului, fiind totdeauna după Har în cei ce cred 
în El, veştejeşte din trup legea păcatului.”? 

În veacurile de aur ale creştinismului, trăirea în Hristos era mai 
puternică şi mai întinsă între creştini; aceasta le făcea uşoară lupta cu 
patimile; în veacul nostru însă, când Dumnezeu a ajuns de râs? chiar 
între creştini, a mai vorbi de luptă cu patimile însemnează să-ți aprinzi 
paie în cap. De aceea azi, oricât ne-ar costa îndrăzneala aceasta, trebuie 
să înduplecăm pe oameni la o viaţă mai curată, - căci de ea atârnă o 
credinţă mai luminată, şi deci mântuirea. Drept aceea iau în ajutor 
propria lor mizerie, precum şi înfricoşarea de urmări, ca şi mai mari 
mizerii. Calea aceasta e treabă de cârpaci, pentru că o trăire în Hristos 
ne-ar scuti de vorbă. De aceştia însă care să trăiască viaţa în Hristos, 
rar dacă se mai află; trebuie născuţi, altă cale nu rămâne; căci cu ce 
vine, cum vine, credinţa va ajunge să se strâmbe şi în tot felul să se 
stingă. 

Cunoştința mântuirii“, de unde odată lumina ca soarele între 
noroade, azi abia se mai zăreşte ca o stea, căci gloatele şed în 
întuneric” şi în umbra morții. 

Cunoştinţa mântuirii trebuie, cu orice preţ, reaprinsă între 


oameni. 
l Ioan 22 
2 Sf. Maxim Mărturisitorul, Răspunsuri către Talasie, op. cit., p. 255. 
3 leremia 6, 10. +1 Timotei 2, 4. 5 Matei 4, 16. 

DESTINUL TALANȚILOR 


Dacă rămânem înțeleşi despre faptul că în fiecare ins ce vine în 
lume, Dumnezeu ascunde un gând al Său, un plan pe care-l urmăreşte 
între oameni, şi, potrivit cu el, tocmirea celui ce vine capătă însușirile 
de a-l putea îndeplini, ne aflăm în raza unei mari taine. 

Dumnezeu ocârmuieşte lucrurile în multe feluri. Dintre aceste 
multe feluri alegem două spre tălmăcire: cârmuirea cea peste ştirea şi 
putinţa minţii omeneşti, cârmuirea prin simpla atotputernicie a voinţei 
Sale. lar a doua e ocârmuirea la care leagă şi slujirea omenească; 
ocârmuirea atârnătoare de om, iubitoare de om, hotărâtoare de om. 
Adică libertatea lui Dumnezeu făcută, din iubire, atârnătoare de li- 
bertatea omului. 

Astfel de libertate însă nu are decât dreptul, fiindcă el a câștigat 
iubirea lui Dumnezeu. Păcătosul e rob păcatului, n-are voinţă liberă. 
Ceea ce i se pare lui libertate, e un dezechilibru în creaţiunea lui 
Dumnezeu. Drept aceea, pe când dreptul cunoaşte un Dumnezeu 
personal, plin de iubire şi apropiat oamenilor, păcătosul simte un 
Dumnezeu aspru, ascuns, ameninţător, atotputernic şi tare departe. Dar 
sunt păcătoşi cu totul vrăjmaşi lui Dumnezeu, care nici nu îngăduie să 
li se zică păcătoşi. Aceştia nu sunt împreună lucrători cu Dumnezeu. 
Peste lucrul lor trebuie să vină corecturi divine. Așa se face că simţim 
un Dumnezeu atotputernic, care restabilește, peste voinţele oamenilor, 
echilibrul creaţiei şi echilibrul vieţii, stricat de fărădelegile oamenilor. 
Acţiunea aceasta a lui Dumnezeu, prin care constrânge faptele 
oamenilor cu urmările lor, o numim ispăşire. Ispăşirea e un chip de 
veghe a lui Dumnezeu în destinul insului și în destinul neamurilor. Dar 
cu toate că răul se pedepseşte prin sine însuşi, iubirea divină dă totuşi 
putință de ieşire din înfundătura răutăţii ce se pedepseşte pe sine 
însăşi: de se va găsi cineva să stea bun pentru fraţii săi înaintea lui 
Dumnezeu. 

Aceştia, prevăzuţi de Dumnezeu cu slujba aceasta încă mai 
înainte de-a se naşte! şi trimişi să o împlinească, sunt slugile Sale, 
cărora le-a dat avuţia Sa pe mână. 


l Galateni 1, 15; Ieremia 1, 5. 

Luca 19: 

12. Un om de neam mare (lisus) s-a dus într-o 
țară îndepărtată ca să-și ia întărire crăiască şi să se 
înapoieze. (A doua venire ca Împărat și Jude- 
cător.) 

13. Şi a chemat pe zece robi ai săi şi le-a dat 
zece talanţi şi a zis către ei: Neguţătoriţi cu ei până 
vin. 

14. Dar cetăţenii lui aveau ură pe el, şi au trimis 
solie în urma lui, zicând: Nu vrem ca acesta să fie 
crai peste noi. 

15. Când a venit înapoi, “după multă vreme”, 
cu întărire de crai, a poruncit să-i cheme pe acei 
robi cărora le dăduse banii, ca să afle cine ce 
neguţătorie a făcut. 


Talanţii sunt talentele: înzestrări cu daruri, misiuni, slujbe du- 
hovniceşti şi slujiri cetăţeneşti; meșteşugul artelor; meşteșugul științei, 
al oricărei ştiinţe, darul chivernisirii avuţiei; pe scurt valorile culturii: 
valoarea morală, politică, teoretică (ştiinţa), estetică, economică şi 
religioasă’. Iar slujitorii sunt oamenii înzestrați cu toate aceste valori 
sau talente. 

Şi fără vorbă, s-ar pricepe, din felul cum e pusă problema, că 
toate valorile, talentele, ar trebui să se negustorească între oameni, în 
favoarea lui Dumnezeu, căci precum este o ierarhie a valorilor, tot aşa 
este un Ierarh al lor. i 

Dar, zice parabola, că unii din talentați, n-au vrut să-l recunoas- 
că de stăpân, 80% au făcut rebeliune împotriva Stăpânului averii. 

Aceştia sunt cei ce socotesc că sunt ale lor darurile date de 
Dumnezeu. Ei se umflă cu părerea de sine, îşi afumă mintea cu mân- 
dria şi scot afară pe Dumnezeu din negustoria lor. Toată zdroaba lor e 
egală cu îngroparea talantului în pământ. A nu lucra cu valorile, în 
sensul în care le-a rostuit Dumnezeu, înseamnă a ieşi din ierarhie şi a 


l Matei 25, 19. 
2 Tudor Vianu, op. cit., p. 30. 

face anarhie. Deci 20% petrec în ierarhie şi 80% în anarhie: exact 
situaţia a 20 de oi în mijlocul a 80 de lupi. 

Dar minunea lui Dumnezeu e că oile biruie lupii ! Avem măr- 
turie istoria creştinismului. Când puterii politice, în persoana împă- 
ratului din Roma sau Bizanţ, i se suia mândria luciferică la minte, 
pretindea poporului, nu numai supunere, ci şi închinare. Se făcea pe 
sine zeu, îşi comanda statuie, o ducea la Panteon şi cerea lumii 
închinare. 

Creştinii însă nu se închinau la idoli. 

Zeul împărat se ciocnea astfel de Dumnezeul creştinilor, şi, 
fiindcă nu-L putea înlătura din cale, ucidea pe creştini fără judecată, îi 
ardea de vii, îi răstignea pe cruce; creştinii, fără să aibă vreo vină, cu 
răbdarea lor, scoteau din minţi pe zeul mincinos. Se întâmpla vreo 
nenorocire ? Creştinii sunt de vină ! Nu plouă, creştinii sunt de vină; 
ieşeau apele, creştinii sunt de vină; încolțeau barbarii imperiul, 
creştinii sunt de vină, - creştinii la lei !... 

lată valorile în conflict: puterea politică, umflată de trufie, 
înfigând ghearele în grumazul smereniei, şi totuşi, s-a văzut trufia 
căzând frântă în fața smereniei. 

Pavel învăța pe creştini: “Supuneţi-vă stăpânirii, căci nu este 
stăpânire, fără numai de la Dumnezeu; iar cele ce sunt: de Dumnezeu 
sunt rânduite”. 

Năravul ghearelor e cu rădăcini bătrâne. În istoria Egiptului, 
câtă vreme faraonii respectau religia, dinastiile lor dăinuiau multe mii 
de ani. De îndată ce şi-au ridicat mâna asupra preoţilor, s-a isprăvit cu 
ei; templele şi-au închis luminile ştiinţei, piramidele au rămas 
monumente ale morții şi dinastiile s-au stins. Unul dintre faraoni 
sfârşeşte cu toată oastea în fundul Mării Roşii?. 

Dezechilibrul mintal al trufiei a contaminat aproape toate 
valorile și le-a pus în conflict. În valoarea politică trufia stârneşte 
tirania, terorismul, dictatura; în religie, inchiziţia, despotismul, protes- 
tantismul; în ştiinţă şi economie, materialismul; în artă, senzualismul; 
în toate a băgat anarhia faţă de Dumnezeu, Ierarhul lor de drept. Deci, 
ce vor zice, când li se va cere socoteală? 


l Romani 13, 1. 
 leşire 14, 28. 

VEDEREA PRIN VĂL 


Să nu se creadă îngust, că dreptul apare numai în religie. 
Dreptul poate să se arate în oricare dintre valorile sau talanţii lui 
Dumnezeu. Dacă însă abia apare în religie, asta se datorește faptului că 
abia aci se mai ştie ceva despre atârnarea omului de Dumnezeu. Deci 
purtătorul oricărei valori, dacă va ajunge la cunoştinţa atârnării sale de 
Dumnezeu, va ajunge drept. 

Dreptul e omul lui Dumnezeu, ori de poartă slujba preotului, ori 
pe-a împăratului, ori pe-a învățatului, ori pe-a artistului, ori pe-a 
vistiernicului, ori pe-a bogatului, ori pe-a săracului. Un singur lucru i 
se cere pentru aceasta: să se cunoască pe sine ca avându-și obârşia 
spirituală şi toată înzestrarea de la Dumnezeu. Sunt mulţi drepți care 
nici nu ştiu despre ei că sunt drepţi. Pentru ei neștiinţa e o mare 
acoperire de primejdii, şi anume, primejdia căderii în mândrie a celor 
conştienţi de virtutea lor. În sfânta lor neştiință ei sunt simpli ca 
florile, nu ştiu nimic despre frumuseţea lor. 

Pentru cei ce însă au o răspundere între oameni, e neapărat de 
trebuinţă să-şi cunoască atârnarea lor de Dumnezeu și Lui să-l întoarcă 
cinstea şi slujba, pe care le au între oameni. 

Tot ceea ce împiedică această situaţie normală e vălul de pe 
minte, e zidul, despărțitor de Dumnezeu, al păcatului. 

Dumnezeu pe toți îi trimite înzestrați şi în stare să fie drepți.“ 
Dar, trecând ei prin poarta nașterii pământeşti, iau în spate poveri 
părintești, care-i spetesc şi-i încovoaie spre pământ. Pe urmă, slăbiţi de 
osteneala vieţii şi de mediul înconjurător, greu se vor decide să 
reprezinte cauza lui Dumnezeu. 

“Înainte de-a te urzi în pântece... te-am sfinţit şi te-am rânduit 
prooroc pentru popoare”, zice Dumnezeu lui leremia!, care se cam 
lepăda de slujba de prooroc. Iona s-a lepădat mult şi bine, Petru s-a 
lepădat; împărați s-au lepădat, preoți s-au lepădat. Se vede că e un risc 
al vieţii de-a te ţine de Dumnezeu. E o ciudată ruşine de oameni în a te 
face mai bun. Iar îndrăzneala de-a sluji lui Dumnezeu şi a-i îndemna şi 
pe ei să-l slujească, de cele mai multe ori, te pune în primejdie cu 


l Teremia 1, 5. 

oamenii. E frica oii de lup. Dar dacă şi lisus s-ar fi înfricoşat de 
oameni şi de iad, ce s-ar fi ales de nădejdea noastră ? Taina lui lisus 
era că în trupul Lui se ascundea Dumnezeu; iar taina noastră, a creşti- 
nilor, e că în făptura noastră se ascunde Hristos. Aci e minunea că oile 
biruie lupii, oricât de mare le-ar fi haita. Spre a vedea cu ochii o minu- 
ne ca aceasta, nu e decât o singură cale de urmat: viaţa curată - po- 
trivită cu firea - care ajută şi oamenilor, şi-l ajută şi lui Dumnezeu, ca 
să ne poată ajuta. Nu-i alt chip obişnuit de-a surpa zidul şi de-a subția 
vălul ce desparte pe oameni de Dumnezeu și bagă haosul în zidire. 

Căci păcatul desfrâului şi a toată fărădelegea întârzie sau face cu 
neputinţă arătarea şi desăvârşirea vieţii lui Hristos în noi. Că numai de 
se va arăta viaţa lui Hristos în noi, vom cunoaşte ţinta spre care trebuie 
să tindem şi ne vom înţelege rostul pe pământ. 

În copiii veniţi dintr-o vieţuire curată a căsătoriei, precumpă- 
nesc înclinările bune şi nu-i biruie împrejurările rele ale mediului, ce 
eventual l-ar găsi şi, poate că, chiar împotriva acestui mediu sunt 
rânduiţi. Ei sunt de mici mai străvezii pentru Dumnezeu şi prin aceasta 
se vede că au chemare să-I fie ucenici, iar, dacă vremea le-o va cere, Îi 
vor fi şi mucenici. 

Un bărbat de ştiinţă, care mărturiseşte în mediul său pe 
Dumnezeu, adeseori e mucenic; un conducător de neamuri, dacă se 
declară atârnător de Dumnezeu, de asemenea e mucenic, ca şi cum 
atârnarea de Dumnezeu ar fi o mare slăbiciune şi vinovăţie. Şi aşa 
păţesc pe rând toţi dăruiţii lui Dumnezeu, când nu se învoiesc la sfatul 
lumii, să tâlhărească pe Dumnezeu de darul ce li-l dase spre tot lucrul 
bun, ce au să-l împlinească în lume. 

Cu cât “vălul” ţesut din păcate şi aşternut peste ochiul conşti- 
inței e mai subţire, cu atât cei dăruiţi află mai repede cine sunt şi ce 
trimitere au de la Dumnezeu. Iisus, ca om adevărat, n-avea nici un văl 
despărțitor, încât la 12 ani spunea dreptului Iosif şi Sfintei Fecioare, cu 
aerul cel mai natural cu putinţă: “N-aţi ştiut că în casa Tatălui Meu mi 
se cade să fiu ?”! Era în templul din Ierusalim, înconjurat de bo- 
goslovii legii vechi, întrebându-i şi răspunzându-le din Scripturi. 


! Luca 2, 49. 

Deci sfinţii, drepții prin excelență, pe măsura credinţei şi a 
curăţiei lor moștenită din părinţi şi sporită cu propria lor osteneală, 
sunt o cuvântare vie, pentru că au într-înşii pe Dumnezeu-Cuvântul, 
Cel ce strigă printr-înşii voia Sa către ceilalți oameni. În jurul acestora 
se întăreşte şi se întinde credința, şi mulți se mântuiesc. Prin ei se 
potoleşte anarhia, prin ei se restabileşte echilibrul şi armonia şi prin ei 
şi ceilalţi întrevăd pe Dumnezeu. Sfinţenia e tocmai această transpa- 
renţă a lui Dumnezeu în făptura Sa, prietenia aceea de mare cuviinţă a 
sufletului cu Tatăl său - singura situaţie normală şi de la sine înţeleasă 
a omului şi a oamenilor. 


DREPTUL ÎNTRE IUBIRE ŞI SABIE 


Dezechilibrul, haosul și anarhia sunt cam acelaşi lucru; o schi- 
monosire, o degenerare, un accident, un păcat colectiv. Dezechilibrul 
sau păcatul nu e o realitate cu suport propriu, ci sunt ghearele haosului 
în grumazul realităţii, o pândire a nimicului care vrea să înghită în sine 
toate câte sunt. Dumnezeu vrea să stăvilească năvala anarhiei în 
făptură, însă, respectând libertatea omului, nu poate, decât dacă va 
câştiga şi convingerea omului pentru intenția Sa. Pe drepți îi are 
câştigaţi pentru această cauză. Pe nedrepţi, pierzând aceştia libertatea 
lor - de vreme ce robesc păcatului - nu-i mai poate câștiga prin 
libertatea pe care n-o mai au, de aceea pentru aceştia nu-l mai rămâne 
decât sabia. Prin sabie se înţelege aci: asprimea dreptăţii, legea, 
autoritatea, stăpânirea, pedeapsa, până chiar şi pedeapsa cu sabia. 

Când cineva, cu faptele sale păcătoase, cade din dragostea 
Tatălui său, dă de dreptatea Lui, care, ca pe un rob, îl va readuce la 
cale cu sila. Îi dă şi timp, doar va simţi să vină de bună voie; dacă însă 
nu bagă în seamă, îi ia şi timpul și cade fără de veste urmărit de 
dreptate. 

O mare putere de refacere asupra celor căzuţi din dragostea lui 
Dumnezeu o au drepţii, care stau înaintea Stăpânului vieţii pentru 
frații lor. Ei fac cumpănă între Dumnezeu şi oameni: dobândind de la 
oameni pocăinţa şi de la Dumnezeu, milostivirea. Când lipsesc drepții 

dintre oameni, iubirea nu se poate împlini, ci trebuie să se împlinească 
dreptatea. 

Chemarea aceasta de mijlocitor între Dumnezeu şi oameni au 
avut-o mulţi, dar mai cu seamă Iisus, şi de la El toţi iconomii Tainelor, 
Apostolii şi urmaşii lor legiuiţi. Preoţii reactualizează, prin jertfa cea 
fără de sânge, prin Sfânta Împărtăşanie, permanența acestei mijlociri. 
De aceea preotul - care se înţelege că trebuie să fie un drept - e numit 
chiar mai mult decât atâta; el e îngerul Domnului Savaot! (Savaot e tot 
lisus). “Îngerii Bisericii” din Apocalipsă erau şapte episcopi, care au 
luat îndreptare pentru oarecare nebăgări de seamă. 

Preoţii au grija de-a îndupleca pe oameni în vremea rânduită 
întoarcerii, ca să nu cadă din milostivire sub strivirea dreptăţii. Lor li 
s-a dat marele dar să ierte în numele lui Dumnezeu. Mare, covârșitor 
de mare dar. Oare de ce nu-l pricep oamenii ? 

A osândi pe preoţi e lucrul cel mai uşor şi cel mai fără rost. Să 
fim drepţi: slujba preoţilor e sfântă, darul lor e de la Dumnezeu, e 
sfânt. Că firea lor pământească mai dă uneori prilej de sminteală, iară 
să fim drepți: neavând cum să vină altfel decât prin naştere din trupuri 
pământeşti în care mişună pornirile fărădelegilor ca şerpii şi rod 
înclinările patimilor ca viermii, sigur că ei vor fi covârșiți de 
moştenirea aceasta şi nu-şi vor putea îndeplini fără umbră trimiterea 
lor de la Dumnezeu. Chemarea le este învăluită, vor şovăi în hotărâri?, 
biruindu-se de lume, în loc ca ei să biruie lumea. Sigur că aceştia, prin 
viaţa lor, nu vor lăsa poporul să creadă, și așa se vor sălbătăci oile 
asupra păstorului şi vor face bucurie lupilor. În jurul lor se va întări 
întunericul a toată neştiinţa şi va începe foametea, nu de pâine, ci de 
Cuvântul lui Dumnezeu, pâinea cea din Cer. Sarea pământului o vor 
călca-o oamenii în picioare şi aşa vine că: “Şi preotului i se va întâm- 
pla ca și poporului”. Dar, de toată starea asta rea a lucrurilor are să 
dea seama şi poporul, căci toată decăderea e de la părinţi începătură. 

lată în ce mare măsură milostivirea lui Dumnezeu e atârnătoare 
de oameni. Dreptatea însă nu mai e atârnătoare de oameni, aceştia 
trebuie să o sufere fără de tocmeală. 


1 Maleahi 2, 7. 
2 Isaia 28, 7. 
3 Isaia 24, 2. 

Iubirea şi sabia lui Dumnezeu lucrează neîntrerupt şi deodată 
între oameni: pentru fiecare, după cum îi trebuie; asta nu numai 
fiindcă oamenii sunt amestecați, dar şi pentru că fiecare ins îşi are 
vremile sale când îi străluceşte milostivirea, precum şi vremi când îl 
prigoneşte sabia - ca să vie iarăşi la starea de milostivire. 

În toată această întoarcere a lucrurilor, preotul, și în general 
dreptul, îşi are slujba sa de-a tălmăci tainele iconomiei divine, în- 
duplecând spreolaltă amândouă părţile, şi pe om şi pe Dumnezeu. De 
multe ori dreptul o păţeşte, că primeşte săgeți din amândouă părțile. 
“Dreptul care moare osândeşte pe nelegiuiţii care trăiesc... vedea-vor 
sfârșitul înţeleptului, dar nu vor înţelege ce sfat a avut Dumnezeu cu 
elkar? 

Dacă primim ce spune Carrel, persoana omenească se întinde în 
felurite chipuri şi dincolo de marginile sale anatomice. Suntem totoda- 
tă şi persoane duhovniceşti. Dragostea și ura sunt realități. O dragoste 
distrusă poate pricinui uneori chiar moartea. O dragoste reînviată e o 
înviere. Dacă am putea vedea firele, care ne leagă unii de alţii, forma 
oamenilor ar fi destul de ciudată. Unii oameni ar depăşi cu puţin 
suprafaţa pielii lor, alţii s-ar întinde până la un depozit de bancă, alţii 
până la trupul oarecui, alții până la cârciumă, alţii până la avuție. Unii 
ni s-ar părea cu nişte mâini întinse peste mări şi ţări, până la familia 
lor, până la munţii şi cerul ţării în care s-au născut, la o ceată de 
prieteni, la o casă veche. Conducătorii de neamuri, marii binefăcători, 
sfinţii, ar fi nişte uriaşi care-şi întind mulţime de braţe asupra unei ţări, 
a unui continent, sau a lumii întregi’. 

Cine ştie, dacă nu cu rost sfătuiau Părinții pe ucenicii lor de a-şi 
avea sufletul adunat acolo unde le e şi trupul; că, împrăștiați cu sufle- 
tul, căpătau multe răni şi nu sporeau. Cine ştie, dacă nu mărturiile unor 
văzători Părinţi despre stâlpul de foc ce urca de la câte un sporit du- 
hovniceşte până la cer, nu era tocmai această concentrare a persona- 
lităţii fericitului: a minții în inimă şi a amândurora în Dumnezeu, căpă- 
tând forma unui stâlp de foc. 


l Înţelepciunea lui Solomon 4, 16-17. 
2 Alexis Carrel, op. cit., p. 264. 

Sunt mult mai multe lucrurile pe care nu le ştim, decât cele ce le 
ştim despre om; dar ceea ce ştim sigur e că spiritul nu e îngrădit de 
cele 4 dimensiuni ale lumii văzute. 


CÂRMA DIN ZARE 


Oare de ce învinuieşte Dumnezeu pe oameni de faptul că nu se 
mai naște dreptul printre dânşii, şi că ei nu bagă de seamă ? Răspunsul 
e următorul: drepții sunt uneltele lui Dumnezeu, prin care sfătuieşte 
neamurile şi, prin rostul lor, face cu putință milostivirea Sa peste 
oameni; pe când dacă nu-i are, oamenii vor da peste urgia dreptăţii 
Sale, după faptele lor. Familia, cu roadele ei împovărate de fărădelegi, 
Îl aduce pe Dumnezeu la impas; drept aceea oamenii sunt traşi la 
răspundere și se află în aceeași primejdie ca smochinul fără roadă!. 


“Căutat-am printre ei, să găsesc un om ca să se 
poarte cu dreptate înaintea feţei Mele pentru ţara 
aceasta, ca să nu o pierd, şi n-am găsit.” 


Primul drept, care a stat înaintea lui Dumnezeu pentru alţii, a 
fost Avraam?. Altul a fost Moise, care chiar a strâmtorat pe Dumne- 
zeu, ca să ierte norodul care făcuse păcat mare, închinându-se la 
viţelul de aur, zicând: 


“Rogu-mă acum, de vrei să le ierţi păcatul acesta, 
iartă-i; iar de nu, şterge-mă şi pe mine din Cartea 
Ta, în care m-ai scris!” 


Şi Dumnezeu ascultă de om. 

Alt drept, lisus Navi, urmaşul lui Moise, intrând în pământul 
făgăduinţei, la o luptă cu Amoreii, s-a rugat să stea soarele şi s-a oprit 
soarele, până ce i-a făcut Dumnezeu izbândă asupra vrăjmaşilor. “Şi 


l Luca 13, 6; Marcu 11, 13. 3 Facere 18, 23. 
? Tezechiil 22, 30. * Ieşire 32, 32. 

n-a mai fost nici înainte, nici după aceea, o astfel de zi, în care 
Domnul să asculte așa glasul omului”, mărturiseşte Scriptura. 

De obicei oamenii stârnesc cu faptele lor anumite furtuni 
nevăzute; acestea tot în capul lor se întorc, dar în chipul cel mai văzut 
cu putință. Dumnezeu, ştiind de mai-nainte sfârşitul tuturora, 
rânduiește fiecăruia ispăşiri în lumea aceasta. 

“Dumnezeu este îndelung răbdător şi mult milostiv, dar 
nepedepsit nimic nu lasă.” Însă nimic nu face fără să arate taina Sa 
slujitorilor Săi?. Iată dreptul ca vestitor al voinţei lui Dumnezeu, ca 
văzător înainte, dincolo de zarea dimensiunii a patra, timpul. Sfânta 
Scriptură ar fi o copie de pe nevăzuta Carte de la cârma lumii. Dreptul 
ajunge la obârşia Scripturii. Astfel, Dumnezeu ţine sfat cu oştirea 
cerească, rânduind sfârşit cu pedeapsă regelui Ahav şi arată taina Sa 
proorocului Miheiaf. 

Aspra îndreptare a împăratului din Babilon, care făcuse abuz de 
putere şi se suise la mândrie mare, “se sprijină pe vrerea îngerilor și pe 
porunca sfinţilor”. 

Taina o înţelege Daniil, care-i dă trufaşului împărat sfatul 
răscumpărării păcatelor sale, lucru prin care ar fi putut ocoli nemai- 
văzuta pedeapsă, ce atârna asupră-i. lar Dumnezeu, Cel ce împlineşte 
sfatul slugilor Sale, i-a dat 12 luni, vreme la îndemână. Împăratul 
însă, nedeprins să asculte, n-a vrut de bunăvoie să-și ispăşească 
păcatele, după calea milostivirii, de aceea l-a ajuns din urmă legea 
dreptăţii, a ispăşirii fără de voie. N-a vrut să se îndrepte după minte, de 
aceea i s-a luat mintea şi a fost izgonit dintre oameni, şapte ani 
păscând cu boii”. 

Ca rânduit de Dumnezeu cu slujba de împărat al Babilonului, el 
nu trebuia să se semețească şi să ceară poporului să i se închine lui, 
ispitire care e mai presus de putere, şi a fost întinsă şi asupra poporului 
evreu, pe care i-l dăduse Dumnezeu în robie, iar nu în rătăcire. Pe 
lângă asta, era un tiran înfricoşat, încât tocise umerii ostașilor săi şi de 
osteneala zidirii marei cetăţi a Tirului, toți cheliseră?. 


! [isus Navi 10, 14. 13 Regi 22, 19. 7 Daniil 4, 24, 26, 29. 
2 Naum 1, 3. 5 Daniil 4, 14. 8 Tezechiil 29, 18. 
3 Amos 3, 7. 6 Ibidem. 

Era dator să se poarte ca o slugă a lui Dumnezeu şi nu ca un 
tiran, făcând atâta tulburare în zidirea lui Dumnezeu. Urgia, pe care a 
dezlănţuit-o asupră-şi, a stins fărădelegile sale, încât, după trecerea 
vremii de pedeapsă, şi-a văzut rostul şi atârnarea sa de Dumnezeu. Iată 
mărturia de înţelepţire a acestui tiran al istoriei vechi, dată de el însuşi: 


“Şi după trecerea acestei vremi (cei şapte ani de 
nebunie), eu, Nabucodonosor, am ridicat ochii mei 
la Cer, şi mintea îmi veni din nou, şi am 
binecuvântat pe Cel Preaînalt şi veşnic viu, şi I-am 
adus laudă şi preamărire. Căci puterea Lui este 
putere veșnică, iar Împărăţia Lui peste vârste şi 
vârste... Toate căile Lui sunt drepte, iar pe cei ce 
umblă mândri poate să-i smerească.”! 


+ 
* * 


Cârmuirea neamurilor tot de sus se face. Este şi o ispăşire a 
neamurilor. Aceasta s-a destăinuit prima dată lui Avraam: 


“Să ştii bine, că urmaşii tăi vor nemernici în 
pământ străin, unde vor fi robiți şi apăsați patru 
sute de ani; Dar pe neamul acela, căruia vor robi, 
îl voi judeca Eu, şi după aceea vor ieşi să vină 
aicea cu avere mare. Ei însă se vor întoarce aici în 
al patrulea veac de oameni, căci nu s-a umplut 
încă măsura nelegiuirilor Amoreilor.”2 


La plinirea vremii prezise, când evreii s-au întors din Egipt, alte 
taine din Cartea ispăşirii vede Solomon, privind îndărătul timpului. 
Iată cum i-a judecat Dumnezeu pe egipteni: 

Dintre cele 10 pedepse, cea mai grea a fost noaptea cea de trei 
zile, cu înfricoşările ei cumplite, “care veniseră peste ei din iad”. 
Într-însa li se dezveleau păcatele lor ascunse. Ea era icoana 


! Daniil 4, 31, 34. 
? Geneză 15, 13-14, 16. 
3 Înţelepciunea lui Solomon 17, 14. 

întunericului ce avea să-i înghită pe urmă. Azvârliţi încoace şi încolo 
pe pământ şi pe jumătate morţi, ei dădeau pe faţă pricina pentru care 
mureau. Căci vedeniile ce-i îngroziseră le destăinuiseră lucrul, ca să 
nu moară în neștiință: pentru ce pătimesc atâta rău!. Iată şi sfârșitul 
judecății lui Dumnezeu cu ei: dezastrul militar al lui Faraon: 


Înţelepciune 19: 

1. O mânie neîndurată prigonește pe nelegiuiţi 
până în sfârşit, fiindcă Dumnezeu ştia de mai-na- 
inte care va fi petrecerea lor. 

2. Că adică egiptenii, după ce au lăsat pe Israil 
ca să plece şi cu mare stăruinţă i-au zorit la drum, 
avea-vor păreri de rău şi vor începe să-i ur- 
mărească. 

3. Cu adevărat, când nu isprăviseră de jelit 
pe morţii lor şi plângeau încă la mormintele celor 
ucişi, un alt gând nebunesc le-a venit şi au început 
ca pe nişte fugari să urmărească, pe aceia pe care 
îi zoriseră cu rugăminți, să plece de la ei. 

4. La aceasta îi atrăgea pedeapsa de care erau 
vrednici, căci despre cele mai-nainte întâmplate ei 
nu mai aveau finere de minte, ca să se împlinească 
şi ceea ce mai lipsea din urgiile suferite de ei, 

5. Aşa încât poporul Tău să săvârşească ne- 
crezuta lui trecere prin mare, iar egiptenii să dea 
peste o moarte năprasnică. 


În vreme ce miluia Dumnezeu pe unii, prăpădea pe alţii, căci li 
se împlineau măsurile fărădelegilor. Iar ca cei miluiţi să ia aminte, alte 
taine din Cartea ocârmuirii neamurilor se descoperă lui Moise, în 
vreme ce poporul se apropia de pământul făgăduinței. Dumnezeu îi 
înşiră lui Moise toate fărădelegile desfrânării, de care îi atrage luarea 
aminte să păzească poporul, iar la urmă adaugă: 


! Înţelepciunea lui Solomon 18, 19. 

Levitic 18: 

24. Să nu vă întinaţi cu nimic din acestea, căci 
cu toate acestea s-au întinat păgânii, pe care Eu îi 
izgonesc dinaintea feţei voastre, 

25. Că s-a întinat pământul şi am privit la 
nelegiuirile lor şi a lepădat pământul pe cei ce 
trăiau pe el. 

26. lar voi să păziţi toate poruncile Mele şi 
toate legile Mele şi să nu faceţi nici una din 
ticăloşiile acestea, nici băştinaşul, nici veneticul, 
care trăieşte între voi, 

27. Că toate urâciunile acestea le-au făcut oa- 
menii pământului acestuia, care-i înaintea voastră, 
Şi s-a întinat pământul; 

28. Ca nu cumva să vă lepede şi pe voi 
pământul, când îl veţi întina, cum a aruncat el de 
la sine pe popoarele care au fost înainte de voi. 


lată că pe locuitorii cu o viaţă stricată, când îi sorteşte 
Dumnezeu pedepsirii, nu-i apără nici o graniţă şi nici o armă, dar 
pentru o viață curată îi apără Dumnezeu, cum nu-i apără nimic pe 
lume. Neamurile au un destin ascuns în Dumnezeu. Când îşi urmează 
destinul, au apărarea lui Dumnezeu, când îl trădează, să se gătească de 
pedeapsă. 

Dar ei n-au ascultat, ci din neam în neam tot mai răi s-au făcut, 
încât iată cum tună glasul lui Osea: 


Osea 4: 

1. Ascultaţi cuvântul Domnului, voi feciori ai 
lui Israil, căci Domnul stă la judecată cu locuitorii 
pământului, 

2. Căci nu mai este credinţă, nici iubire, nici 
cunoaştere de Dumnezeu în ţară. 

3. Toţi jură strâmb, mint, ucid, fură şi sunt 
desfrânaţi; săvârşesc fapte silnice, iar sângele 
vărsat curge peste sânge. 

4. Pentru aceasta ţara e în mare jale, iar cei 
ce-o locuiesc sunt fără vlagă. 


Nărăviţi cum erau cu păcatele, n-au ascultat; de aceea mai multă 
urgie şi-au îngrămădit peste cap, adăugând a face rele, până când, prin 
Ieremia proorocul, Dumnezeu le dă de ştire dărâmarea Ierusalimului şi 
ducerea în robie. E interesant momentul acesta istoric, în care proo- 
rocul se luptă cu regele ca să-l înduplece să se predea fără rezistenţă, 
ca să scape cu viaţă, dar regele - în temeiul datoriei de rege - preferă să 
moară, dar să se predea, ba. Prevestirea aceasta, care era o urmare a 
vieţuirii ticăloase a poporului şi a regelui, o motivează Dumnezeu lui 
Jeremia, zicând: “Poate, auzind toate necazurile ce Mi-am pus în gând 
să le fac!, vor asculta şi se vor întoarce fiecare de la calea sa cea rea şi 
atunci voi schimba strâmtorarea pe care vreau să le-o fac, pentru 
faptele lor cele rele”. 

Pentru cuvântul acesta însă, erau să-l omoare pe Ieremia’. Căci 
cuvântul Domnului era de râs la ei“ şi şi-au bătut joc de trimişi lui 
Dumnezeu și n-au ţinut seamă de cuvintele Lui, pe proorocii Lui i-au 
batjocorit, până ce mânia lui Dumnezeu s-a pogorât peste poporul Său, 
cât acesta n-a mai avut scăpare”. 


In vremea aceea Ieremia se ruga: 


“Mărturisim Doamne  necredinţa noastră şi 
fărădelegile părinţilor noştri, căci am păcătuit 
înaintea Ta. Nu ne lepăda pe noi, pentru numele 
Tău” 


Primeşte însă răspunsul următor: 


“Chiar Moise şi Samuil de-ar sta înaintea Mea, 
tot nu M-ar îndupleca spre poporul acesta. 
Goneşte-i de la fața Mea, să se ducă. Iar de-ţi vor 
zice: «Unde să ne ducem ?» să le răspunzi: Aşa 


1 Teremia 36, 3. 4 Ieremia 6, 10. 
2 Teremia 26, 3. 52 Paralipomena 36, 16. 
3 Ieremia 26, 11. é Teremia 14, 20. 

zice Domnul: «Cel rânduit la moarte, să se ducă la 
moarte, cel pentru foamete, la foamete şi cel 
pentru robie, la robie !»”! Iar calea rugăciunii 
desăvârşit a închis-o?, apoi a adus prăpădul. 

“Căci El a adus pe regele Chaldeilor şi acela 
le-a omorât pe tinerii lor cu sabia, în casa cea 
sfântă a lor... Apoi a dat foc Casei lui Dumnezeu, 
a dărâmat zidul Ierusalimului, toate cămările lui 
le-a ars cu foc şi toate palatele cele mari le-a 
nimicit. lar pe cei ce au scăpat de sabie i-a 
strămutat în Babilon”, în robia celor 70 de ani. 


La jalea aceasta se adăuga una şi mai mare: 


“Femei miloase, fiert-au cu mâinile lor copiii, 
care le-au slujit de hrană în vremea prăpădului””. 
De ce atâta urgie ? se întreabă Ieremia. Şi capătă răspunsul din 


rădăcini; un răspuns profund: 


“Profeţii tăi nu ţi-au dat pe faţă fărădelegea ta, 
ca să-ţi schimbe calea ta!” 


E drept, că darea pe faţă a fărădelegilor e cea mai primejdioasă 
predică, dar şi singura care mai poate ceva. Toţi fug de metoda 


aceasta. Chiar pentru câştigul lui Dumnezeu, nu vor să se primej- 
duiască cu oamenii. N-au putere ! Oare de ce? Iată de ce: 


“În proorocii Ierusalimului văd grozăvic: 
aceştia fac desfrânare și umblă cu minciuni; ajută 
mâinile făcătorilor de rele, ca nimenea să nu se 
întoarcă de la necredinţa sa. De aceea aşa zice 
Domnul Savaot (numele Mesiei în V. T.) despre 
prooroci: lată îi voi hrăni cu pelin şi le voi da să 


! Ieremia 15, 1-2. * Plângeri 4, 10. 
? Plângeri 3, 8. 5 Plângeri 2, 14. 
*2 Paralipomena 36, 17-20. 

bea apă cu fiere, căci de la proorocii Ierusalimului 
s-a lăţit necredinţa peste tot pământul.” 

“Vai de părinţii care pierd şi împrăștie oile 
turmei Mele, zice Domnul !”? 


Ea 
* * 


Oare de ce s-a ostenit Dumnezeu 1500 de ani cu ucigașii drep- 
ților, trimiţându-le pe toţi vestitorii Săi, în fiecare zi, dis-de-dimi- 
neaţă”, adică la o vreme când se mai putea înlătura osânda ce le atârna 


peste creştet şi se mai putea abate urgia, care se pogora ca focul, peste 
fărădelegile lor fără seamă? 


CRINUL DE PE CRUCE 


Era ascuns în neamul acesta un mare destin: Taina cea din veac 
ascunsă şi de îngeri neştiută. Trebuia, era scris în istoria nevăzută, ca 
la plinirea vremii, să răsară între oameni crinul neamului omenesc: 
Sfânta Fecioară, Maica Domnului. 

Trebuia re-crearea acestei zidiri, povârnită iremediabil spre 
plata păcatului, spre neîndurata moarte. Prin poporul iudeu era 
prevăzută era creştină, cea din urmă strădanie a lui Dumnezeu în 
persoană, cea din urmă dintre măsurile ce mai rămâneau. Singura 
rezolvare, care face viața neamurilor cu putinţă, nu află între iudei, 
decât fapta cea mai ucigaşă a lor, cea din curtea lui Pilat şi de pe 
dealul Căpățânii. 

Crinul Bunei Vestiri, pe care dragostea L-a coborât din Cer între 
oameni, iudeii Îl răstigniră pe cruce. Cu fapta aceasta ucigaşă, ei ieşiră 
din destinul lor, pentru care ostenise Dumnezeu cu ei atâta amar de 
vreme, şi-şi băgară neamul sub roţile blestemului. 


! Ieremia 23, 14-15. 
2 Ieremia 23,1 
3 leremia 7, 25. 

De aceea: 


“Zile fără număr fiii lui Israil vor rămâne fără 
rege, fără căpetenie, fără jertfă, fără stâlp de 
aducere aminte, fără efod şi fără terafimi. După 
aceea fiii lui Israil se vor întoarce la credinţă, iar 
la sfârşitul zilelor celor de pe urmă se vor apropia 
cu înfricoşare de Domnul şi de bunătatea Lui.”! 


Până la plinirea vremii atârnă peste ei blestemul pe care și l-au 
cerut în curtea lui Pilat: 


“Sângele Lui asupra noastră şi asupra feciorilor 


noştri”. 

De aceea sunt urâţi de toate neamurile - că ăsta e ponosul 
blestemului, pe care singuri şi l-au cerut peste urmaşi. Blestemul 
acesta îi zoreşte să ia în braţe pe toţi antihriştii vremurilor, până la cel 
mai de pe urmă, pe care şi-l vor pune rege. Le va sosi şi vremea aceea 
mult dorită, dar chiar pentru ei ivirea antihriştilor e un destin 
blestemat. Când se yor convinge de aceasta, vor veni înfricoşaţi la 
credinţa creştină. 

Deci până la capătul zilelor, când se vor întoarce şi ei, moş- 
tenirea lor este a noastră, a noului Israil, a neamurilor creştine. Până 
atunci pentru ei, sângele lui lisus e blestem şi mânie. Pentru noi 
sângele lui Hristos, dimpotrivă, e izbăvirea de mânie“. Dovada celei 
mai mari iubiri de oameni - trecerea Mântuitorului pentru noi prin 
moarte - are putere de mântuire pentru cei ce-o primesc, şi are față de 
osândă pentru cei ce nu vor s-o primească. Unii stau sub dar, alţii sub 
sabie. 

În toată lumea lui Dumnezeu, nu este altă predică mai puternică, 
decât a Sfântului răstignit de ură şi Care-şi iartă ucigaşii. Asta do- 
vedeșşte ceva atotputernic şi fără de sfârşit: desăvârşirea. 


l Osea 3, 4-5. 
2 Matei 27, 25. 
3 Romani 5, 9. 

Ei n-au înţeles, că de aceea petrec acele “zile fără număr”, zile 
de foamete: “Nu foamete de pâine şi nu sete de apă, ci de auzit 
cuvintele Domnului. Şi ei se vor clătina de la o mare până la cealaltă şi 
de la Miazănoapte la Răsărit, şi vor cutreiera pământul, căutând 
cuvântul Domnului, dar nu-l vor afla.”! 

Asta-i foametea lor de mii de ani: Dumnezeu nu le mai 
vorbeşte !... 

Toată tragedia acestui popor, ce se vrăjmăşeşte de moarte cu 
lisus Hristos, e o mare lecţie a lui Dumnezeu pe care o arată 
neamurilor creştine până la sfârşitul zilelor. Istoria se va repeta cu 
oricare dintre neamurile care vor face ce-au făcut ei. Aceleaşi fapte 
aduc aceleaşi urmări, deci pricinuiesc aceeași istorie; pentru asta nu 
trebuie să fii prooroc deloc. 


RĂSPUNZĂTORII 


Faptul că din partea Sa Dumnezeu a făcut totul pentru om, până 
şi jertfa Sa de pe cruce, dovedeşte că omul are un preţ imens, necrezut 
de mare. Omul are dimensiunile intenţiei divine; centrul şi sinteza 
creațiunii Sale: lumea văzută îmbinată cu lumea nevăzută. 

Iată de ce suntem datori a vieţui potrivit acestei intenţii divine; 
adică să trăim deodată, şi ca persoane văzute, şi ca persoane nevăzute; 
căci omul are valoarea arătată de jertfa de pe cruce. Când omul trăieşte 
în adevărata lui valoare, e subiect de istorie, pe când, dacă renunţă la 
dimensiunile sale divine, ajunge obiect de istorie, în rând cu oricare 
dintre obiecte; nu mai poartă un nume, ci poartă un număr. 

Deci, ce poate să însemneze coborârea omului la simpla valoare 
economică, decât o degradare a lui în rândul vitelor, care se vor 
sălbătăci întreolaltă şi-şi vor împinge conducătorii până la marginile 
nebuniei. Asta înseamnă treaba unuia, care ar încovoia crinii în gunoi, 
preţuind mai mult gunoiul, decât mirosul crinului. 


! Amos 8, 11-12. 

Pentru o alunecare a omului de la nume la număr, au să dea 
seama toți înzestrații lui Dumnezeu, cei cu daruri, cu răspunderi, cu 
măriri, cu puteri şi cu tot felul de haruri. 

Regele David, înzestrat deodată cu darul stăpânirii şi cu darul 
proorociei, a căpătat o straşnică pedeapsă, numai fiindcă a îndrăznit să 
numere poporul!. Darul proorociei i s-a luat o vreme, iar din popor 
i-au murit 70 de mii de oameni - şi doar el greşise, nu poporul. 

Deci înaintestătătorii şi deţinătorii puterii au să dea seama, chiar 
de venirea sabiei după dreptate, după cum ni se destăinuie aceasta prin 
lezechiil, văzătorul tainelor. 


lezechiil 33: 

1. Fost-a cuvântul Domnului către mine şi mi-a 
zis: 

2.“Fiul omului, rosteşte cuvânt către fiii po- 
porului tău şi le zi: de voi aduce sabie asupra 
unei ţări şi poporul ţării aceleia va lua din mijlocul 
său un om şi-l va pune străjer, 

3. Şi el, văzând sabia venind asupra ţării, va 
trâmbiţa din trâmbiţă şi va prevesti poporului; 

4. De va auzi cineva sunetul trâmbiţei, dar nu se 
va păzi, când va veni sabia şi-l va prinde, sângele 
aceluia va fi asupra capului său. 

5. Pentru că a auzit glasul trâmbiţei şi nu s-a 
păzit, sângele lui asupra lui; iar cel ce se va păzi, 
îşi va mântui viața sa. 

6. Dacă însă străjerul a văzut sabia venind şi 
n-a sunat din trâmbiţă, şi poporul n-a fost pre- 
vestit, atunci când va veni sabia şi va ridica viaţa 
cuiva, acela s-a răpit pentru păcatele lui, dar 
sângele lui îl voi cere din mâna străjerului. 

7. Şi pe tine, fiul omului, te-am pus Eu străjer 
casei lui Israil, şi tu vei auzi cuvântul din gura 
Mea, şi-i vei vesti din partea Mea. 


l 2 Regi 24. 
22 Regi 24, 17. 


Pe 

8. Când Eu voi zice păcătosului: «Păcătosule, 
vei muri !», şi tu nu vei grăi nimic, ca să pre- 
vesteşti pe păcătos, ca să se abată de la calea lui, 
atunci păcătosul acela va muri pentru păcatele 
sale, iar sângele lui îl voi cere din mâna ta. 

9. Iar dacă tu ai prevestit pe păcătos să se abată 
de la calea lui, și să se întoarcă de la ea şi el nu s-a 
întors din calea lui, atunci el va muri pentru 
păcatele lui, iar tu ţi-ai mântuit sufletul tău.” 


Slujba cea anevoioasă şi plină de primejdii o au însă drepții, 
când trebuie să dea pe față păcatele poporului. “Prin ştiinţa lui, 
dreptul, sluga Mea, va îndrepta pe mulţi.” De aceea trebuie să fie 
deodată și stâlp de fier şi zid de aramă“ şi faţă de cremene;; şi, pe 
deasupra tuturora, trebuie să fie păstorul cel bun, care-și pune viața 
pentru oile salef. | 

Într-adevăr, slujba aceasta n-o poate face decât un lepădat de 
viață şi un îndrăgostit de Dumnezeu. De aceea zice Petru, că şi dreptul 
abia se mântuieşte”, socotind greutatea sarcinii. Căci nimeni nu e drept 
fără vreun rost de la Dumnezeu, fără vreo treabă de făcut. Mântuirea 
dreptului e condiţionată de împlinirea destinului său de la Dumnezeu, 
şi e primejduită de cruţarea vieţii proprii, când o face în dauna 
intenţiei divine. 

Nici Dumnezeu n-a avut alt cuvânt mai tare decât jertfa. Jertfa e 
maxima apropiere a voinţei şi iubirii lui Dumnezeu de libertatea 
omului. Ea e hotarul de atingere între voinţa divină şi libertatea 
omului. lar în ucenicii Săi trimişi în fiecare veac de oameni, tot El e 
Cel ce-şi repetă cuvântul, şi aduce aminte preţul pe care-l are omul 
înaintea lui Dumnezeu. El, trăit din toată sinceritatea fiinţei, e singura 
cale care mai poate aduce pace între oameni și bună învoire; toate 
celelalte rezolvări alăturea de trăirea creştinismului grăbesc apoca- 


! Jezechiil 3, 21. 5 Isaia 50, 7. 
2 Plângeri 2, 14; Ieremia 14, 10; Isaia 58. Sloan 10, 11. 
3 Isaia 53, 11. 71 Petru 4, 18. 


4 Teremia 1, 18. 

lipsul. Ştiinţa fără Dumnezeu şi împotriva omului, s-a apucat să facă şi 
nebunia ei cea mai de pe urmă: desfacerea şi aprinderea stihiilor. 


2 Petru 3: 

10. Ziua Domnului va veni ca un fur. Atunci 
cerurile pieri-vor cu vuiet mare; stihiile, arzând se 
vor desface, şi pământul şi lucrurile de pe el vor 
arde de istov. 


ICONOMUL NEDREPT 


Deci rostul iconomilor e de-a întoarce marea turmă a oamenilor 
iarăşi la Dumnezeu în “ţara de obârşie”!. Au însă şi protivnici care zi 
şi noapte, îi pârăsc înaintea lui Dumnezeu?, precum că i-ar fi risipind 
avuţiile”. Căci de când protivnicul a fost aruncat pe pământ, se dă pe 
sine stăpân al pământului şi al tuturor împărăţiilor lumii. Nu se sfieşte 
protivnicul nici de obrazul lui Hristos, ci-i zice: “Ţie îţi voi da toată 
puterea aceasta şi strălucirea ei, căci mie îmi este dată şi o dau cui 
vreau. Deci, dacă Tu te vei închina mie, toată ţi-o dau ie”. 

Se înţelege dar, că orice milostenie, orice binefacere, orice 
folosire a lumii după legea iubirii de oameni, e o pagubă, o mare 
daună în stăpânirea acestui înger nebun. Ştiţi cum sunt nebunii: se dau 
pe sine de ceva mare şi pretind să li se supună oamenii, se cred pe sine 
stăpâni şi împărați, că aşa cere boala lor; cu atât mai vârtos o cere 
Lucifer, începătorul nebuniei. Deci orice iubire, în păruta lui împără- 
ție, e o risipire; şi orice ură - după voia lui cea rea - o mare faptă bună. 
Dar împărăţia fiind de drept a lui Dumnezeu, care este lumea întreagă, 
chivernisită de oameni cu ură, nu cu iubire, îngrămădeşte pe cheltui- 
torii ei cu o mare datorie de plată lui Dumnezeu. Orice ascultare de 
Stăpânul adevărat al lumii e o daună în împărăţia “stăpânului” nebun 
şi orice ascultare de stăpânul nebun al pământului îngrămădeşte pe 
oameni sub povara unei datorii sau greşeli făcute lui Dumnezeu. 


! Ieremia 22, 10. 3 Luca 16, 1. 
2 Apocalipsă 12, 10. Luca 4, 6-7. 

nu cumva l-a rămas totuşi dreptul să se supere pe ei şi să le măture 
toate gândurile cu mamona lor cu tot. Căci dreptul de proprietate 
derivă din atributul de autor, mai mult ca din actul de proprietate. 
Deci, când clatină Dumnezeu mamona (bogăţia), e semn că n-a fost 
iconomisită bine de oameni, şi le cere socoteală; a zis doar: “Fii celor 
săraci ca un tată !”! Deci, fiind în drepturile absolute peste valoarea 
economică, poate să-şi pună iconomi pe cine vrea, chiar şi pe cei ce-l 
tăgăduiesc. Cu această orânduire atotputernică, prin care Dumnezeu îşi 
lucrează voia Sa, întrebuințând chiar şi pe vrăjmaşii Săi, mai 
pălmuieşte din când în când pe mărturisitorii Săi, ca să-i trezească din 
împietrirea inimii cu care ţin Lazării la poartă. 
* 
* Æ 

Părinții au zis că singura noastră avuție cu adevărat sunt 
păcatele. Căci, după ei, nu eşti proprietarul decât al lucrului pe care 
l-ai făcut din nimic. lar, împlinind condiția asta, din nimic Dumnezeu 
a făcut făptura, iar făptura a făcut păcatul. 

Deci, de drept, omul nu e al lui însuşi, nici al altui om, ci al lui 
Dumnezeu. Pe de altă parte păcatul, al cărui autor este, îl reclamă 
pentru el şi i se ţine de urmă, ca proprietate de drept - balast de 
accident - care poate duce pe om până la starea să se lepede de 
Dumnezeu şi să-l stea împotrivă, ca un creator al unei teribile noutăţi 
- păcatul - fără să bage de seamă că printr-asta se întoarce, cu ispravă 
cu tot, sub amara tiranie a neantului, adică a haosului de tot felul şi în 
toate privinţele şi poate că pentru totdeauna. 

Asta-i noutatea grozavă, că omul a putut să facă ceea ce 
Dumnezeu nu poate, adică răul. Faptul că, după judecata tuturora, pe 
cei păcătoşi îi închide în chinurile haosului veşnic, nu e o răzbunare 
din partea lui Dumnezeu, ci o consfințire a libertăţii și a deciziei 
viciate a omului, pentru ca acesta să fie împreună cu creaţia sa iubită 
- păcatul - în infinitul eternității. 

Păcatul, această mamonă cu adevărat nedreaptă a omului, 
trebuie risipit; trebuie să cerem iertare de la Dumnezeu pentru atare 
agoniseală, precum şi ajutorul ca s-o împrăştiem. Preoţii sunt acei 


! Înţelepciunea lui Isus Sirah 4, 10. 

iconomi ai tainelor lui Dumnezeu, care scad pentru semenii lor, 
această mamonică agonisire, iertându-le din datorie. De aceea Lucifer 
ridică pâră mare asupra lor înaintea lui Dumnezeu, zi şi noapte, şi le 
răscoală împotrivă toate urgiile împotrivirii. 


“Ci ei l-au biruit prin sângele Mielului şi prin 
cuvântul mărturiei lor, şi nu şi-au iubit viaţa lor, 
până la moarte.”! 


De aceea, avea dreptate Sfântul Ioan Gură de Aur, zicând că: 
“Mai multe sunt furtunile care zbuciumă sufletul preotului, decât 
talazurile care bântuie marea”?. Iconomii tainelor, slujitorii Sfintei 
Liturghii, sunt şi ei în măsura iubirii, jertfă neîncetată, arsă în lumea 
aceasta, pentru mântuirea lumii. 


! Apocalipsă 12, 11. 
? Sf. loan Gură de Aur, Despre Preoţie, Craiova, 1941, p. 61. 


VII 

O SORĂ A VIEŢII... 


Nu suntem născuţi de timp, ci de veşnicie. Așa se face, că avem 
într-o fărâmă de ţărână și celălalt tărâm. Deşi trăim o vreme îmbrăcaţi 
de lumea aceasta, totuşi ni se întâmplă clipe când fratele vis şi sora 
moarte ne dau târcoale şi ne despică făptura în două. 

Avem clipe în care scăpăm de sub chingile celor patru dimen- 
siuni ale lumii văzute şi ne trezim deodată într-un alt mod de-a fi şi 
pătrundem într-un alt mod de-a cunoaşte. 

Întâmplările următoare ne pot pune pe cale: 

Povestea cineva, zicând: “Se făcea că eram un om sărac, cu 
nevastă şi copii şi n-aveam nici o avere. Lumea se-nrăise şi nimeni nu 
mă ajuta; drept aceea, m-am gândit să mă fac şi eu la fel şi să merg să 
fur. Deci într-o noapte am plecat să fac isprava ce o plănuisem. Dar, 
nefiind un priceput în meserie, mi s-a întâmplat să fiu prins de paznici, 
care m-au legat şi m-au băgat în temniţă. După mai multă vreme m-au 
chemat la judecată pentru tâlhărie. M-au judecat şi m-au osândit la 
moarte. Drept aceea, ducându-mă afară din cetate, legat fedeleş cu 
mâinile la spate, ne-am oprit într-o pădure, unde aveau să mă spânzure 
de-o cracă. Când îmi strânseră ştreangul de grumaz, treșării de spaimă 
şi mă trezii din vis. Eram leoarcă de sudoare, dar izbăvit de ştreang. 

Ce se întâmplase ? Dormisem pe spate şi din tavan, drept de 
deasupra mea, se dezlipise o bucată de tencuială care-mi căzuse tocmai 
pe grumaz şi care mă trezise. 

Aşadar, eu trăisem o istorie întreagă, care cuprindea atâtea 
lucruri răsfirate pe aşa de multe zile, adunate într-o clipă.” 


E 

În hrisoavele unui bătrân din Sfântul Munte, se găseşte întâm- 
plarea următoare: 

“Un slăbănog venise în Kapsala. Era bolnav de mai mulţi ani de 
zile şi-şi pierduse răbdarea. Slăbise cu sufletul şi, plângând, se ruga lui 
Dumnezeu să-i scurteze viaţa. 

Un înger se arătă şi-i zise bolnavului: 

- Prea bine, frate, Domnul în milostivirea Sa nemărginită îţi as- 
cultă rugămintea: El scurtează viaţa ta pământească, dacă te învoieşti, 
ca pentru un an de suferinţe ce-ai mai avea de răbdat pe pământ - ca să 
te curăţeşti printr-însele, ca aurul prin foc - să petreci trei ceasuri în 
muncile iadului. Păcatele tale cer curățirea ta prin suferințele propriului 
tău trup, ca tu să trăieşti slăbănog încă un an de zile, căci pentru tine, 
ca şi pentru toţi credincioşii, nu este altă cale spre Cer, decât calea 
Crucii, care a fost arătată de Dumnezeu-Omul, Cel fără de păcat. Calea 
Crucii te face să suferi. Încearcă deci ce sunt suferinţele veşnice, unde 
merg, toți păcătoşii; dar tu nu vei suferi decât vreme de trei ceasuri, 
după care vei fi scăpat din munci, prin rugăciunile Bisericii. 

Nenorocitul începu a cugeta: 

- Încă un an de suferinţe pe pământ e o vreme tare lungă ! Mai 
bine rabd trei ceasuri suferințele de dincolo; şi zise îngerului: mă 
învoiesc să merg în iad. 

Îngerul îi luă sufletul şi-l închise în temniţele iadului. 

- După trei ceasuri voi veni să te caut, îi spuse îngerul, cu 
mângâietoare grăire. 

După plecarea îngerului totul se întunecă, un întuneric de smoa- 
lă, o strâmtoare cumplită, un vuiet sfâşietor de suspine ale sufletelor 
păcătoase, duhuri rele cu ochii de văpaie şi cu urâciunea lor, îl 
împrejmuiau, şi-i înghețau făptura, iar el nu se putea apăra cu nimic; 
toate acestea îl cuprinseră ca nişte gheare de groază și-l cufundară 
într-o spaimă nespusă. Nu vedea nimic, deşi suferinţa şi plânsul strigau 
de pretutindeni. Ochii arzători ai demonilor luceau în întuneric şi se 
vedeau deasupra umbrele lor pocite, care se repezeau la dânsul, gata 
să-l sfărâme şi să-l înghită într-o sorbitură de fiară. 

Nenorocitul suflet începu a striga de spaimă, însă nu răspundea 
nimeni la strigătele sale, decât răsunetul hăului, prăpăstuit de dihănii. 

Ceasurile i se făcură ani. Ba chiar i se păru că are sute de ani în 
muncile acelea, și îngerul tot nu mai venea. Aşa-l încleștă deznădejdea 
că îngerul nu se va mai întoarce, şi scrâşni deodată din dinţi. Nu-l auzi 
nimeni, căci toți păcătoşii din temniţă nu se ocupau decât de ei înşişi şi 
de propria lor muncă; iar sălbaticii demoni luau în bătaie de joc 
suferinţele lor. 

Tocmai când. scrâşni a doua oară, dulcea lumină a slavei 
îngereşti cobori deasupra chinuiţilor şi cu zâmbet ceresc îl întrebă: 

- Cum te afli, frate? 

- N-aş fi crezut vreodată ca şi îngerii să mintă ! mormăi neno- 
rocitul, cu glasul frânt de durere. 

- Ce voiești să zici ? întrebă îngerul cu liniştea de cer. 

- Vreau să zic că mi-ai făgăduit să mă scoţi de-aici după trei 
ceasuri şi iată c-au trecut sute de ani de când mă chinuiesc aici! 

- Ce zici tu? Sute de ani? zise îngerul, cu zâmbetul lin. Un ceas 
a trecut de când te-am părăsit şi mai ai încă două de rămas aici. 

- A trecut un ceas şi mai am două! Oare-i cu putinţă să nu fi 
trecut decât un ceas ? Nu mai pot îndura chinurile acestea, nu mai am 
putere. De cumva e cu putinţă şi ar vrea Dumnezeu, rogu-te scoate-mă 
de-aici. Vreau mai bine a răbda pe pământ ani şi sute de ani, ba chiar 
până la ziua de apoi, numai scapă-mă de-aici: fie-ţi milă de mine. 

Aşa se sfârşea de durere bietul suflet, întinzându-şi mâinile spre 
îngerul luminii, care îi răspunse: 

- Dumnezeu, fiind Tatăl îndurării, s-a milostivit de tine şi te 
scoate de-aici; dar tu, frate, să-ţi aduci aminte când te-i întoarce pe 
pământ cât de mari sunt muncile de-aici, faţă de oricare dintre cele 
pământeşti şi că-i mai bine să-ţi împlineşti pocania până eşti în trup, 
decât după aceea. 

Când îngerul isprăvi cuvântul, bietul slăbănog se trezi pe 
pământ, învăluit de soare, iar ceasul de alături arăta mai mult c-o 
oră...” Era fericit ca un izbăvit din iad. 

* 
Dă + 

Pozne de astea ne mai face sora moarte şi cu alte prilejuri. Așa, 
de pildă, e îndeobşte cunoscut faptul că cei ce cad năprasnic într-o 
primejdie de moarte, într-o clipă îşi văd toată viaţa lor trecută. Tot 

conţinutul memoriei se dezlănțuie ca un potop şi se prăvăleşte peste 
strunga conștiinței pe care o îneacă, şi pe urmă uită totul: şi-au pierdut 
conştiinţa... 

Faptul acesta, al filmării vieţii de ani de zile într-o clipă, fireşte, 
nu e de firea trupului, ci de firea sufletului. 

Dacă îmbinarea sufletului cu trupul n-ar fi strunită din voia lui 
Dumnezeu, însuşirile sufletului ar fi ca nişte fulgere, care ar pârli într-o 
clipă fărâma de ţărână în care zăboveşte suflarea lui Dumnezeu. 

Suntem însă o suflare de iubire a lui Dumnezeu. Așa se face că, 
după trup, suntem un picur de rouă, faţă de un cosmos fără margini, 
care însă încape tot în conştiinţa noastră. 

Când sora moarte ne dezleagă de trup, ne face un mare bine, fără 
să ştim şi fără să vrem. Tot ce e rău în lumea asta: neştiinţă, neputinţă, 
întunericul, păcatul cu miile lui de gheare, prin moarte încetează. Răul 
e osândit la moarte, deci moartea ni-i un ajutor. Nu trupul este răul, dar 
prin moarte se omoară răul cu desăvârşire, de aceea la vreme trupul va 
învia din morţi. În moarte-i învierea. 

Deocamdată, moartea pentru suflet e o adevărată slobozire din 
temniţă; iar pentru trup, încetarea răului ce dăinuia prin mecanismul 
naşterilor pătimaşe. Deci, când va fi învierea morţilor, trupurile vor 
dobândi acea mutație cosmică după care nu vor mai fi supuse, ca-n 
veacul de acum, îngrădirilor vremeiniciei. 

Oamenii fug, cât pot mai mult, de fiorul cunoaşterii - a unei 
cunoașteri de ei înşişi în relație cu Dumnezeu, în relaţie cu nemurirea 
sufletului, în relaţie cu binele şi răul. Cu un cuvânt, fug până la moarte 
de orice cunoaştere existenţială. Astfel, ceea ce nu cunosc ei, fiind 
stăpâniți de o lene biologică, li se pare că nu există de fapt şi dorm 
vremea vieţii pământeşti, pe urechea aceea. 

Situaţia se schimbă brusc în momentul morţii. Toate lucrurile pe 
care trebuiau să le cunoască în vremea vieţii, dar au fugit de ele sau 
le-au tăgăduit, năpădesc peste ei cu o evidență de neînlăturat. În 
vremea vieţii pământeşti cunoaşterea rămâne la libertatea omului: dacă 
voia să cunoască, putea cunoaşte; nu voia să cunoască, rămânea în 
necunoştință. Îndată după moarte însă, libertatea aceasta se suspendă, 
şi sufletul cunoaște fără să vrea, ceea ce s-a ferit să facă pe când era 
îmbrăcat în trup. 

Cunoaşterea are două momente mari: momentul morţii, când 
sufletul se dezleagă de necunoştinţă, şi momentul învierii, când se dez- 
leagă şi trupul de necredinţă. Căci necredinţa îşi are obârşia mai mult 
din convieţuirea sufletului cu trupul. Or şi el trebuie să întovărășească 
şi cunoştinţa şi credinţa. Moartea dezleagă sufletul de trup şi astfel 
sufletul ajunge la cunoştinţa spiritualității şi a nemuririi sale; învierea 
dezleagă trupul desăvârşit de moarte şi de necredinţă. Moartea şi învi- 
erea împlinesc, în privinţa conştiinţei şi a izbăvirii de rău, ceea ce nu 
pot împlini nici cele mai impresionante nevoinţe ale sfinţeniei. Până ce 
nu trecem şi prin porțile acestea, cunoştinţa noastră e numai frântură. 


VAMEŞII VĂZDUHULUI 


Când a sunat ceasul ieşirii din lume, sufletul se retrage din trup 
şi se adună înspre cap. De aceea, pentru cei ce au dus o viaţă duhov- 
nicească intensă, li se înseninează faţa cu o lumină neobişnuită. La 
mulţi dintre sfinţii nevoitori ai pustiei, în vremea ieşirii sufletului le 
străluceau feţele ca soarele. Sufletul e o făptură spirituală care nu are 
îngrădirea pe care o are trupul şi nici nu-i stau în cale piedicile 
trupului. În vremea aceea o conştiinţă împăcată răsfrânge o față senină, 
pe când o conştiinţă tulburată răsfrânge o faţă îngrozită. 

De aceea Înțeleptul dă sfatul: 


1. “Adu-ţi aminte de Ziditorul tău, în zilele ti- 
nereţii tale, înainte ca să vină zilele de restriște... 

5. ...fiindcă omul merge la locaşul său de 
veci... 

6. (Adu-ţi aminte de Ziditorul tău) mai-nainte 
ca să se rupă funia de argint... 

7. Şi ca pulberea să se întoarcă în pământ, 
precum a fost, iar sufletul să se întoarcă la 
Dumnezeu, Care l-a dat.”! 


! Ecclesiastul 12, 1,5,6,7. 

Desfacerea sufletului de trup se face în vreme de trei zile pă- 
mânteşti, începând de la momentul pe care-l numim noi moarte. Slujba 
înmormântării corespunde cu dezlegarea deplină a sufletului de trup. 

Să urmărim, aşadar, călătoria sufletului dezlegat de trup. La 
ieşirea din cortul pământesc, sufletul trece în lumea asemenea cu el, a 
făpturilor nevăzute, fie cu îngerii buni, dacă a fost bun, fie cu îngerii 
căzuţi, dacă faptele lui au fost rele. De unde pe pământ erau ceasuri, 
zile şi ani, dincolo e un veşnic “astăzi”, o veşnicie luminoasă pentru 
sufletul care a dobândit sfinţenia, sau o veşnicie întunecoasă, neagra 
veșnicie, pentru sufletul care a iubit stricăciunea. 

Acum dă sufletul de datoria cunoaşterii. 

Dacă sufletul n-a ajuns, sau n-a vrut să ajungă pe pământ la 
desăvârşita cunoștință de sine însuşi, el trebuie neapărat, ca ființă 
spirituală, să se cunoască dincolo de mormânt. Sufletul trebuie să-şi 
dea seama de ceea ce şi-a câştigat; trebuie să-şi recunoască şi să-şi 
pronunţe judecata, înainte de a-l judeca Dumnezeu. 

Pe pământ avea ajutorul Harului dumnezeiesc din Sfintele Tai- 
ne, care-l ajuta să se cunoască şi să-şi judece purtarea. Dincolo nu se 
mai poate cunoaşte pe sine însuşi prin propria lui libertate, căci 
misiunea de-a descoperi sufletului starea sa de stricăciune o au îngerii 
căzuţi. Demonii, stăpânii răului pe pământ, au să-i dea acum pe faţă 
toate faptele sale rele, pe care sufletul și le va recunoaşte şi se va teme 
cumplit. Prin recunoaşterea aceasta va preveni judecata lui Dumnezeu, 
cea asupra sa. Deci toate greşelile mărturisite la duhovnic, cu inimă 
înfrântă şi smerită și pentru care sufletul şi-a făcut canonul, nu se mai 
află ca piedică în cale, la trecerea printre cumpliţii vameşi ai 
văzduhului, căci puterea lui Dumnezeu le-a şters pe acestea din cărțile 
lor. La această înfricoşată cercetare a sufletului stă de faţă şi îngerul 
păzitor, care însoţeşte sufletul toată călătoria aceasta. 

Vămile cunoștinței sunt pentru sufletele de mijloc, care mai 
văd fața lui Dumnezeu, chiar dacă vor fi osândite. Vrăjmaşii lui 
Dumnezeu, ateii, care se înnebunesc, zicând cu ură că nu este 
Dumnezeu, nu mai trec prin vămi, ei fiind cu totul fiii pierzării. 
Sufletul acestora îl trag, din trup cu silă mare o droaie de diavoli şi 
osânditul suflet n-are nici măcar mângâierea să vadă de departe faţa 
îngerului păzitor, dacă necredinciosul acela era dintre cei botezați. 

Precum nu se apropie îngerii buni de sufletul ce s-a dat pierzării, 
aşa nu se apropie îngerii răi de sufletele sfinţilor care, într-o stare de 
contemplaţie, se suie la Dumnezeu ca un şuvoi de foc. Acum, sufletul 
se închină lui Dumnezeu, Tatălui său, nu prin credinţă, ci prin vedere. 
Cei curaţi cu inima vor vedea pe Dumnezeu - asta-i fericirea. 

Cunoştinţa trebuie să fie deplină, pentru stadiul în care se află 
sufletul acum. De aceea e condus de înger să vadă Raiul, fericirea 
drepţilor, răsplata faptelor bune, dar mai ales e condus să-și vadă 
faptele sale bune pe care le-a făcut, sau pe care le-ar fi putut face, dar 
nu le-a făcut. Acum va pricepe sufletul ce înzestrare îi dăduse Tatăl, şi 
ce putea să facă, iar din acestea, cât a făcut. Acum cunoaşte care-i era 
măsura dată lui de Dumnezeu şi cât a împlinit-o el. 

lar ca la a noua zi pământească (a şasea zi de la îngroparea 
trupului) sufletul se reîntoarce la Dumnezeu şi I se închină. Pe pământ, 
Biserica face rugăciune a noua zi pentru cel ce s-a mutat. Cunoscuţii şi 
rudeniile de pe pământ, în obștea Bisericii fiind, ridică rugăciune către 
Dumnezeu și iubire către fratele lor, ca să fie rânduit în ceata drepţilor, 
cu îngerii buni. 

De la aceasta, a doua închinare a sufletului, din porunca lui 
Dumnezeu, sufletul merge să vadă şi iadul, suferințele păcătoşilor, 
scrâşnirea dinţilor, focul cel veşnic, întunericul cel mai de dinafară, 
unde e plângerea deznădejdii ultime. 

Dincolo nu e timp, ca la noi, ci veşnicia. Totuşi călătoria asta a 
sufletului prin iad, ţine ca la 30 de zile pământești. În vremea aceea 
sufletul cunoaște cu de-amănuntul plata păcatului, urmările relelor pe 
care le-a făcut el. Dacă s-a pocăit de ele, se va teme mai puţin; dacă nu 
se pocăise de ele şi-l prinsese moartea într-însele, îngrozirea lui va fi 
cumplită. Acum îşi cunoaşte “locul” după dreptate, în care are să se 
muncească și tremură de frică. 


JUDECATA PARTICULARĂ A SUFLETULUI 


După vederea iadului, sufletul se întoarce pentru a treia oară să 
se închine Domnului. Acum e lămurit. A văzut binele şi răul. Acum nu 

mai vorbeşte, ca pe pământ, că nu este Rai și Iad. Acum nu mai zice, 
ca hoţul fără minte: “Nu cred că este temniţă !” Și fiindcă nu crezi, 
urmează că nu există ? Dar dacă există, ce te faci ? Dacă crezi că este 
iad şi - să zicem, prin absurd, că nu este - n-ai pierdut nimic. Dar dacă 
este? Te-ai pierdut pe tine însuți, ai pierdut totul! 

Iată de ce ne spun Părinţii nouă pământenilor, că de aceea ne 
târguim noi cu credinţa, fiindcă n-am văzut nici Raiul, nici Iadul. 
Parcă pricepem întrucâtva râvna propovăduirii lui Pavel Apostolul, 
care a fost răpit în Rai!: cu asta avea evidenţa absolută a împărăției 
spiritului, de care era mai sigur decât de toată existenţa celor văzute?; 
acesta era zorul unei nemaiîntâlnite apostolii. 

În împărăţia nevăzută a duhurilor, la a patruzecea zi pămân- 
teană, are loc o mare hotărâre asupra sufletului, care s-a lămurit în aşa 
de scurtă vreme, cât nu se lămurise în zeci de ani de zile de viață 
pământeană. 

Biserica pe pământ se roagă lui Dumnezeu a treia oară, pentru 
sufletul care-şi așteaptă judecata Împăratului lumii. Stăpânul vieţii are 
în mână cheile morţii şi ale iadului’. Deci, dacă sufletul, în viața 
pământeană, a fost ostaş bun al Împăratului Hristos, intră în obştea 
sfinţilor, a îngerilor buni, bucurându-se de toate ostenelile şi sufe- 
rinţele ce le-a îndurat bucuros pentru Hristos pe pământ. Dacă însă n-a 
trăit pentru Hristos, ci pentru sine şi pentru toate amăgirile lumii 
acesteia, petrecerea lui va fi cu diavolii, în “locul” de muncă. 

Deci judecata particulară, adică a fiecărui suflet îndeosebi, iese 
a patruzecea zi de la mutarea sufletului din cortul lui de lut. Hotărârea 
pe care o dă Dumnezeu asupra sufletului de-a petrece în Împărăţia 
luminii, sau a se osândi în împărăția chinurilor, e o hotărâre 
provizorie, şi ţine până la judecata cea de obşte, judecata de pe urmă. 
Aceea e definitivă şi fără de sfârşit. 


! 2 Corinteni 12, 3. 
2 Ibidem. 
3 Apocalipsă 1, 18. 

O DESCRIERE A IADULUI 


Întâi o descriere teologică. 

În Împărăţia lui Dumnezeu nu intră nimic necurat. Deci ne 
putem închipui ce puţini sunt aceia care rămân în Împărăţie, încă de la 
judecata particulară, pentru veşnicia nesfârşită. 

Şi toţi ceilalți? 

- Toţi ceilalţi, deşi credincioşi, dar dacă nu s-au curăţit prin 
pocăință de păcatele lor, de mândria lor, de slava deşartă și celelalte, 
trec în lumea nevăzută, aşa-zicând, în stare de boală, dar n-au pierdut 
putinţa de-a ajunge odată şi ei în obştea Bisericii lui Hristos. 

Dar până atunci ? 

- Până atunci suferă în iad. Căci în iad sunt mai multe feluri de 
osândiți. Unii pentru vecii vecilor, alţii până la judecata de pe urmă, 
când îi scoate Biserica luptătoare de pe pământ, prin rugăciune şi 
milostenie. 

Aici, în viaţa pământeană, vrei să te pocăiești, poţi să o faci. E o 
faptă a libertăţii voinţei. Dincolo, nu mai e libertatea voinţei. Cei ce în 
viaţa trupească au robit păcatului, cu voia erau robi încă de aici, şi de 
aici şi-au pierdut libertatea voinţei. Deci în ce stare de libertate i-a 
surprins moartea, în aceea vor petrece, cât le va hotărî Dumnezeu. 

Sufletul a plecat din viața aceasta cu îndemnare de pocăință ? 
Îndemnarea aceasta i se socotește ca bună deși, pentru că n-a desă- 
vârşit-o, are să petreacă în iad; dar în iad nu poate să continue pocăința 
- nemaiavând libertatea voinţei - ci suferinţa lui e socotită de 
Dumnezeu și cândva, odată, când Dumnezeu ştie, e iertat şi el. 
Pocăinţa nu și-o poate desăvârși sufletul în iad şi pentru motivul că 
acolo nu mai lucrează Harul lui Dumnezeu. Deci, dacă cineva ar fi 
scos din iad, aceasta se datorește ostenelii rudeniilor şi rugăciunilor 
Bisericii luptătoare, pe care socotindu-le Dumnezeu ca pe-o faptă a 
iubirii de oameni, care trece dincolo de hotarele mormântului, va 
împlini cu ele ceea ce lipsea din pocăința sufletului osândit. Fără 
libertate şi fără Har, nici o suferință nu plăteşte nimic, cu atât mai 
puţin suferinţa din iad. Suferinţa aceea, deşi foarte mare, nu rodeşte 
nici o nădejde de pe urma ei. Dar libertatea, iubirea și Harul celor de 
pe pământ pot îndupleca pe Dumnezeu să scoată din muncă sufletul ce 

n-a ajuns la sfințenie deplină. Căci, precum nimic necurat nu intră în 
Împărăţia lui Dumnezeu, aşa nimic bun, oricât de puţin ar fi, nu 
rămâne în iad pentru totdeauna, subînţelegându-se prin acest bun şi 
rugăciunile Bisericii. Iubirea a coborât pe Dumnezeu în trup, iubirea a 
sfărâmat porţile iadului, iubirea “scoate din moarte şi nu te lasă să te 
pogori în întuneric”!. E vorba de-o iubire arătată prin fapte. De aceea 
zicem că iubirea n-are marginile omului, nici spaţiul, nici timpul; nu 
piere niciodată, e puternică, încât străbate dincolo de mormânt şi 
ajunge pe cel iubit; străpunge iadul care nu-i poate sta împotrivă şi 
străbate cerul. Iubirea e însuşirea lui Dumnezeu, prin care a creat 
lumea văzută şi nevăzută, şi toată făptura care-L cunoaşte de Tată e 
străbătută de iubire. Dacă am stărui cum trebuie în iubirea aceasta fără 
margini, s-ar răsfrânge şi în noi obârşia noastră divină, chipul şi 
asemănarea fiilor cu Tatăl, am avea și noi mulţime de însuşiri 
dumnezeieşti, prin Har nu prin natură, în primul rând n-am fi aşa de 
mărginiţi într-o mulțime de privinţe. 

Iată ce rost are îmbunătăţirea celor vii, nu numai pentru folosul 
mântuirii lor personale, ci şi pentru izbăvirea celor din închisoare, care 
au plecat din viaţa pământească cu pocăinţa începută dar neisprăvită. 

Cu adevărat, iubirea e calea cea mai scurtă și mai presus de 
orice cale, spre desăvârşire; printr-însa avem înlăuntrul nostru 
Împărăţia Cerurilor. 


* 


Trupul trăieşte, dacă e locuit de suflet; iar sufletul trăieşte, dacă 
e locuit de Dumnezeu. Aşadar, sunt oameni care au într-înşii suflete 
vii, şi sunt oameni care au suflete moarte”. Moartea trupului este 
despărțirea sa de suflet; iar moartea sufletului e despărţirea lui de 
Dumnezeu. Astfel, un trup viu poate fi locuit de un suflet viu sau de 
un suflet mort. 

Starea sufletului dincolo de mormânt este continuarea stării sale 
pământești, fie de viaţă, fie de moarte. Cel ce a înviat în sufletul său 
cunoștința şi iubirea lui Dumnezeu, câtă vreme era pe pământ, acela a 
înviat pentru veşnicie; iar cel ce a omorât acestea în sufletul său şi 


! Tobit 4, 10. 3 Apocalipsă 3, 1. 
2 1 Corinteni 12, 31. 

moartea l-a prins în acestea, acela a murit pentru veșnicie. Acela a 
omorât Împărăţia lui Dumnezeu dinlăuntrul său şi a înlocuit-o cu îm- 
părăţia chinurilor veşnice, în care a intrat încă din viața pământească. 

Trupul nu are o consistenţă sau temei în sine însuşi, ci dăinuieş- 
te în temeiul sufletului, al acestei făpturi spirituale, nemuritoare, de 
obârşie divină. lar ceea ce dă sufletului pecetea de ființă spirituală e 
funcțiunea conştiinţei, a acelei cunoştinţe de sine însuşi, în relaţie cu 
Dumnezeu, Tatăl său, şi cu toate câte decurg din rudenia aceasta. 
Acestei fiinţe spirituale i s-a dat trupul ca o unealtă, nu ca un tovarăş. 
lar dacă un om oarecare nu ascultă de conştiinţă, ci de animalitate, se 
întâmplă că glasul conștiinței tot mai slab se aude, mintea tot mai mult 
se întunecă, şi aşa, faptele trupului pun pecetea lor întunecoasă pe 
suflet. Sufletul, cu negrija lui, se face el o unealtă a trupului. 

Sufletul, amăgit de convieţuirea cu animalitatea trupului, are să 
poarte chinurile răsturnării rolurilor de îndată după despărțirea sa din 
robia uneltei sale. 

Într-un cuvânt de mai-nainte s-a văzut că orice faptă trupească a 
fost mai întâi o faptă sufletească. O cădere în desfrâu e mai întâi o 
cădere în spirit. În spirit e înclinarea şi căderea. Iar aceasta e de la con- 
vieţuirea cu trupul în care s-a retras ispititorul şi-l munceşte cu pofte. 
Dar ispititorul nu poate face nimic fără consimţirea spiritului. Această 
consimţire însă înnegreşte sau spurcă faţa sufletului; îl face din ce în 
ce mai mânjit de poftele împotriva firii. Iar cu trecerea vremii, trupul 
slăbește şi se satură de pofte, pe când sufletul, fiind nemuritor, 
nărăvindu-se cu ele, caută să le împlinească, chiar dacă trupul nu mai e 
în stare să le facă. Sunt patimi trupeşti care înrâuresc sufletul și sunt 
patimi sufleteşti care se răsfrâng asupra trupului. Slava deșartă, 
mândria, orgoliul, viclenia, părerea de sine şi altele asemenea, se văd 
de departe în ţinuta dinafară a trupului. Această spurcare a obrazului, 
sufletul are să o plătească de pe urma consimțirii cu patimile iscate de 
vrăjmaş contra firii, printr-un chin de nedescris. Totuşi încerc. 

Deci, în cazul când trupul şi-a robit stăpânul, când petele 
animalităţii s-au întipărit pe făptura nemuritoare a sufletului, când 
sufletul s-a aprins de dorinţele trupului, aceste pofte, toate, însoțesc 


! Fapte 17, 29. 

sufletul, şi-l aprind mereu, zorindu-l să le împlinească în faptă, chiar 
dacă nu mai are unealta trupească, precum o avea în viaţa pămân- 
tească. Sufletul, în viaţa pământească, nu avea o corvoadă aşa grea de 
purtat cu poftele, pentru că ele, împlinite cu trupul, îi dădeau sufletului 
iluzia stingerii lor şi deci, mulţumirea odihnei. Dar de îndată după 
încetarea trupului, poftele, stropii aceştia de noroi împroșcaţi din trup 
pe suflet, stârnesc în sufletul desfăcut de trup, o văpaie de pofte, care-l 
muncesc cel puţin tot atâta, cât l-ar chinui setea până la moarte, pe 
unul care ar trece Sahara şi n-ar găsi apă. 

Sufletul, izgonit din trup de moartea acestuia, are să se chi- 
nuiască în felul fiecărei patimi, care l-a ros în viața pământească. 

Orice întoarcere a voinţei, deci orice faptă, dincolo e cu nepu- 
tinţă. Deci uşor putem pricepe că fiecare patimă pe care a iubit-o 
sufletul, nemaiavând cum să se împlinească, se stârneşte mereu, creşte 
mereu şi-l chinuieşte pe clipă ce trece cu o tot mai aprinsă văpaie. Su- 
fletul, deși chinuit de zădărnicia văpăii, nu mai are libertatea voinţei 
de-a scăpa de muncirea aceasta, cum o avea pe pământ. Dacă n-a vrut 
să scape de poftă câtă vreme putea s-o facă, acum, trecând vremea, a 
ajuns să nu mai poată voi una ca aceea, ci culege silit roadele amare 
ale robiei cu voia. Chinuirea poftelor ce cresc - şi, pe măsură ce cresc, 
măresc chinuirea - nu are nici o izbăvire, de vreme ce sufletul e 
nemuritor şi nu se poate ucide pe sine, ca să nu mai simtă văpaia care-l 
arde cu o iuţime din ce în ce mai mare. Un iubitor de argint, un lacom 
de avere, un lacom de mâncare, un beţiv, un desfrânat, nu scapă de 
tirania poftelor sale, ci acestea îl chinuiesc fără de sfârşit şi se măresc 
pe măsură ce nu pot fi satisfăcute - lipsind trupul, iar conştiinţa îi 
strigă mereu osânda lui Dumnezeu şi zădărnicia suferinţei sale. 
Invidiosul, trufaşul, iubitorul de sine, sunt roşi de ură asupra oame- 
nilor, asupra sufletelor pe care nu le cunosc şi asupra lui Dumnezeu. 
Ura creşte mereu şi le macină mintea, zvârlindu-i într-o nebunie 
furioasă, dar desăvârşit neputincioasă. Iar chinul cel mai mare t::cmai 
acesta este, că răutatea se vede pe sine mărindu-se în deşert şi 
zvârcolindu-se, în neputinţa de-a mai face ceva. Toată isprava acestor 
patimi e muncirea neîncetată, până la nebunia absolută a sufletului. 
Sufletul arde ca într-o mare de foc. Conştiinţa îi vesteşte neîncetat 
pedeapsa lui Dumnezeu, îi arată sufletele drepţilor în Rai - ceea ce îi 

măreşte suferinţele - dar nu vede pe cei ce se muncesc ca şi el în 
văpaia aceloraşi pofte; vede însă chipurile fioroase ale demonilor, care 
înteţesc văpaia care-i arde. 

Precum în viața pământeană, lucra Harul asupra celor ce se 
sfinţeau şi sporea în ei iubirea, iar la dezlegarea lor din trup, rămânând 
în Împărăţia Harului, acesta sporeşte, desăvârşind în ei iubirea; aşa 
prin contrast, în starea de iad a conştiinţei, în împărăţia fără de Har, 
lucrează demonii asupra sufletelor chinuite şi sporesc în ele ura. Ura 
aceasta care nu poate face nimic, zvârcolirea neputinței furioase, ura 
demonilor care chinuiesc sufletele şi văd că nu isprăvesc nimic, ura 
aceasta arde, ura aceasta infernală e focul nestins, care nu luminează 
nimic, Sufletele acelea, care s-au amăgit de poftele lumii, de slava de- 
şartă şi de trufia vieții’, înşelate de iubirea de sine care le-a povăţuit la 
toate poftele, iată-le înecându-se în ura care le arde şi care s-a întărit 
peste ele ca o mare împărăție a răului. În această împărăție infernală i-a 
dus iubirea de sine, primul pui al diavolului şi tată a toată amăgirea. 

Într-o aşa împărăție au să sufere toţi cei ce n-au scos cu desă- 
vârşire iubirea de sine din lăuntrul lor, ci au mângâiat-o cu toate 
plăcerile, şi i-a surprins moartea încă neînţelepţiţi la minte şi necurăţiţi 
la inimă. Au plecat cu nădejde, le rămâne nădejdea. Şi dacă se va afla 
cineva dintre rudenii sau urmaşi, ca să împlinească pentru ei faptele 
iubirii, cu acestea acopăr mulțime de păcate şi-i scot din moarte?. Iar 
dacă Dumnezeu nu pune nimănui în gând să împlinească mila şi 
pocăinţa pentru ei, e semnul că nu are planul să-i scoată din muncă. 


* 


Pentru cei ce vor fi scoşi din muncă se roagă şi Biserica luptă- 
toare de pe pământ şi mijloceşte către Dumnezeu şi Biserica biruitoare 
din Ceruri. Obştea Sfinţilor în frunte cu Maica Domnului mijloceşte cu 
mare osârdie luminarea noastră a pământenilor, că mult mai uşoară ne 
este nouă izbăvirea de munci până ce suntem în viața pământeană, 
decât după moarte când vom fi lepădaţi de la nunta Fiului de Împărat, 
legaţi de mâini şi de picioare”, adică fără libertatea voinţei de-a ne mai 


l 1 Ioan 2, 16. 3 Matei 22, 13. 


2 Tobit 4, 10. 

putea schimba şi fără putinţa de-a mai lucra ceva pentru pocăința 
noastră, de vreme ce puterile sufletului sunt legate. 

Până la judecata din urmă - cum zice Sfântul Nichita - “lumea 
de sus fiind încă nedesăvârşită, aşteaptă plinirea, aşteaptă întoarcerea 
celor dintâi născuţi ai lui Israil, care văd pe Dumnezeu. Căci lumea de 
sus se desăvârşeşte împlinindu-se prin cei ce aleargă spre cunoştinţa 
lui Dumnezeu. Şi, odată desăvârşită, hotărăşte sfârşiturile lumii de jos, 
a credincioşilor şi a necredincioşilor.”! 


SEMNUL LUI IONA 


Cel ce S-a străduit mai mult pe pământ cu luminarea oamenilor 
în cunoştinţa de Dumnezeu și de cele viitoare, a fost însuşi Fiul lui 
Dumnezeu. Boierii şi mazoreţii lui Israil, muşcaţi de vipera răutăţii, 
clocoteau de ură şi-şi astupau urechile şi-şi rupeau hainele de pe ei, ori 
de câte ori lisus Se afirma pe Sine a fi mai înainte de Avraam şi mai 
înainte de a fi lumea. Cuprinşi de ură împotriva lui lisus, că le strică 
stăpânirea despotică asupra poporului pe care-l ocărau din vârful 
mândriei, se închideau în nebunia necredinţei, care nu mai primește 
nici o învățătură despre viaţa veşnică. Drept aceea se luau la vrajbă cu 
Mântuitorul, încât nici un semn al dumnezeirii Sale nu răzbea la inima 
lor înrăită, şi totuşi cereau semn. 

Mântuitorul făcea ochi unde nu erau din naștere, învia pe Lazăr, 
şi iudeii voiau să-i omoare pe amândoi, tocmai ca să nu rămână semn. 
Pe aceşti iudei necredincioşi și pe toţi urmașii lor, de atunci şi până 
astăzi, Mântuitorul n-a putut să-i vindece, fiindcă orice boală sufle- 
tească are leac și iertare, numai păcatul împotrivirii față de adevărul 
propovăduit, arătat şi dovedit, nu are nici îndreptare, nici iertare. 
Neîntrerupt au stat împotriva Fiului lui Dumnezeu, cerând un semn, ca 
prin el să fie constrânşi să creadă. Dar ei nu voiau să creadă, ci doar 
ispiteau pe Dumnezeu, de aceea Iisus le răspunde cuvintele acestea: 


i Sf. Nichita Stithatul, Despre cunoştinţă, despre iubire şi despre desă- 
vârşirea vieţii, Filocalia, Bucureşti, 1977, vol. 6, p. 352. 

“Neam viclean şi desfrânat, cere semn, dar nu i 
se va da decât semnul lui Iona proorocul. Că 
precum a fost Iona în pântecele chitului trei zile 
şi trei nopți, aşa va fi şi Fiul Omului în inima 
pământului, trei zile şi trei nopţi.” 


Dar necredincioşii de atunci şi din toate vremile nu se dau bătuţi 
nici de semnul lui Iona. Iar semnul lui Iona e minunea Învierii Domnu- 
lui, chezăşie şi a învierii noastre şi temelia creștinismului. 

Dar, să lărgim puţin “semnul lui Iona”: 

Dumnezeu slăvitul, în nemărginita-l cunoştinţă, prin care știe 
toate mai înainte de a fi lumea, ştie că răutatea necredinţei nu va fi 
învinsă decât atunci când fiecare dintre oameni va trece el însuşi prin 
semnul lui Iona. Şi vor trece nu numai trei zile şi trei nopţi, ci toate 
zilele şi anii ce vor fi până la semnul ce-i va birui, care este: învierea 
morţilor. 


“Iată Eu voi deschide mormintele voastre şi vă 
voi scoate pe voi, poporul Meu, din mormintele 
voastre şi voi pune în voi Duhul Meu şi veţi învia, 
numai astfel veţi cunoaşte, că Eu sunt Domnul, 
Cel ce am zis şi am făcut acestea.”? 


Minunea aceasta dumnezeiască va fi deodată cu a doua venire a 
Mântuitorului, - după Sfinţii Părinţi tot într-o zi de Duminică, precum 
a fost şi Învierea Domnului. Mirele vine la miezul nopţii, adică pe 
neaşteptate, când nimeni nu se mai gândeşte tocmai la învierea mor- 
ţilor şi la a doua venire în slavă a Mântuitorului. Va fi într-o vreme de 
adâncă noapte a minţii oamenilor. 


“În cele din urmă vremi ale împărăției, când cei 
căzuţi de la credinţă vor fi fără număr... "* 


Iată semnul lui Iona, prin care au să treacă toţi oamenii din toate 
vremile şi locurile, când spaima va fi mare, încât mulţi ar vrea să 


! Matei 12, 39-40. 
2 lezechiil 37, 12-14. 
3 Daniil 8, 23. 

moară, dar nu mai pot, - tânguirea e degeaba; şi aşa vor fi traşi din iad 
şi de prin morminte, la darea de seamă în ziua-nfricoşată a judecății 
din urmă. 


Înţelepciune 4: 
20. Veni-vor înspăimântați de ştiinţa păcatelor 
lor, şi fărădelegile lor îi vor mustra pe faţă. 


Înţelepciune 5: 

1. Atunci cel drept va sta cu multă îndrăzneală 
înaintea celor ce l-au prigonit şi au disprețuit 
preţul ostenelilor lui. 

2. lar ei, văzându-l, se vor tulbura cu cumplită 
frică şi se vor minuna de minunea mântuirii 
dreptului. 

3. Ei vor zice, căindu-se în inima lor şi gemând 
întru strâmtoarea duhului lor: acesta este pe care-l 
aveam altă dată de batjocură şi tobă de ocări. 

4. Nebunii de noi ! Am socotit viața lui o 
căpială şi moartea lui o ticăloşie. 

5. Şi iată, cum a fost socotit printre fiii lui 
Dumnezeu, şi partea lui între sfinţi. 

6. Aşadar noi am rătăcit de la calea adevărului 
şi lumina dreptăţii n-a strălucit pentru noi şi nouă 
soarele nu ne-a răsărit. 

7. Ne-am săturat de cărările fărădelegii şi ale 
pierzării, am străbătut pustietăți neumblate, iar 
calea Domnului n-am cunoscut-o. 

8. Ce folos ne-a adus trufia ? La ce ne-a slujit 
bogăţia şi toată fala ei? 

9. Toate acestea au trecut ca umbra și ca o 
veste, ce se duce pe aci încolo. 


13. Tot aşa şi noi ne-am născut şi am isprăvit cu 
viaţa şi nu putem să arătăm nici un semn de faptă 
` bună, ci întru răutatea noastră ne-am risipit. 

În ziua aceea nu mai încape târguială între credință şi 
necredinţă, atunci văd toţi, - nu mai trebuie să creadă. Atunci, dar cu 
desăvârşire târziu, sufletul, primindu-şi trupul pentru totdeauna, îşi va 
desăvârşi cunoştinţa pe care n-a vrut s-o primească până ce era în viaţa 
pământească. 


MĂRIMEA RĂSPUNDERII 


În ziua acelei înfricoşate cunoştinţe cu Dumnezeu va fi o vedere 
minunată: toate faptele fiecăruia, pe care le-a făcut întru ascuns, acum 
sunt date pe faţă şi le vede nu numai cel ce le-a făcut, ci toţi oamenii, 
dimpreună cu îngerii, văd deodată întreolaltă toate faptele lor şi ale 
tuturora. Mai mult decât atâta: oamenii au să vadă şi toate urmările 
faptelor lor, în urmașii şi în înaintaşii lor. Au să vadă pe Cuvântul lui 
Dumnezeu, pe care trebuiau să-L primească şi să-L asculte, ca să nu 
pricinuiască osândă peste aşa mulţime de oameni. 

Cuvântul lui Dumnezeu îi va judeca pe ei după faptele lor. Vor 
vedea toate vorbele ce au spus cât au trăit în lume, şi-şi vor vedea şi 
gândurile şi cărţile ce au scris, dimpreună cu toate urmările lor peste 
oameni. Părinţii îşi vor vedea faptele în copiii lor; toate se vor 
descoperi în ziua aceea . 

lată de ce o judecată dreaptă şi veşnică nu se face decât 
chemându-se toţi martorii, toţi oamenii, din toate vremile, să-și vadă 
toate faptele şi să-şi cunoască toate urmările lor şi pe dreptate să-și ia 
plata veşnică. Atunci mateloţii lui Columb vor vedea turma de nebuni, 
pentru care au să dea seama, că le-au adus cu fapta lor germenele 
nebuniei. Luther se va vedea pricinuitorul puzderiei de secte, iar 
înşelaţii lui se vor apăra şi ei de urgia judecății, zicând: “Doamne, 
Doamne, au nu în numele Tău am profeţit şi în numele Tău am scos 
demoni şi în numele Tău multe minuni am făcut ?” Dar capătă 
răspunsul: “Niciodată nu v-am cunoscut pe voi. Duceţi-vă de la Mine, 
cei ce lucraţi fărădelegea !”! Şi vor merge cu lucrătorii fărădelegii toți 
cei ce-au ascultat de ei. Şi aşa mai departe, fiecare va vedea şi va 


l Matei 7, 22-23. 

culege roadele, nebănuit de mari, ale faptelor sale, fie bune, fie rele. 
Căci viața pământeană era vremea semănatului, iar viaţa viitoare, 
vremea secerişului. 


LEGILE JUDECĂȚII 


Ziua judecății omului e totodată şi ziua naşterii din nou a lumii!, 
când va fi cer nou şi pământ nou, căci acestea care sunt, de istov vor 
arde”. Deodată cu această minune a înnoirii cosmosului prin foc, omul 
e înnoit prin focul judecății. Astfel pe pământ sunt adeseori puzderii 
de legi omeneşti; la judecata lui Dumnezeu sunt numai două: legea 
iubirii de Dumnezeu şi legea iubirii de oameni, în care se cuprinde 
toată Scriptura. În loc de dosare, sunt cărţile morții şi Cartea Vieţii, în 
care-s scrise toate faptele oamenilor. 

În ziua judecății se împlineşte desăvârşit cuvântul, care zice: 
“Mila şi adevărul merg înaintea Ta”, căci atunci oamenii vor fi între- 
baţi despre: 1. faptele iubirii şi 2. mărturisirea dreptei credinţe, după 
cuvântul: 


“Cine se va ruşina de Mine şi de cuvintele 
Mele în neamul acesta desfrânat şi păcătos, şi 
Fiul Omului se va ruşina de el când va veni 
întru mărirea Tatălui Său, cu sfinţii îngeri”. 


Mila şi adevărul, iubirea şi curajul mărturisirii lui Dumnezeu, 
iar pe de altă parte, ura şi minciuna, acestea îi despart pe oameni în 
două, în buni şi răi, precum desparte păstorul oile de capre; oile de-a 
dreapta și caprele de-a stânga. 

Iubirea lui Dumnezeu nici la judecată nu uită pe săracii pe care 
i-a iubit, numindu-Se în locul lor şi binecuvântând pe cei ce au avut 
milă: 


l Matei 19, 28. 3 Psalm 88, 15. 
22 Petru 3, 13. 1 Marcu 8, 38. 

“Flămând am fost şi Mi-aţi dat să mănânc, 
însetat am fost şi Mi-aţi dat să beau, străin am fost 
şi M-aţi primit, gol, bolnav şi în temniţă am fost şi 
aţi venit la Mine, - că întrucât aţi făcut acestea 
săracilor, fraţilor Mei mai mici, Mie Mi-aţi făcut. 
Veniţi, binecuvântaţii Tatălui Meu, de moşteniţi 
Împărăţia, cea gătită vouă de la întemeierea 
lumii.” 
Faptele iubirii de oameni i-au adus pe aceştia în Împărăţia 
iubirii lui Dumnezeu. 
Iar celor de la stânga, pentru faptele iubirii de sine, care calcă 
peste oameni şi nesocoteşte pe Dumnezeu, le va spune osânda: 


“Duceţi-vă de la Mine, blestemaţilor, în focul 
cel veşnic, gătit diavolului şi îngerilor lui”. 


Pentru că: 


“Flămând am fost şi nu Mi-aţi dat să mănânc; 
însetat, şi nu Mi-aţi dat să beau; străin, şi nu M-aţi 
primit, gol, bolnav şi în temniţă am fost şi n-aţi 
venit la Mine”. 


Şi se vor apăra aceştia zicând: 


“Doamne când Te-am văzut flămând, sau înse- 
tat, sau străin, sau gol, sau bolnav, sau în închi- 
soare şi nu ţi-am slujit Ţie ?” 

“Întrucât nu aţi făcut acestea săracilor, fraților 
Mei mai mici, pe care pururea i-aţi avut între voi, 
nici Mie nu Mizaţi făcut!” 


! Matei 25, 31-40. 

LUCIFER ŞI ANTIHRIST 


Dar, între cei de-a stânga va mai fi de faţă încă cineva: Lucifer, 
sau Satana, cu îngerii săi. Cel din urmă va fi judecat şi Satanai, şarpele 
cel mare care a amăgit atâta lume. El, Lucifer, care a fost odată înger, 
va fi judecat de sfinți”, adică de creştini. Căci sfinţii, sub povară de 
trup fiind, au dobândit sfinţenia, pe câtă vreme el, duh fiind, a 
pierdut-o, pierzând cu dânsul şi puhoaie de oameni. 

Dar Lucifer, în nebunia răzvrătirii, vrând să se facă mai presus 
de Dumnezeu, nici în ziua judecății nu se va supune cu una cu două, 
căci trufia nu are îndreptare niciodată, ci se va apăra: 

- Ce vrei, Dumnezeule, asupra mea? Nu vezi că-s mai presus de 
Tine? Că mai mulți sunt cei ce mi-au slujit mie, decât Ţie? 

“Satană, Satană, (Fiica Babilonului) dornică de pustiire,”... cu 
dor aştept ziua înfricoşatei judecăţi să văd răsplătindu-ți Atotpu- 
ternicul Dumnezeu, “după fapta care ne-ai făcut tu nouă.” 

Căci atunci Mântuitorul nostru, Dreptul Judecător, cu suflarea 
gurii Sale, îi va prăvăli pe toți: iadul, moartea, diavolii, pe Antihrist și 
pe dumnezeul nebun şi pe toţi cei nescrişi în Cartea Vieţii îi va 
cufunda în marea cea de foc, în moartea cea de-a doua“. Aşa începe 
Gheena de conştiinţe chinuite şi de trupuri arse de un foc întunecos şi 
fără de sfârșit, foc ce se deosebeşte de cel cunoscut de noi, precum se 
deosebeşte focul zugrăvit de pictori de focul adevărat. 

Dumnezeu taie para focului în două; cu puterea arzătoare, dar 
neluminoasă, arde păcătoşii, iar cu puterea luminoasă, dar nearzătoare, 
străluceşte pe sfinţi. Aşa că pe unii îi luminează nearzându-i, ca un 
Soare neapus în vecii vecilor; iar pe alţii îi arde neluminându-i, 
întunecaţi şi la întuneric, în vecii vecilor... 

Şi dăinuieşte Gheena ca mărturie veşnică, pentru toată zidirea 
Sfântului Dumnezeu, ca să nu mai cadă nimeni ispitit de noutatea 
păcatului, care, desăvârşindu-şi răutatea, a dărâmat atâta zidire. 


! 2 Petru 2, 4. 3 Psalm 136, 8. 
21 Corinteni 6, 2. * Apocalipsă 20, 11-15. 

PENTRU O GREŞEALĂ VREMELNICĂ, O PEDEAPSĂ VEŞNICĂ ? 


Întrebarea aceasta zvâcneşte aproape în toate minţile. Într-ade- 
văr, pentru că n-ai fost milostiv cu săracii, fraţii mai mici ai lui 
Dumnezeu, pentru că nu le-ai dat să mănânce, nu i-ai îmbrăcat, nu i-ai 
primit când erau străini, nu i-ai cercetat când erau în temniţă, numai 
pentru atâta vină, făcută într-o viaţă scurtă, se poate ca Dumnezeu să 
te dea focului şi diavolilor să te muncească în vecii vecilor? 

Ce taină ar putea răspunde şi la întrebarea aceasta? 

Totuşi este răspuns: 

Cel flămând şi însetat, gol, străin şi bolnav şi, peste toate 
acestea, în temniţă, în înţelesul tainic, nu mai sunt săracii, ci 
Mântuitorul Iisus Hristos Însuşi, pe Care îl avem în noi, în fiecare, de 
la Botez. 

Dacă în vremea vieţii, în vremea minţii depline nu ne întoarcem 
de la cele dinafară şi vremelnice la cele dinlăuntru şi veşnice, la 
făptura noastră cea născută de la Dumnezeu, la Hristos Cel ce petrece 
în adâncul profund, dar apropiat al fiecărui om; dacă nu vom căuta 
darul nașterii noastre celei din Duhul Sfânt, atunci Hristos Iisus se află 
în noi: flămând şi însetat, gol, străin şi bolnav de durerea întunecării 
noastre, şi pe deasupra, într-o temniţă în care mişună viermii patimilor 
şi şerpii răutăților. 


“Se poate să nu cunoaşteţi că Hristos lisus este 
în voi ? Afară numai dacă nu sunteţi creştini 
netrebnici”!, zice Sf. Pavel, asprindu-se către 
Corinteni. 


Iată se face lumină... 

Adică noi, fiecare din noi, ori ştim, ori nu știm, ori credem, ori 
nu credem, purtăm pe Hristos lisus şi pe Duhul cel Sfânt în temelia 
făpturii noastre celei duhovniceşti. Hristos lisus cel cu Cruce, este 
aşadar piatra unghiulară, temelia zidirii noastre celei duhovniceşti. 
Aceasta e adevărat pentru toţi cei botezați. Când însă, “din înmulţirea 


l 2 Corinteni 13, 5. 

fărădelegii, dragostea de Dumnezeu a multora se va răci”!, când “grija 
acestei lumi şi înşelăciunea avuţiei (materialismul), înăbuşă cuvântul 
lui Dumnezeu şi-l face neroditor”?, atunci credinţa se va stinge, şi 
atunci se vor arăta cei nebotezaţi care nu vor mai avea de temelie pe 
Hristos şi nici temelia în Hristos. Pricepem de aici, că în aceeaşi 
situație a nebotezaţilor sunt şi toţi sectarii care se leapădă de primul şi 
singurul Botez, de vreme ce: “Este un Domn, o credinţă şi un Botez”. 
Deci botezul al doilea e lepădarea de primul şi singurul Botez. Vai de 
zilele şi veşnicia lor. Iată prin urmare un răspuns descoperit. 

Acum ştim pe Cel ce flămânzeşte şi însetează după noi, acum 
ştim pe Cine ţinem în temniţă pe viaţă, dacă nu cumva ne-am lepădat 
de El cu voia noastră, sau cu înşelăciunea diavolului, şi aşa ÎI 
răstignim zi şi noapte, cât trăim. 


Sfântul Pavel ne învaţă: 


“Nimeni nu poate pune altă temelie, decât cea 
odată pusă, care este lisus Hristos. lar pe această 
temelie, care ce zideşte: aur, argint, pietre scumpe, 
lemne, fân sau trestie: lucrul fiecăruia se va face 
cunoscut; îl va da pe faţă ziua Domnului. Pentru 
că această zi se descoperă prin foc, şi ce fel este 
lucrul fiecăruia: focul însuşi va cerca-o. Dacă 
lucrul lui, pe care l-a clădit, va rămâne, plată va 
lua; dacă lucrul lui va arde, va fi păgubaş de plată, 
dar el se va mântui, însă aşa, ca prin foc.” * 


E limpede. Faţă de Hristos Iisus din noi şi de Duhul Său cel 
Sfânt, temelia şi viața noastră cea după Dumnezeu, putem avea în 
vremea vieţii noastre pământeşti una din cele două atitudini: fie 
trădarea lui Iuda, fie iubirea lui Ioan. De la acestea se decide soarta 
noastră în vecii vecilor. Dacă am trăi anii lui Matusalem tot aşa am 
face. 

Prin urmare: “Nu este nedreptate la Dumnezeu”, când ne dă o 
plată veşnică pentru o mică decizie. 


! Matei 24, 12. 3 Efeseni 4, 5. 
2 Matei 13, 22. 41 Corinteni 3, 11-15. 


|N 

CHEMAREA LA ÎNVIERE 


Tainele lui Dumnezeu glăsuiesc înainte: 


“Amin, Amin, grăiesc vouă, cine ascultă cu- 
vântul Meu, şi crede în Cel ce M-a trimis pe Mine, 
are viață veşnică şi la judecată nu va veni, ci s-a 
mutat din moarte la viaţă”!. 


Hotărăşte-te suflete al lui Dumnezeu pentru cuvântul Tatălui 
tău! 

Când a trimis Mântuitorul pe cei doisprezece ucenici, de- 
prinzându-i la propovăduirea Împărăției Cerurilor, printre alte porunci, 
le-a dat şi aceasta: 


“Înviaţi pe cei morţi”?. 

Porunca aceasta o avem şi noi preoții, urmaşii Sfinţilor Apos- 
toli, ucenicii de azi ai Domnului. Însă, nu pentru trupuri i-a fost grijă 
Domnului, ci pentru sufletele moarte, pentru oamenii cărora le merge 
numele că-s vii dar, netrăind învățătura creştină, sunt morți”. 

A găsi în tine pe Hristos, Cel cu Cruce, temelia ta dumneze- 
iască, şi a clădi pe ea viața ta, a dezvolta viaţa lui Hristos în viaţa ta, 
asta e învierea ta din morfi, înainte de învierea cea de obşte. 


“Fericit şi sfânt este cel care are parte de în- 
vierea cea dintâi. Peste acesta moartea cea de-a 
doua, nu are putere.” 

“Amin, Amin, grăiesc vouă, că vine ceasul, şi 
acum este, când morţii vor auzi glasul Fiului lui 
Dumnezeu şi care vor auzi vor învia.”5 


l loan 5, 24. * Apocalipsă 20, 6. 
2 Matei 10, 8. S loan 5, 25. 
3 Apocalipsă 3, 1. 

Aci e vorba de morţii aceştia, cărora li se pare, după nume, că-s 
vii. E vorba de o înviere îndeosebi, nu de învierea cea de obşte, când 
vor învia şi trupurile, de aceea zice: 


“CARE vor auzi, vor învia”. 
Căci glasul Fiului lui Dumnezeu, este glasul Care, prin preoții 


Bisericii, ucenicii şi trimişii Săi din toate vremile, cheamă morţii la 
înviere. 


Clopotnița Mânăstirii Prislop, 
concepută şi zidită de Părintele Arsenie 
în stil athonit, în anul 1952. 
Desen realizat în email. 


Părintele Arsenie, la 36 de ani, 
când a început să scrie Cărarea Împaăraţiei, în anul 1946 


Iubite Părinte Arsenie, 


A fost o vreme când te-am ştiut pictor de suflete după modelul 
Domnului nostru lisus Hristos. Ce vreme înălțătoare când toată țara lui 
Avram lancu se mișca în pelerinaj, cântând cu zăpada până la piept, 
spre Sâmbăta de Sus, ctitoria voevodului martir ! O fi fost aşa de la 
Dumnezeu ca toată acea bulboană spirituală uriaşă să se desumfle la 
comandă ca şi cum n-ar fi fost? 

Ceea ce am admirat la Sfinţia Ta e că nu te-ai lăsat. Din zugrav 
de suflete, fericite să se modeleze după Domnul tuturor, iată-te zugrav 
de biserici, adică al celor ce poartă pe chipurile cuvioase reflexul 
desăvârşirii Fiului lui Dumnezeu. E o mare mângâiere, acum când nu 
mai ai prilejul să desăvârşeşti pe aspiranţi, să poţi mângâia cu penelul 
pe cei desăvârşiţi pentru a-i da pildă pe zidurile sacre. 

Mica biserică de la Drăgănescu are norocul să simtă pe zidurile 
ei zugrăvite predicile fierbinţi, pe care miile de oameni le ascultau la 
Sâmbăta de Sus. 

E o pictură nouă ca şi predica de-atunci. 

Nimic întunecat în această primăvară care îmbracă cu plai 
înflorit bolțile bisericii. E o lumină de tonuri deschise către lume ca 
spiritul şi chipul Mântuitorului coborât să ne aducă lumina de sus, ce 
iradiază din pictura Sfinţiei Tale. E un stil nou, e o pictură nouă, după 
viziunea nouă pe care o porţi în suflet. 

Pictura sacră e istoria în imagini a vieții Mântuitorului şi a celor 
transfigurați de El. Adică imaginea raiului. Sfinţia Ta ai înţeles să faci 
o pictură transfigurată în nuanţe clare şi deschise, paradiziace pentru a 
sugera lumea feerică de dincolo. Biserica de la Drăgănescu iradiază 
lumina raiului. Ceea ce domină în ea până acum e imaginea Maicii 

Domnului. Cea care ocroteşte biserica din bolta altarului e pur şi 
simplu magnifică în milostivirea ei de mijlocitoare a lumii către 
dumnezeescul ei Fiu. Cea care pluteşte vizionar peste Sinodul de la 
Efes e făcută din atâtea nuanţe şi numai din nuanţe încât nici nu pare 
pictură, ci o apariţie vaporoasă şi diafană care, cu cerescul Prunc în 
braţe, apare să întărească pe sinodali că ea e într-adevăr Maica lui 
Dumnezeu - OsoT6kog. 


Notă: 

Această scrisoare a fost dată de Nichifor Crainic ucenicului său 
spiritual Părintele Arsenie Boca după întâlnirea de câteva ceasuri pe 
care au avut-o în toamna anului 1971, în biserica din satul Drăgănescu 
de lângă Bucureşti, pe care Părintele începuse să o picteze. 

După mai multe convorbiri avute în București, Nichifor Crainic 
a venit să pecetluiască, cu iubirea şi competenţa cu care scrisese 
Nostalgia Paradisului, valoarea picturii ucenicului său ajuns părinte 
duhovnicesc de statură filocalică. 

Menţionăm că în vremea când la Mânăstirea Brâncoveanu-Sâm- 
băta de Sus izbucnise acea “bulboană uriaşă spirituală”, Nichifor 
Crainic era ocrotit de Părintele Arsenie, cu încuviințarea Mitropolitului 
Nicolae Bălan şi cu consimțământul tacit al lui Petru Groza care, cu 
prilejul unei întrevederi, îi spusese Părintelui Arsenie: “Omul acesta 
trebuie păstrat pentru neamul românesc”. 

Aşa se explică primele trei paragrafe ale scrisorii, care descriu 
atât de sugestiv şi înălțător ceea ce Nichifor Crainic a văzut şi a trăit cu 
25 de ani în urmă. 

Scrisoarea e neterminată, urmând să o completeze pe măsura 
înaintării picturii. Dar în 1972 Nichifor Crainic s-a săvârşit din viaţă la 
vârsta de 83 de ani. 


Monahia Zamfira Constantinescu 

MĂRTURISIRI 


Apariţia cărţii Cărarea Împărăției a Prea Cuviosului Părinte 
Arsenie Boca, este ca o adevărată “mană cerească” pe care fiii săi 
duhovniceşti - şi nu numai - o aşteaptă de aproape cincizeci de ani. 
Concepută şi realizată în urma numeroaselor experienţe spirituale pe 
care Sfinţia Sa le-a avut în minunata lucrare pe care a desfăşurat-o în 
mijlocul credincioşilor, lucrarea de faţă este un răspuns creştin la unele 
probleme esenţiale care au frământat, frământă şi vor frământa 
existența umană. 

Pornind de la alegerea titlului cărţii: Cărarea Împărăției, putem 
spune că lucrarea Părintelui Arsenie are o linie orientativă, întrucât în 
ea ni se arată “calea” care duce spre Împărăţia lui Dumnezeu. 

Sfânta Scriptură ne învaţă că există două “cărări”: una duce la 
pieire şi mulţi sunt cei ce merg pe ea; iar alta (cf. Ioan 14, 6) duce spre 
“Cetatea noastră stătătoare” din ceruri (cf. Evrei 13, 14) şi puţini sunt 
cei ce merg pe ea (cf. Matei 7, 13-14). 

Mântuitorul nostru Iisus Hristos “S-a micşorat pe Sine, a luat 
chip de rob, făcându-se asemenea oamenilor, şi la înfăţişare dove- 
dindu-se ca un om” (Filipeni 2, 7), tocmai pentru a ne arăta “calea”, 
mergând El însuşi primul pe ea. 

Cărarea Împărăției e strâmtă şi “plină de spini”, pe ea vor putea 
să meargă numai cei ce s-au hotărât irevocabil să lupte cu ispitele, cu 
păcatele, cu cel rău. E o cale anevoioasă, deoarece a călători pe ea 
înseamnă să fii într-o continuă trezvie, întrucât cel rău: “răcneşte ca un 
leu, căutând pe cine să înghită” (cf. I Petru 5, 8). 

Lucrarea Părintelui Arsenie Cărarea Împărăției descrie punct 
cu punct taina mântuirii neamului omenesc săvârşită de Mântuitorul 

nostru lisus Hristos şi “oferită în dar” tuturor celor care cred şi-L 
mărturisesc cu viaţa şi cu faptele lor. 

Prea Cuviosul Părinte Arsenie a fost unul dintre cei mai mari 
teologi-duhovnici ai monahismului românesc din ultimii 50 de ani. 
Înzestrat de Dumnezeu cu multe daruri, “ce nu au fost puse sub obroc”, 
a căutat “să se facă tuturor toate”, după îndemnul Sfântului Apostol 
Pavel. Lumina intelectuală şi spirituală care era în Sfinţia Sa, 
dobândită prin studiu şi meditații adânci, dar şi prin școala suferințelor 
și a răbdărilor de tot felul, a luminat pe toţi cei ce i-au ascultat şi urmat 
sfaturile, fie la Mânăstirea Sâmbăta de Sus sau Mânăstirea Prislop 
(de lângă Haţeg), fie la Biserica din satul Drăgănescu (de lângă 
Bucureşti) sau la Aşezământul mânăstiresc de la Sinaia. 

Părintele Arsenie a simţit că în Biserica noastră strămoșească 
este nevoie de un nou duh, cel al Sfinţilor Părinţi. Preocupat din 
tinereţe de viaţa şi operele Sfinților Părinţi, a dorit cu toată ardoarea ca 
învăţătura şi viaţa lor să fie cunoscută şi trăită de toţi credincioșii. 

“Prea Cuviosul Părinte leromonah Arsenie a reînviat cu 
viaţa şi cu propovăduirea duhul Filocaliei în viaţa religioasă a 
poporului nostru”, spunea Părintele Profesor Dumitru Stăniloae (vezi 
dedicaţia Filocaliei, vol. III, Sibiu 1948). Apoi, “Prea Cuviosul 
Părinte Arsenie Boca împreună cu mişcarea religioasă din jurul 
Mânăstirii Brâncoveanu sunt ctitorii Filocaliei româneşti”, afirma 
din nou Părintele Profesor Dumitru Stăniloae în: Cuvânt înainte, 
(Filocalia vol. III, Sibiu, 1948, p. 2). 

A fost preocupat de tot ceea ce este bun şi sfânt pentru viață 
căutând “să culeagă, după sfaturile Sfinţilor Părinţi, mierea şi nectarul” 
inteligenţei şi spiritului uman spre a le converti în izvoare de progres 
spiritual, 

Generaţii de credincioşi au crescut şi s-au format sub impresia şi 
lucrarea personalităţii de excepţie a Părintelui. Locurile pe unde a 
trecut au rămas marcate pentru totdeauna de amintirea Sfinţiei Sale. A 
fost cunoscut în ţară şi peste hotare. De viaţa şi opera Părintelui s-au 
interesat oameni şi teologi de seamă; unii dorind să-i editeze opera în 
străinătate înainte ca să apară în ţară. 

A fost căutat şi ascultat în timpul vieţii sale de o mulţime de 
oameni: de la oamenii simpli până la profesorii universitari, şi continuă 
să fie căutat şi după moarte. 

Cartea Cărarea Împărăției este dialogul de taină pe care 
Părintele l-a avut şi-l are cu fiii săi duhovniceşti de atunci şi de acum. 
Ea este o adevărată sinteză a învăţăturii filocalice din Biserica 
Ortodoxă. 

În duhul Sfintei Scripturi şi al Sfinţilor Părinţi a căutat să 
tămăduiască sufletele şi trupurile bolnave de cancerul păcatului. S-a 
folosit cu destulă chibzuinţă şi de rezultatele ştiinţei timpului Sfinţiei 
Sale, în scopul pătrunderii cât mai adânci în tainele ființei umane, în 
vederea descoperirii cauzelor păcatelor şi a înlăturării lor prin lucrarea 
Mântuitorului nostru lisus Hristos lăsată Bisericii. lată de ce lucrarea 
Părintelui este aşteptată atât de mult. 

Tonul blând şi părintesc, plin de înţelepciune - aproape fiecare 
propoziţie este o axiomă - îi rezervă lucrării de faţă un loc unic în 
literatura teologică românească, aşa cum unic în trăire și învăţătură a 
fost şi autorul ei. 


Preot Conf. Univ. Dr. Simion Todoran 

13 iunie 1946 

Dăruiesc Părintelui Protopop Nistor 
din Braşov, aceste prime patru capitole, în 
manuscris, probabil ale unei cărţi vii- 
toare, pentru ostenelile ce-a făcut ca să le 
afle cuprinsul înainte de şlefuirea lor defi- 
nitivă - cu rugămintea de-a opri multipli- 
carea şi publicitatea manuscrisului, din 
pricina repetatelor revizii. 

Dăruită cu părintească iubire tuturor 
cititorilor şi ostenitorilor, 

Arsenie. 


Această dedicație scrisă de Părintele Arsenie lămureşte deplin 
începutul şi evoluţia Cărării Împărăției. Am găsit-o pe un exemplar 
care cuprindea cele patru prime capitole. N-am putut afla încă dacă mai 
este cineva din familia Părintelui Protopop, dar faptul dovedește că ori 
Părintele Protopop, ori urmaşii n-au respectat rugămintea Părintelui 
Arsenie, şi aşa se face că s-a răspândit această primă schiţă şi s-a 
multiplicat între credincioşi. 


Pe contracoperta manuscrisului se află următoarea notiţă: 
Prima schiţă a Cărării, pentru iulie 1947. 
Corecturile de faţă s-au făcut după un an, 
în vederea lui august 1948. 


Urmează, mai jos, trei subtitluri, dintre care Părintele a subliniat 
pe ultimul: 
Un răspuns creştin la trebuinţele vremii. 
Un răspuns creştin la unele probleme ale vremii. 
Un răspuns creştin la neliniştile vremii. 

Pe pagina următoare stă scris cu creionul: 3 iunie 1946 - 19 iulie 
a.c. (probabil 1946), ceea ce dovedeşte că scrierea Cărării a început în 
vara anului 1946, când au venit la Mânăstirea Brâncoveanu-Sâmbăta 
de Sus prima serie de studenți din Bucureşti şi din alte centre 
universitare. 

Această vacanţă spirituală, la care ne-am dus întâi cu scepticism, 
ne-a cucerit repede şi ne-a înflăcărat pe toţi, încât şi în anii următori, 
1947-1948, mergeam cu convingere şi entuziasm în minunata aşezare 
de atunci a Mânăstirii Brâncoveanu, ca să ascultăm îndrumările 
Părintelui Arsenie devenit duhovnicul nostru. Aş putea spune că pentru 
fiecare era altul, după structura, educaţia şi cerinţele fiecăruia. Se 
identifica cu fiecare, ca să-l ajute să-şi descifreze intenţia divină 
ascunsă în destinul fiecăruia, fapt care la vârsta tinereţii nu-l prea 
pricepe nimeni, sau întrebare pe care aproape nici un tânăr nu şi-o 
pune, nu şi-o punea atunci şi cu atât mai mult nu şi-o mai pune astăzi, 
când nu duhovnicul este călăuza tinerilor. Astăzi se folosesc toate 
mijloacele, mult mai mult decât atunci, pentru a trezi cât mai devreme 
instinctele şi a îndepărta astfel pe tineri de interioritatea, de sufletul şi 
de spiritualitatea lor. Părintele Arsenie a dorit să lămurească mai ales 
pe tineri să-şi îndrepte viaţa încă din tinereţe după legile divine, 
prevenindu-i de urmările care atârnă asupra păcatelor, sfătuindu-i să-şi 
clădească viața pe temelia Hristos. Fie deci ca această carte ieşită din 
cea mai profundă conştiinţă duhovnicească să fie primită spre zidirea 
sufletească a generaţiei de acum. 

Avalanşa poporului şi a tineretului spre Mânăstirea Brâncovea- 
nu-Sâmbăta de Sus, foarte sugestiv prinsă şi descrisă de Nichifor Crai- 
nic în scrisoarea de mai târziu, a determinat “şlefuirea” și amplificarea 
continuă a Cărării Împărăției până în noiembrie 1948, când Părintele a 
fost dus cu maşina de Mitropolitul Nicolae Bălan personal, însoţit de 
Protoiereul-Vicar T. Belaşcu şi Arhidiaconul Circov, la Mânăstirea 
Prislop de lângă Haţeg, străveche mânăstire ortodoxă de la 1399-1405, 
ctitoria Sf. Nicodim de la Tismana şi Vodița, rectitorită de Domnița 
Zamfira fiica lui Moise Vodă din Bucureşti, redobândită de curând de 
sub stăpânirea absurdă a greco-catolicilor, pentru a fi restaurată. De 
faţă au mai fost preotul Faur din Silvaşul de Sus şi autorităţile locale. 

Văzând Mitropolitul Nicolae Bălan paragina locului, a bisericii 
şi a clădirii, a spus Părintelui Arsenie: “Din orice lucru urât, un om cu 
talent poate face un lucru frumos; dar când ţi se va uri te-ntorci 
înapoi”. 

Deci nu autorităţile vremii l-au scos pe Părintele de la Mâ- 
năstirea Sâmbăta, trimițându-l la un schit gol, fără importanţă, cum se 
insinuează într-o carte tipărită la Braşov în 1993. Iar schitul este 
tocmai Mânăstirea Prislop al cărei al treilea ctitor a devenit Părintele 
Arsenie, care a adus-o la înfăţişarea şi frumoasa dezvoltare de astăzi. 

Mai există de asemenea documente, atât personale cât şi oficiale, 
de unde reiese clar că nu autoritățile locale l-au scos de la Mânăstirea 
Brâncoveanu, ci Mitropolitul Nicolae Bălan i-a dat ascultarea de a 
restaura Mânăstirea Prislop, ceea ce a şi făcut. Altă dovadă este și 
misiunea avută între uniţi, cu care a fost încredințat de Patriarhul 
Justinian, curând după aceea. 

O altă insinuare se încearcă acum prin sfințirea unui monument, 
care s-a făcut duminică 29 octombrie 1995 la Mânăstirea Brâncoveanu, 
în amintirea celor care au murit în lupta împotriva comuniştilor, în 
rezistenţa din Munţii Făgăraş, în care este implicat şi Părintele Arsenie, 
cu ştirea Prea Cuv. Părinţi de la Mânăstirea Sâmbăta şi cu binecu- 
vântare arhierească. 

Or, toţi cei care au participat la acele cursuri de spiritualitate 
creştină din anii 1946-1948, care alcătuiesc Cărarea Împărăției, ştiu 
foarte bine că Părintele n-a îndrumat pe nimeni la rezistență şi nesu- 
punere, ci tuturora le-a spus că n-au căderea şi puterea să împiedice ce 
trebuie să vină, îmbiindu-le trăirea cu toată sinceritatea a idealului 
creștin, sintetizat în Predica de pe Munte, pe care l-a mărturisit până în 
ultimele ceasuri ale vieţii. Deci Dumnezeu este Cel care rânduieşte ce 
trebuie să vină asupra oamenilor, în funcţie de purtările lor, de ascul- 
tarea lor de Dumnezeu, şi de încreştinarea vieţii lor cea de toate zilele. 

Aşa se explică de ce, arestat ca legionar în vara anului 1948, i s-a 
dat drumul după o lună, o lună jumătate, în orice caz la 1 septembrie 
era la mânăstire. Oricine îşi poate da seama că dacă ar fi fost dovedit 
legionar sau partizan, nu ar mai fi fost eliberat. Şi de câte ori a fost 
arestat, tot aşa i s-a întâmplat, încât chiar Patriarhul Justinian a făcut 
următoarea afirmaţie la Seminarul Monahal Horezu, în faţa maicilor 

profesoare, care şi ele participaseră la acele cursuri de neuitat: “Nu ştiu 
ce-i cu omul acesta, că mereu e luat, şi mereu eliberat, şi de fiecare 
dată iese mai luminat”. 

Cititorii acestei cărți vor putea să-şi dea seama singuri că este 
cel mai puternic argument împotriva acestor insinuări, al căror scop 
nu-l înțelegem: nu există în Cărarea Împărăției vreun rând măcar, care 
să îndemne la rezistenţă sau insurecție de orice fel. 

Părintele a fost cercetat întotdeauna pentru popularitatea pe care 
a avut-o, fiindcă se bănuia că acolo unde este adunare de oameni 
trebuie să fie și instigaţie. Adevărul e că în mijlocul mulţimii erau și 
unii care nu veneau pentru formarea lor religioasă, ci ca doară, doară, 
să găsească în spusele Părintelui vreun sprijin al convingerilor sau 
ideilor lor. Şi erau câte unii care răstălmăceau şi interpretau greşit 
vorbele - şi de aceştia mai sunt până astăzi ! Un alt motiv de cercetare a 
mai fost şi faptul că unii au venit să-i ceară sfat şi ajutor, şi era destul 
să declare că s-au întâlnit şi cu Părintele Arsenie ca să fie ridicat, până 
la proba contrarie. 

Ca ultimă dovadă că niciodată n-a îndemnat la revoltă, stă 
răspunsul pe care mi l-a dat mie - pe atunci stareța Mânăstirii Prislop - 
în anul 1959, când s-a petrecut scoaterea forțată a călugărilor şi 
călugărițelor din mânăstiri. În fața dispoziţiilor primite am fost de 
părere să ne opunem. Părintele mi-a răspuns : “N-ai dreptul să 
antrenezi poporul într-o persecuție; de unde ştii câţi sau câte vor rezista 
în puşcărie ?” Am înţeles, şi așa a început rezistența pasivă. Fără 
exemplul Sfinţiei Sale n-am fi reuşit! 

Am fi dorit ca prima ediţie a Căraării Împărăției să apară într-o 
atmosferă senină. Dar această ultimă încercare de a răstălmăci rostul şi 
sensul profund creştin al activităţii Părintelui Arsenie, - şi încă cu 
încuviințarea Prea Cuv. Părinţi de la Mânăstirea Brâncoveanu-Sâmbăta 
de Sus şi cu binecuvântare arhierească -, ne obligă să lămurim toate 
încercările de a minimaliza şi caricaturiza această complexă, harică şi 
marcantă personalitate a monahismului din Ardeal. 

Prima s-a făcut prin articolul Părintelui Prof. Teodor Bodogae, 
apărut în Telegraful Român, îndată după săvârşirea din viață a 
Părintelui. Fiind acum şi dânsul în “Țara de peste veac”, îl trecem sub 
tăcere, mai ales că, cu puţin înainte de a muri, a trimis un buchet de 

flori la mormântul Părintelui. Şi i-au fost florile mai frumoase decât 
articolul. Poate că articolul a fost scris la comandă, iar florile le-a 
trimis din inimă ! Dumnezeu să-l ierte. 

Ne referim apoi la năravul, pe care-l au unii, de a-l lua pe 
Părintele ca stindard sau paravan al acţiunilor lor, atribuind Părintelui 
propriile lor idei, sau năravul altora care până mai ieri l-au ponegrit şi 
acum deodată întrec măsura, crezând că dacă-l declară luptător 
împotriva comunismului îi adaugă - sau îşi adaugă! - o cunună în plus. 
Dar tocmai apariţia Cărării Împărăției anulează orice încercare de 
acest fel, fiindcă oricine o citeşte poate să-şi dea seama că Părintele a 
urmărit numai realizarea idealurilor creştine, între care şi 
problema majoră a regenerării neamului prin regenerarea creştină 
a vieţii de familie. Or, prin trăirea creştină a vieții nu mai poți fi în 
conflict cu nimeni, începând cu stăpânirea politică (Cezarul), care 
oricine ar fi şi oricum ar fi, este cu orânduire dumnezeiască, spre 
bucuria sau pedeapsa oamenilor, după cum împlinesc sau nu 
rânduielile divine ale vieții. 

Alt lucru care trebuie lămurit este ciudata apucătură a unor 
aşa-zişi credincioşi, care pretind că-l cunosc de nu ştiu când pe 
Părintele (deşi ar trebui să aibă cel puţin 70 de ani ca să-l fi putut 
cunoaşte la Mânăstirea Sâmbăta) şi care cred “ipso facto” că au datoria 
să-l facă ei cunoscut pe Părintele. În acest scop adună ziceri sau predici 
de ale Părintelui, pe care unii le mai modifică şi le amestecă cu predici 
făcute de ei, scot texte din contexte, copiază de pe unde pot prima 
schiţă a Cărării, le multiplică şi în felul acesta îşi fac o sursă de câştig, 
inducând în eroare sufletele simple şi necunoscătoare. 

Toţi aceştia nu-şi dau seama că prin ce fac dovedesc că au 
despre Părintele o concepţie minoră. Parcă Părintele ar fi fost un fel de 
monah peregrin, iar ei îi fac binele de-a-i aduna “predicile” de pe unde 
le nimeresc, autentice sau neautentice, întregi sau fragmentare, şi a le 
oferi oamenilor - contra cost fireşte ! Or, din dedicaţia scrisă Părintelui 
Protopop Nistor din Braşov reiese limpede că Părintele Arsenie nu 
admitea să-i fie multiplicate scrierile de oricine şi oricum. 

Tuturor acestora le facem cunoscut că a fost şi a rămas 
duhovnicul Mânăstirii de maici de la Prislop, din anul 1950 până în 
anul 1989, când s-a săvârşit din viaţă. După izgonirea forţată din 

mânăstire în anul 1959, obştea s-a reorganizat într-un Aşezământ 
mânăstiresc în orașul Sinaia, care acum este metocul Mânăstirii 
Prislop. 

În acest așezământ, construit şi organizat cu neîntrecutu-i dar 
artistic, Părintele şi-a avut chilia şi atelierul de pictură din anul 1969 
până în anul 1989, când s-a săvârșit din viaţă. Aici şi-a lăsat într-o 
rânduială desăvârşită şi predici și meditații şi desene, dar şi ultima 
dorinţă de a nu-i fi date publicităţii. 

Văzând însă câte variante circulă şi mai ales câţi antreprenori 
sau patroni are, dintre care unii nu l-au mai văzut din anul 1949, care 
n-au mai vrut să ştie de Sfinţia Sa în vremea de surghiun, ba se mai dau 
şi ucenici şi calzi apărători, ne-am hotărât să dăm forma definitivă a 
Carării Împărăției, cum a gândit-o şi cum a lăsat-o în 1949, după care 
vor urma predicile - care şi ele circulă în nu ştiu câte variante -, pe care 
şi le-a legat singur într-un volum - se pricepea să lege foarte frumos 
cărţile — după o anumită ordine şi cu o caligrafie unică. 


I se atribuie câteva scrieri, între care Pravila Albă, un manuscris 
care i s-a furat, modificat apoi şi rescris. Circulă pe numele Părintelui, 
ajungând până în Franţa. Dăm în original caracterizarea pe care o face 
Părintele pe un asemenea exemplar din Pravila Albă. 

ĮI s-a mai atribuit și așa-zisa scriere: Sundar Singh vorbeşte 
globului pământesc. lată şi caracterizarea făcută de Părintele asupra 
acestei scrieri: 


SUNDAR SING 


(a Prunea Yu, Saidas hush 
h Je e prady Lhe e 
apocr ; annA y a udac 
Ruafie., acul! 7 MULUT Uz, 


h. 


Mai circulă apoi zvonul că după 7 ani va fi dezgropat şi mutat la 
Mânăstirea Brâncoveanu-Sâmbăta de Sus. 

Suntem trei martori care am fost de față în ziua când Părintele 
l-a rugat pe Părintele Nicodim (duhovnicul de atunci al Mânăstirii 
Prislop, care s-a săvârşit din viață la data de 20 noiembrie 1998) să-i 
aducă patru pociumbi, pe care i-a bătut în cele patru colțuri ale locului 
ales de mormânt şi care este mormântul de azi. Toată obștea mânăstirii 
ştie acest lucru. 

lar martorul cel mai puternic este fostul stareţ al Mânăstirii 
Brâncoveanu, Prea Cuv. Arhimandrit Veniamin Tohăneanu care, cam 
cu 10-15 ani înainte de săvârşirea din viaţă a Părintelui, s-a dus la 
Drăgănescu unde picta şi i-a spus: “Părinte, am hotărât ca după 7 ani 
de la înmormântare să vă aducem la Sâmbăta !” Părintele i-a răspuns: 
“Nici mort nu mă mai întorc la Sâmbăta”. Despre aceasta pot da 
mărturie Părintele Savian Bunescu de la Drăgănescu şi toată obştea de 
la Sinaia și Prislop, cărora Părintele le-a relatat întâmplarea. 

În legătură cu aceasta, ca să se liniştească cei care, din como- 
ditate sau din alte interese ar dori schimbarea, mai fac următoarea 
mărturisire: cu puţin timp înainte de săvârşirea din viață a Sfinţiei Sale, 
l-am întrebat dacă, după 7 ani, să urmăm obiceiului care este prin 
mânăstiri, de a dezgropa pe cei adormiţi. Mi-a răspuns lapidar: 

“Pecetluit să-mi fie mormântul până la a doua venire”. Şi n-a fost 
vorba decât de dezgropare nu şi de mutare ! 

Mai menţionăm că are două case părinteşti zidite în această 
mânăstire, în afară de propria-i viaţă, pe care şi-a riscat-o şi jertfit-o 
pentru Prislop, până cu câteva luni înainte de săvârşirea din viaţă. 

Ar fi absurd, ar fi strigător la cer, ca cel socotit al treilea ctitor al 
Prislopului, să fie dus unde “Nici mort n-a vrut să se mai întoarcă”. 

Ceea ce sigur nu se va întâmpla, fiindcă toţi cei ce i-au stat 
alături în surghiun, începând cu Părintele Nicodim, duhovnicul actual 
al Mânăstirii Prislop, nu vor îngădui sub nici o formă să se treacă peste 
hotărârea din urmă a unui om, a unui părinte duhovnicesc, ctitor de 
mânăstire, rugându-L pe Dumnezeu să nu îngăduie să se scrie o a doua 
“Plângere a Mânăstirii Prislop”. 


Ultima lămurire este asupra celor două scrieri apocrife: “Acatis- 
tul Prea Cuviosului Părinte Arsenie” şi “Viaţa Sfântului Prea Cuvios 
Părinte Arsenie”, scrise de leromonahul Dometie de la Mânăstirea 
Brâncoveanu-Sâmbăta de Sus, preoțit la 75 de ani, cu 4 clase primare, 
maniac şi exaltat religios, care venea pe la Părintele, îi scria scrisori, 
dintre care din întâmplare i s-a păstrat ultima, dar care mereu pleca 
supărat că Părintele nu-i da sfatul pe care-l voia el. 

Culmea este că acest Acatist a fost scris cu încuviințarea Prea 
Cuv. Părinţi de la Sâmbăta şi cu binecuvântare arhierească (după 
mărturisirea autorului), unii fiindcă sunt probabil de acelaşi nivel cu 
autorul, iar alții ca să-l denigreze. Dovadă că, cu toate demersurile 
făcute de conducerea Mânăstirii Prislop atât către conducerea 
Mânăstirii Sâmbăta, cât şi către Arhiepiscopia Sibiului, precum şi 
anunţurile publicate în Telegraful Român şi Credinţa Străbună (anul 
1992), cele două apocrife, scrise sub o formă puerilă, cu multe 
minciuni, exagerări şi invenţii, circulă şi acum nu numai în ţară ci şi 
peste hotare, ajungând până în America, încât nu ştim cui i-a făcut mai 
mult rău acest pseudo-acatist, Părintelui sau Mânăstirii Sâmbăta şi 
Arhiepiscopiei Sibiului, că îngăduie asemenea scrieri, fără să le 
interzică şi să lămurească pe credincioşi. 

Ca urmare, nu numai că nu s-a luat nici o măsură de a stăvili 
răspândirea acestei necuviinţe, dar au pus pe un călugăr ieşit din 


HOTĂRÂRE 


Sinodul mitropolitan întrunit la 9 noiembrie 1998, luând în 
dezbatere situația ambiguă de la Mânăstirea Prislop, privită cu 
precădere din punct de vedere istoric şi care se răsfrânge negativ 
asupra întregii obşti din prezent, socoteşte potrivit ca după Revoluţia 
Română, când s-au limpezit aspecte critice din trecut, să reabiliteze pe 
toți slujitorii şi vieţuitoarele de aici, cu osebire pe toate maicile şi 
surorile din perioada Decretului 410/1959. Aparte socotește cazul Prea 
Cuviosului Părinte Protosinghel Arsenie Boca, îndepărtat din 
mânăstire prin actul Episcopiei Aradului nr. 2407/1959 semnat şi 
parafat de Prea Sfinţitul Episcop Andrei Magieru. De asemenea şi 
cazul Cuvioasei Maici Zamfira Constantinescu, împotriva căreia s-a 
procedat identic, cu actul nr. 2408/1959 (ambele decizii se anexează în 
copie). Fundamentarea prezentei hotărâri este următoarea: 


- Motivarea deciziilor este superficială, poate mai mult încă, 
incorectă, anume: “activitate ce dăunează intereselor bisericeşti”, 
pentru Părintele Arsenie şi “neascultare şi nerespectarea dispoziţiei 
date de autoritatea bisericească”, pentru Maica Zamfira. Or, este 
cunoscut faptul că Părintele Arsenie a lucrat constant, potrivit 
intereselor bisericești, restaurând în acest răstimp mânăstirea în cauză, 
prin angajarea personală în toate muncile de aici: tencuiala pentru 
pregătirea frescei, ridicarea schelei pentru pictura ce urma să o execute 
personal, sculptarea iconostaselor şi a stranelor, în general lucrarea 
întregului mobilier, restaurarea bisericii şi a clădirilor anexe, la care a 
adăugat altele noi, înzestrându-le cu toate cele privind gospodăria 

(saivan de oi, grajd de vite etc.), pentru a nu întrelăsa amenajarea şi 
decorarea întregii curţi, un adevărat parc natural, străjuit de o 
clopotniţă pe stâncă, în admiraţia tuturor. Toate lucrările efectuate 
după anul redeschiderii, adică 1976 şi pe parcursul a mai mult de două 
decenii, au respectat planurile Prea Cuvioşiei Sale, viaţa însăși a 
mânăstirii fiind tributară rânduielilor pe care cu obştea încropită în 
1949 şi transformată în mânăstire de maici în luna aprilie 1950, le-a 
respectat cu sfinţenie. De subliniat că, obştea nu s-a înstrăinat nici un 
moment de viaţa Bisericii Ortodoxe Române, ci s-a reorganizat pe 
măsura posibilităţilor, de-a lungul unui deceniu, în localitatea Sinaia, 
unde Așezământul compus din două case în str. Privighetorilor nr. 16, 
timp de 30 de ani, adică până în prezent, s-a considerat un adevărat 
metoc al Mânăstirii Prislop, ajutând permanent mânăstirea şi 
prosperitatea ei. 


- Se menţionează că, deşi s-a considerat nevinovat, reintrând 
chiar în serviciul Sfintei Patriarhii, la Atelierul de la Schitul Maicilor, 
cu încadrarea de muncitor pictor, Părintele Arsenie nu a voit să încalce 
decizia unui ierarh, în semn de adevărată ascultare călugărească, 
nemaislujind, ci doar participând la slujbe, ca şi cântăreţ de strană, 
rămânând încă duhovnic, fără a spovedi, ci doar în înţelesul de 
îndrumător spiritual, pentru generaţii de preoți şi credincioşi, care i-au 
păstrat şi îi poartă o recunoştinţă aleasă. De subliniat că, atât în timpul 
vieţii, personal, Prea Cuvioşia Sa, cât şi după moarte, obştea mânăsti- 
rească, nu a împărtăşit deviaţiile unora dintre credincioşi. 


- În ceea ce priveşte pe Maica Zamfira, neascultarea ei a constat 
în refuzul ducerii la îndeplinire a deciziei amintite. (De observat însă 
că numerele succesive ale actelor denotă caracterul premeditat al 
acestora legat de două personalităţi ce nu intrau direct în prevederile 
decretului arătat). 


- Din mărturiile celor care au trăit evenimentele din 1959 şi 
imediat următoare, rezultă că P.S. Episcop Andrei, în momentul 
redactării actelor de referință, nu era în măsură de a iscăli valid. În 
plus, a făgăduit că va rechema imediat pe cei îndepărtați, după ce va 

primi avizul Patriarhului Justinian. (Pentru edificare se anexează 
scrisoarea Maicii Teofana. Totodată, se citează lucrările Pr. Prof. M. 
Păcurariu, Istoria Mânăstirii Prislop, P. Berariu, Episcopul Andrei 
Magieru). 


- Odată cu reluarea vieţii monahale la Prislop, în 1976, ierarhii 
Eparhiei Aradului, în asentimentul preoților şi cu concursul cre- 
dincioşilor, au păstrat caracterul îndătinat al sfintei mânăstiri, aşa cum 
l-a reliefat Părintele Arsenie. 


În consecință, respectând dreptarul bisericesc, se anulează 
Deciziile nr. 2407 şi 2408/1959, considerând reintegraţi în viaţa obştei 
prislopene pe toţi cei împricinaţi. 


NOTĂ ASUPRA EDIŢIEI A II-A 


A doua ediţie a Cărarii Împărăției înmănunchează două 
momente de o egală valoare şi însemnătate. 

Primul moment îl constituie Hotărârea Sinodului Mitropolitan 
întrunit la 9 noiembrie 1998 semnată de Înalt Prea Sfinţitul Părinte 
Dr. Nicolae Corneanu Mitropolitul Banatului, Prea Sfinţitui Părinte 
Dr. Timotei Seviciu Episcopul Aradului şi Hunedoarei şi Prea Sfinţitul 
Părinte Dr. Laurenţiu Streza Episcopul Caransebeşului, prin care se 
revine asupra deciziilor de alungare din Mânăstirea Prislop a Părintelui 
Protosinghel Arsenie Boca, a maicii stareţe stavrofora Zamfira 
Constantinescu, care a refuzat să execute dispoziţia de alungare 
semnată de consilierii infiltraţi în Episcopia Aradului, în vreme ce Prea 
Sfinţitul Părinte Dr. Andrei Magieru, Episcopul de atunci al Aradului, 
era bolnav, nemaiputând semna decât cu o ştampilă şi de alungare a 
tuturor maicilor din Mânăstire în decurs de un an de zile (1959-1960), 
precum și desființarea Mânăstirii Prislop, în care s-a organizat un 
cămin de bătrâni. Prin aceeaşi Hotărâre, Aşezământul monahal din 
Sinaia, a doua ctitorie de zidire şi duhovnicie a Părintelui Arsenie, a 
fost recunoscut ca metoc al Mânăstirii Prislop. 

Al doilea moment de egală valoare și însemnătate îl constituie 
“Smerita închinare” a Înalt Prea Sfinţitului Părinte Nicolae Corneanu 
Mitropolitul Banatului, care exprimă ca nimeni altul până acum 
momentul de întâlnire cu Părintele Arsenie. 

Asemuind această “smerită închinare” a Înalt Prea Sfinţitului 
Părinte Mitropolit Dr. Nicolae Corneanu cu crinul unei bune vestiri, 
crescut din trecerea soborului Mânăstirii Prislop vreme de 40 de ani 
(1959-1999) prin pustia acestui veac (după ce vreme de 10 ani 

restaurase Mânăstirea găsită într-o stare de părăginire cumplită), şi cu 
bucuria că acest crin ne-a fost trimis de Dumnezeu prin cel mai ales 
reprezentant al generaţiilor de studenţi dintre anii 1943-1948, generaţii 
care l-au descoperit pe Părintele Arsenie şi l-au cercetat, cum spune 
atât de simplu şi frumos o tânără studentă de atunci!, aducem 
mulţumirile şi adânca recunoştinţă a soborului Mânăstirii Prislop Înalt 
Prea Sfinţiei Sale Părintelui Mitropolit Dr. Nicolae Corneanu, Prea 
Sfinţiei Sale Părintelui Episcop Dr. Timotei Seviciu şi Prea Sfinţiei 
Sale Părintelui Episcop Dr. Laurenţiu Streza. 


Monahia Zamfira Constantinescu 


! Otilia Răduleţ Aroneasa: “Am avut fericirea să-l cunosc în timpul 
vacanţelor de Paşti din anii 1945-1946 la Mânăstirea Brâncoveanu de la Sâmbăta 
de Sus. Cu generozitatea cunoscută, accepta să răspundă întrebărilor grupului 
nostru de studenţi călăuzindu-ne prin hăţişul “certitudinilor” ştiinţifice spre imensa 
bucurie pe care ţi-o poate da credința şi rugăciunea. Dimensiunea spirituală a 
Părintelui Arsenie nu poate fi cuprinsă în cuvinte, iar eu cunosc mult prea puţin din 
tot ce el a reprezentat pentru neamul nostru.” Evocări, capitol din Lacrima 
prigoanei, Ed. Gordian, Timişoara, 1994, p. 48. 

Această mărturisire este o dovadă că tineretul, ajuns în fața Părintelui 
Arsenie, avea preocupări mai străfunde şi mai serioase decât politica. 

